
UZ DRUGO IZDANJE 


Prvo izdanje knjige Muslimani Balkana: “Istočno pitanje“ u XX. vijeku 
štampano je u Tuzli 2001. godine u izdanju Behram-begove medrese. U 
međuvremenu tiraž prvog izdanje se iscrpio a tekstovi u ovoj knjizi nisu 
izgubili na aktuelnosti. Zbog toga je Centar za napredne studije u Sarajevu 
inicirao štampanje drugog izdanje ove knjige. 

Pred priređivačem i izdavačem je bila dilema da li da se ponovi prvo 
izdanje ili da se tekstovi objavljeni u njemu dopune novim radovima a bi- 
bliograbja ažurira. Međutim, kako su se u posljednjih trinaest godina desili 
važni događaji na Balkanu a literatura na evropskim jezicima umnožila, 
dopuna i ažuriranje zahtijevali bi pojavu potpuno novog djela. Zbog toga 
su se i priređivač i izdavač drugog izdanja opredijelili da ponove izdanje iz 
2001. koje na taj način predstavlja i svjedočanstvo o modernoj bistoriji 
muslimana Balkana i njenoj percepciji na engleskom govornom području. 

Priređivač i izdavač 
Sarajevo, februar 2014. 

UVOD 


Posljednja decenija XX vijeka za muslimane Balkana bila je slična posljed- 
njim decenijama XIX vijeka: ranije državne cjeline su se cijepale, muslima- 
ni su protjerivani iz svojih zavičaja, simboli njihovih identiteta sistematski 
su uništavani, negdje izvan Balkana nastajale su nove dijaspore a međuna- 
rodne organizacije slale su na jugoistok Evrope humanitarne misije i istraž- 
ne komisije. Nakon stotinu i više godina života različitih muslimanskih 
vjersko-etničkih skupina unutar balkanskih nacionalnih država oživljene 
su slike iz osmanlijsko-ruskog rata 1877-1878. i balkanskih ratova 1912- 
1913. godine. 

Otpor Bošnjaka srpskoj agresiji 1992 -1995. imao je daleku paralelu u 
otporu muslimana Rodopa 1878-1879. i pokretu za nezavisnost Trakije u 
vrijeme Prvoga svjetskog rata. Tokom posljednjih decenija XX vijeka riječi 
“Bosna”, “Hercegovina”, “Kosovo” i sl. postale su dio svakodnevnog rječ- 
nika u najudaljenijim krajevima muslimanskoga svijeta, jednako kao što je 
položaj muslimana Balkana bio jedna od najviše raspravljanih tema među 
hadžijama u Mekki nakon 1860. godine. Svjedočenje genocida nad Boš- 
njacima 1992. u izvještajima Roya Gutmana moglo se porediti sa dopisima 
LavaTrockog sa balkanskih ratišta 1912-1913. godine. 

Neke razlike bile su, međutim, evidentne. Glavnina muslimanskih 
izbjeglica sa Balkana nije se više kretala kaljavim putevima Rumelije pre- 
ma Istanbulu, a odatle dalje u Malu Aziju, u potrazi za novim zavičajem. 
Muhadžiri iz Bosne išli su godine 1992. većinom prema zemljama zapadne 
Evrope, a njihove nove dijaspore nastale su u prekomorskim imigracionim 
državama. Kosovski Albanci protjerivani su i u susjednu Albaniju i Make- 
doniju, ali su vraćeni u svoje domove intervencijom snaga NATO-saveza. 

Bio je to prvi slučaj u modernoj historiji Balkana da je protjerivanje jedne 
muslimanske grupe poništeno i stvari vraćene u prijašnje stanje. Za razliku 
od Evrope XIX vijeka, koja je sudbinu muslimanskog stanovništva Balka- 
na prepustila novonastajućim balkanskim hrišćanskim državama, u deve- 
desetim godinama pasivni stav Zapada postepeno je zamijenjen vojnom 
intervencijom u ime humanosti u Bosni i Hercegovini i na Kosovu. 

I pored svega, na izmaku XX vijeka muslimanima Balkana ponovila se 
historija. To se dogodilo uprkos činjenici da je njihov položaj 90-ih bio bit- 
no drukčiji od onoga jedno stoljeće ranije. U posljednjoj deceniji XX vijeka 
muslimani Balkana nisu bili muslimanski millet Osmanlijske države, već 
pripadnici formalno priznatih nacija ili vjersko-etničldh manjina balkanskih 
nacionalnih država hrišćanskoga kulturnog karaktera. Svijest muslimana 
Balkana nije više bila pretežno određena islamskim učenjem, nego znatno 
sekularizirana, jednako kao i njihov životni stil. Sve muslimanske grupe Bal- 
kana u postosmanlijskom periodu bile su lojalne balkansldm nacionalnim 
državama u okvirima kojih su egzistirale. I pored svega toga, “drugi” su ih 
tretirali na isti način kao i njihove pretke stotinu godina ranije. Zaprepašće- 
nost takvim postupkom kod muslimana Balkana bila je jednaka zaprepašće- 
nosti pred razmjerama nasilja kojemu su bili izloženi. Očigledno, njihova 
sudbina nije bila određena time šta oni sami misle o sebi već šta “drugi” 
misle o njima. A svijest “drugih” - balkanskih nacionalnih elita - pripadala je 
misaonom horizontu XIX vijeka i vremenu ratova protiv Osmanlija. 

Muslimani Balkana nisu mogli dešifrirati takvu svijest, niti joj se efika- 
sno suprotstaviti iz dva razloga. Prvo, oni su patili od nedostatka vlastitog 
historijskog sjećanja. Njihovo historijsko iskustvo nije bilo kondenzovano, 
sačuvano i prenošeno s generacije na generaciju. Uslijed toga, generacije 
iz 90-ih nisu bile u stanju prepoznati opasnost koja im se približavala. 
Najčešća pitanja u Bosni 1992. bila su “Sta nam se ovo dešava?” i “Zašto 
nam se ovo događa?” Drugo, muslimani Balkana nisu posjedovali svijest 
o međusobnoj povezanosti svojih sudbina. Oni su se vidjeli samo kao pri- 
padnike zasebnih vjersko-etničkih skupina čija se historija ne dotiče ostalih 
muslimana šireg regiona. Ta svijest bila je veoma slična svijesti muslimana 
Andalusa nakon XI vijeka, kada je muslimanska Spanija bila pocijepana u 
mnoštvo državica (muluk al-tawaif), gdje se svaka državica nadala da će 
izbjeći sudbinu druge u talasu reconquiste. 

Odraz nedostatka historijskoga sjećanja i svijesti o regionalnoj pripad- 
nosti može se djelimično vidjeti i u literaturi nastaloj na bosankom jeziku 
nakon 1992. godine. Dok je prvi problem relativno dobro zahvaćen u ra- 
dovima o historiji Bosne, Kosova, genocida protiv muslimana na tlu bivše 
Jugoslavije, regionalna perspektiva gotovo da nije ni dotaknuta. U ovom 
periodu, prema raspoloživim podacima, nije se pojavila ni jedna knjiga na 
jezicima balkanskih muslimanskih skupina koja se bavi sudbinom pojedi- 
nib grupa u široj, balkanskoj perspektivi. U isto vrijeme, više vodećih svjet- 
skib časopisa posvetilo je svoje specijalne brojeve temi “Islam i muslimani 
Balkana” (Oxford Journal oflslamic Studies, Islamic Studies iz Islamabada, 
itd.), a o istoj temi objavljeno je i nekoliko knjiga (vidjeti bibliograbju 
uključenu u ovu knjigu). 

Ova zbirka tekstova, dokumenata i svjedočenja nastoji popuniti pra- 
zninu koja postoji u literaturi o muslimanima Balkana na bosanskom 
jeziku. Ona ima za cilj da rezimira historiju muslimana Balkana tokom 
XX vijeka i da sudbine pojedinib muslimanskih vjersko-etničkib grupa 
posmatra u regionalnoj perspektivi. Pošto je glavno pitanje za muslimane 
Balkana tokom proteklog vijeka bilo očuvanje hzičkog i kulturnog iden- 
titeta, cijela knjiga koncentrira se na ovaj domen. Ostali aspekti historije 
muslimana Balkana, ma koliko bili značajni, izvan su njenog fokusa. 

Knjigu čine tri segmenta: izbor članaka o muslimanima Balkana 
objavljenih tokom posljednje decenije, izbor dokumenata i svjedočenja o 
sudbini muslimana Balkana 1912-1999. i selektivna bibliograbja radova o 
islamu na Balkanu objavljenib na engleskom jeziku tokom perioda 1980- 
1999. U sva tri segmenta priređivač je pokušao da bosanskohercegovač- 
kom čitaocu pruži uvid u rezultate najnovijib istraživanja o muslimanima 
Balkana na engleskome jezičkom području. 

Prvi segment knjige čini šest članaka. Prvi članak je rad priređivača 
ove knjige pod naslovom “Istočno pitanje - paradigma za historiju musli- 
mana Balkana u XX vijeku”, koji se ovdje prvi put objavljuje. Paradigmu 
za sudbinu muslimana Balkana tokom XX vijeka autor nalazi u “Istočnom 
pitanju” - izrazu koji se tokom XIX i početkom XX vijeka koristio da ozna- 
či rješavanje osmanlijskog naslijeđa u Evropi. “Istočno pitanje obično se 
smješta u period između 1774. i 1923. godine. Autor smatra da se “Istočno 
pitanje” može koristiti kao referentni okvir za sažimanje i razumijevanje 

historije muslimana Balkana sve do kraja XX vijeka. Glavni razlozi koji- 
ma se autor pri tome rukovodio jesu preživljavanje mentaliteta klasičnog 
“Istočnog pitanja” u svijesti i ideologijama balkanskih hrišćanskih nacio- 
nalnih elita i njihovih sljedbenika i njihovo tretiranje muslimanskog sta- 
novništva po obrascima iz doba 1774 -1923. godine. 

Clanak Justina McCarthya “Stanovništvo Osmanlijske Evrope prije i 
poslije pada Carstva” bavi se pitanjima: ko su bili stanovnici evropskog di- 
jela Osmanlijske države i kakva je bila sudbina muslimana Balkana nakon 
rata 1877-1878. Kritički sučeljavajući osmanlijske statistike i statistike bal- 
kanskih hrišćanskih država, autor dokazuje da su prije balkanskih ratova 
muslimani činili više od 55% ukupnog stanovništva regiona, da princip 
samoodređenja nije važio za muslimane i da su muslimani postali gubitnici 
u kreiranju novih država na Balkanu. Gubitak nije bio samo političkog 
karaktera. U posljednjoj fazi rješavanja “Istočnog pitanja” 1912-1926. iz- 
gubilo je živote 27% muslimanskog stanovništva Balkana, što predstavlja 
demografsku katastrofu. 

U članku “Hidžret iz Rusije i sa Balkana: proces samodefmisanja u 
kasnoj Osmanlijskoj državi” Kemal H. Karpat bavi se masovnim iseljava- 
njima muslimanskoga stanovništva sa teritorija koje su Osmanlije izgubile 
tokom XIX vijeka. Za muslimane Balkana, Krima, Kavkaza i okolnih po- 
dručja sudbinska riječ tokom XIX vijeka bila je hidžret (seoba). Suoče- 
ni sa prijetnjama za bzički i kulturni opstanak te materijalno blagostanje, 
mnogi od njih su pokušali naći izlaz u seobama prema centru Osmanlijske 
države. U toku tih seoba unutrašnja struktura muhadžirskih zajednica se 
mijenjala, jednako kao i njibova ideologija i karakter sredine u koju su 
došli. U razmjeri u kojoj su ranije muhadžirske domovine bile osiromašene 
procesom seoba, Osmanlijska država je dobila novi katalizator za promje- 
nu identiteta, u kojemu su brojni muhadžiri imali ulogu intelektualnih, 
vjerskih i političkib vođa. 

Isti autor u drugom radu pod naslovom “Građanska prava muslima- 
na Balkana“ prati promjene u formalnom statusu muslimanskih skupina 
Balkana u postosmanlijskom periodu. On nalazi da su muslimani prva 
muslimanska skupina uopće koja je zadobila pravni status manjine putem 
međunarodnih ugovora. Autor daje podatke o broju i geografskoj distribu- 
ciji i unutrašnjem razvoju muslimana Balkana tokom druge polovine XX 

vijeka u zemljama u kojima su bili manjina (Jugoslavija, Bugarska, Grč- 
ka i Rumunija). Istraživanje završava prilično pesimističnim zaključcima 
o tome da su međunarodnopravne garancije dane muslimanima Balkana 
bile bezvrijedne u osiguranju njihovih ljudskih i građanskih prava, da su 
balkanske nacionalne države zbog svoga konfesionalnog shvatanja nacije 
ostavile malo mjesta za “druge” i da je sve to bilo moguće zbog indiferen- 
tnosti Zapada prema događajima u ovom regionu. 

Clanak Fikreta Karčića “Islamska obnova na Balkanu 1970-1992.” 
bavi se procesom revitalizacije uloge islama u životu muslimanskih gru- 
pa u bivšoj Jugoslaviji, Albaniji i Bugarskoj u posljednjim decenijama so- 
cijalističkih režima. Autor je istraživao manifestaciju fenomena islamske 
obnove u oblasti (re)konstrukcije džamija, obrazovanja, izdavačke djelat- 
nosti, islamskih društvenih simbola, političke kulture i organizacija i mu- 
slimanskih ustanova solidarnosti. Autor je došao do zaključka da je islam- 
ska obnova u ovim zemljama imala religijski, kulturni karakter, nalaz koji 
potvrđuju brojni radovi o nepolitičkom karakteru islama na Balkanu. I 
pored toga, tri najveće muslimanske grupe ovoga regiona suočile su se sa 
prijetnjom fizičke eliminacije. 

Michael Sells u članku “Vjera, historija i genocid u Bosni i Hercego- 
vini” istražuje zloupotrebu historije i religije u pripremi atmosfere i ide- 
ologije genocida protiv muslimana u Bosni i Hercegovini 1992-1995. U 
srpskom intelektualnom i političkom diskursu autor je identificirao neko- 
liko ideja koje su služile tom cilju: gledanje na slavenske muslimane kao 
na ubice Krista u Kosovskom mitu i Gorskom vijencu, navodni albanski 
“genocid” protiv Srba na Kosovu, povratak ustaštva među Hrvatima, opi- 
sivanje Bošnjaka kao “orijentalaca” koji ne pripadaju evropskome tlu, te 
dehumaniziranje svih strana u balkanskoj tragediji da se ponašaju na način 
uobičajen za Balkan, region “izvan vladavine uma i civilizacije”. 

Drugi segment knjige čini izbor dokumenata i svjedočenja o strada- 
njima muslimana Balkana u periodu između 1912. i 1999. godine. Svi 
dokumenti, osim jednoga, po prvi put se objavljuju na bosanskom jeziku. 
Ovaj izbor dokumenata uključuje: Izvještaj američke fondacije Carnegie 
Endowment o uzrocima i načinu vođenja ratova na Balkanu 1912-1913., 
posebno dio o stradanjima makedonskih muslimana; ratne izvještaje Lava 
Trockog sa Balkana 1912-1913.; izvještaj limsko-sandžačkih četničkih 

odreda o akcijama protiv muslimana februara 1943.; Helsinki Watch Re- 
port o uništavanju etničkog identiteta bugarskih Turaka 1985. i 1989.; 
izvještaje američkih novinara Roya Gutmana i Chrisa Hedgesa o sudbini 
Bošnjaka u Višegradu 1992., te izvještaj dopisnika magazina Time o srp- 
skim ratnim zločinima u regionu Peći 1999. godine. 

Ovi dokumenti i svjedočenja o postupanju prema muslimanskom sta- 
novništvu Balkana u vremenskom rasponu od devet decenija XX vijeka, 
pružaju priliku da se uoče konstantne crte ne samo anatomije zločina nego 
i logike koja povezuje geografski i vremenski odijeljene događaje. 

Treći segment knjige čini selektivna bibliograhja radova o islamu na 
Balkanu objavljenih na engleskom jeziku u periodu između 1980. i 1999., 
koju je pripremila Hamida Karčić. Ova bibliograhja pruža bosanskome 
čitaocu koristan uvid u teme koje su privlačile pažnju istraživača koji pišu 
na engleskom jeziku, najvažnije publikacije, te autore koji se bave islamom 
na Balkanu. Bibliograhja takođe pokazuje postepeno povećanje interesa za 
muslimane Balkana srazmjerno drami kroz koju oni prolaze. 

Na kraju, priređivač želi izraziti svoju zahvalnost Biblioteci Međuna- 
rodnog islamskog univerziteta Malezija koja je svojom bogatom kolek- 
cijom i međubibliotečkom pozajmicom omogućila nastanak ove knjige. 
Posebno bilježim pomoć moje supruge Hamide Karčić u istraživanju, 
prevodenju i pripremi bibliograhje i sina Hamze Karčića u prevođenju 
jednog članka. (U drugim slučajevima, kada nije ništa izričito navedeno, 
priređivač je prevodilac.) Izdavaču pripada zahvalnost za odluku da štampa 
ovu knjigu koja će, nadamo se, pomoći (samo)razumijevanju muslimana 
Balkana na početku trećega milenija. 

"ISTOČNO PITANJE" 


Paradigma za historiju muslimana Balkana 
U XX VIJEKU 

Fikret KARČIĆ 


Historija muslimana Balkana tokom XX vijeka, nakon što je Osmanlij- 
ska država odstupila sa granice današnje Republike Turske, protekla je u 
znaku seoba, manjinskog statusa u okviru novouspostavljenih balkanskih 
hrišćanskih država, prikrivene ili otvorene diskriminacije, progona i geno- 
cidnih ratova. Periodi relativnog mira bili su samo uvod za nova, još žešća 
stradanja. 

Kada se traga za paradigmom - referentnim okvirom u kojemu se svi 
ovi događaji mogu sažeti i razumjeti - ima se dovoljno razloga da se opre- 
dijeli za “Istočno pitanje”. Izbor je naizgled neuobičajen, posebno kada se 
ima na umu da se “Istočno pitanje”, bez obzira na način definiranja, obič- 
no stavlja u vremensku perspektivu između 1774. godine (ugovor u Ku- 
čuk Kainardži) i 1923. (ugovor iz Lozane). Međutim, sudbina muslimana 
Balkana nakon 1923., daje za pravo da se “Istočno pitanje” koristi kao 
paradigma i za tumačenje historije muslimana do kraja XX vijeka. Radovi 
koji se objavljuju u ovoj knjizi, kao i druga brojna istraživanja, dokumenti 
i svjedočenja, govore o preživljavanju mentaliteta “Istočnog pitanja” među 
balkanskim hrišćanskim nacionalnim elitama što se izrazilo u prikazivanju 
islama kao strane religije na evropskome tlu, njihovom referentnom okviru 
i vokabularu vezanom za muslimane, te traganje za saveznicima iz doba 
ratova za osmanlijsko naslijeđe. 




Fikret KARČIĆ 

U ovom tekstu pratit ćemo genezu paradigme “Istočno pitanje”, ana- 
lizirati njene elemente i opravdanje njene primjene na historiju muslimana 
Balkana nakon 1923. Osim toga, nastojat ćemo osvijetliti značaj stavlja- 
nja historije pojedinih muslimanskih skupina ovog područja u regionalnu 
(balkansku) perspektivu. 


"Istočno pitanje" 

Pogled na brojnu literaturu napisanu o “Istočnom pitanju” govori da se 
historičari ne slažu potpuno ni u pogledu hronologije ni u pogledu zna- 
čaja ovoga termina. 1 Termin je, izgleda, prvi put spomenut nakon bitke 
kod Lepanta 1571. Nakon toga ušao je u upotrebu diplomata i političa- 
ra. Tokom XIX vijeka ponuđene su prve naučne analize i dehnicije ovog 
termina, a u prvoj polovini XX vijeka termin je stavljen u historijsku per- 
spektivu pošto su procesi na koji se odnosio bili završeni. Razumijevanje 
“Istočnog pitanja” pratilo je dinamiku historijskog procesa na koji se pa- 
radigma odnosila. 

Jedan anonimni engleski autor napisao je 1849. da se “Istočno pita- 
nje” bavi problemom šta će biti od Osmanlijske carevine, tada već tro- 
me i ruinirane. Francuski historičar Мах Choublier u djelu La Question 
d’Orient depuis leTraite de Berlin, štampanom 1899., smatrao je da je na- 
stalo tokom osmanlijskog povlačenja iz oblasti Crnog mora u XVIII vijeku 
i da obuhvata brojne probleme kao što su sudbina preostalih osmanlijskih 
posjeda u Evropi, Maloj Aziji, sjevernoj Africi i moguće oživljavanje “mu- 
slimanskog fanatizma” u Aziji i sjevernoj Africi. (Osmanlijsko povlačenje 
iz oblasti Crnog mora uslijedilo je nakon poraza kod Hotina na Dnjestru 
1769. i Kartala na Dunavu 1770. Mirom zaključenim u selu Kučuk Kaj- 
nardži 21. jula 1774., u današnjoj Bugarskoj, Osmanlije su prepustile Ru- 
siji Kuban i crnomorsku oblast Terek, luku Azov na Donu i tvrđave Kerč i 
Jenikale u prolazu koji spaja Azovsko i Crno more.) 

Jedan drugi francuski autor, Edouard Driault, koji je objavio knjigu La 
Question d’Orient 1909., smatrao je da je ovo pitanje rezultat povlačenja 


1 Vidi, A. L. Macfie, The Eastern Question 1774-1923 (London - NewYork: Longman, 1989.), 
str. 2.-3. 

islama u Evropi i Aziji i da se prvenstveno tiče obnavljanja hrišćanskih 
balkanskih država i napredovanja osmanlijskih susjeda. 

Britanski autor J. A. R. Marriot u knjizi The Eastern Question: An 
Historical Study in European Diplomacy, koja je nakon 1917. doživjela 
četiri izdanja i sedam reprinta ove posljednje edicije, stavio je “Istočno 
pitanje” u širi kontekst i ponudio razrađenu analizu problema koji se pod 
njega podvode. U širem smislu, Marriot smatra da je “Istočno pitanje” 
proisteklo iz sukoba običaja, ideja i shvatanja Zapada i Istoka u zemljama 
Jugoistočne Evrope. 2 Ovaj sukob se manifestirao u antičko doba kroz su- 
kob Grka i Perzijanaca, kasnije kroz duele Rimljana i helenističkih vladara 

1 konačno u srednjem vijeku kroz borbu islama i hrišćanstva. U XIX vijeku 
“Istočno pitanje” je, prema njegovim riječima, uključivalo šest problema: 

“Prvo: uloga Osmanlija u historiji Evrope nakon njihovoga prvog pre- 
laska Hellesponta u XIV vijeku. 

Drugo: položaj precizno neograničenih balkanskih država kao što su 
Grčka, Srbija, Bugarska i Rumunija, koje su se postepeno iznova pojavile 
nakon što je talas osmanlijske poplave zaustavljen ili kao Crna Gora, koja 
nije nikada stvarno nestala; ili kao Bosna, Hercegovina, Transilvanija i Bu- 
kovina, koje su anektirali Habsburzi. 

Treće: problem Crnog mora; izlaza i ulaza u njega, kontrola Bosfora i 
Dardanela, i iznad svega, ključno pitanje posjedovanje Konstantinopola. 

Cetvrto: položaj Rusije u Evropi, njen impuls prema Mediteranu; nje- 
ni ponovljeni napori da osigura stalni pristup ovom moru kroz uske ka- 
nale; njeni odnosi sa istovjernicima pod Sultanovom vlašću, posebno onih 
slavenske narodnosti. 

Peto: položaj Habsburške monarhije i, posebno, njena briga za pristup 
Egejskom moru, i njeni odnosi, s jedne strane, s Južnim Slavenima u anek- 
tiranim pokrajinama Dalmacije, Bosne i Hercegovine, kao i u susjednim 
kraljevinama Srbije i Crne gore; i, s druge strane, sa Rumunima Transilva- 
nije i Bukovine. 

Zatim, stav evropskih sila uopće, a Engleske posebno, prema svim 
ovim ili bilo kojemu navedenom pitanju.” 3 

2 J. A. R. Marriot, TKe Eastern Question: An Historical Study in European Diplomacy (Ох- 

ford: Clarendon Press, 1969) str. 1. 

3 Ibid, str. 2.-3. 

Širi kontekst “Istočnog pitanja”, kako ga definira Marriot, u stvari 
je sličan paradigmi “sukob civilizacija” (clash of civilization). Ovaj izraz 
upotrijebio je poznati orijentalist Bernard Lewis u članku “The Roots of 
Muslim Rage” („Korijeni muslimanskog gnjeva“) objavljenom u časopisu 
Atlantic Monthly (septembar 1990.), a zatim je prihvaćen, teorijski razvi- 
jen i populariziran od strane američkog politologa Samuela R Huntigtona 
u istoimenom članku objavljenom u časopisu Foreign Affairs (ljeto 1993). 4 
Prema ovoj tezi, glavni akteri ljudske historije su civilizacije a civilizacijske 
razlike su izvori konflikta. Marriotova tvrdnja o “Istočnom pitanju” kao o 
sukobu običaja, ideja i shvatanja Istoka i Zapada u zemljama Jugoistočne 
Evrope svodi se na isto. 

Na kraju, M. S. Anderson, poznati savremeni britanski historičar i 
autor knjigeThe Eastern Question 1774-1923., objavljene prvi put 1966., 
definira “Istočno pitanje” kao napore velikih evropskih sila da se nose sa 
posljedicama dezintegracije Osmanlijske carevine, te ambicijama i supar- 
ništvima koje su taj proces okruživale. 5 

Iz ovoga kratkog pregleda tretmana “Istočnog pitanja” od strane iza- 
branih evropskih autora, može se zaključiti da se ova paradigma odnosi na 
ispunjavanje političkog vakuuma nastalog padom i postepenom dezinte- 
gracijom Osmanlijske države i rješavanje pitanja osmanlijskoga naslijeđa. 
Teritorijalno, “Istočno pitanje” odnosilo se na događaje u širokom geograf- 
skom dijapazonu od Bosne do Crnog mora i Kavkaza i od Arapskog zaliva 
do Alžira. U unutrašnjem dinamizmu rješavanja “Istočnog pitanja”, znatan 
dio XIX vijeka i prve decenije XX vijeka pripadaju Balkanu. 

Politički vakum nastao osmanlijskim gubitkom teritorija na Balkanu 
riješen je putem obnavljanja ili kreiranja mnoštva balkanskih nacional- 
nih hrišćanskih država. Nekada jedinstveni geografski region Rumelije ili 
osmanlijske Evrope (Awrupa-i Osmani), podijeljen je u mnoštvo malih, 
međusobno nepovjerljivih i suprotstavljenih država. U to vrijeme izraz 
“Balkan” ušao je u geopolitički rječnik Evrope da zamijeni raniji “Orijent” 
ili čak “Bliski istok”, koji su označavali balkanske zemlje pod osmanlijskom 


4 Glavne teze ovog članka autor je kasnije dalje razvio u knjizi The Clash of Civilizations and 
the Remaking ofWorld Order (New York: Simon & Schuster, 1996.). 

5 M. S. Anderson, The Eastern Question 1774-1923: A Study in International Relations (Lon- 
don: Macmillan, 1991.) str. 388. 

upravom. 6 Istovremeno, engleski jezik obogaćen je terminom balkanizati- 
on (balkanizacija) koji je označavao “podjelu (određene zemlje, teritorije) 
u male, antagonizirane, neefikasne države” 7 

Jedno od glavnih obilježja procesa nastanka balkanskih nacionalnih 
država bilo je definiranje nacije religijskim kriterijem i shvatanje države 
kao političkog oruđa u rukama tako definirane nacije. U takvim okol- 
nostima za “druge” je ostavljeno malo životnoga prostora, a posebno za 
muslimane. Kroz sve vrijeme historijskog rješavanja “Istočnog pitanja” na 
Balkanu, balkanske nacionalne države poistovjećivale su, sa manjim ili 
većim nijansama, muslimansko stanovništvo sa osmanlijskim državnim 
strukturama ili ga smatrale nasljednikom Osmanlija. Zbog toga je rađanje 
svake balkanske hrišćanske nacionalne države bilo praćeno masovnim po- 
gromima muslimana, protjerivanjima, promjenom izgleda i naziva nase- 
lja, kolonama izbjeglica koje su se kretale kaljavim drumovima ili nepro- 
hodnim planinskim prevojima, snovima o povratku kućama, neizvršenim 
ugovorima o obeštećenju za oduzetu ili ostavljenu imovinu itd. Ova slika 
može se rekonstruirati bez obzira da li se čitaju dokumenti o Beogradu 

1807., Moreji 1821., Užicu 1862., Sofiji 1877., Strumici, Kukešu, Serezu 
i Dedeagaču 1912-1913., dolini Lima 1943., bugarsko-turskoj granici 

1989., Višegradu i Foči 1992., Srebrenici i Žepi 1995., ili Peći 1999. 
godine. 

Obrazac postupanja sa muslimanskim stanovništvom uspostavljen u 
toku klasičnog razriješenja “Istočnog pitanja” (do 1923.), nastavlja se sve 
do naših dana. Geopolitička situacija na Balkanu i oko Balkana se pro- 
mijenila, ali ne i mentalitet balkanskih nacionalističkih elita. (Periodi 


6 Berlinski kongres 1878. rezultirao je ugovornim “rješenjem bliskoistočnog pitanja” (W. N. 
Medlicott, The Congress of Berlin and after: A Diplomatic History of the Near Eastern Set- 
tlement 1878-1880. London: Frank Cass, 1938.). Britanski diplomat Sir Robert Graves svoje 
memoare sa Balkana 1878-1923. naslovio je kao Storm Centres of the Near East (London: 
Hutchinson & Co, 1933.). Zvanični naziv Berlinskog ugovora je “Ugovor između Velike 
Britanije, Njemačke, Austrije, Francuske, Italije, Rusije i Turske za rješenje poslova na Istoku” 
(Thomas Erskine Holland, The European Concert in the Eastern Question, Scientia Verlang 
Aalen, 1979., 277). Britanski autor William Miller u knjizi The Ottoman Empire and Its 
Successors 1801-1827, prvo izdanje 1913. (London: Frank Cass & Co, 1966) u poglavlju 
“Napoleon na Bliskom Istoku (1801-1815)” raspravlja o Dalmaciji, Crnoj Gori, Istanbulu, 
Jonskim ostrvima i drugim krajevima Južne i Jugoistočne Evrope. 

7 Webster’s Encyclopedic Unabridged Dictionary of the English Language (New York/ Avenel, 
Newjersey: Сгатегсу Books, 1989.), str. 113. 

relativnog mira i prosperiteta za muslimane Balkana mogu se pripisati ri- 
jetkim režimima sa liberalnom ili nadnacionalnom ideologijom.) 

Preživljavanje mentaliteta “Istočnog pitanja” među balkanskim hrišćan- 
skim nacionalističkim elitama izrazilo se između ostalog, u prikazivanju isla- 
ma kao tuđe religije na evropskom tlu a muslimana kao “tuđinaca” od kojih 
treba “očistiti” teritoriju na koju se polaže pravo. Ova manifestacija mentali- 
teta “Istočnog pitanja” posebno je dokumentirana u više istraživanja koja se 
bave izvorima i izvršenjem genocida nad Bošnjacima 1992-1995. 

Američki istraživač Norman Cigar osvijetlio je posebno ulogu srbijan- 
ske intelektualne elite u ideološkom opravdavanju genocida, akta koji je 
“običnim pljačkašima i ubicama” dao oreol boraca za “nacionalnu stvar”. 8 
U takvom poduhvatu srbijanski orijentalisti, kvaziorijentalisti i historičari 
učinili su genocid “intelektualno respektabilnim”, a Srpska pravoslavna cr- 
kva ponudila je moralni oprost izvršiocima. 

Stav o islamu kao stranoj religiji na evropskom tlu identificiran je u 
radovima Aleksandra Popovića, Darka Tanaskovića, Miroljuba Jevtića i, u 
krajnjem fašističkom obliku, u pisanju Dragoša Kalajića. U jednom član- 
ku ovog posljednjeg autora objavljenom pod naslovom “Kvazi Arapi pro- 
tiv Evropljana” (Duga, 13-19. septembar 1987., 14-15) iznijeto je da su 
muslimani u Jugoslaviji “kvazi-Arapi”, koji u sebi nose gene pustinjskih 
pljačkaša i osmanlijskih vojnika, sa dugom listom urođenih karakternih 
mana. Oni, kao takvi, ne pripadaju Evropi niti mogu shvatiti karakterne 
crte Evropljana. U suočavanju sa ovom tuđinskom prijetnjom potrebno je 
“nad-nacionalno, nad-religijsko, nad-ideološko jedinstvo Evropljana” a u 
tadašnjoj Jugoslaviji kvalitetna spremnost Službe državne sigurnosti i Ju- 
goslavenske narodne armije. 9 Za jednoga drugog srbijanskog autora, pra- 
voslavnog episkopa Atanasija, jedna od manifestacija tuđinskog karaktera 
islama jesu ograđena dvorišta muslimanskih kuća koja se mogu naći od 
“Bagdada do Bihaća”, i koja, prema njegovim riječima, nisu samo “obični 
primitivizam”, već, kao, i nešto mnogo dublje. 10 

8 Vidi Norman Cigar, Genocide in Bosnia. The РоИсу of “Ethnic Cleansing” (Texsas & M. 
University Press, 1995.). Prijevod na bosanski: Genocid u Bosni. Politika “etničkog čišćenja”, 
prof. Radomir Marinković (Sarajevo: Bosanski kulturni centar i Institut za istraživanje zločina 
protiv čovječnosti i međunarodnog prava, 1998.). 

9 Norman Cigar, Genocid u Bosni, str. 37. 

10 Norman Cigar, op cit., str. 41. 

Iza često ponavljane teze o tome da se zaustavljanjem “muslimanske 
opasnosti” na Balkanu ustvari brani Evropa stoji mentalitet “Istočnog pita- 
nja”, koji Evropu izjednačava sa Рах Christiana (hrišćanskim svijetom). U 
osmanlijsko doba, islamsko prisustvo u Evropi bilo je ograničeno na Balkan, 
odnosno jugoistočni dio evropskoga kontinenta. Svi dodiri između dvije ci- 
vilizacije, pa i konflikti, odigravali su se na ovome prostoru. Međutim, u 
drugoj polovini XX vijeka zapadna Evropa je otvorila vrata brojnim musli- 
mansldm studentima, radnicima i useljenicima koji su postepeno oformili 
relativno stabilne i dinamične zajednice. 11 Ove zajednice postaju sastavni dio 
nove multikulturalne Evrope, koja ne treba svoje branitelje među balkan- 
skim nacionalistima čiji je misaoni horizont i dalje određen kategorijama 
XIX vijeka. Istom okviru pripada i termin antemurale christianitatis (pred- 
ziđe kršćanstva), korišten od strane nekih hrvatskih autora, koji katoličku 
Hrvatsku opisuju kao isturenu liniju odbrane Evrope protiv islamske opa- 
snosti. Ovi krugovi su, takođe, tokom 1993. eksploatirali tezu o “islamskoj 
opasnosti” i “sukobu između islamskog i katoličkog svijeta”. 12 

Gledanje na muslimansko stanovništvo centralnog djela Balkana kao na 
istočnjake sa karakterističnim osobinama kao što su lijenost, iskvarenost, au- 
toritarnost, prevrdjivost, izopačenost i sl., karakteristično je za orijentalizam, 
diskurs koji je imao za cilj opravdati osvajanja i potčinjavanja naroda mu- 
slimanskoga Orijenta u doba “Istočnog pitanja”. (Ironija je da neki zapadni 
autori sve karakteristike orijentalaca, koje srbijanski pisci pripisuju muslima- 
nima, primjenjuju na sve narode Balkana, uključujući i Srbe.) 

Pošto je islam tuđinska religija i kultura, a muslimani stranci na tlu 
Evrope, u toj perspektivi je opravdano da se oni eliminiraju sa evropskoga 
jugoistoka. Postupak eliminacije uključivao je sve radnje koje čine obiljež- 
je međunarodno definiranoga krivičnog djela genocida. Samo zato da bi 
se spriječila primjena odgovarajućih pravnih instrumenata na počinioce 
i saučesnike u ovom zločinu, zapadni oportunističld krugovi konstruisali 
su 1992. godine orvelijansld eufemizam “etničko čišćenje”. 13 Ovaj novi ter- 
min suštinski je izražavao postupak s muslimanima koji je ranije na Balkanu 

11 Vidi Jorgen S. Nielsen, Muslims in Western Europe (Edinburgh: Edinburgh University Press 
1995); W. A. R. Shadid and P. S. Wan Koningsveld, Religious Freedom and the Position of 
Islam in Western Europe (Kampen: Kok Pharos, 1995.). 

12 Vidi N. Cigar, op. cit., str. 154-155. 

13 Fikret Karčić, “Bosnia - Images of Crime” KIRKEIS Research Bulletin, 2: 8 (1995.), str. 4-8. 

označavan kao “istraga poturica” (Petar Petrović Njegoš) i “generalno tre- 
bljenje Turaka iz naroda” (Stojan Novaković). 14 

Koncept “čišćenja” teritorije Balkana od preostaloga muslimanskog 
stanovništva nastavio je da živi u ideologijama balkanskih nacionalistič- 
kih elita i svijesti njihovih sljedbenika i nakon dehnitivnog odstupanja 
Osmanlija sa ovog područja 1912. godine i svođenje muslimana na status 
manjina. Nacionalistička štampa u Srbiji između dva svjetska rata redovno 
je poručivala muslimanima da prestanu “turkovari”, ili neka se sele u Azi- 
ju. 15 Dokumenti četničkog pokreta Draže Mihajlovića kao način stvaranja 
“velike Srbije” predviđaju “čišćenje Sandžaka od muslimanskog življa i Bo- 
sne od muslimanskog i hrvatskog življa. 16 Godine 1989. bugarski policajci 
protjerujući muslimane govorili su: “Vaš jezik je drukčiji. Vaša religija je 
drukčija. Uvijek ste željeli da idete u Tursku. Sada možete ići.” 17 U krajevi- 
ma pod kontrolom srpskih snaga u Bosni i Hercegovini izvršeno je totalno 
čišćenje od muslimana (jugoistočni dio zemlje) ili svođenje muslimansko- 
ga stanovništva na beznačajnu manjinu (Banja Luka). Pred očima cijeloga 
svijeta srpske vlasti izvršile su masovno protjerivanje Albanaca sa Kosova 
1999., egzodus koji se mogao porediti sa rijekama muslimanskih izbjeglica 
nakon Prvoga balkanskog rata i koji je okrenut u suprotnom smjeru tek 
nakon okupacije pokrajine od strane snaga NATO-saveza. Ovi događaji, 
koji su se odigrali u različitim dijelovima Balkana u postosmanlijskom pe- 
riodu, predstavljaju suštinski kontinuitet sa događajima tokom osmanlij- 
sko-ruskog rata 1876-1877. i Prvog balkanskog rata 1912. 

I letimični pogled na teorijski okvir i rječnik političkog i intelektual- 
nog diskursa vodstva balkanskih nacionalnih država govori o preživljavanju 
mentaliteta “Istočnog pitanja”. U intelektualnom diskursu, intelektualci 
balkanskih hrišćanskih skupina većinom nisu bili u stanju dati objektiv- 
nu, kritičku historiju svojih zemalja ili regiona u cjelini pod osmanlijskom 
upravom. Njihovi radovi slijede nacionalnoromantičarski pristup i govore 

14 Mustafa Imamović, “Pregled istorije genocida nad muslimanima u jugoslovenskim zemlja- 
ma”, Glasnik Rijaseta Islamske zajednice, 54: 6 (1991.), str. 678-679. 

15 Vidi npr. “Pobiti Turke”, Obrana 1:15 (1920), str. 1. 

16 Vladimir Dedijer - Antun Miletić, Genocid nad muslimanima 1941-1945: zbornik dokume- 
nata i svjedočenja (Sarajevo: Svjetlost, 1990.), str. 26. 

17 Destroying Ethnic Identity. The Expulsion of the Bulgarian Turks. A Helsinki Watch Report. 
Oktobar 1989 (Washington DC: US Helsinki Watch Committee, 1989.). 

o “turskom jarmu”, “životu izvan historije”, “prekidu veza sa Evropom” 
itd. 18 Za cjelovito i objektivno upoznavanje historije islama na Balkanu, 
evropski čitalac mora konsultirati zapadnoevropske i posebno američke 
autore. 

U političkom diskursu, uobičajeno je referiranje na slavenske musli- 
mane kao “poturice”, “otpadnike” i borba za njihovo nacionaliziranje. 19 
Posebno je ilustrativan referentni okvir i rječnik srpskih ideologa, političa- 
ra i intelektualaca tokom 90-ih godina XX vijeka, kada su pokrenuli ratove 
u Bosni i Hercegovini i na Kosovu. Ovaj okvir čine ideje osvete za poraz na 
Kosovu 1389., nastavak srpskog ustanka iz 1804., produžetak Balkanskog 
rata iz 1912. godine itd. 

Kosovski boj spada u domen srpske mitologije i kao takav bio je pred- 
met analiza i dekonstrukcije od strane srbijanskih kritičkih historičara 
književnosti kao što je Miodrag Popović. 20 Posljednje dvije ideje pripadaju 
dobu “Istočnog pitanja”. Radovan Karadžić, predsjednik Srpske demo- 
kratske stranke, upitan januara 1992. šta je srpska strategija u to doba, 
odgovorio je da će se boriti “dok ne postignemo Karađorđev cilj - uje- 
dinjenje svih Srba i dok ne dovršimo borbu”. 21 General-pukovnik Ratko 
Mladić, komadant Glavnog štaba Vojske Republike Srpske, prilikom ula- 
ska u Srebrenicu izjavio je: “Evo nas 11. jula 1995. u srpskoj Srebrenici 
uoči još jednog velikog praznika srpskog. Poklanjam srpskom narodu ovaj 
grad i napokon došao je trenutak da se posle bune protiv dahija Turcima 
osvetimo na ovom prostoru”. 22 Ova dva primjera pokazuju da je srpsko 
političko i vojno vodstvo u Bosni i Hercegovini smatralo rat 1992-1995. 
kontinuitetom Prvog srpskog ustanka. 

Karakteristična simbolika korištena u Bosni potvrđuje ovu tezu. Cetiri 
simbola su posebno ilustrativna. Prvo, oslanjanje na hajdučku tradiciju u 
cilju političke mobilizacije srpskoga stanovništva. Ovo uključuje korište- 
nje hajdučkih pećina za različite ceremonije kao što je prijem u četnički 

18 Vidi “Bibliographic Essay” in Peter F. Sugar, Southeastern Europe under Ottoman Rule 1354- 
1804. (Seatlle-London: Washington University Press, 1993.), str. 289. Za ilustraciju ovakvih 
stavova u srpskoj historiografiji, vidi Radovan Samardžić, Ideje za srpsku istoriju (Beograd: 
Jugoslavijapublik 1989.), str. 219-259. 

19 Vidi odgovarajuća poglavlja u ovoj knjizi koja govore o Bošnjacima i Pomacima. 

20 Miodrag Popović, Vidovdan i časni krst (Beograd: Slovoljublje, 1976.). 

21 N. Cigar, op. cit., str. 52. 

22 Emisija SRT, 11. juli 1995. 

pokret, korištenje imena hajdučkih vođa u nazivima jedinica i ustanova i, 
logično, hajdučke etike. Hajduk (tur. haydut, šumski razbojnik) jest ter- 
min koji je označavao odmetnike od reda i zakona na Balkanu u vrije- 
me osmanlijske uprave. 23 Ovi odmetnici u Grčkoj su se nazivali klepht. 
Djelovali su u okviru granica Osmanlijske države, što ih je razlikovalo od 
uskoka, koji su iz susjedstva upadali (“uskakali”) na osmanlijsku teritoriju, 
robili, pljačkali i stvarali nesigurnost u graničnim područjima. Hajduci su 
posjedovali relativno ustaljenu unutrašnju organizaciju na čelu sa haram- 
bašom (tur. glavar zločinaca). 

Balkanski nacionalistički i marksistički historičari redovno su prikazi- 
vali hajduke kao heroje nacionalnooslobodilačke borbe hrišćanskih naroda 
ovog regiona protiv osmanlijske vlasti. Međutim, novije studije, bazirane 
na prvorazrednim historijskim izvorima, pokazuju da su stvarni hajduci 
bili indiferentni prema religijsko-nacionalnim i socijalnim razlikama među 
svojim žrtvama. 24 

Epske pjesme mogu poslužiti kao vrijedan izvor za upoznavanje haj- 
dučke etike. Iako temeljito istraživanje ove materije nije izvršeno, pažljivije 
čitanje, na primjer srpskih epskih pjesama, može nas dovesti do slijedećih 
elemenata hajdučkog sistema vrijednosti. 25 Pljačka se smatrala legitimnim 
načinom sticanja imovine. Hajduci su skidali čak i odjeću ubijenim bo- 
gatim žrtvama. Pravila viteške borbe se nisu poštovala. Redovno su se po- 
stavljale zasjede na šumskim putevima i ubijalo “iz potaje”. Sa žrtvama se 
nemilosrdno postupalo (spaljivanje, odsjecanje ruku, vađenje očiju itd.) i 
sarkastično izrugivalo. 

Ove vrijednosti i način borbe oživljeni su pozivanjem na hajdučku tra- 
diciju u predvečerje rata u Bosni. Citanje izvještaja o ratnim zločinima nad 
muslimanskim stanovništvom u Bosni i na Kosovu, dovodi do neizbjež- 
nog zaključka o tome ko su bili izvori inspiracije savremenim izvršiocima 
genocida. To je posebno slučaj s onima čija je svijest oblikovana na epskoj 

23 Ferit Devellioglu, Osmanlica - Turkce Ansiklopedik Lugat (Ankara: Aydin Kitabevi Yayinlari, 
1993), str. 347. 

24 Catherina Wendy Bracewell, Tlie Uskoks of Senj: Piracy, Banditry, and the Holy War in the 
Sixteenth Century Adriatic (Ithaca and London: Cornell University Press, 1992), str. 11.; 
Fikret Adanir, “Heidukentum und osmanische Herrschaft”, Sudost - Forshungen (Vienna), 
41 (1982.), str. 43-116. 

25 Vidi dr. Smail Balić, Etičko naličje bosansko-hercegovačkih muslimana (Beč: 1952.), str. 27- 
57. 

guslarskoj tradiciji i za koje je njemački slavist Maximilian Braun 1937. 
napisao: “Tko se od malena srastao sa shvatanjem junačkih pjesama, tko 
je obikao izvještaje pjesama osjećati kao uzor i ideal, taj će u povoljnom 
času biti spreman, da praktično počini ista djela kao junaci iz pjesme. Za 
to nam je balkanska životna praksa do u najnovije doba pružila povoljno 
dokaza” . 2б 

Drugo, konstantno identihciranje Bošnjaka sa Osmanlijama i bošnjačke 
prakse sa stvarnom ili navodnom praksom Osmanlija. Na primjer, šef prije- 
dorske policije izjavio je američkom novinaru da su muslimani u Prijedoru 
navodno planirali, kad preuzmu vlast, da osunete sve srpske dječake i “da 
ubiju sve muškarce starije od tri godine, a žene u dobi između 15 i 25 godina 
da pošalju u harem gdje će rađati janjičare”. 27 Zbog toga je bilo potrebno da 
Srbi poduzmu preventivnu akciju. Ovo obrazloženje je jednako opravda- 
nju pogroma Jevreja u srednjovjekovnoj Evropi da Jevreji, navodno, piju 
krv hrišćanske djece i da zato trebaju biti iskorijenjeni. Na stranu to što je 
identihciranje Bošnjaka sa Osmanlijama izvršeno putem epske a ne historij- 
ske svijesti: spominju se haremi kojih nije bilo u Bosni i janjičari, koji su bili 
ukinuti 1826. godine Takođe, srpski mediji su, izvještavajući o ratu u Bosni, 
vrlo često koristili termine s epskim konotacijama kao što su zulum, “(srp- 
ska) nejač” i sl. s očiglednim ciljem da kod slušalaca i čitalaca identihkuju rat 
protiv Bošnjaka 1992-1995. sa antiosmanlijskom borbom. 28 

Treće, korišteni su vojnički simboli iz doba balkanskih ratova ili Pr- 
voga svjetskog rata. Vojska RS-a koristi oblik ohcirske šapke iz tog doba. 
Napadi na bosanske gradove, kao što je Zvornik, bili su praćeni muzikom 
“Marša na Drinu”, jednako kao predizborna kampanja Socijalističke parti- 
je Srbije 1992. 29 “Marš na Drinu” hrabrio je tradicionalno srpske vojnike 
da kreću u Bosnu i ispune Karađorđev san o ujedinjenju “srpskih zemalja”. 

Cetvrto, korištenje koncepta “razmjene stanovništva” od strane srpskih 
i određenih hrvatskih zvaničnika u Bosni i Hercegovini tokom 1992- 1995. 
Ovaj koncept posebno je razvijen i primjenjivan u vrijeme izrastanja balkan- 
skib nacionalnih država tokom XIX vijeka, a pravno hksiran u Lozanskoj 

26 Cit. prema dr. Smail Balić, Etičko naličje bosansko-hercegovačkih muslimana, str. 16. 

27 Roy Gutman, A Witness to Genocide, str. 133. 

28 Forging War: The Media in Serbia, Croatia and Bosnia-Hercegovina (London: Article 19, 
1994.), str. 81.-82. 

29 Op. cit., str. 82. 

konvenciji iz 1923., te protokolima o razmjeni stanovništva izmeđuTurske 
i Grčke koji su uslijedili. U praksi Republike Srpske i Hrvatske zajednice 
Herceg Bosne, “razmjena stanovništva” postala je eufemizam za masovne 
progone. 

Konačno, u slučajevima konflikata tokom posljednje decenije na Bal- 
kanu činjeni su napori za oživljavanje savezništva iz doba faze ldasičnog 
“Istočnog pitanja”. 30 Apeli pojedinih balkanskih vjersko-nacionalnih gru- 
pa bili su usmjereni prema njihovim ranijim silama zaštitnicama. To je bila 
posljedica fakta da su sukobi bili inicirani i opravdavani od strane nacio- 
nalističkih vodstava, čiji je ideološki okvir pripadao paradigmi “Istočnog 
pitanja”. Ovaj je posebno vidljiv u slučaju Bosne i Kosova. Događaji su se 
kasnije kretali prema logici “samoispunjavanja proročanstva”. 

U toku agresije na Bosnu 1992-1995. i rata protiv albanskog stanov- 
ništva Kosova 1999., srpsko nacionalističko vodstvo apeliralo je na pravo- 
slavnu solidarnost među susjednim balkanskim državama (posebno Grč- 
ku) i na Rusiju, nekadašnjeg zaštitnika pravoslavnih milleta Osmanlijske 
države. Rusija je postala umiješana nasuprot historijske činjenice da joj 
slična politika na Balkanu tokom XIX vijeka nije donijela ni adekvatne 
teritorijalne dobitke ni trajniji uticaj i kada je, prema riječima britanskog 
historičara M.S. Andersona, “bila iskorištena i dopustila da bude iskorište- 
na, od država koje su se borile za nastanak na poluostrvu”. 31 

Drugi glavni igrač u “Istočnom pitanju” XIX i početkom XX vijeka 
- Velika Britanija - takođe je igrala značajnu ulogu i krajem XX vijeka. U 
slučaju Bosne, odgađala je vojnu intervenciju radi zaustavljanja genocida 
protiv muslimanskih Bošnjaka i time riskirala da bude predmet tužbe za 
saučesništvo u genocidu. Nakon promjene vlade, u slučaju Kosova, Velika 
Britanija je predvodila vojnu intervenciju za zaustavljanje nasilja Srbije nad 
albanskim većinskim stanovništvom. 

Nasljednice Austro-Ugarske monarhije nastavile su da imaju interes u 
zapadnom dijelu Balkana i da gaje antagonizam prema svojim protivnici- 
ma iz Prvoga svjetskog rata. 


30 Ovaj fenomen Samuel P. Hundngton je označio kao oslanjanje na “rođačke države” (Samuel 
P. Huntington, The Clash of Civilizations, str. 272-291). 

31 M. S. Anderson, The Eastern Question, str. 393. 

I, konačno, nasljednica Osmanlijske države - Republika Turska - od- 
govorila je oprezno na pozive balkanskih muslimanskih skupina, posebno 
onih neturskoga etničkog porijekla. 32 Ove skupine, suočene sa indiferen- 
tnošću evropskog okruženja prema nasiljima balkanskih nacionalističkih 
režima, usmjerile su svoje nade prema Turskoj i drugim muslimanskim 
zemljama. Te zemlje, šokirane prizorima neometanog genocida nad mu- 
slimanima u Evropi u posljednjoj deceniji XX vijeka, počele su pružati 
podršku muslimanima i na taj način prinudile vodeće zemlje Zapada da 
preduzmu mjere za zaustavljanje krvoprolića. U vrijeme klasičnog “Istoč- 
nog pitanja” Osmanlijska država bila je jedini referentni okvir muslima- 
na Balkana. U posljednjoj deceniji XX vijeka ovaj okvir se promijenio i 
uključio zemlje izvan osmanlijskoislamske kulturne zone: Srednji istok, 
južnu pa i jugoistočnu Aziju. Ovaj razvoj doveo je do pojave unutrašnje 
nekonzistentnosti unutar srpskog propagandnog diskursa koji je u osnovi 
vjeran idejama XIX vijeka, koristio termine kao što su “Turci» i “janjičari» 
uporedo sa “fundamentalisti», “džihadratnici”, i sl. Prva skupina termina 
odnosila se na doba osmanlijske vladavine okončane na Balkanu 1912., 
dok je druga skupina izražavala fenomene muslimanskog svijeta u toku 
druge polovine XX vijeka. 

Ova kratka analiza pokazuje da je paradigmu “Istočno pitanje” mogu- 
će koristiti za razumijevanje mentaliteta balkanskih hrišćanskih nacionali- 
stičkih vodstava i objašnjenje njihovog postupanja prema muslimanskom 
stanovništvu. Njihov nacionalizam je u osnovi nacionalizam XIX vijeka 
i on se treba tumačiti paradigmama toga doba. U izvjesnom smislu ista 
paradigma može se koristiti i za tumačenje ponašanja drugih učesnika u 
događajima na Balkanu, posebno onih koji su imali ulogu u razriješenju 
klasičnog “Istočnog pitanja” 1774-1923. i postajali taoci (ne)tačnih histo- 
rijskih paralela. 


32 Vidi Hugh Poulton, ‘Тигкеу as Kin-State: Turkish Foreign Policy towards Turkish and Mus- 
lim Communities in the Balkans”, u Hugh Poulton and Suha Taji-Farouki (eds.), Muslim 
Identity and the Balkan State (London: Hurst & Сотрапу, 1997), str. 194-213. 

Balkanska perspektiva 

Drugo pitanje kojim se u ovom članku bavimo jest značaj posmatranja 
historije pojedinih balkanskih muslimanskih skupina u regionalnoj per- 
spektivi. Ono što primjećujemo u proučavanju radova o islamu i musli- 
manima na Balkanu jest činjenica da balkanski muslimanski autori redov- 
no pišu o vlastitim vjersko-etničkim grupama, dok autori koji žive i rade 
izvan Balkana pišu o regionu kao cjelini . 33 Izgleda da muslimani Balkana 
žive, misle i pišu u okvirima grupe kojoj pripadaju, a da pripadanje mu- 
slimanskom krugu Balkana ne postoji u njihovoj svijesti kao neka forma 
“imaginarne zajednice ”. 34 To je vjerovatno posljedica procesa cijepanja ne- 
kadašnje Rumelije, ili osmanlijske Evrope, u veliki broj nacionalnih država 
koji će postati novi historijski okvir za život muslimana. Taj proces, koji 
se uobičajeno naziva balkanizacija, nije samo doveo do partikularne egzi- 
stencije nego i do partikularne svijesti. Neki autori ovu pojavu nazivaju 
fragmentacija i nalaze je kod svih balkanskih skupina . 35 Partikularizam je 
onemogućavao razmjenu iskustava, saradnju i iskazivanje solidarnosti u 
vremenima kada je to trebalo. Primjer takvog partikularizma jest činjenica 
da u vrijeme postojanja Islamske zajednice u Jugoslaviji, koja je uključivala 
Bošnjake, Albance, Turke, i druge grupe, bošnjački stručnjaci za islamske 
nauke nisu istraživali manifestacije islama izvan Bosne: o sufijskim redovi- 
ma na Kosovu i u Makedoniji oni su čitali iz radova srbijanskih ili francu- 
skih orijentalista. 

Drugi izraz tog partikularizma jest shvatanje prema kojemu su karakte- 
ristike jedne vjersko-etničke grupe jedinstvene, samo njoj svojstvene, tako da 
predstavlja svjetski fenomen. U većini slučajeva takvi stavovi bili su poslje- 
dica nedostatka komparativnog pristupa. Na primjer, neki bosanski autori 
koriste termin “bosanski islam” da označe način tumačenja i prakticiranja 

33 Vidi bibliografiju radova o Islamu na Balkanu uključenu u ovu knjigu. Isto konstatuje Peter 
F. Sugar širi region centralno-istočne Evrope. Peter F. Sugar, Southeastern Europe under Ot- 
toman Rule 1354-1804. (Seattle - London: University of Washington Press, 1993., IX. 

34 “Imaginarna zajednica”, termin uveden od strane Benedicta Andersona (Immagined Com- 
munities: Reflections on the Origin and Spread of Nationalism, London: Verso, 1983) da 
označi zajednice zamišljene od strane elita, posebno inteligencije, u cilju stvaranja ili jačanja 
kolektivnog identiteta ili lojalnosti. 

35 VidiT. j. Winnifrith, Shattered Eagles: Balkan Fragments (London: Duckworth, 1995), str. 
11-25. 

islama, posebno u formi “narodne religije” kod nas . 36 U normativnom 
smislu, naravno, islamu se ne mogu davati geografski, rasni, niti etnički 
atributi. Na nivou “narodne religije” mogu se identificirati izvjesne regio- 
nalne specifičnosti koje su rezultat interakcije islamskog učenja i lokalnih 
tradicija. Te specifičnosti raniji muslimanski autori su nazivali običajima 
(adat) i tradicijama (taqalid), alinikako religijom (din), kojaostajerezervi- 
sana za “normativnu religiju”. U istom smislu, davanje geografskih, rasnih 
ili etničkih atributa islamu strano je muslimanskoj znanstvenoj tradiciji . 37 
U novije doba, pod uticajem zapadnih religijskih studija, posebno feno- 
menološkog pristupa, to gotovo da postaje trend. Govori se o arapskom, 
perzijskom, indonezijskom, balkanskom itd. islamu, sa tendencijom daljeg 
usitnjavanja . 38 Posljedice ovog pristupa mogu biti dalekosežne: postepeno 
brisanje razlike između islamske norme i stvarne prakse muslimana i “na- 
cionaliziranje” islama. 

Analiza sadržaja koncepta “bosanski islam” pokazuje da se većina nje- 
govih elemenata može pronaći u vjerovanju i praksi drugih muslimanskih 
grupa na Balkanu. I kod njih nalazimo maturidijsku školu u akaidu, ha- 
nefijski mezheb u fikhu, “islamiziranje” izvjesnih preislamskih običaja, ri- 
tuala i praznika, relativno liberalan odnos prema određenim striktnim še- 
rijatskim normama, izloženost idejama evropske modernosti od kraja XIX 
vijeka (gdje se mogu uočiti specifični tokovi i reagiranja), itd. 

Na kulturnom planu, zajednički obrasci i karakteristike su očigledne. 
Kada se gledaju crteži evropskih putnika koji su proputovali Balkan tokom 
XIX vijeka, teško je razlikovati mahale Mostara na Neretvi i Ruščuka na 
Dunavu, Arkadije u Moreji i Sarajeva u Bosni, Trebinja u Hercegovini i Ja- 
nje u Arnautluku. Sličnosti između mostova u Larisi (sadašnja Grčka) Selvi 
(sadašnja Bugarska) i Višegradu vrlo su iznenađujuće . 39 Mekteb-i nuvvab 


36 Termin “narođna religija” (popular religion) označava narodna vjerovanja i praksu obično 
slijeđenu bez obzira na skripturalnu ili doktrinarnu podršku. 

37 U prilog ovome govori činjenica da je termin “bosanski Islam” na našem jeziku prvi put 
upotrebljen u prevedenom članku njemačkog historičara Georga Stadtmullera pod naslovom 
“Bosanski Islam - most Evrope prema islamskom svijetu (Glasnik Islamske vjerske zajednice, 
11:7(1943), str. 174-179. 

38 Vidi npr. Howard M. Frederspiel, A Dictionary of Indonesian Islam (Ahens, OH: Ohio Uni- 
versity Center for International Studies, 1995). 

39 Batili Gozuyle Balkanlarda Turk Sehir ve Eserleri (Ankara: Ataturk Kultur, Dil ve Tarih Yuk- 
sek Kurumu, 1986). 

u Sarajevu, osnovan 1887. i nesumnjivo najveći doprinos Bošnjaka mo- 
dernom islamskom obrazovanju, ima svoju paralelu u istoimenoj školi u 
Sumnu (Bugarska), koja je bila centar mlade uleme u tom djelu Balkana. 
Daru-1 -mualimin (učiteljska škola) u Sarajevu bio je sličan Daru-1 muali- 
minu u Selaniku (Grčka), itd. Radi se o tome da Balkan spada u osmanlij- 
sku kulturnu zonu islamske civilizacije zajedno sa Anadolijom, Kavkazom, 
Sjevernim Irakom, i Sirijom. 40 U tom okviru treba istraživati i tumačiti 
vjerovanja i praksu muslimanskih grupa Balkana. 

Regionalni prustup je posebno važan kada se bavimo postosmanlij- 
skom historijom balkanskih muslimanskih skupina. Većina njih egzistirala 
je tokom ovoga perioda u statusu manjina: njihov položaj bio je regulisan 
istim međunarodnim ugovorima. Sve ove zajednice, osim one u Grčkoj, 
živjele su nakon Drugoga svjetskog rata pod komunističkim režimima, 
manje ili više rigidnim. Komunistički režimi bili su, opet, početkom 90- 
ih zamijenjeni nacionalističkim vladama koje su sa prethodnicima dijelile 
naslijeđeni kompleks “osmanlijske okupacije”. Ova okolnost omogućila 
nam je kao što smo vidjeli, da paradigmu “Istočno pitanje” primijenimo 
na cijelo područje Balkana u drugoj polovini XX vijeka. 

Konačno, region Balkana, odnosno jugoistočne Evrope, koristi se de- 
finitivno od 1999. godine kao geopolitički okvir za integraciju ovoga po- 
dručja u Evropu. Pakt o stabilnosti u jugoistočnoj Evropi, potpisan juna 
1999. u Kolnu od strane više od dvadeset zemalja i međunarodnih or- 
ganizacija, priznaje činjenicu da se cijeli region treba uzimati kao jedin- 
stvena cjelina i da regionalna integracija, nadzirana izvana, može označiti 
kraj partikularizmu, antagonizmima i agresijama nacionalnih država jed- 
nih protiv drugih ili protiv njihovih vlastitih manjina. Integracija Balkana 
može takođe pomoći rascjepkanim muslimanskim zajednicama Balkana 
da prevladaju svoju vlastitu “balkanizaciju”. 


40 Vidi Seyyed Hosein Nasr, “A Typological Study of Islamic Culture”, u njegovom zborniku 
eseja Islamic Life and Thoughts (London: George Allen and Unwin, 1981), str. 49. 

STANOVNIŠTVT) OSMANLIJSKE EVROPE 
PRIJE I POSLIJE PADA CARSTVA 


Justin McCARTHY 


Nakon osmanlijskih gubitaka u ratu 1877-1878., ono što je ostalo od 
osmanlijske Evrope bila je traka zemlje rastegnuta od Jadranskog do Crnog 
mora. 41 To područje je uključivalo Makedoniju, strasno željenu od svake 
balkanske kršćanske zemlje, i ostale provincije koje su se nalazile na putu 
zacrtanom za proširenje Grčke, Bugarske i Srbije. Svaka balkanska kršćan- 
ska država tvrdila je da većina osmanlijskih zemalja pripada u pravilu njoj, 
s obzirom da je svako pretpostavljao da je stanovništvo osmanlijske Evrope 
bilo s pravom, uprkos zaštitnim bojama, njihove nacionalnosti. U namjeri 
da dokažu svoje zahtjeve, balkanske zemlje su od tzv. Istočnog pitanja na- 
pravile demografski problem. 

Uprkos godinama koje su prošle od Prvog i Drugog balkanskog rata, 
dva pitanja o stanovništvu osmanlijske Evrope ostaju: Ko su bili stanovnici 
ovih područja? Sta se dogodilo sa balkanskim muslimanima? Prvo pitanje 
nikada nije razriješeno; Bugarska Grčka i Jugoslavija još uvijek vruće pole- 
mišu o etničkom karakteru balkanskoga stanovništva. 42 Drugo pitanje nije 

41 Pokrajine ( vilajeti) Edirne, Selanik, Yanya, Kosova, Manastir i Iškodra. Tabele od 4 do 9 
navode okruge (pod-okruge) u svakoj pokrajini. 

42 Za različite tvrdnje pogledaj naprimjer: Fikret Adanir, Die Makedonische Frage (Wiesbaden, 
1979.), posebno str. 5-11; Donation Carnegie pour la Paix, Enquete dans les Balkans (Paris, 
1914.), str. 8.-12. i 184.-185.; J. Ivanoff, Ees Bulgares devant le Congres de la Paix, str. 47., 144., 
Stilpon P. Kyriakides, The Northen Ethnological Boundries of Hellenism (Thessaloniki, 1955.); 
Gustav Weigand, Ethnographie von Makedonien (Leipzig, 1924); A. Antoniades, Le develop- 
pement economique de la Thrace (Athens, 1922.); A. A. Pallis, “Racial Migrations in the Bal- 
kans during the years 1922.-1914.”, The Geographic Journal, 66 (no. 4, October, 1925.): 315.- 
331., i druge citirane ispod. Začuđujuća činjenica vezana za bugarske, srpske i grčke navode jest 
da oni uopće ne spominju muslimansko stanovništvo, niti ga ubrajaju u svoje analize. Grčko i 
bugarsko stanovništvo nekog područja često je bilo upoređivano da bi se utvrdilo koje je brojnije 
(i tako bilo vladajuće), ignorirajući činjenicu da je muslimansko stanovništvo bilo brojnije. 

nikad u stvarnosti zaživjelo. Iako je svijet dugo vremena bio zabrinut za ka- 
rakter i sudbinu kršćana osmanlijskog Balkana, samo se nekolicina zapitala 
o balkanskim muslimanima ili njihovoj sudbini. Zbog ove nebrige, jedna od 
najvećih evropskih demografskih katastrofa nikad nije ni otkrivena. 

U ocjeni stanovništva osmanlijskog dijela Evrope dvije vrste statistike 
moraju se razmotriti: ona balkansldh kršćanskih država i, naravno, osmanlij- 
ska. Ostali posmatrači nisu imali ni interes niti priliku da tačno broje balkan- 
sko stanovništvo. Uprkos očiglednoj sposobnosti bilo koje vlade, uključujući 
i osmanlijsku, da najtačnije broji svoje stanovništvo, kršćanska statistika je 
tradicionalno bila jedina koja je citirana, te će i prva biti analizirana. 


GRČKE, BUGARSKE I SRPSKE PROCJENE STANOVNIŠTVA 

Nacionalne aspiracije potalde su Balkanske zemlje da razviju bitno razli- 
čite statistike stanovništva. U pokrajini Selanik (Solun), naprimjer, po- 
znati bugarski apologet Brankov 43 , tvrdio je da je bilo 500.000 Bugara, 
400.000 muslimana i 150.000 Grka. Grci 44 , na drugoj strani, tvrde da je 
bilo 400.000 Grka, 450.000 muslimana i manje od 200.000 Bugara u istoj 
pokrajini. Na taj način Bugari su tvrdili da je bilo dva puta više Bugara 
nego što su to dopuštali Grci. Mogućnost za ovakve razlike bila je otvorena 
činjenicom da ni Grci ni Bugari nisu nikada brojali stanovništvo. Za njih 
navođenje broja stanovništva bio politički, a ne naučni zadatak. 

Prva prepreka u prodoru kroz različite navode balkansldh vlada je težina 
statistike. Tokom XIX i XX vijeka istočni i zapadni Evropljani i Amerikanci 
načinili su hiljade procjena balkanskog stanovništva. Nicholas Michoffs 45 je 
prikupio pet opsežnih tomova savremenih procjena stanovništva samo za 
Makedoniju, Trakiju i Bugarsku. Hiljade procjena više bilo je načinjeno za 
ono što je danas Albanija, sjeverna Grčka i južna Jugoslavija. Izuzimajući 

43 D. M. Brankoff, La Macedoine et sa population chretienne (Paris, 1905). str. 17. Stvarne 
brojke su: 501.110 Bugara, 147.097 Grka, 393.612 muslimana, 25.421 “Koutzovalaquesa”, 
234 “Albanaca (kršćana).” 

44 Justice for Greece Committee, The Hellenic Character of Northen Epirus (Washington, nema 
datuma), odakle je statistika preuzeta, jedan je primjer publikovane propagande. Vidi takođe: 
Christ Christides, Le Camouflage Macedonien a la huniere de faits et des chiffres (Athens, 
1949.), str. 32-36. 

La population de la Turquie et de la Bulgarie au XVIIIe et XIXe siecle : recherches bibli- 
ographico-statistiques (Sofia, 1915-1935). 


45 

procjene bazirane na osmanlijskim procjenama stanovništva, ni jedna od 
ovih procjena nije pouzdana. Mnoge su namjerni falsifikati. 

Mnogi od onih koji su procjenjivali balkansko stanovništvo bili su 
inficirani intelektualnom bolešću njihovog vremena - rasizmom. U sko- 
rije doba izraz “rasizam” je iskrivljen i izgubio je mnogo od svoje opisne 
snage. Međutim, balkanski nacionalisti bili su često klasični rasisti koji su 
vjerovali da su “narod” ili “nacija” određeni krvlju ili narodnim obilježjima 
duše. Jedna osoba bila je ono što jeste zbog nekih karakteristika njegove 
duše, obilježja koju je dijelila sa ostalim pripadnicima njene nacije. Zbog 
toga su Pomaci, slavenski muslimani, uvijek smatrani Bugarima od strane 
bugarskih apologeta. 46 Oni su bili smatrani da pripadaju Bugarskoj rasi i 
zato su bili brojani kao Bugari u bugarskim statistikama. 

Grci su smatrali da je svako čiji su preci bili Grci i sam Grk bez obzira na 
njegov sadašnji status ili samoidentifikaciju. Slavenski muslimani Makedoni- 
je su usljed toga brojani kao Grci, jer “njihova krv i njihova srca su grčka”. 47 

Rasistička vjerovanja su ne samo smušena nego su takođe i porazna 
za računanje stanovništva. Kada branilac jedne ili druge balkanske naci- 
je procjenjuje broj pripadnika “svoje nacije” on u to često uključuje sve 
one koji posjeduju zahtjevani tip duše. Na to nema uticaja činjenica da 
te osobe ne govore njegov jezik, da pripadaju drugoj religiji ili su se čak 
zakleli da se bore protiv njega i njegovih istonarodnika do smrti. Oni su 
Bugari (ili Grci, ili Srbi) voljeli to ili ne. Prirodni zaključak je bio da svi ti 
ljudi pripadaju istoj državi u kojoj se nalaze njihova rasna braća. Ova vrsta 
logike široko je primijenjena na pitanje koja je većinska grupa u Makedo- 
niji. Pošto je Makedonija bila područje osmanlijske Evrope, za koju su se 
žestoko borili Grci, Bugari i Srbi, ona je takođe bila područje za koju su 
najrazličitije statistike bile prezentirane. 48 Statistika u tabeli 1. pokazuje ne 
samo razliku o tome ko je smatran za Srbe, Grke ili Bugare, nego takođe i 
različita mišljenja koliko je bilo Turaka u Makedoniji. Ova statistika tako- 
đe pokazuje i vrstu konfuzije koja proizlazi nakon posmatranja svake grupe 
od strane “njene rasne grupe”. Nakon što je prihvaćena odluka da se krv ili 
duša koristi kao kriterij u klasifikaciji stanovništva, stanovništvo se moglo 
podijeliti na bilo koji način koji rasisti nađu odgovarajućim. 


46 Vidi Brankoff i bezbroj izvora kod Michoffa. 

47 Kyriakides, The Northern Ethnological Boundries of Hellenism, str. 52. 

48 Vidi Adanir, Camegie, i ostale spomenute ispod. 

Tabela 1. 

Bugarske, srpske i grčke statistike o stanovništvu Makedonije. 



Bugarska 

statistika 

Srpska 

statistika 

Grčka 

statistika 

Turci 

499.204 

231.400 

634.017 

Bugari 

1.181.336 

57.600 

332.162 

Grci 

228.702 

201.140 

652.795 

Srbi 

700 

2,048.320 

nije dato 


Izvor: Carnegie Endowment, Enquete dans les Balkans, str. 9.-10. 

Teorijska konfuzija oko etničkog identiteta nije bila jedina konfuzija 
na kojoj su nacionalistički apologeti pali. Neki autori su shvatili da osman- 
lijske statistike mogu imati veću težinu za propagandne svrhe nego njihove 
vlastite procjene, pošto je osmanlijska vlada bila jedini izvor za statistiku 
baziranu na stvarnom brojanju stanovništva. Grčki apologeti su posebno 
citirali takozvanu “Hilmi Pašinu statistiku”. Ona je navodno bila izvedena 
iz jednog osmanlijskog popisa iz 1905. godine. 49 Međutim ova “osman- 
lijska statistika” nikad nije bila jednoobrazno saopćena. Brojke u tabeli 2, 
su navodno izvedene iz iste statistike. Razlike u tabeli pokazuju da se za 
istinske osmanlijske statistike moraju konsultirati osmanlijske publikacije. 


49 U stvari, ovo mora da je osmanlijski administrator Huseyin Hilmi Paša, koji je preuzeo za- 
datak sabiranja populacione statistike kao dio generalnog sređivanja populacione statistike 
cjelokupnog Carstva 1904-1905. Vidi opise ove kolekcije u “Avant-Propos” u Tableau indi- 
quant le nombre des divers elements de la population dans l’Empire Ottoman au ler Mars 
1330 (14 Mars 1914). (Istanbul, 1919.). 

Tabela 2. 

“Hilmi Pašina statistika” prema tri izvora. 
Pokrajine Selanik (Solun) i Manastir (Bitola) 


Selanik 

Pravnički odbor 

Kyriakides 

Colocotronis 

Grci 

362.000 

373.227 

303.610 

Bugari 

195.000 

207.317 

159.835 

Manastir 

Pravnički odbor 

Kyriakides 

Colocotronis 

Grci 

280.000 

261.283 

217.690 

Bugari 

143.000 

178.412 

128.915 


Izvor: Justice for Greece Committee, The Hellenic Character ofNorthern Epirns (Washin- 
gton, n.d.); Stilpon P. Kyiriakides, The Northern Ethnological Boundries ofHellenism 
(Thessaloniki, 1955.); V.Colocotronis, La Macedoine et l> Helenisme (Paris, 1919.). 


Uprkos ovim greškama, Hilmi Pašina statistika je ustvari najbliža 
brojkama datim u stvarnim osmanlijskim popisima stanovništva za ista 
područja. 50 Mnoge druge evropske statistike bile su manje precizne, a 
osmanlijske statistike bile su često falsificirane ili nezakonito mijenjane da 
odgovaraju nacionalističkim aspiracijama. I Grci i Bugari su izmišljali ili 
mijenjali osmanlijske statistike da bi odgovarale njihovim ciljevima. Siroko 
falsificiranje od strane Grka elaborirano je na jednom drugom mjestu. 51 

Tabela 3. pokazuje bugarske prevare. Statistički podaci u toj tabeli su 
predstavljeni kao “Službena turska statistika”. Ustvari, statistički podaci su 

50 Naprimjer, osmanlijski podaci za Pokrajinu Selanik (nekorigirani), kao što su dati u 1322. 
(1904.) Selanik Vilayeti Salnamesi bili su: 

Grci 313.709 
Bugari 213.999 

Očigledno, broj Grka je povećan u “Hilmi Pašinoj statistici”, broj Bugara je smanjen, kao što 
se moglo i očekivati, pošto je “Hilmi Pašina” statistika uvijek bila citirana u grčkim izvorima. 

51 Vidi Justin McCarthy, “Greek Statiatics on Ottoman Greek Population,” International Jour- 
nal ofTurkish Studies I (2), 1980, str. 66-76, i Dimitri Kitsikis, Propagande et pressions en 
politique internationale: la Grece et ses revendications a la Conference de la Paix (1919-1920) 
(Paris, 1963), posebno str. 163-178. Profesor Kitsikis je nepobitno pokazao prirodu statističk- 
og falsificiranja. Zelim da mu se zahvalim što mi je skrenuo pažnju na svoju knjigu. 

preuzeti iz probugarskih novina štampanih u Istanbulu, 52 i bili su predo- 
čeni Pariskoj mirovnoj konferenciji kao službena osmanlijska statistika, 53 u 
nadi da se ubijede saveznici da je Grčka jedna etnografska nužnost. Faktič- 
ki, osmanlijske statistike su pokazivale krajnje različite brojke od tih “služ- 
benih statistika”. Falsificirane statistike su više nego udvostručile bugarsko 
stanovništvo u pokrajini Edirne, prepolovile grčko stanovništvo i uključile 
otprilike jednu desetinu muslimanskog stanovništva. Brojno stanje san- 
džaka Tekirdag, koje nije muslimane uopće pokazivalo, bilo je smiješno, 
pošto su muslimani stvarno brojčano nadmašivali Bugare u Tekirdagu u 
srazmjeri dvanaest naprema jedan. 54 

Tabela 3. 

“Zvanična Turska statistika”, prema bugarskim izvorima 


Pokrajina Edirne. 


Sandžak 

Muslimani 

Bugari 

Grci 

Edirne 

60.991 

181.396 

58.319 

Tekirdag 

0 

16.205 

10.476 

Gelibolu (Galipolje) 

0 

21.647 

5.819 

Ukupno 

60.991 

219.198 

74.614 


Izvor: J. Ivanoff, Les Bulgares devant le Congres de la Paix, str. 74. 

Evropske pogrešne predstave o osmanlijskom statističkom sistemu bile su 
velike, što je vidljivo čak i u naučnim studijama koje ciljaju da budu neu- 
tralne. Naprimjer, autori rutinski ponavljaju da “les registres officiels turcs 
ne portaient que les hommes, sans mentionner les femmes, pusiqu’ils ne 

52 Vidio sam članak koji je izveden iz Courrier d’Orient i posebno publikovan kao Ethnographie 
des vilayets d’Adrinopole (sic), de Monastir, et SaIonique (Constantinople, 1878). Sam članak 
ne tvrdi da su njegove statistike službene. 

Tom koji je pripremio Ivanoff takođe nabraja veći broj francuskih, njemačkih i drugih procje- 
na stanovništva koji podupiru bugarski navod. Jedine osmanlijske statistike koje su prezenti- 
rane bile su falsifikat. Pošto je ova knjiga napisana sa ciljem da bude predmet Pariske mirovne 
konferencije, ona prema tome odražava službeni stav bugarske vlade. 

53 Apologete svake kršćanske “strane” su krivotvorili statistike stanovništva za kongres. Kao 
jedan primjer bugarskih podnesaka, vidi Velika Britanija, F.O. 608/118/7199 koji daje vrlo 
detaljne (i falsificirane) statistike navodno podnijete od strane Bugarske patrijaršije. 

54 81.673 muslimana, 6.224 Bugara. Broj muslimana bio je najvjerovatnije manji prije 1876. 

servaient qu’a controler le service militaire ou le paiement de l’impot.” 55 
Osmanlije jesu naravno bilježile žene u svojim popisima stanovništva 
krajem XIX i početkom XX vijeka, 56 Jedan pogled na bilo koji objavljeni 
osmanlijski popis bi obesnažio ovaj navod, ali niko nije gledao. Iz ovakvih 
navoda i iz odsustva bilo kakvih turskih izvora u bibliografijama vidi se 
očigledno da evropski pisci nisu nikad konsultirali primarne izvore popu- 
lacione statistike osmanlijske Evrope, osmanlijsku državnu statistiku. 

Nakon pažljive analize, može se zaključiti da su evropske statistike o 
osmanlijskoj Evropi bezvrijedne kao procjene ukupnog broja stanovniš- 
tva. 57 To je djelimično posljedica predrasuda koje su Evropljani unijeli u 
svoje analize, a još više uvažavanja temeljnog principa demografije koji kaže da 
samo oni koji broje stanovništvo mogu stvarno znati njegov broj. Osmanlije 
su bile jedini koji su stvarno brojali stanovništvo Osmanlijske carevine. Zbog 
toga, jedino Osmanlije mogu dati tačnu procjenu svog vlastitog stanovništva. 


55 Carnegie, str. 9. 

56 Vidi bilo koji popis osmanlijskog stanovništva dat ispod. Za tehnički opis osmanlijske reg- 
istracije žena vidi Justin McCarthy, Muslims and Minorities: the Population of Ottoman 
Anatolia at the End of the Empire (New York, 1983), str. 4.,5., 163. i 164. 

57 Nikakva pažnja nije ovdje data zapadnoevropskim procjenama osmanlijskog stanovništva. Evropske 
procjene stanovništva bile su gotovo uvijek pogrešne. Postoji razlog, šta više, da se izbjegnu sve evropske 
statistike stanovništva velilcih područja Osmanlijskog carstva, čak i statistike koje su blizu tačnosti. Za- 
padni Evropljani i Amerikanci bili su nezaobilazno zavisni od podataka sakupljenih (ili izmišljenih) od 
strane onih koji su bili “na licu mjesta” - Osmanlija, Bugara, ili Grka. Oni nisu imali načina da ocijene 
tačnost statistike koje su primili iz različitih izvora. Uslijed toga, zapadnoevropske procjene balkanskog 
stanovništva mogu biti pouzdane koliko i izvorno brojanje na kojem se zasniva ili čak i manje. 

—>Daleko je najbolje uzeti izvorne brojeve. Oni koji su zainteresirani za evropske procjene osmanlijsk- 
og stanovništva trebali bi konsultirati Michoffove brojne naslove ili različita izdanja od “Die Bevolker- 
ung der Erde” u Petermann’s Geographiscen Mitteilungen (Gotha, posebno brojevi iz 1880. i 1901). 
Jedna vrsta evropske procjene osmanlijskog stanovništva mogla bi biti korisna, zato što odražava st- 
varno brojanje stanovništva od strane Evropljana - konzularni i vojnoobavještajni izvještaji sa malih 
područja. Međutim, čak i ove bi trebalo koristiti sa velikom pažnjom, zato što su Evropljani rijetko 
indicirali da li je njihova statistika bazirana na njihovom ličnom brojanju ili na brojanju drugih, mož- 
da nepouzdanih izvora. Za područje osmanlijske Evrope, vidi Velika Britanija, Admiralty War Staff, 
Intelligence Division, A Handbook on Serbia, Montenegro, Albania, and Adjacent Parts of Greece, 
(I.D. 1096) (London, 1916.), i A Handbook of Macedonia and Surrounding Territories (I.D. 1114) 
(London, 1920.). 

Najgori zapadnoevropski i američki komentatori bili su strani zagovornici balkanskih krščanskih ze- 
malja, koji su brzo usvojili propagandu svojih favorita, kao nepobitnu istinu. Zbog nedostatka his- 
torijskih povezanosti i saosjećanja, samo je nekoliko zapadnjaka držalo stranu Bugarima ili Turcima, 
helenofili su bili i ostali, istaknuti branioci grčkih interesa. Za primjer služe brojne publikacije Amer- 
ičko-helenskog udruženja. Cak inače priznati i kompetentni istoričar, kao što je Douglas Dakin, izgu- 
bio je svoju objektivnost kada je pisao o balkanskim narodima. U The Greek Struggle for Macedonia, 
1897-1913 (Thessaloniki, 1966), Dakin je prihvatio u cjelini grčke statističke navode. On je odbacio 
sve osmanlijske statistike jednom frazom - “Turski podaci su netačni,” bez nuđenja bilo kakvog dokaza. 
Sumnjam da je on ikada vidio osmanlijske populacione statistike. 

OSMANLIJSKE DRŽAVNE STATISTIKE 

Osmanlijske statistike o stanovništvu osmanlijske Evrope vođene su kao 
dio kontinuiranog registriranja stanovništva koje je započeto sa sultanom 
Mahmudom II. Taj sistem, koji je detaljnije opisan na jednom drugom 
mjestu, 58 bio je utemeljen na vođenju registara stanovništva, na turskom 
tahrir-i nufus ili defter, koji su uključivali stanovništvo svakog sela u od- 
govarajućem okrugu. Ovi registri izvorno su uključivali samo muškarce, 
ali su od vladavine sultana Abdulhamida II (1876-1909) bili prošireni da 
uključe, makar teorijski, sve osmanlijske građane, muške i ženske. (Među- 
tim, žene i djeca nisu nikada bili potpuno registrirani i osmanlijski popisi 
stanovništva moraju se korigirati da bi se oni uključili.) Lokalni registri 
stanovništva bili su periodično dopunjavani i slati u provincijske centre i u 
Istanbul. U Istanbulu ovi registri su kompilirani u takozvane “cenzuse”, 59 
zbirne registre stanovništva cijeloga Carstva. 

Za razliku od evropskih kršćanskib apologeta, Osmanlije nikada nisu 
koristile “rasne” kriterije u svojoj statistici stanovništva. Građani su bili 
klasibcirani samo na osnovu njibove religijske grupe (millet ili “religijski 
narod”), slijedeći islamsku tradiciju koja je starija negoli Osmanlijska ca- 
revina. Neko bi možda želio detaljnije kategorije nego što je religija, ali 
u slučaju balkanskih nacionalizama religija je možda najbolja zamjena za 
varljivi koncept nacionalnosti. Rasa nije nikako pribvatljiva kao koncept 
ili kriterij za klasifikaciju stanovništva, ali stvarno postoje kriteriji koji se 
mogu upotrijebiti za identifikaciju određenog naroda - kriterij kao što je 
zajednički jezik ili narodni običaji. Međutim, kada je neko angažiran u 
stvaranju država, jedini kriterij koji nešto etički može značiti je samoodre- 
đenje. Jedna osoba je Bugarin, Turčin, Grk ili Srbin zato što misli da je 
takav. Kada je upitan “ Sta ste vi?” - on odgovara: “Ja sam Grk.” On može 
da govori albanski, možda su njegovi preci gledali u Srbiji svoju domovi- 
nu, ali on je Grk. Historičari ne mogu prodrijeti u svijest davno umrlib 
stanovnika Balkana. Historičari ne mogu pitati: “Sta ste vi?” Međutim, mi 
imamo jedan blizak nadomjestak u osmanlijskim religijskim kategorijama. 


58 Vidi McCarthy, Muslims and Minorities, Dodatak četiri; Kemal Karpat, “Ottoman Popula- 
don Records and the Census of 1881/2-1893,” IJMES 9 (2), Мау, 1978, i Stanford J. Shaw, 
“The Ottoman Census System and Population,” IJMES, 9 (3), August, 1978. 

59 Da bi cenzus bio odgovarajući popis stanovništva mora biti nov a cjelokupna zemlja prebroja- 
na u isto vrijeme. Ni jedan od ovih uslova nije ispunjen u osmanlijskim “statistikama.” Listu 
kasnih osmanlijskih “popisa” vidi kod McCarthy, Muslim and Minorities, Dodatak jedan. 

Bez sumnje, najvažniji dio samoidentifikacije u Osmanlijskoj carevini 
bila je nečija religija. Kada bi bio upitan “Sta ste vi?” - jedan osmanlijski 
građanin bi vjerovatno odgovorio identificirajući svoju religijsku grupu. 
Religije su u Osmanlijskoj carevini bile stvar samoidentifikacije, a samo- 
identifikacija je jedini stvarni kriterij za “narodnost”. Na osmanlijskom 
Balkanu ovo je bilo posebno tačno nakon uspostavljanja Bugarske Patrijar- 
šije 1870. godine. Koristeći kriterij religije, i dalje je statistički nemoguće 
odvojiti srpske kršćane od grčkih, pošto su i jedni i drugi navođeni kao 
Grci (tj. grčko-pravoslavni), ali se može reći ko su bili Bugari, a ko nisu. 
Ustvari, izgleda da je najvažnije pitanje na Balkanu bilo ko su bili Bugari, 
a ko nisu, pa je suštinsko identificirati Bugare. 60 

Osmanlijske populacione statistike bile su objavljene u godišnjacima 
(salname) pojedinačnih osmanlijskih provincija 61 i u drugim službenim 
publikacijama. 62 Uz to, različite arhivske zbirke osmanlijskih populacionih 
statisika publikovali su profesor Kemal Karpat, profesor Stanford J. Shaw 
i ja. 63 Bez obzira gdje su publikovane, osmanlijske statistike stanovništva 
su izvedene iz istog izvora, osmanlijskih populacionih registara. Jedan broj 
naučnih analiza pokazao je konzistentnost i pouzdanost osmanlijskih po- 
dataka o stanovništvu/’ 1 

Brojevi u tabelama od 4 do 10 su osmanlijske statistike, korigirane 
zbog nedovoljne registracije žena i djece i projektovane za godinu 1911. 
godine. 65 Izvođenje ovih brojeva objašnjeno je u Dodatku jedan. 


60 Ono što nije poznato jest koliko je ljudi bilo prisiljeno od strane gerilskih bandi ili komšija da 
se registruju kao nešto drugo a ne da izrazi vlastito religijsko opredjeljenje. U Makedoniji, prisila 
je, čini se, bila primjenjivana od strane i Grka i Bugara. Historičari makedonskih kriza spominju 
sve ove aktivnosti. Za arhivske reference, vidi Velika Britanija F. O. 371/202 i ostale dokumente 
o Makedoniji u 371 razredu - neki su navedeni u G. P. Gooch i Harold Temperly, British Docu- 
ments on the Origins of the War, vol. 5 (1928). Vidi takođe F. R. Bridge, Austro-Hungarian Doc- 
uments Relating to the Macedonian Struggle, 1896-1912 . (Thessaloniki, 1976). Međutim, može 
se s razlogom biti siguran da su lica registrirani kao Bugari pripadali slavenskoj govornoj grupi. 
Izvjestan procenat onih koji su bili Grci po vjeri mogli bi da budu, takođe, slavenskog govora. 

61 Vidi Justin McCarthy i J. Dennis Hyde “Ottoman Imperial and Provincial Salnames,” MESA 
Bulletin, 13 (2, Dec., 1979), str. 10-20. 

62 Naprimjer, vidi Maliye Nezareti, Ihsaiyat-i Maliye, 1326 (Istanbul, 1328.) ili Nezaret-i 
Umur-i Nafia, Devlet-i Aliye-yi Osmaniye’nin 1313 Senesinde Mahsus Istatistik-i Umumisi 
(Istanbul, 1315). 

63 Karpat, n.dj.; Justin McCarthy, The Arab World, Тигкеу and Balkans (Boston, G.K. Hali, 
1983), str. 60-88.; i Stanford J. Shaw, “The Population of Istanbul in the Nineteenth Centu- 
гу,” IJMES 10(2), Мау, 1979., str. 265-277. 

64 Za najdetaljniji primjer, vidi Muslims and Minorities, posebno poglavlje dva i dodatak jedan. 

65 Vidi dodatak jedan za metodologiju, korekcije i projekciju. 

Tabela 4. 

Pokrajina Edirne 1911. 

Stanovništvo po okruzima i vjerskim grupama 


Edirne 

Kirkkilise Gumulcine Gelibolu Tekirdag Dedeagač 

Ukupno 

Muslimani 200.000 

90.724 : 

277.225 45.980 

81.673 63.496 

759.706 

Grci 121.208 

58.181 

18.895 101.115 

60.672 35.801 

395.872 

Armeni 13.755 

58 

565 1.841 

16.120 1.311 

33.650 

Bugari 44.071 

58.252 

35.198 2.888 

6.224 24.422 

171.055 

Katolici 11.452 

- 

- 

1.217 114 

12.783 

Jevreji 1.510 

1.758 

1.478 2.995 

1.123 170 

9.034 

“Nemuslimani” 

35.648 

127 

563 

36,338 

*“Stranci” 

1.987 

106 344 

- 

2.437 

Ostali 


4.464 

1.293 

5.757 

Ukupno 392.604 

246.608 : 

338.058 155.163 

168.885 125.314 

1.426.632 

*Tabbi-yi ecnebi 





Tabela 5. 





Pokrajina Selanik 1911. 




Stanovništvo po okruzima i vjerskim grupama 




Solun 

Serez 

Drama 

Ukupno 

Muslimani 

282.649 

179.573 

142.558 

604.780 

Grci 

279.930 

97.124 

20.741 

397.795 

Bugari 

87.075 

178.957 

5.327 

271.359 

Jevreji 

60.252 

1.905 

133 

62.290 

Armeni 

87 

- 

- 

87 

Ostali 

7.631 

3.973 

- 

11.604 

Ukupno 

717.624 

461.532 

168.759 1.347.915 

Tabela 6. 

Pokrajina Јапуа 1911. 

Stanovništvo po okruzima i vjerskim grupama. 



Јапуа 

Ergiri 

Preveze 

Berat 

Ukupno 

Muslimani 

26.989 

73.032 

18.627 

125.990 

244.638 

Grci 

147.421 

81.235 

38.129 

44.247 

311.032 

Grkokatol. 

- 

- 

- 

92 

92 

Jevreji 

3.666 

23 

262 

39 

3.990 

“Stranci”* 

279 

413 

391 

- 

1.083 

Ukupno 

178.355 

154.703 

57.409 

170.368 

560.835 

*tabbi-yi encebi 


Tabela 7. 

Pokrajina Manastir 1911. 

Stanovništvo po okruzima i vjerskim grupama 


Manastir 

Serfice 

Dibre 

Elbasan 

Goriče 

Ukupno 

Muslim. 

113.879 

91.961 

77.652 

69.454 

102.774 

455.720 

Grci 

103.340 

141.466 

- 

2.790 

101.945 

349.541 

Armeni 

2 

2 

- 

- 

5 

9 

Protestan. 

- 

29 

- 

- 

5 

34 

Jevreji 

5.454 

4.059 

- 

- 

1.048 

10.561 

Bugari 

205.311 

2.051 

25.199 

978 

12.805 

246.344 

Cigani* 

640 

851 

- 

- 

1,026 

2,517 

Stranci 

37 

26 

- 

- 

- 

63 

Ukup. 

428.663 

240.445 102.851 

73.222 

219.608 1.064.789 


gayri muslim (nemusliman) 

Tabela 8. 

Pokrajina Iškodra (Skadar) 1911. 

Stanovništvo po okruzima i vjerskim grupama 



Iškodra (Skadar) Dirač (D 

rač) Ukupno 

Muslimani 

122.128 

95.961 

218.089 

Katolici 

119.202 

1.409 

120.611 

Grci 

2.176 

8.579 

10.755 

Ukupno 

243.506 

105.949 

349.455 


Tabela 9. 

Pokrajina Kosova 1911. 

Stanovništvo po okruzima i vjerskim grupama 


Yenipazar 
(Novi Pazar) 

Tašlica Ipek 

(Pljevlja) (Peć) 

Uskup 

(Skoplje) 

Priština 

Prizren 

Ukupno 

Muslim. 

98.093 

38.872 95.789 

215.498 

239.616271.307 

959.175 

Grci 

- 

32.450 27.942 

13.271 

- 

18.878 

92.541 

Bugari 

67.578 

- 

272.228 

127.599 

64.048 

531.453 

Jevreji 

316 

- 

2.394 

577 

- 

3.287 

Protestanti 

- 

- 

195 

- 

- 

195 

Katolici 

- 

- 5.043 

66 

6.146 

3.632 

14.887 

Cigani* 

- 

- 

1.411 

- 

- 

1.411 

Ukup. 

167,987 

71,322128,774 

505,063 

373,938 357,865 

1,602,949 


gayri muslim (nemuslimani) 

Tabela 10. 

Osmanlijska Evropa* 1911. 

Stanovništvo po okruzima i vjerskim grupama 



Edirne 

Selanik 

(Solun) 

Yanya 

(Janjina) 

Manastir 

(Bitola) 

Iskodra 

(Skadar) 

Kosova 

Ukupno 

Musl. 

759.706 

604.780 

244.638 

455.720 

218.089 

959.175 

3.242.108 

Grd 

395.872 

397.795 

311.032 

349.541 

10.755 

92.541 

1.557.536 

Bugari 

171.055 

271.359 

- 

246.344 

- 

531.453 

1.220.211 

Armen. 

33.650 

87 

- 

9 

- 

- 

33.746 

Katol. 

12.783 

- 

- 

- 

120.611 

14.887 

148.281 

Jevre. 

9.034 

62.290 

3.990 

10.651 

- 

3.287 

89.162 

Osta** 

44.532 

11.604 

1.175 

2.614 

- 

1.606 

61.531 

Ukup. 

1.426.632 

1.347.915 

560.835 

1.064.789 

349.455 

1.602.949 

6.352.575 

*Vilajeti 

Edirne, Selanik, Manastir, Kosova, 

Iškodra i 

Yanya; ne 

uključujući pokrajinu 


Istanbul. 

**Uključuje “nemuslimane”, “strance”, itd. 


Tabela 11. 

Stanovništvo Makedonije 1911. prema vjerskim grupama 


Muslimani 1.011.809 (42%) 
Grci 514.406 (22%) 

Bugari 774.097 (32%) 

Ostali 84.180 (4%) 


Ukupno 2.384.492 

Slučaj Makedonije 

Pošto 1911. Makedonija nije postojala kao država sa priznatim granicama 
od ranije, nemoguće je precizno odrediti njene granice prije toga doba. 
Grčki apologeti nastojali su uključiti južna područja (većinom naseljena 
Grcima) u njihovu defmiciju Makedonije, a isključiti sjeverna područja 
(više naseljena Bugarima), dok su Bugari činili suprotno. 66 Ja ovdje defini- 
ram Makedoniju kao osmanlijski vilajet Selanik, kojemu dodajem sandža- 
ke: Manastir, Dibre (Debar), Uskup (Skoplje). 67 Da sam povukao granice 
na drukčiji način, postotak Bugara i Grka bi se promijenio, ali bi najveća 
grupa i dalje ostali muslimani. Uprkos krvavim gerilskim ratovima vođe- 
nim između Grka i Bugara oko Makedonije i uprkos činjenici da su histo- 
ričari i političari tradicionalno smatrali Makedoniju kao čisto kršćansko 
pitanje, makedonsko stanovništvo činili su više od 40 posto muslimani. 68 


POPULACIONO RJEŠENJE I RAZMJENA STANOVNISTVA 


Razmjena stanovništva između Grčke i Bugarske te Grčke i Turske pro- 
mijenile su demografski karakter onoga što je nekada bio osmanlijski Bal- 
kan. 69 Kao što se vidi u tabelama od četiri do deset, stanovništvo Balkana 
je bilo toliko raštrkano da je bilo samo nekoliko područja naseljenih samo 
jednom etničkom grupom. Moderni nacionalizam, međutim, zahtijevao je 
kompaktnu masu homogenih naselja za svaku nacionalnu grupu. Nakon 
krvoprolića u ratovima od 1912. do 1922. godine jedino je radikalno rje- 
šenje prisilnog preseljenja naroda bilo prihvatljivo za nacionalističke Grke, 
Bugare i Turke. 


66 Za Grke, vidi mapu u Carnegie i Colocotronis. Za Bugare, vidi mapu kod Ivanoffa, kao i 
Carnegie mapu. 

67 Tako isključujući područje Yanya vilajeta, koji je često bio uključen u Makedoniju od strane 
Grčkih apologeta i uključujući više sjevernih područja. 

68 Bugari su bili najveća kršćanska grupa. Samo strašne smicalice mogle bi kreirati Makedoniju 
u kojoj bi bilo više Grka pravoslavnih nego Bugara pravoslavnih. Muslimani bi, u bilo kojem 
slučaju, bili najveća pojedinačna grupa. 

69 Za građu o razmjeni stanovništva, vidi Stephen P. Ladas, The Exchange of Minorities: Bulgar- 
ia, Greece, and Тигкеу (New York, 1932), i Andre Wurfbain, L’Echange Greco-Bulgare des 
minorites ethniques (Lausanne, 1930). Nisam našao objektivni prikaz razmjeni stanovništva. 

Sramota je da su razmjene stanovništva bile smatrane neprihvatljivim 
sve dok ratovi nisu prisilili političare da ih prihvate kao nužnost. Prije 
Balkanskih ratova ni jedna balkanska kršćanska zemlja nije željela priznati 
da postoji mnoštvo svijeta koji ne bi prihvatilo njihovu vladavinu na po- 
dručjima koja su oni žudno željeli. U isto vrijeme, Osmanlije su nastojale 
očuvati multinacionalno carstvo, dok je ustvari balkanski nacionalizam i, 
posebno, makedonski gerilski rat dokidao šanse različitih nacionalnosti da 
ikada žive mirno u jednoj državi. 

Na Balkanu, gubitnici u kreiranju novih državnih granica bili su mu- 
slimani. Da su države bile stvarane na osnovu principa samoodređenja i 
razmjeni stanovništva iz 1911. godine, većina osmanlijske Evrope bi s pra- 
vom bila muslimanska domovina. 

Razmatrajući stanovništvo i vrste naselja osmanlijske Evrope 1911. 
moramo imati na umu da se jedna faktička razmjena stanovništva bila 
već desila. Počinjući sa kršćanskom reconquista (ponovno osvajanje) Ma- 
đarske, muslimanski migranti su počeli napuštati isturene tačke Carstva 
i dolaziti u ostale osmanlijske zemlje. Prije 1911., muslimani su napu- 
stili Bugarsku tokom 1877-1878. i nakon toga, a Bugari su otišli u svoju 
novu državu. 70 Na taj način muslimani su činili veći postotak stanovništva 
osmanlijske Evrope u 1918., nego prije 1878. Djelimično zbog ove migra- 
cije, muslimani su bili apsolutna, mada blaga većina (tabela 12). 

Tabela 12. 

Osmanlijska Evropa 1911. 

Procenti - Stanovništvo po vjerskim grupama 

Muslimani 51 % 

Grci 25 % 

Bugari 19 % 

Ostali 5 % 


70 1313 Istatistik-i Umumi (str. 27) daje 276.386 useljenika u Osmanlijsko carstvo u 1293. 

(1876) i 198.000 u 1294. (1877). Uzimajući u obzir zbrku koja je vladala u to vrijeme, ovo 
su zasigurno manje brojke od stvarnih. 

Uprkos svemu tome, balkanski muslimani su razvlašćeni. Da je princip 
samoodređenja stvarno primijenjen na Balkanu, jedna muslimanska država 
(ili države) mogla je biti stvorena od Albanije do Crnog mora, uldjučujući 
cjelokupne vilajete Edirne, Iškodra, sandžak Ipek i Prizren vilajeta Kosova, 
sandžak Berat vilajeta Yanya, sandžake Dibre, Elbasan i Manastir vilajeta 
Manastir i cijeli vilajet Selanik osim njegovog jugozapadnog dijela. Jedna 
takva država mogla je imati više od 55 % muslimana čak i prije razmjene 
stanovništva. 71 I djelimična razmjena stanovništva mogla je znatno poveća- 
ti muslimanski postotak. Naprimjer, samo razmjenjujući Bugare sandžaka 
Manastir za muslimane sandžaka Uskup i Priština, povećalo bi muslimanski 
postotak u novoj državi na 65 %. 72 U stvarnosti, samoodređenje nikad nije 
došlo na Balkan. Za balkanske kršćanske nacije, za mišljenja na Zapadu, sa- 
moodređenje i državnost bile su stvari primjenjive samo za kršćane, suštinska 
nepravda načinjena muslimanima Balkana bila je ignorirana. 


STANOVNIŠTVO I NOVE DRŽAVNE GRANICE 

Podaci o stanovništvu bacaju svjetlo na državne podjele Balkana koje su 
izvršili generali i diplomati 1913. godine. Ni jedna balkanska država u svo- 
jim geografskim kalkulacijama nije ozbiljno uzimala u obzir želje naroda. 
Kao što bi se moglo očekivati u tom vremenu i prostoru, one su se osla- 
njale isključivo na “pravo osvajanja” u određivanju svojih granica. Osim 
toga, kako se vidjelo ranije, svaka grupa opravdavala je svoje teritorijalne 
želje projiciranim procjenama stanovništva. Područja koja je zauzela Grčka 
1913-1919. bila su proglašena kao da su posjedovala grčko stanovništvo 
prije pripajanja Grčkoj. Bugarska osvajanja bila su prikazana kao ponov- 
no ujedinjenje etničkih Bugara sa njihovom domovinom. Za Srbiju njene 
nove zemlje bile su oduvijek po duhu “srpske”. Jedino pitanje za balkanske 
kršćanske zemlje bilo je kako da u svoje granice uldjuče što više teritorija, 
navodno naseljenih njihovom etničkom braćom. 

Interesantno je vidjeti kako se ova osvajanja i opravdanja odnose pre- 
ma statističkoj stvarnosti. Tabele od 13. do 15. pokazuju stanovništvo 


71 2,3 miliona muslimana od 4,1 miliona cjelokupnog stanovništva, ili 56%. 

72 2,8 miliona muslimana od 4,4 miliona cjelokupnog stanovništva, ili 64%. 

osmanlijskih evropskih područja 1911., koja će kasnije postati dio Grčke, 
Bugarske i Jugoslavije. 73 

Grčka 

Grci su posjedovali blagi pluralizam na cijelom području koje su uzeli od 
Osmanlijske carevine. Sto se tiče želja stanovništva, vjerovatno da su Grci 
željeli enosis (prisajedinjenje) Grčkoj, da bi najvjerovatnije muslimani i 
vrlo vjerovatno Jevreji davali prednost ostanku u Osmanlijskoj carevini. 
Da li bi i Bugari odabrali Grčku pod znakom je pitanja. 74 

Grčka većina na ovim područjima je, u stvari, varljiva. Neki okruzi 
koje je Grčka uzela, kao oni koji su pripadali vilajetu Yanya, bili su stvarno 
grčki. Drugi su bili gotovo potpuno muslimanski. Na područjima koja 
su pripadala vilajetu Edirne, muslimana je bilo tri puta više nego Grka. 
Sandžak Drama u vilajetu Selanik, koji je uzela Grčka, imao je sedam puta 
više muslimana nego Grka. U stvari, grčko stanovništvo je bilo koncentri- 
rano u zapadnom dijelu područja koje su uzeli od Osmanlija. Kada bi se 
linija sjever - jug povukla zapadno od grada Solun, područja zapadno od te 
linije bila bi pretežno grčka, područja istočno od te linije bila bi pretežno 
muslimanska. 75 


73 U nedostatku komparativne poslijeratne statistike, nisam pokušavao analizirati stanovništvo 
Albanije. Bilo ko da želi pokušati izvršiti ovaj zadatak, može početi sa radom M.R. Alma- 
gia, “II territorio d’ocupazione italiana in Albania e Горега dell’Italia,”Rivista Coloniale XIII, 
no.5 (1918); M.R. Almagia, “La popolazione della zona d’occupazione italiana dell’Albania 
meridionale,”Rivista Geographica Italiana XXV, nos. 6,8 (1918); J. Bourcart, “La population 
de l’Albanie,” La Geographie XXXVI i XXXVII (1922); J. Bourcart, “Tableau des villages 
administres par la France dans les cenfins Albanais,” Revue de Geographie X (1922); Haxhi 
Bardhi, “Recensamintele populatici in Republica Populara Albania,” Revista de Statistica, VII 
(1957), str. 3.-20. Svi ovi članci daju nepotpune brojke stanovništva. 

74 Neki nagovještaji dolaze iz egzodusa Bugara sa područja uzetih od strane Grka poslije Prvoga 
svjetskog rata. Oni koji su ostali bili su razmijenjeni u grčko-bugarskoj razmjeni stanovništva. 

75 Pogledaj tabelu 4. i 5. Neka područja koja su na kraju pripala Grčkoj bila su pod upravom 
saveznika neposredno poslije rata, te su popisi obavljeni. To je rezultiralo, međutim, velikim 
podbrojavanjem stanovništva. Vidi, J. Bourcart, “La Thrace Occidentale administree par la 
France,” Revue Politique et Parlementarie CVI (1921), str. 442-456. 

Tabela 13. 

Osmanlijska područja uzeta od strane Grčke. 
Stanovništvo 1911. 


Izvorne pokrajine 



Edirne 

Selanik 

(Solun) 

Manastir 

(Bitola) 

Yanya 

(Tanjina) 

Ukupno 

Muslimani 

181.406 

395.722 

126.634 

42.723 

746.485 

Grci 

77.952 

348.665 

196.966 

173.535 

797.118 

Bugari 

40.926 

84.031 

20.229 

- 

145.186 

Jevreji 

2.658 

60.832 

5.107 

3.295 

75.522 

Ostali 

2.150 

4.961 

908 

670 

8.419 

Ukupno 

305.092 

893.941 

349.844 

220.853 

1.769.730 


Bugarska 

Osmanlijska područja koja je uzela Bugarska imala su 56 % musliman- 
skog stanovništva. U dijelu vilajeta Edirne samo jedna mala kaza (okrug), 
Trnova, imala je bugarsku većinu (72 %). 7Ć S druge strane, područja koja 
Bugarska uzela iz vilajeta Selanik - sjeverne kaze vilajeta Siroz - imale su 
stvarnu bugarsku većinu (54 %). (Ove statistike uključuju rezultate iselja- 
vanja Bugara i useljavanja muslimana nakon određenih poteškoća 1876- 
1878) 


76 Drugi okrug, Ahtabolu Kazasi, bio je 65% grčki. Svi ostali okruzi imali su brojne musliman- 
ske manjine. Treba naglasiti da su ovi “Bugari” bili pripadnici Bugarske pravoslavne crkve. 
Njihova jezička grupa nije poznata. 

Tabela 14. 

Osmanlijska područja uzeta od strane Bugara. 

Stanovništvo 1911. 


Izvorne pokrajine 



Edirne 

Selanik 

Ukupno 

Muslimani 

218.596 

109.136 

327.732 

Grci 

23.783 

5.472 

29.255 

Bugari 

67.750 

136.951 

204.701 

Jevreji 

587 

333 

920 

Ostali 

15.959* 

3.085 

19.044 

Ukupno 

326.675 

254.977 

581.652 


*uključuje 15.768 “nemuslimana” 


Jugoslavija 

Muslimani su činili 53% stanovništva regiona koji je uzela Jugoslavija. 
Jedino je sandžak Manastir u vilajetu Manastir imao kršćansku većinu, i 
s obzirom na vjersku identifikaciju, u najmanju ruku većina kršćana san- 
džaka Manastir identifikovali su se kao Bugari. 77 Uprkos ovome, područja 
koja su uzeta iz vilajeta Manastir bila su kršćanska (65 %), dok su ostala 
područja koja je uzela Jugoslavija bila većinom muslimanska (59 %). 


77 57%. Da li su se stanovnici Manastir vilayeti osjećali Makedoncima ili Bugarima nikad se 

neće saznati. Regionalno, oni su bili Bugari, ali to područje danas je dio jugoslovenske Make- 
donije. Uz bugarske i grčke apologete spomenute ranije, vidi članak Kiselinovskog, “National 
Structure of the Population in Aegean Macedonia (1900-1913),” Macedonian Revue, vol. 8, 
no. 2, str. 145.-152., koji podržava makedonsku poziciju. 

Tabela 15. 

Osmanlijska područja uzeta od strane Jugoslavije. 
Stanovništvo 1911. 


Izvorni vilajeti 



Kosova 

Manastir 

Selanik 

Ukupno 

Muslimani 

959.175 

181.980 

99.921 

1.241.076 

Grci 

92.541 

149.785 

43.659 

285.985 

Bugari 

531.453 

199.938 

50.378 

781.769 

Jevreji 

3.287 

5.454 

1.125 

9.866 

Ostali 

16.493 

1.715 

3.914 

22.122 

Ukupno 

1.602.949 

538.872 

198.997 

2.340.818 


Sudbina balkanskib muslimana 

Konačno, kratka statistička prezentacija katastrofe. Tabela 16. izve- 
dena je iz objavljenih popisa stanovništva Grčke, Bugarske i Turske, da 
pokaže poslijeratno (Prvi svjetski rat - op. prev.) muslimansko stanovniš- 
tvo u regionima koje su te zemlje uzele od Osmanlijske carevine. Slično 
osmanlijskoj statistici ranije, brojke iz cenzusa su korigirane zbog namjer- 
nog smanjivanja. 78 


78 Vidi dodatak 1. Statistike u Tabeli 16, kao i informacije o državnim granicama, su izvedene 
iz popisa i statističkih godišnjaka Grčke, Bugarske, i Jugoslavije. Za informacije o statističkim 
izvorima balkanskih država, vidi standardne izvore, kao što su Teksaške bibliografije popisa. 
Dva članka napisana od strane Leszeka A. Kosinskog su dobar sažetak i uvod u materija- 
le: “Population Censuses in East-Central Europe in the Twentieth Сепшгу,” East European 
Quaterly, V, no. 3 (1971.), str. 279.-301., i “Statistical Yearbook in East Central Europe,” 
Zeitschrift fur Ostforschung, vol. 23 (1974.), str. 137.-147. 

Tabela 16. 

Stanovništvo poslije ratova. 

Područja Grčke, Bugarske i Jugoslavije uzeta od Osmanlijske carevine 



Grčka 

1923. 

Bugarska 

1920. 

Jugoslavija 

1921. 

Muslimani 

124.460 

179.176 

566.478 

Grci 

1.773.964* 

- 

949.366* 

Bugari 

- 

192,552* 

- 

Jevreji 

65.569 

704 

6.103 

Ostali 

7.467 

898 

18.277 

Ukupno 

1,971,469 

373,330 

1,540,224 


*Pravoslavni. Izvori: grčki, bugarski i jugoslavenski popisi za nevedene godine. 




Sari Huseyn Džamija u Pravadi (Bugarska), 1982 



Karađoz-begova džamija u Mostaru, 1992. 





















Justin McCARTHY 
5 2 


Godine 1923. na području koje je uzela Grčka ostalo je 17 procenata 
od stanovništva iz 1911. Manje od 150.000 od 750.000 muslimana koji su 
živjeli u ovome regionu 1911. bilo je na područjima koja su bila predmet 
razmjene stanovništva, prema tome za ogromnu većinu ne može se reći 
da je napustila region dobrovoljno. Godine 1923., međutim, kršćanska 
populacija istog regiona se udvostručila. 

Muslimansko stanovništvo u krajevima koje je uzela Bugarska i Jugo- 
slavija, takođe je znatno opalo. U zemljama koje je osvojila Srbija/Jugo- 
slavija 46 % prijeratnih muslimana je ostalo, na teritoriji koju je osvojila 
Bugarska 55 %. (Ova područja takođe pokazuju opadanje kršćanske po- 
pulacije - 11 % u zemljama koje je osvojila Jugoslavija i, 17 % u zemljama 
koje je osvojila Bugarska - što je djelimično posljedica ratova a djelimično 
migracije.) 79 Sve u svemu, 62 % muslimana napustilo je region. 

Tabela 17. 

Muslimani u osmanlijskim područjima uzetim od strane Grčke, Bugarske 
i Jugoslavije i muslimani koji su ostali u ovim zemljama 



Muslimani 1911. 

Preostali muslimani 

Razlike 

Grčka 

746.485 

124.460 

622.025 

Bugarska 

327.732 

179.176 

148.556 

Jugoslavija 

1.241.076 

566.478 

674.598 

Ukupno 

2.315.293 

870.114 

1.445.179 


Od 1.445.179 muslimana koji više nisu živjeli u osvojenom području 
osmanlijske Evrope 413.922 se pojavljuju kao useljenici u Tursku u toku 
i poslije Balkanskih ratova. 80 Između 1921. i 1926., 398.849 muslimana 


79 Nemoguće je reći šta je bila migracija, a šta smrt. 

80 Ladas (str. 16.) citira “zvanične statistike turskog ministarstva unutrašnjih poslova” dajući cifru 
od 413.922. Ja nisam vidio ovu statistiku nigdje drugo, ali nema razliga za sumnju u tačnost, 
posebno što nema znakova da ona pomaže bilo kojoj “strani” u statističkoj borbi za Balkan. 
Više o ovim migracijama, sa jedne tačke gledišta, vidi Ath. Angelopoulos, “Population Dis- 
tribution of Greece Today According to Language, National Consciousness, and Rel;igion,” 
Balkan Studies 20 (1), 1979., str. 123-132., i G. Zotiades, The Macedonian Controversy, 
Thessaloniki, 1961., str. 39. i 40. (citirano u Angelopoulos). 

je došlo uTursku, većinom kao dio razmjene stanovništva. 81 Oko 632.408 
muslimana bili su ono što demografi zovu “gubitak stanovništva.” 82 Dva- 
deset sedam posto muslimanskog stanovništva osvojene osmanlijske Evro- 
pe je umrlo. 

U toku Prvoga svjetskog rata, rata čija je grozna smrtnost zauvijek 
zapamćena na Zapadu, zaraćene države su strašno patile, ali u toku rata 
stanovništvo Francuske ja palo samo za 1 %, dok u Britaniji nije bilo opa- 
danja broja stanovništva. Muslimani osmanlijske Evrope izgubili su 27 % 
stanovništva. To je, tvrdim, značajan gubitak i nije pretjerano da to ozna- 
čimo kao katastrofu. 


Dodatak 1. 

METODOLOGIJA I ZBRAJANJE 


Metodologija primjenjena u ovome radu koristi model stabilne populacije da 
ocijeni i koriguje podbrojavanje u osmanlijskim brojkama stanovništva. Ove 
metode sam opisao na jednom drugom mjestu 83 i ovdje ću ih samo rezimirati. 

Svi osmanlijski registri stanovništva nedovoljno uključuju žene i djecu. 
Ovaj fenomen, koji je uobičajen i za mnoge moderne zemlje u razvoju, a 
za muslimanske zemlje posebno, lahko je uočljiv u starosnim piramidama 

81 Ovo su zvanični podaci, od kojih se može očekivati da prikrivaju izvjestan broj neregistriranih 
migracija. Međutim, s obzirom da su izbjeglice došle preko dobro čuvanih tursko-grčkih granica 
neregistriranih useljenika trebalo bi biti vrlo malo. Vidi takođe slijedeče izvore, koje sadrže iste 
brojeve izbjeglica: Antoniades, Le developpement economique de la Thrace, Athens, 1922.., str. 
217., i A. Toynbee, The Western Question in Grecee and Тигкеу, London, 1922., str. 138. Svi 
daju iste brojeve, citiraju isti izvor - osmanlijsko Ministarstvo za izbjeglice. 

Antoniades procjenjuje da se radi oko 500.000 izbjeglica koji nisu ubrojani u gore spomenu- 
tom ukupnom broju, dok Toynbee i Ladas to ne čine. Međutim, Antoniades navodi da su ovi 
“les personnes aisees et les employes du Gouvernement avec leurs familles.” Može se, mislim, 
pretpostaviti da je bilo malo “personnes aises” i da su večina u toj grupi bili vladini službenici i 
njihove porodice. Kao takvi, oni nisu bili uključeni u osmanlijske registre lokalnog stanovništva 
balkanskih provincija i tako nisu ni bili smatrani izbjeglicama. Cak i u tom slučaju, broj od 
500.000 izgleda apsurdno veliki, osim ukoliko Antoniades u to uključuje vojnike, koji bi se 
mogli zvati “vladini službenici.” 

82 To jest, broj koji je ostao na kraju perioda, oduzet od broja koji je bio na početku perioda. 
Djeca rođena u ovom periodu i pojedinci umrli prirodnom smrču nisu bili ubrojani u iznose 
populacionih gubitaka. Ja nisam uključio ni u koju analizu izbjegličkog broja mogučnost ve- 
like grupe muslimanskih izbjeglica iz Jugoslavije da preživi u Albaniji. Svi pokazatelji govore 
da su šanse opstanka takvih izbjeglica bile minimalne. (Za dokaz ovome, vidi F.O. 371-1762- 
50886, 371-1762-53682, i 371-1762-55161.) 

83 Vidi Muslims and Minorities, dodatak 4. 



Justin McCARTHY 
54 


izvedenim iz osmanlijskih podataka. U ovome radu, podaci o stanovništvu 
s obzirom na starosne grupe uzeti su iz Istatistik-i Umumi (Opća statistika) 
iz 1313. (hidžretske godine - op. prev.), koja daje takve podatke za svaku 
osmanlijsku pokrajinu. Da bih ispravio nedovoljno uključivanje djece, uzeo 
sam model stabilne populacije Coale i Demeny 84 (“Istok, stepeni smrtnosti 
5 do 8) koji najbliže odgovara proporciji stvarnosti 15 godina i iznad i pret- 
postavlja da je proporcija grupe ispod 15 godina u stvarnom stanovništvu 
isto kao i u populacionom modelu. 85 Zenska populacija je nakon toga pro- 
cijenjena da je brojčano istovjetna muškoj populaciji (tj. Ukupna populacija 
jednaka je dvostrukoj muškoj populaciji). Ovo nije potpuno zadovoljavajući 
postupak, pošto zasigurno potcjenjuje žensku populaciju. 86 Međutim, tre- 
nutno za ovo nema lijeka. Uopće, ja sam dopuštao grešku u pogledu navođe- 
nja manjih iznosa od stvarnog nego većih iznosa. Pošto su moje brojke često 
više od onih koje su ranije usvojene posebno u pogledu muslimana, politika 
navođenja manjeg broja od stvarnog izgleda najbolja. 

Isti metodi koji su bili primijenjeni na osmanlijske statistike stanovništva 
primjenjeni su i na statistike objavljene od strane balkanskih kršćanskih zemalja. 

Nikakav diferencijalni korekcioni faktor nije bio primjenjen na bilo 
koju podgrupu osmanlijskog stanovništva, pa se muslimansko-kršćanske 
proporcije uvijek pojavljuju istovjetno onima u izvornim osmanlijskim sta- 
tistikama, premda su apsolutni odnosi ispravljeni i povećani. Korekcioni 
faktori koji su navedeni ispod i u Tabeli A 1. jesu faktori kojim je ukupno 
popisano stanovništvo pomnoženo da bi se dobila korigirana populacija. 

Slijedeći redovi pokazuju opći postupak dobijanja broja stanovništva 
osmanlijskih evropskih pokrajina godine 1911. Postupak je naravno mno- 
go komplikovaniji nego što to ovdje izgleda i detaljne analize kalkulacija su 
na raspolaganju onima koji to žele. 

84 Ansley J. i Paul Demeni, Regional Model Life Tables and Stable Populations (Princeton, 
1966). 

85 Opća stopa reprodukđje (GRR) na Balkanu čini se, prema mojoj analizi, da je između 2,5 i 3,0. 
Prvi broj bi mogao biti tipičan za kršćansko stanovništvo, a drugi za muslimansko. GRR od 3,0 
bio je uobičajen u istom periodu među Anadolcima (Muslims and Minorities, Dodatak 4). Za 
informaciju o plodnosti balkanskih zemalja, vidi tomove sponzorirane od strane CICRED za 
1974. - Međunarodnu godinu populacije: D.Trichopolus i G. Papaevangelou, The Population 
of Greece, Athens, 1978. (?), posebno str. 9-33.; Jugoslavija, Demografski istraživački centar, 
Institut društvenih nauka, The Population of Yugoslavia, 1974., posebno str. 8.-25., Nicolas 
Nacumov, Ivan Stefanov, i Zdravco Sougarev, La Population de la Bulgarie, Sofia, 1974. 

86 Muslims and Minorities, dodatak 4. 

Korekcije po pokrajinama 


Edirne: Populacione brojke iz 1317. M 87 Edirne salname 88 su korigirane 
sa 1.2196 i projektovane u 1911. Izvođenje stope rasta kojom bi se pro- 
jektovale cifre bilo je teško zbog promjene granica Edirne. Stopa rasta od 
.012 godišnje uzeta je na osnovu stope uočene između cifara publikovanih 
u salnamama 1310. i 1317. (.01184). 89 

Manastir (Bitola): Cifre date u salnami Manastira iz 1324. M uzete su 
i korigirane za podbrojavanje sa 1.1465. One su projektovane iz godine 
u kojoj su iznosi iz salname 1324. M prikupljeni, 1908., u godinu 1911. 
korištenjem godišnje stope rasta (.10418) uočene između brojki publiko- 
vanih 1313. H i 1326. H. 

Selanik (Solun): Uzete su brojke iz salname za Selanik 1322. 90 korigirane 
sa 1.1589. One su projektovane u 1911. korištenjem stope uočene između 
iznosa objavljenih 1313. i 1322. - .0942 godišnje. 

Iškodra (Skadar): Brojke stanovništva u vilajetu Iškodra su najmanje po- 
uzdane u cijeloj osmanlijskoj Evropi. Jedino salnama iz 1312. približno 
je tačna. Uslijed grešaka, starosne grupe iz 1313. Istatistik-i Umumi nisu 
mogle biti korištene, pa je pretpostavljen korekcioni faktor 1.2 i stopa po- 
većanja od .01. 91 Procjene za 1911. su definitivno manje od stvarnog broja. 
Yanya (Janjina): Brojke iz 1326. Ihsaiyat-i Maliye 92 uzete su, korigirane sa 
1.0283 i projektovane u 1911-u sa stopom povećanja od .0505 godišnje. 
Kosova (Kosovo): Dok je osmanlijski popis Kosova relativno pouzdan za 
mušku populaciju, on je veoma deficijentan za žensku, čiji je broj uveliko 

87 Salname koje navode mali finansijske godine kao datum publikacije su ovdje označene sa M 
(npr. 1217M). 

Hidžretske godine su navedene bez ikakvih naznaka (npr. 1317). 

88 Pokrajinske Salname saopćavaju broj stanovništva od prije dvije, tri, ili ponekad više godina 
prije datuma njihovog publikovanja. Uzimajući u obzir vrijeme potrebno za kompilaciju i 
publikovanje, to je i razumljivo. 1317M salname je štampana u finansijskoj godini 1317. 
(1901-1902.), ali ja sam pretpostavio da su podaci o stanovništvu bili registrirani 1899. (Vidi 
Muslims and Minorities, poglavlje 2 za objašnjenje o kompilaciji i procesu publikovanja.) 

89 Gumulcine sancagi nije bio uključen u analizu stope povećanja zbog neregularnosti u kalku- 
laciji ili štampanju podataka za 1310. godinu. 

90 Pretpostavlja se da je to 1902. 

91 Ovo pretpostavlja tipičnu “muslimansku plodnost” od otprilike 3.0 GRR, što je primijećeno i 
kod ostalih muslimanskih naroda Balkana i Anadolije, te relativno visoka smrtnost. S obzirom 
na nizak standard razvoja pokrajine Iškodra, takva pretpostavka čini se razumnom. 

92 N. dj. 

ispod stvarnoga. Kosovsko stanovništvo je projektovano iz brojki 1311. 
salname 93 (korekcioni faktor 1.5056) u godini 1911., sa stopom povećanja 
od .01414 godišnje. 94 

TabelaA 1. 

Model stanovništva i korekcioni faktori 


Stepeni smrtnosti 

GRR 

Korekcioni faktor 

Edirne 

6 

3.0 

1.2196 

Iškodra (Skadar) 



1.2000* 

Kosova (Kosovo) 

6 

3.0 

1.4056 

Manastir (Bitola) 

7 

3.0 

1.1465 

Selanik (Solun) 

7 

2.5 

1.1589 

Yanya (Janjina) 

5 

2.5 

1.0283 

Jugoslavija 

6 

3.0 

1.1112 

Grčka 

8 

2.5 

1.0602 

Bugarska 

korekcija nepotrebna 



*procjena 


DODATAK 2. OSMANLIJSKI OKRUZI UNUTAR 
NOVIH GRANICA BALKANSKIH DRŽAVA 

Slijedaća tabela pokazuje osmanlijske kaze koje su sačinjavale područja od- 
sječena od Osmanlijske carevine u Evropi. U većini slučajeva nove granice 
balkanskih država slijedile su granice kaza, mada su se u nekoliko slučajeva 
granice blago razlikovale, pošto osmanlijske statistike stanovništva ispod 
nivoa kaza za sada nisu dostupne. Granice kaza su korištene za tabelu. U 
ovoj tabeli kaze uključene u pojedinu državu su navedene nakon imena 
njihovog sandžaka. “Sve” znači da je cijeli sandžak ili vilajet uključen. 


93 Pretpostavlja se da je to 1890. 

94 Vidi opise u Bugarskom statističkom godišnjaku. 

Osmanlijska administrativna podjela 

Vilajet (vilayeti) = pokrajina 
Sandžak (sancagi) = potpokrajina 
Kaza (kazasi) = okrug 


Osmanlijski okruzi koje je uzela Grčka 

Vilajet Manastir 
Sandžak Manastir: kaza Florya 
Sandžak Goriče: kaza Kesriye 
Sandžak Serfiče: sve 

Vilajet Selanik 

Sandžak Selanik: kaze Selanik, Kesendire, Karaferya, Yenice-i Vardar, 
Vodine, Langada, Avrethisar, Katrin i Ineroz 

Sandžak Seres: kaze Seres, Zihne i Demirhisar 
Sandžak Drama: sve 

Vilajet Јапуа 

Sandžak Јапуа: kaze Yanya, Koniča, Aydonat, Filat i Mečo 
Sandžak Preveze: sve 
Vilajet Edirne 

Sandžak Edirne: kaza Dimetoka 

Sandžak Gumulcine: kaze Gumulcine i Eskice 

Sandžak Dedeagač: kaze Dedeagač i Sofolu 


Osmanlijski okruzi koje je uzela Jugoslavija 

Vilajet Manastir 

Sandžak Manastir: kaze Manastir (Bitola), Derlice, Kirčova (Kičevo) 
i Ohri (Ohrid) 

Sandžak Dibre: Dibre (Debar), Dibre-i Zir (Peškopeja) i Rakalar 
(Reka) 

Vilajet Selanik 

Sandžak Selanik: Gevgeli (Đevđelija), Doyran, Istrumca (Strumica) i 
Tikveš 

Vilajet Kosova - sve 


Osmanlijski okruzi koje je uzela Albanija 

Vilajet Manastir 
Sandžak Dibre: kaza Mat 
Sandžak Elbasan: sve 

Sandzak Goriče: kaze Goriče, Istarova i Kolonya 
Vilajet Yanya 

Sandžak Yanya: kaza Leskovik 
Sandzak Ergiri: sve 
Sandžak Berat: sve 
Vilajet Iškodra - sve 


Osmanlijski okruzi koje je uzela Bugarska 

Vilajet Selanik 

Sandžak Seres: kaze Menlik, Razlik, Petrič, Cemaai Bala i Nevrokop 
Vilajet Edirne 

Sandžak Edirne: kaze Orta Коу i Cisr-i Mustafa Paša 
Sandžak Kirk Kilise: kaze Altabolu i Tirnova 

HIDŽRETIZ RUSIJE I SA BALKANA: 

PROCES SAMODEFINIRANJA 
U KASNOJ OSMANLIJSKOJ DRŽAVI 


Kanal H. KARPAT 

UVOD 

Ovaj rad se bavi pitanjem promjene identiteta muslimana koji su živjeli 
na području koje korespondira manje ili više osmanlijskim teritorijama 
na Balkanu, Anadoliji, sjevernom Iraku i Siriji. U ovim krajevima, naj- 
značajnija promjena u društvenom identitetu tokom posljednjih decenija 
Osmanlijskog carstva bila je određena seobama, definiranim kao hidžr- 
et, koje su telde iz evropskih područja Carstva, a imale svoje odredište u 
osmanlijskim pokrajinama Azije. Ove seobe mogu se smatrati kao nepreki- 
nuti proces koji je trajao više od šezdeset pet godina ili, otprilike, od 1815. 
do 1914. godine. Intenzivni masovni pokreti evropskog muslimanskog 
stanovništva zbili su se u periodu 1862-1865. i, ponovo, 1878., kao po- 
sljedica mjera prinude koje su provodile Rusija i Bugarska. I prije i poslije 
perioda ovih masovnih seoba manje grupe su se polahko ali kontinuirano 
kretale iz slavenskih zemalja prema Anadoliji. 

“Muslimanski” identitet ovoga stanovništva izvanjski se sastojao od 
određenih objektivnih simbola i akata kao što su imena i obredi putem 
kojih se pojedinac povezivao sa grupom ili zajednicom koja je sebe nazivala 
muslimanskom. Stvarno aktivno prakticiranje vjere nije bilo neophodno 
za nekoga da se smatra muslimanom, niti je to bio preduslov za prihvatanje 

od strane njegove muslimanske skupine. Za prosječne muslimane u grupa- 
ma koje sam ja proučavao, besmele (arapski, bismallah, ritualno prizivanje 
Božijeg imena) i kelime-i šehadet (arapski, shahada, ispovijedanje vjere), 
ako su izgledali iskreni i izražavali ozbiljnu pripadnost vjeri, smatrani su 
dovoljnim dokazom nečijeg muslimanskog identiteta. (Naravno, post to- 
kom ramazana i poštivanje ostalih muslimanskih obreda bili su dodatni 
dokazi.) 

Moja teza je da su se migranti u mjestu svoga porijekla identificirali 
sa islamom u smislu društvenog ponašanja i rituala više nego u smislu 
političkog sistema; drugo, da je proces seoba promijenio ovaj relativno pa- 
sivni grupni muslimanski identitet u mnogo dinamičniju političku svijest 
šireći njen geografski i ideološki okvir; i, treće, da je proces seoba ne samo 
promijenio izvorni grupni muslimanski identitet migranata nego takođe 
pomogao da se politizira identitet muslimana u krajevima u koje su se 
naselili. 


HlSTORIJSKE SEOBEI KRATAK PREGLED 

Seobe u Osmanlijskoj državi počele su u vrijeme ruske aneksije Krima 
1783. godine. Muslimani su počeli napuštati svoja ognjišta zato što su 
više voljeli živjeti pod vlašću muslimanskog vladara negoli ruskoga pra- 
voslavnog cara, ali i iz vrlo važnih ekonomskih razloga: sa povećanjem ru- 
skog prisustava na Krimu, muslimanski seljaci postali su kmetovi ruskih 
zemljoposjednika, koji su nastojali povećati svoj prihod povećavajući pri- 
tisak na zemljoradnike. Seljaci i eventualno muslimanski aristokrati, koji 
su služili u carskoj administraciji sve dok njihova mjesta nisu uzeta od 
strane Rusa, našli su spas u seobama. Seobe su intenzivirane nakon ratova 
1806-1812. i 1829., a naročito nakon Krimskog rata 1853-1856., pošto 
su muslimani podržali osmanlijske i savezničke vojske u nadi da će dobiti 
staru autonomiju i nezavisnost. Nakon 1812., ruske vlasti, zahvaćene poli- 
tičko-vjerskim pravoslavnim žarom, povećano su nastojale da se oslobode 
muslimanskog stanovništva ohrabrujući ili namećući migraciju (Karpat 
1984-1985.). Posljednji dah ove politike došao je 1944., kada je cjeloku- 
pno muslimansko stanovništvo, uključujući komuniste partizane koji su 

se borili protiv Njemaca 1941-1943., bilo prisilno pokrenuto i poslato u 
centralnu Aziju. 

Veliki talas seoba sa Kafkaza - koji je dostigao vrhunac nakon 1862. - 
počeo je nakon što je antiruski otpor Murida pod vodstvom šejh-Samila, 
bio konačno skršen 1859. Ova kafkaska seoba, koja je nastavljena daleko u 
XX vijeku, nekada se spominje kao seoba Cerkeza, ali je stvarno uključila 
veliki broj grupa koje etnički i jezički nisu bile povezane. 

Posljednji veliki talas seoba došao je sa Balkana nakon Tursko-ruskoga 
rata 1877- 1878. i Balkanskog rata 1912-1913. Muslimansko stanovništvo 
Balkana, koje je predstavljalo većinu u mnogim područjima, podijeljeno je 
u različite nemuslimanske nacionalne države, odvojene od Osmanlijskoga 
carstva, i u svakom slučaju muslimani su bili odmah prisiljeni na iseljava- 
nje. Srbija je počela protjerivati muslimane odmah nakon što je zadobila 
određen stepen autonomije 1815.; Grčka, Bugarska i Rumunija slijedile 
su istu praksu 1878., odnosno 1892. i 1913. Albanija je proglasila nezavi- 
snost 1912. u namjeri da izbjegne da bude uključena u Srbiju, koja je već 
prigrabila veći dio Makedonije i njeno brojno muslimansko stanovništvo 
koje je uključivalo Albance sa Kosova i Turke iz Uskupa (Skopje). 

Ukupan broj stanovništva koje se uselilo u Osmanlijsko carstvo izme- 
đu 1860. i 1914. bio je između pet i sedam miliona. Osmanlijske statistike 
pokazuju da se ukupno stanovništvo države povećalo za oko 40 % tokom 
perioda 1860-1878. i za oko 10 % krajem XIX vijeka. Pošto je osmanlij- 
ska stopa priraštaja tokom ovog perioda bila samo 1,2 %, zaldjučak da je 
porast stanovništva bio uglavnom rezultat useljavanja, pojavljuje se kao 
neizbježan (Karpat, 1985.) 

Iza svih ovih seoba, uz političko-historijske razloge ranije spomenute, 
leži još jedan razlog: praksa samog hidžreta. Kako je Masud pokazao u 
poglavlju dva ove knjige, koncept hidžreta imao je duboki uticaj na mu- 
slimansku misao i praksu kroz stoljeća. Zbog toga nije iznenađujuće da 
je ovaj koncept postao sastavni dio osmanlijskog intelektualnog naslijeđa. 
Specijalna pozicija osmanlijskog sultana kao halife svih muslimana, a ideja 
univerzalnog hilafeta bila je politički oživljena u XIX stoljeću, i uključi- 
vanje klauzule u različite ugovore zaključene sa Rusijom i Habsburgzima, 
dopuštajući muslimanima na njihovim teritorijama da izjavljuju lojalnost 
halih na džuma-namazu, znatno su naglasili poziciju Osmanlijskog carstva 

kao centra i utočišta otvorenog za sve muslimane. Ovom principu dato 
je novo značenje u kasnim 80-im godinama XIX vijeka, kada je sultan 
bio uvjeren da proglasi Carstvo otvorenim za sve muslimane koji žele da 
migriraju i da se tu nasele. Ukratko, muslimani koji su živjeli na periferi- 
ji Carstva, suočeni sa prijetnjama za svoj kulturni opstanak i materijalno 
blagostanje, tražili su spas krećući se prema centru - čija je privlačnost i 
važnost rasla u proporciji sa slabošću periferije. 

Valjalo bi primijetiti, međutim, da je postajalo više centara. Iako su 
muslimani Rusije i Balkana davali prednost osmanlijskim zamljama uslijed 
historijskih, političkih i religijskih razloga, Carstvo nije uvijek bilo krajnje 
odredište za sve muslimane. Vjerske elite - naročito iz centralne Azije, Af- 
ganistana i Kafkaza - doveli su hidžret do njegovog prirodnog zaključenja 
seleći i nastanjujući se u Mekku i Medinu, gdje su mnogi njihovi potomci, 
mada, “arabizirani”, preživjeli kao različita grupa sve do danas. Suštinski 
je, da primijetimo, međutim, da za muslimane Centralne Azije hadž nije 
smatran potpunim bez zadržavanja, nekada više godina, u Istanbulu. Više- 
strano kulturno značenje ovog “malog hadža” zahtijeva puno istraživanje. 


MlGRANTI 

Migranti su bili krajnje raznoliki u pogledu društvenog, etnojezičkog i 
historijskog porijekla. Krimljani su govorili svojim vlastitim turskim (ta- 
tarskim) dijalektom, kao što je to bio slučaj sa dvije do tri druge grupe sa 
Kafkaza, a ovaj opet dijalekt je bio podijeljen u nekoliko poddijalekata. 
Kafkaske grupe - Cerkezi, Abhazi i Džurdžijanci, između ostalih - koji nisu 
rasno niti jezički povezani saTurcima, govorili su mnoštvom jezika. Glav- 
nina migranata sa Balkana bili su etnički Turci i govorili su rumelijskim 
dijalektom, ali među balkanskim migrantima bile su široke grupe koje su 
govorile slavenskim jezicima, uključujući Bosance, Hercegovce, Crnogorce 
i Pomake. Mnogi kritski muslimani govorili su grčki, dok su Albanci govo- 
rili svojim vlastitim jezikom. 

Većina njih, međutim, dijelila je dvije zajedničke osobine. Prva osobi- 
na bila je plemensko porijeklo. Kafkaski migranti u svom mjestu porijekla 
živjeli su pod vlašću plemenskih šefova i feudalnih gospodara. Jedino u 

Dagestanu, fundamentalistički, egalitarni antiruski pokret Gazi Molla i 
šejha Samila poznat kao muridizam, oformio je određeni stepen jedinstva 
i osjećaj muslimanskog identiteta koji je nadilazio plemenske lojalnosti i 
identitete. To je bilo moguće uslijed borbe protiv zajedničkog neprijatelja, 
Rusa. Ista vrsta plemenske pripadnosti preovladavala je takođe u većini 
seoskih područja Krima, mada je hanat njegovao određeni stepen političke 
svijesti, a islam bio prihvaćen mnogo ranije nego na Kafkazu. Zbog toga 
su različite grupe osjećale veći nivo vjerske i, u manjem obimu, političke 
identihkacije. Štaviše, Krimljani su posjedovali visoko razvijenu trgovačku 
grupu povezanu sa starim aristokratijama koja je naseljavala priobalna po- 
dručja, kod njih plemenska povezanost bila je slaba, dok je među seljacima 
u unutrašnjosti lojalnost plemenu bila jaka. Bosanci, koji govore slaven- 
skim jezikom, u seoskim područjima živjeli su pod vlašću svojib feudalnih 
gospodara, koji su se grčevito borili protiv osmanlijske centralističke politi- 
ke četrdesetih godina XIX vijeka u namjeri da očuvaju autonomiju. Mno- 
gi od ovib feudalnih gospodara su, u vrijeme kada je pokrajina osvojena 
1463., prihvatili islam kao novu vjeru; ona je navodno bila bliska njihovoj 
izvornoj vjeri bogumilizmu, mješavini kršćanstva, paganizma i maniheiz- 
ma. Radeći to oni su se nadali da očuvaju zemljišne posjede i etnički iden- 
titet. Albanci i Crnogorci su očuvali svoje stare plemenske običaje, premda 
su oni znatno oslabljeni tokom stoljeća pod zajedničkim uticajem islama i 
osmanlijske političke kulture. 

Grupe koje su razvile određeni stepen političkoetničke svijesti prije 
njibovog prelaska na islam imale su tendenciju zadržavanja i nakon kon- 
verzije. To je posebno tačno u slučaju muslimanskih Slavena, posebno 
Bosanaca, koji su imali svoje vlastito kraljevstvo prije njegovog osvajanja 
od strane Mehmeda II. 1463. Albanci, najstariji narod regiona, koji su 
živjeli pod različitim vladarima i feudalnim gospodarima, takođe su zadr- 
žali stepen etničke svijesti. Osjećaj etničkog identiteta neturskib grupa na 
Balkanu bio je izražen, prije seoba, u negativnom obliku: oni su insistirali 
da su muslimani, ali ne i Osmanlije, mada ovaj smisao odvajanja izgleda 
da nije imao nikakvog političkog značaja. Bitno je da se naglasi činjenica 
da, izuzev u slučaju Krimljana, ni jedna od ovih grupa nije se identihcirala 
sa vlastitom muslimanskom političkom državom prije seoba. Među Kri- 
mljanima, sjećanje na nezavisnu državu izblijedilo je tokom osmanlijske 

vladavine uprkos činjenici da je njihova aristokratija i vladajuća dinastija 
sačuvala smisao historijskog kontinuiteta. Na taj način može se reći da se 
prije seoba u srce Osmanlijske države, većina ovih muslimana identificirala 
sa svojim plemenom ili etničkom grupom, dok je islam u principu osigu- 
ravao pravilo društvenog ponašanja i drugorazredni izvor identiteta. 

Stanje u dijelovima Kafkaza bilo je, međutim, drugačije. Tu je islam 
bio najznačajniji izvor identiteta prije seoba - uglavnom uslijed posebnih 
socio-ekonomskih i političkib snaga na djelu. Izvorno, krajnje raznoliko 
plemensko društvo sjeveroistoka, posebno Dagestan, željelo je da sačuva 
tradicionalnu društvenu organizaciju, koja je varirala od demokratskih sa- 
moupravnih zajednica do feudalnog gospodstva i trgovine robljem. Mu- 
ridizam koji je počeo u kasnom XVIII stoljeću, bio je u početku konzer- 
vativna snaga otpora protiv ruske okupacije, ali je ubrzo promijenio svoj 
ideološki sadržaj. On je postao sunijski fundamentalistički islamski pokret 
za društvenu pravdu koji je pozivao za osloađanje seljaka od feudalnog 
ropstva i uldanjanje starib, barbarskih tradicija. Transformišući se brzo u 
masovni narodni pokret, on je pridobio kasnije begove Kafkaza i ostale 
feudalne gospodare, koji su shvatili da muridi mogu bolje služiti njibo- 
vim interesima nego ruski okupatori. Muridi su bili uspješni u prevođenju 
mnogih animističkih plemena na islam i u izoštravanju islamske svijesti 
svojih sljedbenika do nivoa koji se teško može naći u drugim mjestima 
islamskog svijeta, posebno pod vodstvom šejh Samila tokom perioda od 
1834. do 1859. godine. 

Na Kafkazu, prema tome, islam je postao oslonac za političku mo- 
bilizaciju, a militantni pokret koji je tome pomogao postao je utemeljen 
kao religija. U tome je bio znatno pomognut od strane nakšibendijskog 
tarikata (arapski, tariqa, bradstvo ili red), dominantnog sufijskog reda na 
Kafkazu, pošto je većina muridističkih vođa, uldjučujući šejh-Samila, pri- 
padala nakšibendijama. Ustvari kafkaski useljenici bili su u velikom obimu 
razlog za jačanje nakšibendijskih pokreta u Osmanlijskoj državi i Turskoj. 

Za preovlađujuću većinu muslimana na Balkanu, uprkos činjenici da 
je većina njih živjela na granici islamskog svijeta suočena sa neprijateljskim 
evropskokršćanskim svijetom, islam je ostao apolitičan sve dok nisu bili 
izloženi iskorjenjivanju. Njihova pasivna kulturno-vjerska svijest mogla se 
lahko preobratiti u dinamični muslimanski identitet kada su to okolnosti 

tražile; međutim, općenito, sve dok se migracija nije pojavila, islamski 
identitet ovih muslimana odražavao se uglavnom u nepolitički, obredima 
i društvenoj praksi. 

Druga zajednička karakteristika koju su posjedovali migranti bila je 
osmanlijska politička kultura. 95 Ta kultura bila je islamska po porijeldu, 
ali u praksi ona je imala za cilj da formira društveni i politički poredak 
u skladu sa etničkom i religijskom stvarnošću cjelokupnog stanovništva 
Carstva. Ova kultura počela je da se razvija još od XV stoljeća, kada su 
sultani Mehmed II (1415-1481) i Sulejman Zakonodavac (1520-1566) 
položili njene temelje kroz mnoštvo kanunnama, ili edikata izdanih od 
strane vladara koji nisu predstavljali dio šerijata ili objavljenog islamskog 
zakona. Kanunname su ustvari predstavljale osmanlijski ustav. Teorijski, 
kanunname su trebale da budu u saglasnosti sa islamom; u praksi odstu- 
panja prouzrokovana političkim razlozima bila su moguća. Sejhul-islam 
(arapski, Sajh al-Islam, vrhovni vjerski službenik na dvoru), koji je bio 
imenovan od strane sultana rijetko je odbijao da izda fetvu (arapski, fatwa, 
religijsko pravno mišljenje) kojom potvrđuje vladine odluke; na taj način i 
formalna saglasnost bila je postignuta. Osmanlijski sudovi i pravni sistemi 
bili su u isto vrijeme i islamski i “sekularni” - u smislu da su se mogli prila- 
goditi društvenim, ekonomskim i političkim promjenama izvan područja 
religije ali bez vidljivih znakova o tome. Muslimanski sudovi su bili rašireni 
širom države i generalno su primjenjivali pravila šerijata, koji je zajedno 
sa kanunnamama proizveo određeni stepen jednoobraznosti u porodič- 
nim stvarima, ugovorima i ostalim građanskim pitanjima. To je dovelo do 
formiranja kolektivnog obrasca društvenog ponašanja među osmanlijskim 
muslimanima. 

Centralni upravni sistem je takođe doprinio razvoju osmanlijske po- 
litičke kulture sa svjetovnim nijansama kada su to tražili lokalni interesi. 
Sultanova vlast bila je dobro predstavljena i službenicima koje je imenovala 
centralna vlada u Istanbulu i koji su radili prema njenim instrukcijama. Po- 
dručni administratori, kao što su beglerbezi i sandžakbezi, bili su imenovani 


95 Termin “otomanski” kako se pojavljuje u zapadnoj i Turskoj literaturi potiče iz XIX vijeka 
uprkos zvaničnom državnom nazivu - Devlet-i Ali Osmani, “Visoka osmanlijska država”. 
Tokom pet stoljeća naslov je bio patrimonijalan, a od devetnaestog vijeka zadobio je značenje 
teritorijalne države i cjeline građana koji su naseljavali osmanlijsku domovinu. 

od strane centralne vlasti i imali su u svom raspolaganju prilično velike 
kontigente jeničara, koje su upotrebljavali radi održavanja autoriteta i pro- 
vođenja odluke centralne vlade. Imenovanje domaćih ljudi na različite ad- 
ministrativne položaje i davanje određenog nivoa, de facto, upravne auto- 
nomije (kao što je to bilo u slučaju arapskih pokrajina) bilo je opće mjesto. 
Ali sva ova imenovanja bila su formalno sankcionisana od strane centralne 
vlade, iako su vrlo često u stvarnosti bili izraz lokalnih interesa i preferenci. 

Većina migranata bili su iz krajeva u kojima je osmanlijska centralna 
vlada primjenjivala relativno jednoobrazni sudski i administrativni sistem, 
filozofiju države, društva, prava i obaveza. 96 To je rezultiralo političkom 
kulturom koja je u suštini bila svjetovna politička kultura legitimizirana 
kroz islam, ali - upravo uslijed toga - sposobna za adaptaciju i razvoj u 
nove oblike, uključujući teritorijalnu državnost. Muslimani - posebno na 
Balkanu, Krimu, priobalnim područjima zapadnog Kafkaza, Sjevernom 
Iraku i Siriji - održavali su ovu osmanlijsku političku kulturu putem slič- 
nosti obrazaca njihovog društvenog ponašanja, i činjenice da su vodstva 
migrantskih grupa bila predisponirana da prihvate odluke centralne vlasti. 


USLOVI KOJI SU POTAKLI PROMJENU IDENTITETA 

Prvobitna osmanlijska politika prema useljavanju bila je odvojena od 
ideološkog značenja, što je vidljivo iz zakonskih propisa o useljeničkim 
službama. Rani muslimanski muhadžiri (migranti) bivali su prihvaćani na 
osnovu općeg shvatanja islamske dužnosti, ali isto tako i zbog tradicional- 
ne osmanlijske prakse da daje utočište bilo kome, muslimanu ili nemusli- 
manu, ko to traži. 

Međutim, već od 1880. vladina politika prema useljavanju zauzuma 
oblik definitivne ideološke podrške muslimanima. Stara politika bila je služ- 
beno promijenjena 1887. nakon što je u kancelariji Sejhul-islama napisano 

96 Veliki broj knjiga o društvenom poretku, vlasti i dužnostima podanika napisali su osmanlijski 
državnici i mislioci od XV stoljeća pa dalje. Među njima mogu se spomenuti, naprimjer, Tur- 
sun Веу i Kinalizade Alai’i (1510-72). Ni jedan od ovih radova nije preveden na engleski. Rad 
Kinalizade Ahlak-i Alai’i, preveden je na moderni turski u zbirci Tercuman, Istanbul c. 1970-. 
Poznata risala Kocibeya iz sedamnaestog stoljeća pripada takođe ovoj kategoriji radova. 

pismo sultanu Abdulhamidu II u kome se iznosi da je život muslimana 
pod stranom upravom postao nepodnošljiv i da svakom muslimanu koji 
želi da živi u islamskoj zemlji treba biti dopušteno da se useli u Osman- 
lijsku državu. U ovoj preporuci implicitno je bila sadržana sugestija da 
se muslimanima koji žele useliti u Osmanlijsku državu da prioritet nad 
nemuslimanima useljenicima (Karpat 1981.). Ima simbolično značenje 
činjenica da je u isto vrijeme služba koja je imala za dužnost da nadzire 
useljeničke poslove bila preimenovana u Visoku islamsku useljeničku ko- 
misiju i stavljena direktno pod nadzor sultana-halife. Jedna od posljedica 
promjene ove politike bila je da je od 1901. godine masovno useljavanje 
nemuslimana u Palestinu bilo zabranjeno. Posebno Jevrejima, kojima je 
bilo dozvoljeno da se usele u osmanlijske zemlje, bilo je izričito zabranjeno 
masovno naseljavanje u Palestinu iako su to oni željeli. 97 

Reforme koje su počele sa sultanom Mahmudom II (1808-1839), ušle 
su u novu fazu u doba tanzimata (1839-1876), da bi konačno preuzele 
potpuno različit kurs nakon 1876. u doba Abdulhamida II. 98 U vrijeme 
vladavine Abdulhamida II (1876-1909), reforme su postale samosvjesno 
islamske po svome karakteru, u dobroj mjeri kao rezultat promjena do 
kojih su dovele seobe. Ustvari, seobe muslimana sa periferije musliman- 
skog svijeta prisilile su Abdulhamida II da usvoji takozvanu “islamsku po- 
litiku” i da slijedi politički kurs različit od kursa njegovih prethodnika. 
Ova politika, promovirana često kao osmanizam, stvarno je predstavljala 
novi koncept države, narodnosti, teritorije i islamskog identiteta, a imala 
je malo sličnosti sa klasičnim islamskim konceptima države, vlade i terito- 
rije. 99 Cinjenica da je Abdulhamidova politika izgradnje jedinstvene islam- 
ske teritorijalne države imala podršku širokog kruga uleme pokazuje da 
su i najortodoksniji muslimanski učenjaci spremni da prihvate promjenu 

97 Vidi materijale sa konferencije “Jevreji u Osmanlijskoj Carevini”, koje će objaviti Brandeis 
univerzitet. Vidi takođe Karpat 1985. 

98 Useljeničke stvari bile su prvobitno stavljene u nadležnost Opće komisije za useljeničku ad- 
ministraciju (Idare-i Umumiye-i Muhacirun Komisyonu) osnovane 1860. Kasnije 1880-ih, 
kako je spomenuto, novom proširenom komisijom predsjedavao je sam sultan. 

99 Mada je jedina zemljišna granica priznata u muslimansko - srednjovjekovnoj jurisprudenciji 
bila izmedu dar al-Islam i dar-al-harb, već u XV stoljeću osmanlijski mislilac Kinalizade Ala’i 
navodi da je “svjetski poredak” (nizam-i alem) jedno područje okruženo “zidovima države” 
kao dio kruga neophodnog za postojanje pravde - suštinskog sastojka svjetskog poretka. Pod- 
ručje između “zidova države” može se smatrati državnom teritorijom. 

političkog identiteta ukoliko je ona izvedena unutar kulturnih parametara 
islama i primjenjena u sldadu sa njegovim metodama, posebno kada je sam 
opstanak muslimanskog društva kao nezavisne cjeline bio u pitanju. 


MlGRACIONI PROCES KAO KATALIZATOR PROMJENE IDENTITETA 

Razlozi koji su doveli do seoba odigrali su glavnu ulogu u pripremanju 
migranata za promjenu identiteta. U osnovi, svi emigranti su se pokrenuli 
zbog prijetnji, otvorenih ili prikrivenih, njihovim životima i imovinom. 

Loše naoružani kafkaski ustanici koji su pružili otpor ruskoj armiji 
bili su nemilosrdno masakrirani ili iskorijenjeni. Britanske konzularne 
statistike navode više od pola miliona umrlih na Kafkazu - mnogi od 
njih od gladi i bolesti (Pinson 1972.: 71.-85.; Уоеппуј Sbornik 1884.: 
158-196). 100 Kafkažanima koji su ostali u svojoj domovini data je mo- 
gućnost da pređu na kršćanstvo i nasele se u lahko kontroliranim ravni- 
cama Kubana; kasnije je od njih traženo da služe u carskoj vojsci, što je 
povećalo mogućnost da bi mogli biti prisiljeni da se bore protiv ostalih 
muslimana. Zbog svega toga mnogi su odselili u osmanlijske zemlje u 
periodu 1862-1865. godine. 

Godine 1878. oko milion muslimana bilo je protjerano sa područja 
koje je danas poznato kao Bugarska i Rumunija, od strane ruske vojske i 
bugarskih naoružanih bandi koji su, prema izvještajima britanske amba- 
sade, takođe ubili oko 300.000 muslimana. Rusija je željela da uspostavi 
nacionalnu bugarsku klijent-državu nastojeći brutalnom silom da pravo- 
slavne kršćane učini dominantnom većinom. Muslimanski migranti izgu- 
bili su svoju zemlju, kuće pa čak i lične stvari. Vrlo mali broj njih primio 
je odštetu za ove gubitke, iako je u slučaju izbjeglica iz Bugarske nekima 
bilo dozvoljeno da se vrate i prodaju dio svoje imovine za bagatelnu cijenu. 
Na taj način migranti koji su pripadali višoj klasi našli su se u istoj mjeri 
siromašnim i lišenim kao i najskromniji članovi zajednice. 


100 Ovi izvještaji nalaze se u različitim zbirkama u Public Record Office u Londonu. Kolekcije 
FO 78 i 424, koji se odnose na period između 1870. jesu posebno značajne. Britanska vlada 
je takođe objavila nekoliko izvještaja o Cerkezima. Vidi, naprimjer izvještaj podnesen Domu 
građana, Accounts and Papers (1864), vol. 63. Vidi takođe Karpat 1985. 

Ova nasilna akcija privukla je široku pažnju novoizrastajuće štampe 
Osmanlijske carevine. Izvještaji kojima raspolažemo govore da je jedna od 
najviše diskutiranih tema među hadžijama u Mekki nakon 1860. bila sud- 
bina muslimana u evropskim kršćanskim zemljama. Na taj način građa- 
ni muslimanskih centralnih zemalja postali su svjesniji njihovog vlastitog 
identiteta, a to je sa svoje strane uticalo na način na koji su oni primili use- 
ljenike, slijedeći dobro utvrđenu kur’ansku obavezu o osiguranju sldoništa 
i pomoći muhadžirima (vidi Masud, poglavle 2. ove knjige), migrantima 
je bio osiguran smještaj i hrana mjesecima pa čak i godinama u privatnim 
kućama. U mnogim krajevima lokalni muslimani pomogli su da se izgrade 
kuće novopridošlicama premda je bilo i neprijatnih razmirica, prouzroko- 
vanih ratobornim stavovima čerkezkih plemena jednako kao i negativnim 
reakcijama prema useljenicima, ali to su bili izuzeci. Način na koji su bili 
primljeni od strane muslimanskog stanovništva u svojoj novoj domovini 
dalje je učvrstio muslimansku svijest migranata i pomogao njihovo uldju- 
čivanje u društvo. 

Akt masovne seobe, koji je uključio najniže kao i najviše slojeve musli- 
manskih zajednica, pomogao je da se poveća osjećaj muslimanske grupne 
solidarnosti i da se dokinu društvene barijere koje su razdvajale migrante u 
njihovoj prvobitnoj domovini. Ne samo da su se stavovi promijenili; kon- 
kretne promjene u njihovom ekonomskom i društvenom položaju rezul- 
tirale su takođe većom jednakošću. Vodeća pozicija tradicionalnih glavara 
je uzdrmana pošto ih je seoba lišila ekonomskih i političkih vlasti koje su 
imali u staroj hijerarhiji. Povremeno, bilo je pokušaja da se uspostavi tra- 
dicionalni socijalni sistem u novoj domovini ali, kako ćemo vidjeti kasnije, 
useljenička politika Osmanlijske vlade učinila je ponovno uspostavljanje 
migrantske strukture moći teškom ako ne i nemogućom. Za pojedince 
sa latentnim rukovodećim sposobnostima, seoba je u određenom obimu 
bila oslobađanje od sputavanja društvenih i kulturnih običaja i hijerarhije 
vlasti koja je preovladala u mjestu porijelda. Za pojedince sa ličnim karak- 
teristikama koje pomažu inovacije i lahko prihvatanje društveno-političke 
promjene, seoba je otvorila mogućnosti samopotvrđivanja. Preovlađujuća 
potreba da se opstane i prilagodi novim mjestima i uslovima života tražila 
je posjedovanje vizije i inicijative, te su se pojedinci sa ovakvim ličnim ka- 
rakteristikama podigli na poziciju vodstva. 

Ovu tezu podržavaju podaci o promjenama u društvenoj strukturi i 
vodstvu među krimskim useljenicima koji su se naselili u Dobrudži nakon 
Krimskog rata 1853-1856. Na dnu društvene ljestvice ovih Krimljana bili 
su Nogajci, koji su zadržali plemenski oblik organizacije i vodstva i bavi- 
li se poljoprivredom na krimskom platou. Gornja klasa koja je živjela u 
gradovima duž krimske obale i bila bolje obrazovana, nastavila je nakon 
migracije da smatra Nogajce inferiornim i pokušala da monopolizira pozi- 
cije vlasti u Dobrudži. Međutim, Nogajci, koji više nisu željeli ostati stalna 
potldasa, žestoko su se oduprli (u znak protesta jedna njihova grupa se čak 
vratila u Rusiju), prisiljavajući osmanlijsku vladu da im da makar simbolič- 
no priznanje jednakosti putem dodjele medalja i plata kao što je to učinila 
i drugim krimskim vođama (Karpat 1984-1985). Nakon što je Dobrudža 
bila ustupljena Rumuniji 1878., društvene razlike između Nogajaca, Je- 
liboja, Keriša, i drugih krimskih grupa nestale sui svi oni su se stopili u 
jedistvenu muslimanskotatarsku grupu u naporu da sačuvaju muslimanski 
identitet. Do današnjeg dana Rumunija klasifikuje svojih 60,000 musli- 
mana kao Turke ili Tatare. 

Ako je pleme ili selo emigriralo en masse, a zatim bilo naseljeno u am- 
bijent koji je geografski, kulturno, ekonomski i politički bio sličan mjestu 
porijelda, tada je bilo moguće da se stara društvena struktura, uldjučuju- 
ći vodstvo, sačuva i usporava promjenu identiteta. Međutim, osmanlijska 
vlada preuzela je korake da ovo spriječi. Osmanlije su posjedovale dugo 
iskustvo naseljavanja plemena od XV do XVIII vijeka, uldjučujući utvrđen 
model razvijen sa ciljem da podrži integraciju. Plemenski savezi posebno 
Kafkaza, bili su podijeljeni u nekoliko grupa i naseljeni u različitim mje- 
stima. Brojni plemenski poglavari dobili su posebne prinadležnosti koje 
su trebale da ih ohrabre da ne naglašavaju svoje pravo na vodstvo: neki 
su uključeni u vojsku u rangu ohcira, dok su drugi, zajedno sa vjerskim 
vođama, bili ohrabreni da se nasele u gradovima. Vođe sjedilačkih i stabil- 
nih zajednica sa Kafkaza i Balkana davali su prednost, u svakom slučaju, 
naseljavanju u gradovima. 

Rezultat ove politike bio je da su se useljeničke elite ubrzano uldjučile 
u osmanlijsko vodstvo i tako postale dio sistema, dok su se njihovi rani- 
ji sljedbenici, oslobođeni obaveze lojalnosti i pokornosti starim vođama, 
mogli prilagoditi novom ambijentu na odgovarajući način. Useljeničke 

elite i njihovo potomstvo igrali su glavnu ulogu ne samo u definiranju 
i oblikovanju nastajećeg muslimanskoosmanlijskog identiteta nego i u 
uspješnom podsticanju svojih bivših sljedbenika da prihvate taj novi iden- 
titet. Osim toga, novi tip vodstva koji je nastao u preseljenim zajednicama 
takođe je počeo igrati važnu ulogu u ovoj transformaciji s obzirom na to 
da je svjesno počeo da identifikuje sebe i svoje zajednice sa vrijednostima, 
političkim ciljevima i težnjama svoje nove domovine. 

Dio starog vodstva koji se nije uspješno uključio u novu ulogu integri- 
ranih članova osmanlijskog sistema shvatio je da, uprkos najboljim napo- 
rima, u novim uslovima, nije u stanju da se održi u tradicionalnoj poziciji 
vlasti prema svojim sunarodnicima useljenicima. Mnogi od onih koji su u 
ranijim vremenima stavljali svoje interese i interese vlastite društvene gru- 
pe iznad interesa zajednice sad su postali zastupnici cjelokupne zajednice. 
Oni su se nadali da će, identifikujući se uskoro sa širom grupom, zadržati 
svoje pozicije vodstva i zadobiti uticaj u vladinim krugovima. Međutim, 
postalo je očigledno da su ovi raniji poglavari, sada daleko u gradskim 
centrima nastavili održavati stari poredak i njihove vlastite privilegije, te 
su ubrzo bili zamijenjeni novim vođama koji su bili u boljoj prilici da 
izraze potrebe i težnje naroda i da se nose sa promijenjenim geografskim 
i društvenom ambijentom. Prva generacija ovih novih vođa održavala je 
kontakte sa starim poglavarima ali druga i naredne generacije definirale su 
svoje pozicije i ulogu u saglasnosti sa uslovima koje su vladale u zajednici 
prije nego u saglasnostima sa savjetima staraca. Oni su uskoro počeli da 
definiraju svoj identitet u obliku novog osmanlijskomuslimanskog entiteta 
koji je protežirao sultan-halifa. 


PANISLAMIZAM I PROMJENE IDENTITETA 


Panislamizam, ustvari islamizam (islamcilik), u Osmanlijskoj državi može 
se smatrati za masovni fundamentalistički pokret koji se zalagao za druš- 
tveno-političku akomodaciju u islamskoj formi. 101 To je bio, u širokom 


101 Ovaj dio se zasniva na mom referatu podnijetom na konferenciji o osmanlijskim i prijeos- 
manlijskim studijama, Cuenca, Spain, juli 1981., i materijalu koji je dobijen iz različitih 
arhivskih izvora kasnije stopljenom u jednu monografiju. 

obimu, uzgredni proizvod masovnih seoba u devetnaestom vijeku koje su 
donijele sa sobom u Osmanlijsku državu brojne i različite vjerske ideologi- 
je muslimana koji su živjeli na rubovima raspadajućeg carstva. Ovaj pokret 
igrao je važnu ulogu u promjeni identiteta kako novih pridošlica tako i 
starih stanovnika azijskih pokrajina Osmanlijske države. 

Stampa iz šezdesetih i posebno sedamdesetih godina XIX vijeka 
izražavala je duboko nezadovoljstvo ekonomskim i političkim prilikama 
Osmanlijske države. Hiljade radnika u tradicionalnoj tekstilnoj industriji 
ostalo je nezaposleno nakon što je jeftini tekstil iz Engleske i Francuske 
preplavio osmanlijsko tržište nakon 1840. Nezaposlenost među zanatlija- 
ma porasla je otprilike do 70 posto. Muslimanski trgovci i sitni zemljopo- 
sjednici u provinciji, dominirani i eksploatirani od evropskih ekonomskih 
interesa putem lokalnih kršćanskih trgovačkih posjednika, sudjelovali su u 
nezadovoljstvu seljaka i radnika (Issawi 1966.; Pamuk 1987). Vlada je bila 
optužena da je nemoćna zaustaviti teritorijalni raspad države i zaštitu mu- 
slimanskih prava. Ove optužbe su se pojačale i proširile - uključujući sada i 
nezadovoljstvo širih klasa i vjerske hijerarhije - nakon poraza u ratu sa Ru- 
sijom 1877-1878. milioni obezvlašćenih muslimanskih useljenika koji su 
se slili sa Balkana i Kafkaza (sam Istanbul je primio oko 200.000 izbjeglica 
1878) dalje su povećali opću zabrinutost. U isto vrijeme, različiti prinčevi 
i sultani iz Azije i Afrike, kojima je prijetila okupacija evropskih sila, pisali 
su sultanima Abdulazizu (1861-1876) i Abdulhamidu II, tražeći žaštitu i 
nudeći lojalnost zauzvrat. Ovi faktori potaldi su razvoj panislamizma kao 
međunarodnog pokreta, koji se uprkos evropskim strahovima nije uspio 
ostvariti. 

Islamslđ trend koji se pojavio izrazio se u obliku popularnih zahtjeva - 
kako iz redova nižeg sloja vjersldh vođa tako i laika - za islamsko jedinstvo 
i akciju koja bi osigurala opstanak države kao muslimanskog identiteta i 
poboljšanje života vjernika. Postojeća administracija je smatrana nekompe- 
tentnom i iskvarenom reformama evropskog tipa iz doba tanzimata tako da 
nije željela slijediti istinski islamski put. Izbjeglice su pružile punu podršku 
ovome pokretu u nadi da će obnovljena Osmanlijska država biti u stanju po- 
novo uzeti izgubljene teritorije u Evropi i da će izbjeglice biti u stanju da se 
vrate kućama. Ova nada ubrzo je nestala pošto je sultan Abdulhamid izričito 
odbio da prihvati politiku ponovnog osvajanja izgubljene teritorije. 

Glavna ideja islamskog narodnofundamentalističkog pokreta bila je da 
osmanlijski muslimani predstavljaju millet - naciju - koja zaslužuje da posje- 
duje svoju vlastitu zemlju gdje će živjeti muslimanski način života pod mu- 
slimanskom vlašću (Lewis i Braude 1982). Dok se u prošlosti termin millet 
primjenjivao samo za nemuslimanske zajednice, sada je čak i sultan počeo da 
se obraća muslimanima kao “mom narodu” (benim milletim). Fundamen- 
talisti su smatrali preostalu osmanlijsku teritoriju kao zemlju gdje se očeki- 
vanja ovoga muslimanskog naroda mogu ispuniti; teritorija se prema tome 
pojavila kao neminovni uslov za muslimanski opstanak. Književnici ovoga 
pokreta nastojali su da dokažu da je Anadolija predodređena domovina mu- 
slimanskih Turaka povezujući je sa mitskim herojima kao što je Ayub al-An- 
sari (koji je umro u arapskoj opsadi Konstantinopla), Mehmet II (osvajač 
Istanbula) i sam tadašnji sultan. Na taj način ideja multivjerske, multietničke 
države ujedinjene pod doktrinom “osmanizma” (kako su to zamišljali refor- 
misti tanzimata), preokrenuta je od strane fundamentalista i postala koncept 
homogene muslimanske države koja se prostire na svojoj vlastitoj teritoriji - 
tj. “otadžbini”. Premda su islamisti, posebno visoka ulema, teorijski odbijali 
ovaj koncept kao suprotan jedinstvu i pripadanju muslimanskom ummetu, 
on je prihvaćen kao osnova za očuvanje muslimanske kulture i religije. 

Fundamentalistički pokret uključivao je veliki broj useljenika, među 
njima su bili vođe i članovi sunijskih i nesunijskih tarikata. Ovi tarikati 
imali su jaku popularnu osnovu, mnogi su igrali važnu ulogu u očuvanju 
i širenju egalističkih ideja: npr. bedreddinije u Serezu; kizilbaši u Delior- 
manu i Dobrudži, nakšibendije i Muridi na sjevernom Kafkazu.Traumati- 
zirani svojim izbjegličkim iskustvom, oni su željeli saznati zbog čega ih je 
zadesila takva sudbina. Našli su odgovor da je to zbog nesposobnosti nji- 
hovih vođa. Ono što su oni trebali to je neiskvaren, istinski, muslimanski 
vođa koji će se posvetiti ostvarenju islamskih ideala. 

Neki su bili spremni preduzeti i nasilne akcije protiv vlade. Godine 
1878., npr., Ali Suavi, izdavač časopisa Ulum (Nauke) zajedno sa oko sto 
pristalica - većinom izbjeglica sa Balkana - iskrcao se na kej palate sultana 
Murata V u Ciraganu sa namjerom da ga dovede ponovo na prijesto, koji 
je u to vrijeme zaposjeo Abdulhamid II. Suavi je imao brojne veze sa dervi- 
šima ili narodnim propovjednicima. On je studirao u Evropi, bio oženjen 
jednom Engleskinjom i jedno vrijeme bio direktor Galatasaraja, francuske 

škole ustanovljene u Istanbulu 1868. Ali, on je takođe bio poznat po svo- 
jim vazovima u džamijama protiv evropskog imperijalizma i propadanja 
islamskog načina života, i po tome bio istaknuti prethodnik savremenog 
muslimanskog fundamentalizma. On je očigledno želio smijeniti Abdulha- 
mida zbog njegove autoritarne politike, njegove nespremnosti da pomogne 
muslimanskim gerilcima koji su se borili protiv Rusa i Bugara u planini 
Rodopi i njegove spremnosti da ustupi muslimanske zemlje nevjernicima. 
Mada je Suavi bio ubijen tokom akcije, njegovi sljedbenici pohapšeni, a 
178.000 izbjeglica koje su živjele u Istanbulu preseljeno u Anadoliju sa 
očiglednom namjerom da se spriječe buduće nevolje, ovaj događaj bio je 
izuzetan po tome što je bio prvi pokušaj grupe civila, a ne vojne jedinice, 
da skine sa vlasti jednog sultana. 

Useljenici su generalno ubrzali društvenu diferencijaciju u fundamen- 
talističkom pokretu i dali mu određenu klasnu dimenziju. Nakon prisil- 
nog masovnog iseljavanja sa Kavkaza i sa Balkana u toku kojih su i boga- 
ti i siromašni morali napustiti svoje domove, još je bilo ostalo nekoliko 
većih muslimanskih grupa: u sjeveroistočnom dijelu onoga što je danas 
Bugarska; u Dobrudži; Bosni; dijelovima Kavkaza; na Krimu. Nakon Bal- 
kanskog rata 1912 -1913., ovi muslimani su počeli takođe postepeno se 
iseljavati u namjeri da izbjegnu sudbinu svojih istovjernika. Nacionalne 
države Bugarska i Rumunija ohrabrivale su ih da to učine, dozvoljavajući 
im da prodaju svoja imanja i ponesu dio prihoda sa sobom u Tursku. Kao 
posljedica, veliki broj begova i ostalih uglednika, od kojih su mnogi imali 
velike zemljišne posjede, donio je znatan kapital sa sobom u Istanbul. Ovi 
relativno dobrostojeći useljenici kupili su imanje većinom u gradovima i 
postali dio osmanlijske gradske elite. Mnogi su investirali svoj kapital u 
trgovinu i mala industrijska preduzeća i tako proširili nastajuću gradsku 
preduzetničku klasu dodajući joj muslimansku dimenziju. 

U novoj muslimanskoj trgovačkoj klasi bile su takođe aristokratske 
porodice i ulema - sa Balkana, Kavkaza i Krima - kao i vojni oficiri, od 
kojih su neki služili i u carskoj armiji. Neki među njima primili su evropski 
tip obrazovanja u svojoj prijašnjoj domovini ili su studirali na evropskim 
univerzitetima, ali su se pridružili islamističkom pokretu. Islam je postao, 
ustvari, glavni simbol identiteta i fokus političke pripadnosti. Dva pri- 
mjera ilustruju ovaj navod. Muslimanski aristokrat iz Crne Gore, koji je 

uživao veliku popularnost na kraljevskom dvoru i imao veliki zemljišni 
posjed, napustio je sve ovo i došao da živi u Istanbul na vrlo malu penziju 
koju mu je osigurala Osmanlijska vlada. Engleski konzul koji je izvještavao 
o ovom događaju u detalje, ali koji se ne mora smatrati za neprikosnoveni 
izvor, primijetio je da je za ovoga slavenskog aristokratu pridržavanje vjere 
bilo vrednije od svih bogatstava i titula. 102 Drugi primjer je slučaj generala 
Muse (Kondukova), Cečena, koji je postigao vrlo visoku poziciju u car- 
skoj armiji. On je, pod izgovorom da želi da se pridruži jednoj nadzornoj 
komisiji došao na osmanlijsku teritoriju, gdje je ostao i preuzeo komandu 
nad jednim armijskim korpusom. Nakon toga se borio protiv Rusa na 
Kafkazu. Ima stotine sličnih primjera muslimana iz Rusije i sa Balkana koji 
su dali prednost da žive kao državljani muslimanske države, čak i po cijenu 
gubitka privilegija i pozicija. 


AbDULHAMIDOVA SINTEZA I PROMJENA IDENTITETA 


Prvi prioritet sultana Abdulhamida, kad je došao na prijestolje 1876., bio 
je da održi šest stoljeća staru dinastiju, a drugo da očuva Osmanlijsku drža- 
vu i teritoriju. Njegov treći prioritet bio je da ojača islamsku vjeru na svaki 
način koji je neophodan da osigura uzajamni opstanak dinastije, države, 
i vjere. 103 Kroz niz pokušaja i korekcija “islamska politika” je postepeno 
razvijana. 

Raspuštajući parlament i ustav 1878., Abdulhamid je nastojao ušutka- 
ti opoziciju u vrijeme kada je narodno nezadovoljstvo i podrška populistič- 
ko-fundamentalističkom pokretu intenzivno rasla. Populisti-fundamentalisti 

102 O Crnogorcima i Bosancima, vidi FO 424, vol. 72. no. 333 i vol. 89, no. 52; vidi takođe 
izvještaje u arhivima Turskog ministarstva vanjskih poslova, Idare, vol. 269. 

103 Postoji bogata literatura na turskom i evropskim jezicima o Abdulhamidu II, od koje je većina 
subjektivna. Najbolji uvid u mišljenja Abdulhamida može se naći u njegovim memoarima 
objavljenim na francuskom i turskom. Prvi memoari koje je prvobitno pronašao Ibnu-l-Emin 
Mahmut Kemal u sultanovoj privatnoj zbirci u Palati Yildiz, sastoje se od kratkih bilježaka 
vezanih za različite slučajeve koji su iskrsli tokom njegove vladavine. Oni su objavljeni zajedno 
sa novopronađenim bilješkama pod naslovom Abdulhamitin’in Hatira defteri (Abdulhamido- 
va bilježnica sjećanja). Druga serija memoara napisana je nakon što je Abdulhamid zbačen sa 
vlasti 1909. i, mada odbranaška po tonu, pojavljuje se kao prihvatljiv opći pregled njegovih 
stavova o brojnim pitanjima uključujući islamizam: Siyasi Hatiratim (Moja politička sjećan- 
ja). Peto izdanje (1987) uključuje nove dodatke koji bitno ne mijenjaju sadržaj različitih 
izdanja. Memoari su takođe objavljeni na francuskom jeziku. 

nisu u stvari predstavljali direktni izazov prijestolju pošto su bili suviše 
razjedinjeni i nisu posjedovali dobro izgrađenu ideologiju i jako vodstvo. 
Ali, osmanlijski sultani su uvijek imali strah od popularnih tarikata Sirije i 
Iraka - kao što su kadirije i rufaije, koji su imali masovne sljedbenike. 

Mada je Abdulhamid prihvatio iseljeničke stavove koji su prvobitno 
prevladavali među višim Idasama - sa naglaskom na ortodoksnom islamu 
i ustanovljenim institucijama, i koji su se razlikovali od stavova populi- 
sta-fundamentalista - francuska okupacija Tunisa 1881. i britansko zau- 
zimanje Egipta (1882) potaldi su opću promjenu mišljenja. Sada nakon 
1882. vođe ortodoksnog islama počele su prihvatati borbeni, radikalni, 
antievropski duh koji je preovladavao među fundamentalistima. Na taj na- 
čin, ideološke razlike između populističkog islamskog fundamentalizma i 
islamske ortodoksije viših klasa potpomognute državom znatno su smanje- 
ne. Obje struje spojile su se, u stvari, u distinktivnu svijest da su obje strane 
dio jedne muslimanske nacije. Sultan, postajući aktivni prvak ove konsoli- 
dirane islamske nacionalnosti na kraju je naglasio svoju ulogu halife, mada 
ne prije nego što je pitanje široko diskutirano u štampi a nekoliko vjerskih 
vođa sugerisalo mu da to učini radi muslimanskog jedinstva i opstanka. 

I površni pogled na udžbenike korištene u osmanlijskim osnovnim 
školama nakon 1880. pokazuje da su oni bili napisani prvenstveno sa ci- 
ljem da razviju osmanlijsko-muslimanski identitet učenika. Zbog toga nije 
iznenađujuće dasu grčkopravoslavni i ermenski patrijarsi 1897. protestvo- 
vali protiv obavezne upotrebe ovih udžbenika, koji su veličali vrijednost 
osmanlijske historije i glorificirali njena dostignuća. Ove kršćanske vođe 
željeli su da đaci uče samo historiju njihovih vlastitih etničkih grupa, ali 
njihovi protesti nisu imali efekta. U namjeri da razvije koncept osmanlij- 
sko-muslimanske nacije, vlada je bila spremna koristiti sva sredstva koja su 
joj bila na raspolaganju - od kojih je mnoge posudila iz Evrope. Osnovne 
škole, koje su se u pokrajinama brzo mada ne i široko širile tokom vladavi- 
ne Abdulhamida, marljivo su njegovale ideju muslimansko-osmanlijskog 
građanina. Bilo je očigledno da je ova politika imala za cilj da kod učenika 
razvije politički identitet različit od identiteta njihovih predaka. 

Abdulhamid se uskoro izložio opoziciji prozapadnih intelektualaca, pa 
čak i nekih vjerskih dostojanstvenika, zbog svoje bojažljive vanjske politi- 
ke i autokratskog stila upravljanja, pa je na kraju bio zbačen sa prijestolja 

1908-1909. Ali njegova islamska politika proizvela je trajnie rezultate. 
Ustvari, ima simbolike u činjenici da su osnivači tajnog udruženja po- 
znatog kao “Mladi Turci” koji su izveli revoluciju 1908. bili studenti me- 
dicine, etnički ne-Turci iz perifernih krajeva Carstva. Osnivač moderne 
Turske, sam Ataturk, koji je odigrao glavnu ulogu u ukidanju sultanata 
i hilafeta, bio je migrant iz Soluna, kao što su bili i roditelji njegova dva 
nasljednika na položaju predsjednika republike. Osim toga u rastu tur- 
skog nacionalizma Yusuf Akcura i Huseyinzade Ali (iz Kazana, odnosno 
Azerbejdžana) i drugi useljenici, igrali su ključne uloge. Zbog činjenice 
da je Abdulhamid uspio tokom najvećeg dijela svoje vladavine da ne bude 
umiješan u međunarodne ratove (izuzev kratkog ali pobjedonosnog rata 
1897. protiv Grčke), bio je u stanju da se posveti promoviranju islamske 
politike i stapanju različitih elemenata stanovništva u jednu novu sintezu, 
osmanlijskomuslimansku naciju, koja je postojala nasvojoj vlastitoj terito- 
riji i zahtijevala nepersonalni oblik lojalnosti. 


Zaključak 

Seobe i okolnosti koje su ih proizvele bile su katalizator promjene vjerskog 
i kulturnog identiteta migranata u novi dinamični politički identitet pove- 
zan sa novim konceptom muslimanske teritorijalne države. Seobe su tako- 
đe potakle promjene u društvenoj i profesionalnoj strukturi, demografiji, 
oblicima naselja, i zemljovlasničkom sistemu Osmanlijske države. Uselje- 
nici su bili dobro uključeni u muslimansko-osmanlijsko društvo - od naj- 
niže klase do elite - i postali aktivni učesnici u osmanlijskim društvenim 
poslovima u vrijeme kada su ustavne promjene bile izvršene, a evropski tip 
tržišne ekonomije usvojen. 

U namjeri da postigne unutrašnju koheziju, sultan Abdulhamid II ko- 
ristio je svoj položaj halife da kontroliše populistički fundamentalizam i da 
ga integriše sa mnogo ortodoksnijom islamskom ideologijom elite. Na kra- 
ju, ova politika je takođe postigla ideološko i kulturno stapanje useljenika 
i širokih segmenata muslimanske srednje i više klase, uključujući Arape 
gradskih područja Sirije i sjevernog Iraka - u relativno kohezionu političku 
i društvenu cjelinu kao što je nova osmanlijska muslimanska nacija. 

Pojedinačni muslimanski građani postepeno su počeli identificirati se 
sa ovom novom cjelinom, nastalom od različitih plemena i etničkih grupa, 
ali posjedujući islam kao obavezujuću ideologiju i turski jezik kao jezik 
administracije i komunikacije. To je bila teritorijalna država, otadžbina, 
vatan, kojoj bi u idealnom slučaju svi muslimani dugovali vjernost i loj- 
alnost. Opstanak i blagostanje domovine imalo je prioritet nad blagosta- 
njem sultana. Staviše, ideja da se određeni uslovi unutar domovine mogu 
unaprijediti u namjeri da se ojača nacija, a život muslimana učini boljim, 
zadobila je prihvatanje. Na taj način muslimani su sada gledali u vatanu 
ne samo područje u kome treba da se njeguju vrijednosti i pripremaju za 
budući svijet nego i mjesto u kome treba da se ispune ovosvjetske težnje. 
Ideja aktivne participacije u društvenim i političkim poslovima za koju 
su se zalagale nakšibendije, bila je u stvari jedan od rezultata ovog novog 
svjetonazora. Prihvatanje promjene i poboljšanje materijalnih uslova eg- 
zistencije - ili “modernizacije”, kako je često nazvana - bila je sadržana u 
Abdulhamidovoj islamskoj politici. Ova nova osmanlijsko-muslimanska 
nacija, rezultat dijalektičkog procesa u kojemu su učestvovali različiti ele- 
menti društva, imala je unutrašnju snagu koja se žestoko opirala snagama 
koje će je nakon 1908. godine dezintegrirati: novi etnički nacionalizmi; 
antiimperijalistički nacionalizam “Mladih Turaka”; prijeteća vojna snaga 
Zapada. Moderna Turska naslijedila je vitalno jezgro ove države, a njena 
transformacija od monarhijskog režima u republiku bila je samo logični i 
konačni rezultat međuigre snaga koje su ranije transformirale samu tradi- 
cionalnu Osmanlijsku državu. 


LlČNA BILJEŠKA 

Brojne teme koje su spomenute u ovom radu odrazile su se takođe i u 
mome ličnom iskustvu kasnijeg doba - rođen sam u Dobrudži - pokrajini 
smještenoj između donjeg Dunava i Crnog mora - u muslimanskoturskoj 
zajednici koja je bila dio Osmanlijske države od XIV stoljeća pa do 1878., 
kada je uključena u teritoriju Rumunije. Ova zajednica, koja se dobro 
prilagođavala nemuslimanskom režimu očuvala je svoj islamski društve- 
ni grupni identitet. Mada se zajednica sastojala od Turaka, Tatara, Laza i 

Kurda, među ostalima, etničke razlike između pripadnika ovih grupa bile 
su u globalu potisnute njihovom općom sviješću o sebi kao muslimanima. 
Međutim, postojao je iznenađujući nedostatak političke svijesti među mu- 
slimanima zajednice koja je bila više zainteresirana za očuvanje svojib kul- 
turnih, vjerskih i društvenib običaja i tradicija nego za osiguranje posebno 
pravno-političkog ili ustavnog priznanja svoga vjerskog statusa. 

Uglednici i vjerske vođe - efendije, kadije i muftije - nisu posjedovale 
muslimansku političku svijest u višem obimu nego obični članovi zajedni- 
ce. Mnogi od ovih uglednika postali su značajni tokom rumunske uprave 
nakon 1878. kao predstavnici muslimanske zajednice. Oni su se čvrsto 
držali svoje muslimanske grupe (koja im je osiguravala poziciju), dok su 
u isto vrijeme služili rumunsku administraciju (čija je politika često bila 
suprotna glavnim principima njihove vjere). Pojedini pripadnici zajedni- 
ce - obično mlađi ljudi sa određenim obrazovanjem, siromašni (koji su se 
osjećali prigušenim kao manjina sa niskim klasnim statusom), ili stara ule- 
ma (koja nije željela praviti kompromise na račun vjere) - gledali su u seobi 
jedini logični izlaz iz svoje teške situacije. Obrazovani članovi zajednice 
imali su ograničene mogućnosti za napredovanje dok su siromašni osjećali 
da su diskriminirani i ekonomski iskorištavani i od rumunskib službenika 
i od vođa svoje vlastite zajednice. 

Obje grupe su gledale u Tursku kao jedinu zemlju na svijetu s ko- 
jom imaju kulturnu bliskost i historijske veze, i koja im može ponuditi 
nadu za društveni napredak i materijalno blagostanje. Priče o sekulariz- 
mu i antiislamskoj politici Ataturka bile su odbačene od muslimana svih 
klasa zbog njibovog očekivanja da se osnovni islamski identitet Turske ne 
može poništiti i da materijalni progres i povećano blagostanje, pripisano 
djelimično njegovim reformama, može da nadomjesti nedostatak vjerskog 
žara. Takva je bila situacija koja je preovladavala 1930. u danima moga 
djetinjstva u Dobrudži. 

Ja sam odrastao kao musliman turske govorne grupe u zajednici koja 
se sastojala od muslimana različitoga etničkog porijekla i nemuslimanskih 
Rumuna i Bugara. Govorio sam odlično rumunski i mnogi su pretpostav- 
ljali da ću se prije ili kasnije asimilirati u kulturu dominantnije rumunske 
većine. Međutim, shvatio sam da mi je rano islamsko obrazovanje koje sam 
primio u porodici izgradilo vrijednosti koje me razlikuju i od Rumuna, a 

i od vođa muslimanske zajednice koji su im služili: moj smisao odanosti 
porodici i prijateljima odvojio me od prvih, a osjećaj za jednakost odvojio 
me od drugih. U takvim okolnostima moj turski identitet zadobio je jed- 
no novo značenje; pošto mi je ponudio rješenje za moje lične probleme, 
koji su nastali dodirima različitih kultura i političkih sistema. Ataturkova 
Turska, očišćena od vjerskog fanatizma, izgledala mi je kao raj gdje se moja 
želja da upišem univerzitet može ispuniti (svršenici moje škole u Rumuniji 
bili su lišeni ovoga prava), a moj identitet više neće biti predmet podsmije- 
ha mojih sugrađana. Od tog trenutka pa dalje, i pored toga što sam zadržao 
interes za rumunsku književost i društveni život, počeo sam osjećati zado- 
voljstvo što sam Turčin, uz moj muslimanski identitet, te sam počeo da se 
identihkujem i da branim sve što je tursko. Konačno, zaključio sam da nije 
moguće da se živi u dva svijeta sa dvije kulture i odlučio, imajući osamna- 
est godina, emigrirati u moju “pravu domovinu” - da bi potom otkrio da 
je moj turski identitet različit od identiteta onih koji su živjeli u Turskoj. 

U Tursku sam otišao četrdestih godina XX vijeka i, od samog početka, 
bio zaprepašćen neočekivanom razlikom u identitetu koja je odvajala moju 
muslimansku zajednicu Dobrudže od Turske i mene kao pojedinca (koji je 
dolazio iz različitog turskomuslimanskog ambijenta) od domaćih Turaka. 
Nisam osjetio razlike u poštovanju islamskih propisa ili nekom nedostatku 
islamske samosvijesti (koja je, uprkos sekularizmu, začuđujuće bila mnogo 
jača u Turskoj nego u Dobrudži). Nekoliko godina kasnije shvatio sam da 
je razlika bila dominiranje jedne posebne političkonacionalne svijesti među 
Turcima u Turskoj, a koja je u osnovi izvirala iz islama - uprkos različitim 
mišljenjima - dok je svijest muslimana Dobrudže bila svijest grupe, apolitična 
i pasivna. Ziveći u vlastitoj državi koja je po karakteru bila muslimanska, ali 
i takođe nacionalna, Turci u Turskoj imali su političku svijest koja je izvodila 
svoju snagu iz činjenice da su se oni identihcirali sa nacionalnom teritorijom. 
Među mojom zajednicom u Dobrudži, nasuprot, teritorijalna identihkacija 
bila je očigledno odsutna u muslimanskom identitetu. Moja zajednica u Do- 
brudži imala je samo ograničeno historijsko sjećanje, nije posjedovala svijest o 
svojoj teritorijalnoj dimenziji i nije imala političke aspiracije kao muslimani. 

Gotovo svi useljenici iz Dobrudže koji su se uselili u Tursku, i pored 
toga što su se ponosno sjećali svog rodnog kraja i vrlo često izražavali iskre- 
nu nostalgiju za njim, politički su se identihcirali sa Turskom i sa onim što 

Turska predstavlja. Koliko ja znam, od 45.00 do 50.00 Dobrudžana koji 
su se odselili u Tursku 1934-1938. samo su se dvije do tri porodice vratile 
u Rumuniju. U osmanlijsko doba seljenja iz Anadolije u Traldju, odnosno 
Dobrudžu, bilo je opća pojava i smatrano je promjenom mjesta a ne iden- 
titeta. Ali, migranti iz 30-ih ostali su u Turskoj zbog toga što im je ona dala 
političku budućnost i zbog toga što je kemalističld režim započeo intenzivni 
program turciziranja. Ogromna većina siromašnih useljenika takođe je znala 
da nije dobro došla ako bi se vratila u svoju staru domovinu. Iznad svega use- 
ljenici su osjećali da njihov tradicionalni kulturni i vjerski identitet nije više 
u opasnosti, mada su mnogi bili svjesni da su vladini pogledi na islam 30-ih 
bili suštinsld različiti od pogleda stanovništva. Možda zato nije iznenađujuće 
što sam, kada sam migrirao po drugi put iz Turske u Ameriku, došao u pri- 
liku da moje iskustvo u Dobrudži i Turskoj stavim u određenu perspektivu. 

GRAĐANSKA PRAVA MUSLIMANA BALKANA 104 * 

Kemal H. KARPAT 

HlSTORIJSKA OSNOVA 105 

Muslimani Balkana su prva i možda jedina islamska grupa koja je formal- 
no dobila status manjine putem međunarodnih ugovora i koja je kao takva 
živjela pod neislamskom vlašću. Njihova promjena statusa - od grupe po- 
vezane sa vladajućim autoritetima do manjine - našla je izraz u Berlinskom 
ugovoru iz 1878. Muslimani Balkana nisu jedini koji su došli pod vlast ne- 
muslimana. Krim i Budžak pali su pod rusku upravu 1783. odnosno 1812. 
Međutim, muslimani iz ovih krajeva nisu nikada bili priznati kao manjina, 
niti su im bila data manjinska prava. Ustvari, Nogajci i Turci Budžaka bili 
su izgnani 1812., dok su Krimljani protjerani u centralnu Aziju 1944. (Ovi 
posljednji trenutno nastoje da se vrate u svoju domovinu.) I dok historija 
i status Krima i Budžaka posjeduje svoje vlastite specifičnosti, Balkan se 
razvijao u vrlo bliskoj vezi sa Osmanlijskom državom i kasnije saTurskom 
Republikom. U stvari, Turska je igrala i nastojala igrati glavnu ulogu u da- 
vanju identiteta muslimanima Balkana. Ovo stanje stvari, sa malo paralela 
u historiji, proizvelo je brojne političke posljedice. 

104 ’ Ovaj rad napisan je prije izbijanja rata u Bosni. 

105 Za historijsku osnovu i ekstenzivnu bibliografiju vidi Aleksander Popović, L’Islam Balkanique, 
Les Musulmans du Sud-est Europeen dans la Periode post-Ottoman, Berlin 1986.; Richard 
V. Weeks, Muslim Peoples, A World Ethnographic Survey, Westport, CT 1978.; William G. 
Lockwood, European Moslems, Есопоту and Ethnicity in Western Bosnia, New York 1975.; 
Bernard Lewis and B. Broudie (eds.), Christians and Muslims in the Ottoman Empire, 2 
vols., New York 1982.; Peter Supar, Southeastern Europe under Ottoman Rule, 1354/1804., 
Seattle-London 1977.; Pedro Ramet (ed.), Religion and Nationalism in Soviet and East Eu- 
ropean Politics, London 1989. 

Nijedna od velikih muslimanskih država niti njihovih nasljednika nije 
igrala ulogu slično Turskoj u zaštiti svojih ranijih podanika stoljeće i više 
nakon prekidanja međusobnih pravnih i političkih veza. Međutim, upr- 
kos ovoj zaštiti muslimani na Balkanu, kulturno, politički i ekonomski 
suočili su se sa daleko gorom situacijom negoli muslimani pod engleskom 
ili francuskom vladavinom, ili, pak, pod vlašću neke države sa evropskom 
orijentacijom. Svi muslimani Balkana i oni koji su živjeli sjeverno od Du- 
nava u Mađarskoj, Vlaškoj i Moldaviji sve do XIX vijeka, smatrali su se 
osmanlijskim podanicima, bez obzira na svoje etničko ili jezičko porijeklo. 
I pored toga što muslimani Balkana pripadaju trima velikim i nekoliko 
manjih jezičkih i etničkih grupa, politički su smatrani jedinstvenom musli- 
manskom nacijom. 106 Nakon prve polovine XIX vijeka osmanlijska vlada 
počela je da klasifikuje balkanske hrišćane prema njihovom etničkom ili 
jezičkom porijeklu, ali u pogledu muslimana ona je nastavila posmatrati ih 
kao jedinstvenu kulturnu grupu. 107 Ovaj princip očuvan je i u XX vijeku 
kako od strane Mladih Turaka tako i Republike Turske, uprkos turskom 
nacionalnom karakteru koje je država preuzela. 

Ovakva situacija sadržavala je očigledni paradoks. Rane republikanske 
vlade u Turskoj proglasile su se sekularnim i nacionalnim i dale prednost 
svemu što je tursko. I pored toga, one se nisu ustručavale da prime u Tur- 
sku mnoštvo muslimana sa Balkana različitoga etničkog porijekla i jezika, 
među kojima mnogi čak nikada nisu govorili turski. Objašnjenje ovoga 
paradoksa ne može se naći u potrebi Turske za dodatnim stanovništvom 
kao što je to bio slučaj 1920. i tridesetih kada je oko 40% anadolskog 
stanovništva u dobi između 18 i 40 godina nestalo 1911-1922. u ratovi- 
ma na različitim frontovima ili građanskim sukobima u istočnoj Anadoli- 
ji. Objašnjenje prije leži u činjenici da uprkos tome što su republikanske 
vođe odbacili turske sultane i osmanlijsku prošlost, Turska je morala da se 

106 Kemal H. Karpat, “The Ottoman Ethnic and Confessional Legacy in the Middle East,” in 
M. J. Esman and L Rabinovich (eds.), Ethnicity, Pluralism and the State in the Middle East, 
Ithaca, NY 1988., pp. 35.-54. 

107 Na Balkanu muslimani se u isto vrijeme pojavljuju i kao nacionalna i kao religijska manjina, 
što je svojstveno i Jevrejima. Ustvari, na Balkanu je nemoguće definirati nacionalnost osobe 
bez njegove/njene —»vjere. Termin Bosanski Musliman danas označava i nacionalnu i religi- 
jsku pripadnost. Termin “Hrvatski musliman” ili “Srpski musliman”, dat od strane Hrvata 
i Srba Bosanskim Muslimanima, nema značaja za ove posljednje, zato što oni ne prihvataju 
takav termin, izuzev u slučaju iznuđenog oportunizma. 

povinuje historijskim i kulturnim snagama izvan njene kontrole i da dje- 
luje kao jedini nasljednik Osmanlijske države, uprkos stavu njenih vođa. 

Republikanske vlade u Turskoj smatrale su ranije osmanlijsko-musli- 
manske podanike i njihove potomke na Balkanu kao potpuno ovlaštene da 
se nasele u Tursku i uživaju potpuna prava domaćih Turaka. Balkanski musli- 
manski useljenici bili su povremeno diskriminirani bilo od strane fašista, koji 
su dovodili u pitanje njihovu tursku rasnu čistoću, šta god to značilo, ili od 
konzervativaca koji su vrlo često odsustvo vjerskog fanatizma među muslima- 
nima Balkana i slobodu koje su uživale balkanske muslimanke smatrali kao 
odstupanje od religije. Ovo ponašanje bilo je većinom izuzetak, a ne pravilo. 

Liberalna imigraciona politika turskib vlada prema muslimanima sa 
Balkana ponekad je ohrabrivala brojne nacionalističke vlade na poluostrvu 
da koriste prikrivena sredstva ili većinom silu da se oslobode svojih musli- 
manskib građana. Izgleda da su se balkanske države pobojavale turske poli- 
tičke pobune uprkos umirujućim mjerama turske države. Cinjenica da sve 
doskora Turska nije uspjela odbraniti temeljna prava i slobode muslimana 
Balkana iz straha da ne bi bila optužena za “iredentizam i neoosmanizam” 
(termin skovan od strane Grka nakon iskrcavanja turskib trupa na Kipru 
1974). Ovaj pasivan stav ohrabrio je mnoge balkanske vlade da maltreti- 
raju svoje muslimane, posebno etničke Turke, i pored toga što su prava 
žrtava bila zagarantirana različitim međunarodnim ugovorima. 

Historija pokazuje da su Turci bili blisko povezani sa sudbinom islama 
i muslimana na Balkanu. I pored toga što su nakon Drugog svjetskog rata 
neki neturski narodi, posebno Arapi, pokazali iznenadni interes za musli- 
mane Balkana, njihova sudbina izgleda da se okreće oko Turske i Turaka. 

Prvi muslimanski naseljenici na Balkanu bili su turskoga porijekla. Prva 
značajna muslimanska grupa stigla je na Balkan u XIII vijeku, iako su neke 
manje grupe mogli doći još i u X ili XI vijeku. Naseljenici iz XIII vijeka bili su 
sljedbenici Izzedina Кеукаша i Saltuk Babe, njegovog saveznika. Nakon što se 
Keykaus bezuspješno pobunio protivMongola oko 1261-1262., on iTurkme- 
ni na čelu sa Saltukom našli su utočište u Bizantskoj carevini i naselili se uzduž 
obale Crnog mora u području koje se proteže između Varne do Babadaga 
u Dobrudži. 108 Neki Keykauzovi ljudi (prema nekim hronikama Saltukovo 


108 O ovom pitanju vidi Kemal Karpat, “Gagauzlarin Tarihi Mensei Uzerine ve Folklorundan 
Parcalar” in First International Congress of Folklore, Ankara 1975, pp. 163ff. (Turkish). 

pleme imalo je 12.000 čadora, ili šatora) otišli su na Krim, ali su se oko 1280. 
vratili u Dobrudžu. Nekoliko godina kasnije, oni koji su se naselili okolo Var- 
ne postali su hrišćani, ali su sačuvali svoj čisti anadolski oguz-dijalekt. 

Oni koji su se naselili sjevernoistočno u Bugarskoj i sjevernoj Dobrudži 
ostali su muslimani. Saltuk Babino turbe u gradu Babadag bilo je stoljećima 
mjesto zijareta muslimana, posjećivano od strane osmanlijskih sultana kad 
su išli ili se vraćali sa vojnih pohoda na Budžak, Moldaviju i Poljsku. 

Najveće i najdugovječnije muslimansko naseljavanje na Balkanu odi- 
gralo se početkom druge polovine XIV vijeka, gotovo neposredno nakon 
osvajanja tri bugarske kneževine, čije se stanovništvo svelo na beznačajan 
broj usljed unutrašnjih dinastijskih sukoba. Današnja Bugarska postala je 
najveće područje turskog naseljavanja, a nakon nje Trakija i Makedonija. 
Opis ovih osmanlijskih turskomuslimanskih naselja sačuvan je do najma- 
njih detalja. 109 Poznato je da su neka od ovih naselja bila izravno mjesta 
izgnanstva za neposlušna plemena, ali je većina bila rezultat privilegija koje 
su ponuđene budućim naseljenicima od strane vjerskih ustanova kao što su 
vakufi, tekije, zavije i imareti. 110 Mističke sufijske vođe (derviši kolonisti) 
takođe su igrali vodeću ulogu u naseljavanju. 

Apsolutno da nema nikakve sumnje u pogledu turskog porijekla ili 
islamske vjere ovih ranih naseljenika. Neki su takođe bili sa Krima: Akta 
grupa naselila se oko Filibe (Plovdiva) oko 1398. nakon što je bila pobije- 
đena u borbi za vlast na poluostrvu. 

Druga najveća grupa muslimana na Balkanu sastoji se od onih koji su 
prešli u islam, većinom Bošnjaka i Albanaca. Oni su dobrovoljno i masovno 

109 Uhan Sahin et al., “Turkish Settlements in Rumelia (Bulgaria) in the 15th and 16th Centu- 
ries: Town and Village Population,” in Kemal H. Karpat (ed.), TheTurks of Bulgaria, Istanbul 
1990, pp. 22S. 

110 Prvo masovno naseljavanje desilo se 1357. i bilo je slijeđeno ostalima. Yoruk (nomadsko pleme 
koje je po naseljavanju postalo poznato kao Turkmeni) iz Menemena bilo je došlo u Filibe 
(Philippopolis, današnji Plovdiv) kao što su Isfendiaroglu (iz Kastamonua i Sinopa). Defteri po- 
kazuju da je početkom XVI vijeka stanovništvo u Sofiji, Filibe, Eski Zagra, etc. bilo 80-90 posto 
muslimansko. Godine 1570. muslimansko stanovništvo u području Sumna - Silistre - Razgrada 
povečalo se 300 posto, većinom uslijed migracije stanovništva. Znatan broj migranata je bio 
gradsko stanovništvo Anadolije i bavio se različitim zanatima i trgovinom. Prema osmanlijskom 
populacionom pregledu, okolina Silistre bila je naseljena sa 12.000 muslimana zajedno sa 5.000 
Yoruka i 3-4 hiljade nemuslimana. Nazivi sela pa čak i gradskih naselja bili su ili anadolskog 
porijekla ili većinom izvedeni iz imena derviša (Umar Faki Hadži Sali, etc.) koji su bili na čelu 
zajednice. Sličan je izgled muslimanskih naselja uzduž egejske obale i u Makedoniji. Naseljavan- 
je sjeverno od rijeke Save i južno od Janjine u Grčkoj bilo je rijetko. 

primili islam u XV vijeku nakon što je Mehmed II godine 1451-1481. 
čvrsto ustanovio osmanlijsku vlast u Bosni i Albaniji i ponudio vođama 
određene privilegije kao što je očuvanje njihovih imanja. Konverzija Alba- 
naca išla je sporije nakon što se Iskender-beg (Aleksander Castriotis) javno 
odrekao nove vjere i sa papinom pomoći borio protiv Osmanlija do svoje 
smrti 1467. Prelazak na islam Bošnjaka odigralo se oko 1463. nakon što je 
Mehmed porazio posljednjega domaćeg kralja. Ostale manje grupe koje su 
prešle na islam uldjučivale su Grke sa Moreje (Peloponez), Krete i Tesalije, 
te manje grupe Vlaha, Srba, Bugara (Pomaka) i Cigana. 

Ogromna većina onih koji su prešli u islam sačuvala je svoj maternji 
jezik, posebno u selima i manjim gradovima. Jezičko turciziranje desilo 
se jedino među obrazovanim slojem, tj. među onima koji su se pridružili 
osmanlijskoj birokratiji i vjerskim institucijama ili naselili u gradovima ili 
selima sa pretežno turskim stanovništvom. Balkanski muslimani zauzima- 
li su važna mjesta u osmanlijskoj birokratiji i institucijama, vjerovatno u 
mnogo većem procentu nego što bi to njibov broj zahtjevao. Naprimjer, 
dva najpoznatija vezira u osmanlijskoj historiji, Mehmet Sokollu i Meh- 
met Koprulu, bili su srpskoga, odnosno albanskoga porijekla. Etnička svi- 
jest i znanje maternjeg jezika bili su opće rašireni među neturcima koji su 
se borili u osmanlijskoj vojsci ili radili u Istanbulu. Vođa prve osmanlijske 
gradske pobune iz 1730., Patrona Halil, bio je Bošnjak koji je zadobio 
široku podršku svojih zemljaka koji su radili u Istanbulu. Nakon pobune, 
njegove brojne pristalice pobjegle su nazad u Bosnu, gdje su na kraju bili 
uhvaćeni nakon znatnib teškoća. 

Islam je naišao na relativno široko prihvatanje na Balkanu ne samo 
zato što je bio religija vladara, nego takođe i zbog ideoloških i društvenib 
razloga. Surevnjivost između Rimskokatoličke crkve i pravoslavne Bizan- 
tije za dominaciju nad Balkanom nije ostavila druge alternative za neke 
etničko-vjerske grupe kao što su bogumili, nego da traže utočište u islamu 
koji im je dozvoljavao da očuvaju svoj kulturni identitet. Suhjski redo- 
vi raširili su se na Balkanu zbog svojib širokib humanističkih i liberalnih 
religij skih stavova koji su dozvoljavali novim konvertitima da praktikuju 
svoje stare običaje i rituale. Tarikati kao što su halveti, nakšibendi, mevlevi, 
uldjučivali su gotovo cjelokupno balkansko, seosko i gradsko muslimansko 
stanovništvo. 

Bliska veza muslimana sa Balkana sa osmanlijskom vladom i državom 
bila je na prvom mjestu rezultat jedinstvene osmanlijske političke kulture 
koja je nastala na Balkanu i oblikovala ličnost muslimana i njihov identi- 
tet. Ova kultura bila je spoj religijskih i političkih vjerovanja i prakse koji 
su se prilagođavali plemenskoj i etničkoj strukturi vjernika potiskujući je 
u isto vrijeme. Neophodno je zadržati se na činjenici da je Osmanlijska 
država prvo ustanovljena u zapadnom dijelu Anadolije, da bi zatim rasla i 
postala svjetska sila na Balkanu krajem XIV vijeka prije nego što se raširila 
na istočnu Anadoliju i Bliski istok u ranom XVI vijeku. Zbog toga je bilo 
prirodno za balkanske muslimane da smatraju Osmanlijsku državu kao 
“svoju vlastitu” državu, a ne kao stranog osvajača kao što su to činili neki 
hrišćani. Na taj način sredinom XIX vijeka izraz “Turčin” i “musliman” 
na Balkanu su postali sinonimi. Nije bilo neuobičajeno za srpskoga ili hr- 
vatskoga hrišćanina da zove bosanskog muslimana Turčinom, premda je 
ovaj dijelio isto etničko porijeklo, jezik i književnost sa hrišćaninom. Ova 
prirodna konfuzija nije uopće bila konfuzija, pošto je u odnosima hrišćana 
i muslimana religija postala sinonim za nacionalnost. Međutim, među hri- 
šćanima etnička pripadnost i religija već su počeli da se razlikuju. 

Ukratko, muslimani Balkana smatrali su se organskim dijelom Osman- 
lijske države. Izraz Rumeli (Rumelijski Turčin) imao je samo geografsku 
konotaciju sve do Balkanskog rata 1912. kada je počeo da poprima odre- 
đeni kulturni i politički značaj. Na taj način muslimani Balkana, bilo Turci 
bilo oni koji su prešli na islam, postali su integralni dio osmanlijsko-mu- 
slimanskog milleta ili nacije mada ona kao takva formalno nije postojala. 


Zadobijanje MANJINSKOG STATUSA 

Promjena u političkom i pravnom statusu muslimana Balkana bila je di- 
rektno posljedica vojnih i političkih promjena u centralnoj i jugoistoč- 
noj Evropi. Ova promjena bila je direktno povezana, prvo, sa gubitkom 
osmanlijskih teritorija koje su kasnije pripale Habsburškoj carevini (nešto 
manje Rusiji) i sa usponom balkanskih nacionalnih država tokom XIX 
vijeka. Mogu se razlikovati dvije različite faze u promjeni statusa musli- 
mana Balkana. Prva faza počela je nakon osmanlijskog poraza kod Beča 

1693. i trajala je sa usponima i padovima do 1877. Druga faza počela 
je sa osmanlijsko-ruskim ratom 1877-1878. i Sanstefanskim i Berlinskim 
ugovorom iz 1878. Balkanski ratovi 1912-1913. okončali su proces koji je 
počeo 1877. eliminirajući osmanlijske vojne i političke posjede na većem 
dijelu Balkanskog poluostrva i transformirajući muslimane od dominan- 
tne grupe povezane sa vladajućim autoritetima u manjinu kojom će vladati 
raniji sultanovi hrišćanski podanici. Glavni akter novih balkanskih poli- 
tičkih događaja bila je Rusija, čiji je glavni cilj bio eliminirati osmanlijsko 
prisustvo na ovom području i zamijeniti ga svojim štićenicima. Ona je 
željela prvo kreirati jednu satelitsku državu tj. Bugarsku, koja bi bila kori- 
štena da protežira ruske interese u regionu. Ona je takođe željela da oslabi 
osmanlijsku vojnu i ekonomsku moć i na taj način onemogući potencijal- 
nu osmanlijsku podršku muslimanima Krima, Kavkaza i novoosvojenih 
područja u centralnoj Aziji. Historija muslimana Balkana kao grupe pod 
upravom stranih nemuslimanskih sila (koje su tvrdile da imaju historijsko 
pravo na to područje) počela je 1877-1878. 

Nakon 1878., većina balkanskih provincija Osmanlijske države postale 
su nezavisne. 111 (Grčka je zadobila nezavisnost 1830., njene sjeverne granice 
u to doba bile su blizu Atine. Godine 1881. Grčka je dobilaTesaliju). Srbija, 
koja je bila autonomna još od 1815., zadobila je punu nezavisnost zajedno 
sa Rumunijom i Crnom Gorom. Bugarska, takođe, zadobila je punu auto- 
nomiju, a 1885. anektirala je istočnu Rumeliju, koja je bila pod osmanlij- 
skom upravom. (Bugarska je kasnije okupirala devet osmanlijskih okruga 
u području Rodopa gdje su muslimani bili većina od oko 92% ukupnog 
stanovništva, 112 na taj način dalje povećavajući broj muslimana u Bugarskoj). 
Bosna i Hercegovina bila je okupirana od strane Austro-Ugarske. Osmanlij- 
ska država zadržala je Makedoniju i Trakiju, gdje su muslimani predstavljali 
blagu većinu. Konačna podjela ovih teritorija naseljenih muslimanima, uk- 
ljučujući i Kosovo, dogodila se tokom rata 1912-1913.; Makedonija i Tra- 
kija podijeljene su između Srbije, Bugarske i Grčke; Crna Gora se proširila 

111 W. N. Medlicott, The Congress of Berlin and After, London 1938.; Richard Millman (ed.), 
Britain and the Eastern Question 1875-1878, London 1979.. Za studiranje balkanskog na- 
cionalizma iz osmanlijsko-turske perspektive, vidi Kemal H. Karpat, “The Balkan National 
States and Nationalism: Image and Reality,” Quaderni Storici 84 (decembar 1993): 679-718 
(italijanski). 

112 Bilal N. Simsir, “Turkish Minority in Bulgaria,” u Karpat (ed.), Turks in Bulgaria, p. 161. 

tako da se graničila sa Srbijom, dok je Rumunija okupirala južnu Dobrudžu, 
gdje su muslimani bili većina. Tokom perioda 1877-1914. široki slojevi mu- 
slimanskog stanovništva bili su pokrenuti iz svojih domova i prisiljeni da se 
sele u Tursku. U manjem obimu, ovaj proces nastavlja se do danas. 

Promjena muslimanskog statusa u centralnom dijelu Balkana od ve- 
ćine u manjinu pod vlašću novouspostavljenih država nije se odigrala bez 
otpora. Izučavanje ovih pokreta otpora otkrit će manje poznatu činjenicu 
u balkanskoj historiji, da je 1878-1879. došlo do pobune u planinama 
Rodopi koja je ugašena tek nakon što je sultan lično zatražio od pobu- 
njenika da polože oružje. Muslimanski pokret za nezavisnost Trakije, koji 
je počeo 1911., ustanovio je vlast i kontrolu na znatnoj teritoriji sve do 
ranih dvadesetih godina XX vijeka. Narodni pokret otpora u Bosni pod 
vodstvom vjerskih vođa odgodio je austrijsku okupaciju ove zemlje za tri 
mjeseca. 113 Pokret otpora u Albaniji (povezan sa bosanskim otporom) po- 
znat kao Prizrenska liga na kraju je uspio u formiranju nezavisne Albanije 
1912., u većoj mjeri radi sprječavanja Beograda da okupira ova područja, 
gdje je broj Srba bio manji od 10%. (Region Kosovo, okupiran od strane 
Srbije, uprkos svim mogućim naporima Beograda, i dalje je imao albansku 
muslimansku većinu od 90% sredinom 1991). Prava i slobode muslimana 
pod vlašću novih balkanskih vlada bila su određena Berlinskim ugovorom 
(1878.) u egzaktnim izrazima koji su ponovljeni svaki put nakon što su 
granice određene balkanske države definirane. Odgovarajući paragraf pre- 
uzet iz dijela koji se tiče Bugarske glasi: 

Razlika u vjeri i konfesiji ne može biti upotrebljena ni protiv koga kao 
razlog za isključenje ili onemogućenje u vršenju građanskih i političkih pra- 
va, u pristupu javnom zaposlenju, službama i častima ili u vršenju različitih 
profesija i zanimanja na bilo kojem području. Sloboda vjerovanja i otvore- 
nog prakticiranja svih religija pripada svim stanovnicima Bugarske, kao i 
strancima i nikakve prepreke neće biti stavljene za hijerarhijske organizacije 
različitih zajednica ili odnose sa njihovim duhovnim vođama (član 5). 

Clan 27 odnosio se na Crnu Goru, član 35 na Srbiju i član 44 na Ru- 
muniju. Međutim, nije bilo odredaba u pogledu religijskih prava naroda 

113 Kemal H. Karpat, “Ottoman Attitudes Towards the Resistance of Bosnia and Herzegovina to 
Austrian Occupation in 1878,” u Posebna izdanja, Sarajevo 1979., pp. 147-73; i Abdurrahim 
Dede, Balkanlarda Turk Istiklal Hareketleri, Istanbul 1978. (Turski). 

Bosne i Hercegovine koju je okupirala Austrija, mada su detalji kasnije 
diskutirani sa Portom. Muslimani u ovim provincijama uživali su široke 
religijske slobode, koje su bile u oštroj suprotnosti sa ograničenjima koje 
su nametali Srbi i Bugari. 114 

Berlinski ugovor nije sadržavao nikakve odredbe koje se tiču prava mu- 
slimana u provincijama Kars, Ardokan i Batum, koje su predate Rusima. 
Clan 12, baveći se Bugarskom, odredio je ustanovljenje jedne tursko-bu- 
garske komisije da “regulira u toku od dvije godine sva pitanja koja se tiču 
prenosa, korištenja i upotrebe za račun Porte državnih imanja, religijskih 
zadužbina (vacoufs) kao i pitanja koja se odnose na interese privatnih po- 
jedinaca koji su u to uldjučeni”. Ova odredba, koja se u osnovi bavila eko- 
nomskom bazom muslimanske kulture, bila je od temeljnog historijskog 
značaja. Izvještaji Nihad-paše, koji je bio imenovani osmanlijski predstav- 
nik u komisiji za reguliranje imovinskih pitanja, govore da Bugari, slično 
Srbima i Crnogorcima, nisu obratili puno pažnje njihovim ugovornim 
obavezama. Muslimani u ove tri zemlje bili su podvrgnuti diskriminaciji i 
pritiscima koji su ih prisilili da u velikom broju isele u Tursku. 115 

Jedini relativni izuzetak bila je Rumunija, koja je u rat 1877. ušla pod 
ruskim pritiskom, ali je izgubila provincije u južnoj Besarabiji i predložila 
Porti antiruski savez. U zamjenu za južnu Besarabiju Rumunija je dobila veći 
dio Dobrudže, gdje su Rumuni ostali kao manjina sve do 1920. (Rumunija 
nije nikada polagala pravo na Dobrudžu, ali ju je prihvatila kao kompenza- 
ciju za gubitak Besarabije, koju su Rumuni smatrali kao sastavni dio njihove 
zemlje). 116 Značajno je da se rumunski kralj Carol I Hohenzollern obratio 
stanovnicima Dobrudže slijedećim riječima: “Velike evropske sile putem 
Berlinskog ugovora ujedinile su vašu zemlju sa Rumunijom. Mi ne ulazimo 
u vašu zemlju, čije je granice odredila Evropa, kao osvajači.” On je produ- 
žio govoreći da je to vrsta nagrade za Rumuniju zbog toga što je oslobodi- 
la desnu obalu Dunava. Zatim je obećao muslimanima puno poštovanje 
njihove vjere i porodica slično pravima koja su data hrišćanima i zaldeo se 

114 Vidi Robert J. Donia, Islam Under the Duble Eagle. The Muslims of Bosnia and Herzegovina 
1878-1914, Boulder, CO 1981. 

115 O migraciji i broju stanovnika vidi Kemal H. Karpat, The Ottoman Population, 1830-1914, 
vol. 1, Madison, WI 1985. 

116 Charles i Barbara Jelavich, The Establishment of the Balkan National States 1804-1920, Se- 
attle-London 1977. 

da daje muftiji puna ovlaštenja da se bavi muslimanskim vjerskim i kultur- 
nim poslovima. Doista, kasnije su imenovane muftije i kadije da se brinu o 
muslimanskim poslovima, a u Babadagu je otvorena medresa sa ciljem da 
priprema muslimanske učitelje i imame. U određenom obimu Rumunija je 
izvršila svoje obećanje i pridržavala se odredaba Berlinskog ugovora, ali su 
Bugarska, Srbija, Crna Gora i Grčka sistematski kršile odredbe ovog ugovo- 
ra u pogledu muslimanskih prava i sloboda. Status muslimana u Bugarskoj 
postao je predmet nekoliko ugovora između turske i bugarske vlade: izraz 
“musliman” zamijenjen je izrazom “Turčin”. 117 Jedna konvencija i protokol 
potpisan između osmanlijske i bugarske vlade 1909. obećali suTurcima sva 
građanska i vjerska prava koja su bila zagarantirana drugim etničkim grupa- 
ma i Bugarima. Jedan drugi ugovor, potpisan u septembru 1913., potvrdio 
je prava muslimana, jurisdikciju i odgovornost muftija. Nejski (Neull) ugo- 
vor (u kojemu Turska nije bila potpisnica) uključio je niz odredaba koje se 
tiču prava manjina. Mnogo detaljniji i temeljitiji ugovor potpisan je 1925. 
godine i on je još na snazi. On je ponovo definirao sva prava i slobode za- 
garantirane ranijim ugovorima i dodao neka nova. Konačno, 1968. godine 
potpisan je novi ugovor koji je regulirao iseljavanje muslimana iz Bugarske 
u Tursku. Slični ugovori potpisani su sa Rumunijom i Jugoslavijom. Učinak 
ovih ugovora na zaštitu muslimanskih prava bio je ograničen. 

Militantne nacionalističke balkanske elite, poredeći njihov niski stan- 
dard života sa standardom u zapadnoj Evropi, prebacivale su svoju zaostalost 
na “Turke” i njihovih “500 godina tlačenja”. Te elite danas gledaju multiet- 
ničku i multireligijsku Osmanlijsku državu kao na “nacionalnu tursku drža- 
vu” i od nje čine žrtvenog jarca za sve svoje nacionalne frustracije i gubitak 
iluzija. Religijske razlike postale su osnova balkanskog nacionalizma. Dok su 
u prošlosti hrišćani u sultanu vidjeli milostivog, pravednog i nepristrasnog 
gospodara, sada ga njihove vođe pokazuju kao korumpiranog, netoleran- 
tnog, tlačiteljskog i okrutnog muslimanskog despota koji je upotrebljavao 
svoje istomišljenike da ugnjetavaju hrišćane. Niko se ne pita kako su sve 
balkanske etničke grupe uspjele preživjeti 500 godina pod takvom netole- 
rantnom vlašću. U očima Bugara, Grka i Srba. (Rumunija, koja je dugovala 

117 O Bugarskoj, vidi Richard J. Crampton, Bulgaria, 1878-1918, A History, New York 1983., 
i Kemal H. Karpat (ed.), The Turks of Bulgaria, the History, Culture and Political Fate of a 
Minority, Istanbul 1990. 

svoju državnu egzistenciju osmanlijskoj zaštiti protiv Poljske i Rusije, bila je 
manje glasna). Balkanski muslimani postali su saučesnici turske “tiranije” i 
“nepravde”. Za nove vladare Bugarske, Srbije i Grčke bilo je uobičajeno da 
zovuTurke “uljezima”, “stranim osvajačima” i drugim različitim imenimasve 
u namjeri da opravdaju vlastito ugnjetavanje svojih muslimanskih manjina, 
koje su oni sada smatrali da su bili instrumenat u rukama Turaka. 

Muslimani Balkana odgovorili su na promjenu u svom statusu i na 
ugnjetačku psihološku atmosferu, bilo putem iseljavanja uTursku bilo pri- 
lagođavajući se novim uslovima. Službene osmanlijske statistike pokazuju 
da je veliki broj muslimana iz Bugarske, Bosne i Hercegovine, Grčke i 
Srbije (u ovoj posljednjoj muslimanska zajednica je bila mala zbog ranijih 
iseljavanja) iselilo se i nastanilo u Osmanlijskoj državi. Ukupno 1,5 milio- 
na iseljenika napustilo je Balkan 1878-1918., prema službenim osmanlij- 
skim statistikama koje ne uldjučuju veliki broj ljudi koji su ilegalno prešli 
osmanlijske i turske granice. 118 


BROJNOST I GEOGRAFSKA DISTRIBUCIJA MUSLIMANA BALKANA 

Juna 1991. godine bilo je oko 10-11 miliona muslimana Balkana, što je 
oko 18% ukupnog broja stanovništva ovog poluostrva. Oni su bili kon- 
centrirani u Albaniji, gdje čine oko 70% stanovništva od ukupne populaci- 
je koja broji 3,6 miliona. Albanski muslimani nisu uldjučeni u ovu studiju 
zato što su nakon formiranja Albanije kao nezavisne države 1912. musli- 
mani uvijek bili većina u ovoj zemlji. Iako je 1967. Enver Hodža proglasio 
Albaniju za ateističku državu i zabranio muslimanima i hrišćanima vjersku 
praksu, glavni dio stanovništva ostao je muslimanski u kulturnom smislu. 

Najveća koncentracija muslimana, oko 4,5 miliona, bila je u Jugoslaviji. 
U Bosni i Hercegovini su činili 44% stanovništva ili 1,8 miliona osoba, dok je 
u pokrajini Kosovo njihov broj dosegao 1,7 miliona ili 89% ukupnog stanov- 
ništva pokrajine. Muslimanske grupe mogle su se takođe naći u Makedoniji, 
gdje je etnička turska populacija spala na samo 100.000 od ranijeg većinskog 
statusa koji je imala 1913., i u Sandžaku gdje je broj muslimana iznosio oko 
250.000 duša. Osim toga, male muslimanske enklave takođe su se nalazile u 


118 Karpat, The Ottoman Population, ch. 4. 

Crnoj Gori i Hrvatskoj, od kojih su većinu činili mali privrednici i iseljenici iz 
Bosne i Makedonije. Ukupan broj muslimana u ovim posljednjim spomenu- 
tim krajevima, uključujući Makedoniju, bio je nešto više od jednog miliona. 

Druga najveća koncentracija muslimana na Balkanu nalazi se u Bu- 
garskoj - između 1,4 do 3 miliona. Službene bugarske statistike nakon 
Drugoga svjetskog rata koristile su jezik a ne religiju kao klasifikacioni 
kriterij, većinom u namjeri da minimiziraju pitanje manjina gdje su se 
Turci pojavljivali kao etnička manjina od oko 650.000 stanovnika. Uz ve- 
liko umanjivanje broja Turaka, službene statistike su ignorirale Pomake 
(muslimane koji govore slavenskim jezikom) i Cigane. Nakon promjene 
režima, jedan bugarski službeni predstavnik ustvrdio je da u Bugarskoj 
ima 1,3 miliona muslimana, što je dvostruko više od broja koje su vlasti 
ranije davale. Neki stručnjaci procjenjuju broj muslimana u Bugarskoj na 
oko dva do tri miliona, ili blizu 30% ukupnog stanovništva, što može biti 
pretjerivanje. U svakom slučaju jedna činjenica je izvjesna: muslimani u 
Jugoslaviji i Bugarskoj činili su između 15-28 % ukupnoga stanovništva. 

Druge dvije balkanske države, tj. Grčka i Rumunija, imale su relativno 
malo muslimanskog stanovništva: u Rumuniji je bilo 65.000 (prema služ- 
benim statistikama) od ukupne populacije koja broji 23 miliona, ali su neki 
domaći intelektualci govorili o devedeset do stotinu hiljada; u Grčkoj je bilo 
oko 120.000. Rumunski muslimani bili su koncentrirani u Dobrudži; u Grč- 
koj su se većinom nalazili u zapadnoj Trakiji, gdje su bili većina sve doskora. 

U Bugarskoj, muslimani su bili koncentrirani blizu grčko-turske gra- 
nice u Rodopima u području Kircali, gdje su predstavljali nadmoćnu veći- 
nu, i na sjeveroistoku u okruzima Razgrad, Sumen, Silistra i Tutrakan, gdje 
su bili blizu, ako ne i stvarno, većina. 

Ogromna većina muslimana Balkana bili su ortodoksni (ili, sunijski 
muslimani), sa nekoliko razbacanih skupina kizilbaši, alevija i šiija u obla- 
sti Deliormana. 119 

Koncentracija muslimana u nekoliko područja - od kojih su neka od 
geostrateškoga značaja - uticalo je na stanovište balkanskih vlada. Ove vlade 
su imale tendenciju da smatraju muslimane potencijalnim izvorima nevolja 
iako nije bilo nikakvih dokaza koji bi opravdali njibovu sumnju. Tako je srp- 
ska vlada optuživala kosovske Albance za zavjeru da pripoje Kosovo Albaniji, 


119 Weeks (odrednice “Bosanci”, “Pomaci”, itd.). 

dok su grčka i bugarska vlada optuživale svoje muslimanske Turke da se žele 
angažirati u subverzivnim aktivnostima koje bi mogle isprovocirati odmazdu 
i dati Turskoj razlog da intervenira kao što se to desilo na Kipru. 


MUSLIMANI BALKANA NAKON 1944. 

Novouspostavljene balkanske države u početku su se pridržavale odredaba 
Berlinskog ugovora, mada se nove vlade nisu ustručavale da ohrabruju ise- 
ljavanje muslimana putem različitih mjera administrativnog i ekonomskog 
pritiska. Neki muslimani su se iselili dobrovoljno, pošto su našli da je teško 
adaptirati se na novi status manjine ili zato što su više voljeli živjeti pod 
vladavinom sultana-halife. Bugarska je javno usvojila diskriminatorsku 
politiku protiv svojih Turaka nakon što je grupa nacionalističkih ohcira 
zbacila izabranu vladu ranih 1930. i ustanovila autoritarni fašistički po- 
redak. Turske škole i novine bile su zatvorene, a bugarska djeca učena su 
u školama da mrze Turke. Ova mržnja ostala je stalno obilježje bugarske 
državne politike prema svojoj turskoj manjini. 

Ustvari, tretman balkanskih Turaka imao je tendenciju da varira u 
skladu sa stanjem odnosa pojedinih balkanskih zemalja sa Turskom. Na- 
kon Drugoga svjetskog rata, Bugarska, Rumunija i Jugoslavija, koje su, 
izuzev ove posljednje, bile dio sovjetskoga bloka i pridružile se Varšav- 
skom paktu, gledale su na Tursku, članicu NATO-a, kao njihovog naj- 
ljućeg neprijatelja i tretirale svoje turske građane kao potencijalnu petu 
kolonu. Grčka, s druge strane, koja je takođe bila član NATO-a, usvojila 
je mnogo liberalniji stav prema svojim muslimanima turskog jezika sve 
dok kiparski konflikt nije pogoršao njene odnose sa Turskom. Muslimani 
Balkana trpjeli su najteže progone pod marksističkim režimom izuzev onih 
u Jugoslaviji, gdje im je federalni sistem i Titova vanjska politika, bazirana 
na prijateljstvu sa arapskim zemljama, osigurala jednu vrstu zaštite, uprkos 
naporima Srba da nastave svoju diskriminatorsku politiku iz 1918-1941., 
kada su oni kontrolirali jugoslavensku unitarnu državu. 120 

120 Kemal H. Karpat, An Inquiry into the Social Foundation of Nationalism in the Ottoman 
State, Princeton 1973; D. Eikelman i J. Piscatori (eds.), Muslim Travellers: Pilgrimage, Mi- 
gration and the Religious Imagination, London 1990. 

Muslimani su bili progonjeni uprkos različitim ugovorima koje je 
Osmanlijska država i kasnijeTurska potpisala sa različitim balkanskim vla- 
dama. Naprimjer, bugarski muslimani bili su predmet nekoliko ugovora 
između Bugarske i Turske kao što je to ranije spomenuto. Godine 1951- 
1952. Bugarska je, na Staljinov savjet, protjerala 152.000 svojih građa- 
na turskog porijekla. Cilj ove mjere je bio prisiliti Turke da prihvate ove 
izbjeglice i na taj način ugroziti tursku ekonomiju, pošto je ova država 
bila članica NATO-a. Tursko-bugarski ugovor iz 1968. predvidio je spa- 
janje porodica podijeljenih nakon progona iz 1951-1952. 121 Ovaj ugovor 
bio je samo djelomično primijenjen, pošto je, paradoksalno, Bugarska za- 
branila Turcima da napuste zemlju. Suočena sa nedostatkom radne snage, 
Bugarska je počela smatrati tursku manjinu kao suštinski izvor regrutira- 
nja radnika za izgradnju puteva, stambenih naselja i razvoj poljoprivrede. 
Nadnice Turaka ostale su izuzetno niske, posebno u poljoprivredi, dok su 
se etnički Bugari pokrenuli prema bolje plaćenim mjestima. U međuvre- 
menu, muslimanska stopa priraštaja porasla je do iznad 3% (zbog različitih 
demografskih, kulturnih i političkih razloga, uključujući turski podsvjesni 
napor da prežive kao etnička grupa). 

Stopa priraštaja etničkih Bugara pala je od oko 1,5% u 1950. na 0,2% 
u 1980. Zbog toga je decembra 1984., vlada Todora Zivkova odlučila ri- 
ješiti jednom zauvijek dosadni turski/muslimanski problem. Vlada je već 
bila proglasila da su Makedonci (oko 168.000) i Rumuni u dolini Timoka, 
te Grci i ostale etničke grupe ustvari etnički Bugari. Kršeći sve ugovore i 
međunarodne konvencije potpisane nakon 1878. bugarska vlada progla- 
sila je da su bugarski Turci ustvari “prevjereni Bugari” i da su oni odlučili 
da se vrate “pod nacionalno okrilje” prihvatajući hrišćanska (bugarizirana) 
imena i običaje. Turske škole bile su zatvorene, džamije u većem dijelu 
zemlje bile su oduzete (džamija u Sofiji ostavljena je da radi u namjeri da 
zavara arapske diplomate), muslimanska groblja bila su uništena, a kori- 
štenje turskog jezika zabranjeno. Protesti od strane Turaka doveli su do 
nereda koji su imali za posljedicu nekoliko stotina mrtvih i više od hiljadu 
lica interniranih na ostrvo Belene. 122 

121 H. L. Kostanick, Turkish Resettlement of Bulgarian Turks 1950-1953, Вегкеку 1957. 

122 Vidi izvještaj Amnesty International, Bulgaria: Imprisonment of Ethnic Turks, London 
1987.; Radio Liberty Bulletin 2, n. 1. januar 1986. Vidi takođe A. Mete Tuncoku, “The 
Rights of the Minorities in International Law and Treaties: The Case of Turkish Minorities in 
the People’s Republic of Bulgaria,” u idem (ed.), Turks of Bulgaria pp. 241-257. 

Svjetska osuda Bugarske, kritike od strane Amnesty International i 
muslimanskih međunarodnih organizacija, kao što je Muslimanska svjet- 
ska liga, bile su besplodne. Sovjetski savez, uprkos molbi iz različitih kra- 
jeva, odbio je intervenirati navodeći da ono što se dešava u Bugarskoj jest 
njena “unutrašnja stvar”. U proljeće 1989., Turci su organizirali velike 
demonstracije u Sumenu, protestirajući protiv prisilne bugarizacije. De- 
monstracije su umirene s velikim teškoćama tek nakon što su Turci uni- 
štili nekoliko bugarskih tenkova, pokazujući na taj način koliko su slabi i 
preplašeni vladajući komunisti bili. Naredne turske demonstracije ohra- 
brile su prodemokratske etničke Bugare da se podignu na kraju i obore 
Zivkovljevu diktaturu. Interesantno je napomenuti da su dvije potlačene 
manjine - Turci u Bugarskoj i Mađari u Rumuniji - pomogle da se upali 
iskra koja je na kraju oborila dvije najgore istočnoevropske diktature. Me- 
đutim, bugarski prevrat desio se tek nakon što je Živkov protjerao 350.000 
bugarskih građana turskog porijekla, uz obrazloženje da im daje “slobodu 
kretanja”: njima su bili izdati pasoši koji su važili tri mjeseca za putovanje 
u Tursku. Nakon pada Živkovljevog režima oko 100.000 bugarskih Tura- 
ka vratilo se kući i zajedno sa ostalim oformilo političku stranku, Pokret 
za prava i slobode, pod vodstvom Ahmeta Dogana. Ova stranka imala je 
1990. dvadeset dva poslanika u nacionalnom Parlamentu a 1991. dvadeset 
četiri poslanika. Međutim, bugarska javnost, naučena da mrzi Turke, kon- 
stantno se opirala jednakosti koja im je data. Opasnost po njihova prava 
ostaje uprkos dobrim namjerama demokratski orijentiranog predsjednika 
republike Želje Želeva. Treba istaći da Pomaci - muslimani slavenskog je- 
zika - nastavljaju da se identifikuju sa islamom i Turcima uprkos vladinim 
pritiscim i nagovaranju da se deklariraju kao Bugari. Na taj način pokazuje 
se da je religija jači izvor identiteta nego etnicitet ili jezik, što pokazuje da 
tvorci Berlinskog ugovora nisu toliko pogriješili smatrajući da zaštita vjer- 
skih manjinskih prava ima prvenstveni značaj. 

Muslimani u Grčkoj imali su sličan tretman pod nešto drukčijim okol- 
nostima, što pokazuje da balkanske vlade imaju tendenciju da usvajaju istu 
nacionalističku politiku bez obzira na režim koji je na vlasti. Status grčkih 
muslimana, od kojih većina pripada etničkim Turcima, bio je reguliran ugo- 
vorom iz Lozane (Lausanne) 1923., koji je takođe međunarodni kamen te- 
meljac savremene Turske, te ostalim ugovorima, uključujući i protokol o 

razmjeni stanovništva Grčke i Turske. Na osnovu ovih ugovora Turcima iz 
zapadneTrakije bilo je dopušteno da ostanu u svojim domovima (Komotini, 
Xanti, itd.) jednako kao što je Grcima iz Istanbula dopušteno da ostanu u 
ovom gradu. Prava obje grupe bila su izražena u najliberalnijem obliku i 
bila su generalno primjenjivana u dobroj mjeri na obje strane. Međutim, 
nakon što je Turska iskrcala svoje trupe na Kipru 1974. godine (da zaštiti 
ustavni poredak ostrva ustanovljen Ugovorom o garancijama iz 1960., koji 
su potpisale Velika Britanija, Turska, Grčka i Kipar) politika i jedne i druge 
zemlje prema svojim manjinama naglo se promijenila. Grčka je posebno 
počela ograničavati prava svoje turske manjine, kršeći Lozanski ugovor i op- 
ravdavajući to, između ostaloga, navodom da bi Turci u zapadnoj Trakiji 
mogli pružiti izgovor Turskoj da izvrši invaziju. Grčka vlada postavila je niz 
prepreka obrazovanju Turaka na njihovom maternjem jeziku. Između osta- 
log, zabranila je uvoz udžbenika iz Turske i odbila priznati diplome izdate 
od strane turskib visokoškolskih ustanova. 123 Vlada je takođe konfiskovala 
zemlju u vlasništvu Turaka, naselila veliki broj “pontskih Grka” iz Sovjetskog 
saveza u područja koja su naseljena Turcima, nametnula velike i stalne takse 
na tursku imovinu, te oduzela pasoše Turcima koji su putovali u inostran- 
stvo ili ih lišila njihova državljanstva. Cak i Amnesty International, koji je 
veoma kritičan premaTurskoj, izdao je početkom 1991. izvještaj koji je oštro 
kritikovao grčko kršenje ljudskih prava. Ovaj izvještaj kritikovao je vladinu 
odluku o oduzimanju parlamentarnog imuniteta Sadiku Abmetu i njegovo 
hapšenje. Dr. Abmet je nakon toga bio pušten zbog međunarodnog pritiska 
i ponovo izabran u parlament kao nezavisni poslanik. Nakon toga, mijenja- 
jući granice izbornib okruga, vlada je lišila Turke izabranih predstavnika. U 
međuvremenu, grčko stanovništvo Istanbula spalo je sa 60.000 lica u 1965. 
na samo 6.000 hiljada u 1993. godini. Istovremeno, oko 20.000 Pomaka u 
Grčkoj, koji su bili pod bugarskom vlašću tokom 1912-1919., nakon čega 
je područje pripojeno Grčkoj, proglasili su se Turcima, otvoreno se suprot- 
stavljajući vladinoj kampanji da ih nazove “Grcima koji su prešli na islam”. 
Slijedeći bugarski model, Grčka vlada je dala Pomacima mnoštvo privlačnih 


123 Joell Dalegre, ‘La minorite musulmane turcophone de Thrace Occidentale: Systeme d’en- 
seignement et identite culturelle, ‘La Transmission du savoir dans le monde Musulman pe- 
ripherique, March 1991., pp. 51.-63. Vidi takođe Bad Trakyanin Sesi (Glas ZapadneTrakije, 
periodično glasilo štampano u Turskoj od strane turskih izbjeglica iz Grčke). 

pozicija, kao što je nastava u turskim područjima i privilegije u namjeri da ih 
vrati u “grčko jato”. Veliki broj Pomaka iselilo je uTursku. 124 

Položaj i tretman muslimana u Jugoslaviji varirao je od republike do 
republike, zaviseći od veličine i pozicije muslimanskog stanovništva kao i 
od jugoslavenske vanjske politike. 125 Svaka od tri velike muslimanske grupe 
u Jugoslaviji imala je svoje vlastite etnopolitičke karakteristike. Bošnjaci, 
kako muslimani Bosne i Hercegovine sebe zovu, bili su u jedinstvenoj po- 
ziciji: oni su činili većinu od 44% u toj republici i govorili isti jezik kao i 
susjedni narodi Hrvatske i Srbije. Tokom perioda 1878-1918., Bošnjaci su 
bili pod habsburškom upravom koja ih je tretirala relativno dobro, dopu- 
štajući im čak i angažiranje u političkoj aktivnosti. 126 Ustvari, Austrijanci 
su ustanovili službu Reis-ul-uleme (poglavara vjerskih učenjaka) kojega su 
smatrali za predstavnika muslimana. Nakon Prvoga svjetskog rata, Bosna i 
Hercegovina postala je dio novoosnovane države Jugoslavije, ili, da bude- 
mo precizniji, bila inkorporirana u ono što je trebalo bili velika Srbija, koja 
je djelovala kao glasnogovornik južnih Slavena. Jugoslavenska država bila 
je uspostavljena na pretpostavci da je etnička i jezička sličnost među Sla- 
venima njihova dominantna karakteristika i da je dovoljno jaka da ih veže 
zajedno. Međutim, Srbi su uskoro otkrili da su vjerske razlike jače nego 
idealizirane etničke veze. Slovenci, Hrvati i Muslimani (Bošnjaci) odbili su 
da budu asimilirani u novi politički entitet, koji je nasuprot svojim etnose- 
kularističkim pretenzijama u kulturnom smislu slijedio srpsku pravoslavnu 
politiku i bio blisko povezan sa Srpskom crkvom. Na Kosovu, Crkva je bila 
ta koja je širila najžešću antialbansku propagandu. 

Bošnjaci su bili podvrgnuti različitim pritiscima namijenjenim da ih se 
otuđi od njibove vjere i utiče da se deldariraju kao “Srbi”. Bosansld Musli- 
mani su reagirali na to pružajući svoju podršku hrvatskim političkim parti- 
jama, što je u globalu bila mjera samoodbrane protiv srpskog šovinizma, 

124 Ovo je dokazivano obiljem publikacija koje su tvrdile da su Pomaci Grci. Za primjer vidi, Pol- 
ys Mylons, The Pomaks of Thrace, Athens 1990; Yannis Magriotis, The Pomaks of Rodope, 
Athens 1990. 

125 U dijelu ovoga teksta koji govori o bivšoj Jugoslaviji autoru su se potkrale izvjesne faktičke 
greške, koje su zatim uticale na tumačenje događaja. I pored toga, priređivač smatra ovaj tekst 
vrijednim za sagledavanje opčih prilika muslimana na Balkanu u posljednjem stolječu - prim- 
jedba priređivača. 

126 Najbolje i najekstenzivnije analiziranje habsburške uprave nad Bošnjacima je dao Robert J. 
Donia (n. 10). 

ali su nakon toga bili podvrgnuti još većem srpskom nacionalističkom pri- 
tisku. Iako su se ovom pritisku Bosanski Muslimani žestoko opirali on je 
imao uticaja: oslabio je bošnjačko sjećanje na njihove historijske veze sa 
Osmanlijskom državom i doveo do stvaranja novog bošnjačkog nacional- 
no-političkog identiteta sa sekularnom dimenzijom koja je, ipak, bila uko- 
rijenjena u starom muslimanskom religijskom identitetu. Tako je ovaj novi 
identitet, koji nije bio ni srpski ni hrvatski, nego bošnjački, postao dio 
federalne republike Jugoslavije formirane nakon Drugoga svjetskog rata. 

Iako je Beograd nastavio dominirati Bosnom nakon što je maršal Tito 
postao značajna ličnost Trećeg svijeta, posebno poslije konferencije u Ban- 
dungu 1955., i nastojao uspostaviti bolje odnose sa nacionalističkim so- 
cijalističkim režimima u arapskom svijetu i Aziji, položaj jugoslavenskih 
muslimana, posebno onih u Bosni, znatno se poboljšao. Sarajevo i Mo- 
star, sa svojim muslimanskim spomenicima izgrađenim u toku osmanlijske 
uprave, postali su mjesta koje je jugoslavenska vlada koristila da pokaže 
islamskim misijama iz Trećeg svijeta kako dobro tretira svoje muslimanske 
građane. U međuvremenu, sekularističke i nacionalističke ideje povećale 
su bošnjačku etničku i jezičku svijest i njihovu želju da budu priznati kao 
posebna nacionalna grupa, jednako kao i njihovo odbijanje da se identifi- 
kuju sa Srbima ili Hrvatima, uprkos željnom nastojanju ovih da ih privuku 
sebi na osnovu zajedničkih etničkih i jezičkih veza. Bošnjački intelektualci, 
od kojih su mnogi bili članovi vladajućeg Saveza komunista, tvrdili su da 
su Bošnjaci zasebna nacionalnost utemeljena na religiji, uprkos svojoj se- 
kularističkoj, ateističkoj filozofiji. U sldadu s tim, godine 1971. bosanski 
muslimani su bili službeno priznati kao “muslimanska nacionalnost” dok 
su ostali muslimani Jugoslavije bili označeni etničkim izrazima kao što su 
Turci, Albanci, itd. 

Nakon što su službeno bili proglašeni za “nacionalnost” Bošnjaci su po- 
čeli povećavati svoje zahtjeve u pogledu nacionalnih prava. Zahtijevali su 
slobodu štampe, udruživanja i obrazovanja; pravo da proučavaju i tumače 
historiju na svoj vlastiti način, te veću administrativnu autonomiju. Suočen 
sa ovim rastućim bosanskomuslimanskim nacionalizmom, Beograd je odlu- 
čio odbiti Muslimanima prava koja su im bila implicitno priznata kada su 
oni bili proglašeni za “muslimansku nacionalnost”. Navodeći da je otkrive- 
na “fundamentalistička muslimanska zavjera” za obaranje centralne vlade, 

Beograd je 1983. naredio hapšenje jedanaest Muslimana, zatvorio nekoliko 
bošnjačkih publikacija i imenovao jednog nebošnjaka za reis-ul-islam (ranije 
reis-ul-ulema). Do 1983-1984., nosilac ove funkcije uvijek je bio Bošnjak. 
Ova promjena je pokazala da muslimani slavenskog jezika, prije nego Turci 
treba da predstavljaju islam u Jugoslaviji. Oni koji su bili uhapšeni, navodno 
predvođeni Alijom Izetbegovićem, koji će kasnije postati predsjednik neza- 
visne države Bosne, bili su oslobođeni krajem 1989. nakon početka poli- 
tičke liberalizacije. Vlada je na kraju priznala da je tvrdnja o muslimanskoj 
“fundamentalističkoj zavjeri da ustanovi vladu utemeljenu na šerijatu”, bila 
izmišljotina tajne službe, kojom su dominirali Srbi. 

U pokrajini Kosovo, nastanjenoj Albancima, nacionalna agitacija za 
autonomiju trajala je decenijama. Ovo je u osnovi bio politički pokret koji 
je imao za cilj da osigura administrativna, kulturna i ekonomska prava 
za većinu. Pokret je imao mali ili gotovo nikakav religijski ton (nasuprot 
drukčijim stavovima o ovom pitanju). Srpska vlada je reagirala ukidanjem 
autonomije regionu, njegovim uključivanjem u Srbiju i nametanjem dra- 
stičnib ograničenja za muslimanska građanska i ljudska prava. Srpska vlada 
je čak odbila izdati dozvole međunarodnim agencijama i posjetiocima da 
uđu u region Kosova. 127 

Stanje u trećem muslimanskom području u Jugoslaviji, Makedoniji, 
bilo je bitno drukčije zbog toga što je vlada ustanovila liberalnu, religijsku 
i kulturnu politiku prema muslimanima, od kojih su većina bili albanskog 
porijekla. U namjeri da ublaži jaka albanska nacionalistička osjećanja u 
Makedoniji, beogradska vlada je nastojala povećati oslanjanje na islam. 
Sagradila je jednu medresu (školu za obrazovanje vjerskih vođa) u Skoplju 
i dozvolila publikovanje vjerske literature, dopuštajući muslimanskim tari- 
katima (religijska bratstva) slobodu djelovanja. U isto vrijeme u namjeri da 
kontrira albanskim nacionalističkim grupama, Beograd je dao makedon- 
skim Turcima (oko 100.000), koji su ostali nakon što je 200.000-300.000 
bilo prisiljeno iseliti 1951., široka prava u svakom mogućem obimu. U cje- 
lini, muslimani Jugoslavije nastavili su da budu pioni vladine unutrašnje i 
vanjske politike. Njibova manjinska prava i slobode bili su proširivani ili 
ograničavani u zavisnosti od okolnosti. Cinjenica da je Jugoslavija bila pod 


127 A. Popović, Les Musulmans Yugoslaves 1945-1989, Paris 1991. 

dominacijom Srba sa njihovim specifičnim ekspanzionističkim nacionaliz- 
mom učinila je besmislenim koncept neotuđivih ljudskih prava i sloboda. 

Rumunski muslimani bili su u relativno dobroj poziciji sve do pojave 
komunističkog režima kada je vlada, ohrabrena od strane Moskve, počela 
ograničavati muslimanske slobode. Tokom perioda 1878-1947. rumunska 
vlada dozvoljavala je muslimanima, od kojih je većina bila turskog porije- 
kla, da zadrže svoje kulturne i religijske institucije. Ovaj blagonakloni stav 
bio je uvjetovan u dobroj mjeri praktičnim razlozima. Prvo, uključivanje 
Dobrudže u Rumuniju 1878., u zamjenu za južnu Besarabiju, koju je uze- 
la Rusija, bio je neočekivan dobitak, uprkos kasnijim rumunskim navo- 
dima o historijskom pravu na ovu teritoriju. Drugo, muslimani su ovdje 
bili većina, pošto je rumunsko stanovništvo 1878. u ovom regionu pred- 
stavljalo samo 20% stanovništva. Prema tome, Rumuniji je bilo potrebno 
vrijeme da naseli etničke Rumune u Dobrudžu, istovremeno prisiljava- 
jući muslimane da isele u Tursku. U momentu kada su etnički Rumuni 
postali većina tokom 1940., nakon što je bugarsko stanovništvo sjeverne 
Dobrudže zamijenjeno za Rumune iz južnog dijela ovog regiona, politika 
prema muslimanima se promijenila. Početkom 1950., komunistički re- 
žim oduzeo je imovinu muslimanske više Idase zajedno sa eksproprijacijom 
vlasništva zemljoposjednicima ostalih grupa, a njihovi vodeći predstavnici 
bili su internirani u Bicaz. Nakon toga, Tatari su ohrabreni da se deldari- 
raju kao nacionalnost koja se po jeziku i običajima razlikuje od Turaka, 
mada su se ove dvije grupe u prošlosti smatrale za jednu zajednicu, što se 
izražavalo putem međusobnih ženidbi, zajedničkih škola, itd. Sve turske i 
tatarske škole, uključujući srednju školu za spremanje imama u Medžidiji 
bile su zatvorene. Rumunska vlada je zatim odlučila da asimilira sve svoje 
preostale manjine izuzev Jevreja i Nijemaca, kojima je bilo dozvoljeno da 
se isele nakon plaćanja znatnih suma novca, navodno da nadokande vladi 
“troškove” koji su nastali u “obrazovanju” iseljenika. Muslimani koji su bili 
malobrojna nezaštićena manjina bez sposobnih vođa, postali su direktna 
meta asimilacije. Ispostava Securitate (tajne službe) u Constanti, glavnom 
gradu Dobrudže, bila je opskrbljena domaćim doušnicima i službenicima. 
Vlada je koristila i “mrkvu” - dozvolu za upis u prestižne škole (koje su pro- 
izvodile grupu inteligencije spremne da uđe u bračne veze sa Rumunima) 
- i “batinu” - stroge kazne za svako muslimansko nastojanje da očuvaju 

svoju kulturu i jezik (radi promoviranja asimilacije). Vlada nije zatvorila 
džamije, ali je obeshrabrila dolazak vjernika u njih i lišila muslimane vođa 
plaćajući imamima jednu trećinu prosječne plate ostalih vladinih službe- 
nika. Kao rezultat toga, broj imama je spao na oko 20 u 1990. godini. 
Nakon toga stanje se samo blago poboljšalo. 

Nakon obaranja Nikolae Ceauscescua sa vlasti u decembru 1989., 
muslimani su se počeli organizirati u nastojanju da osiguraju svoja nacio- 
nalna prava. Oni su tražili dozvolu da otvore škole i pripremaju svoje sve- 
ćenike. Tokom euforije nakon decembra 1989, muslimanima je bilo do- 
zvoljeno da izaberu jednog predstavnika u Parlament i oni su na to mjesto 
nominovali Tahsina Cemila, historičara. Međutim, Securitate (sada pod 
drugim imenom) smatrala je obnovu muslimanske zajednice prijetnjom 
svojoj asimilatorskoj politici, koja je i dalje ostala na snazi. Kao rezultat, 
tajna služba je odlučila da još jednom podijeli muslimane, koristeći agente 
koji su se infitrirali u muslimansku zajednicu i započeli kampanju za “pri- 
znanje turskih prava”. Mala grupa Turaka zauzela je kancelariju muftiata 
(religijsko-kulturnog govornika muslimana) i optužila Tatare za uzurpira- 
nje mjesta koja pripadaju svim muslimanima. Vođa turske grupe, vozač 
po zanimanju, posjetio je Ion Iliescua u žurno organiziranoj audijenciji i 
bio trenutno imenovan za “predstavnika Turaka”, na taj način formalno 
cijepajući muslimansku zajednicu na Turke i Tatare, što je ostavilo malo 
prostora za konstruktivni rad. 


Zaključci 

Ovaj članak baca svjetlo na problem građanskih prava muslimana na Bal- 
kanu. Stanje je u najmanju ruku turobno. Glavni razlozi su bili: 

a) “Nacija”, koja je postala osnova balkanskih država, shvaćena je u 
osnovi kao konfesionalna i religijska zajednica a tek nakon toga kao svje- 
tovni, etnojezički entitet uprkos formalnom uvažavanju ovog posljednjeg 
koncepta. 

b) Balkanske vlade nastojale su kreirati monolitne nacije što je ostavilo 
malo prostora za postojanje etničkih, jezičkih i religijskih manjina. 

c) Muslimani su gotovo u cjelini bili smatrani stranim, prvenstveno 
uslijed vjerskih razlika, i u slučaju Turaka, zbog jezika i historijskih veza sa 
Turskom. 

d) Zapad nije obraćao pažnju na postupanje sa balkanskim muslima- 
nima uprkos često ponavljanim obećanjima o poštovanju ljudskih prava 
bez obzira na vjeru i jezik, što je međunarodne i bilateralne ugovore sklo- 
pljene da zaštite građanska i ljudska prava muslimana Balkana, učinilo bez- 
vrijednim. 

Muslimani Balkana bili su lojalni državama u kojima su živjeli tokom 
posljednjih stoljeća, u dobroj mjeri zato što su bili sunije, koji su tokom 
osmanlijskih stoljeća razvili tradiciju pokoravanja vlasti. Uprkos tome, ta 
pokornost im nimalo nije poboljšavala položaj. 

Rješenje za pitanje muslimana i ostalih manjina na Balkanu može se 
tražiti u ponovnom definiranju koncepta “manjine” i njenih prava. Da 
li većina treba biti definirana u etničko-kulturnim terminima? Koncept 
države takođe treba ponovo definirati. Da li država pripada dominirajućoj 
religijskoj-etničkoj većini ili svim njenim građanima? 

Jedna međunarodna povelja koja bi garantirala prava balkanskih ma- 
njina i uspostavljanje jednog međunarodnog tijela sa ovlaštenjima i sna- 
gom da prati provođenje povelje, zajedno sa promjenom u indiferentnosti 
Zapada prema kršenjima muslimanskih prava, jesu, prema mome mišlje- 
nju, apsolutna nužnost ako želimo da se manjinska prava osiguraju u bal- 
kanskim državama. 

Autor: Kemal H. Karpat, profesor osmanlijske historije na Univerzitetu Wisconsin, Madison (USA) 
Naslov originala: “The Civil Rights of the Muslims of the Balkans”. 

Izvor: Asian and African Studies 27(1993), pp. 25-45. 

Prijevod: Fikret Karčić 

ISLAMSKA OBNOVA NA BALKANU 1970-1992. 


Fikret KARČIĆ 

UVOD 

Islamska obnova je opći termin upotrebljavan da označi povećan interes 
za islam među muslimanima, naročito nakon 1970. godine. Ovaj termin 
uključuje različite manifestacije u rasponu od poziva za uvođenje šerijata u 
pravne sisteme muslimanskih država do povećane lične religioznosti. Ob- 
nova u većinskim muslimanskim zemljama izražavala se u obliku manje ili 
više radikalnih zahrjeva za promjenom u društvenoj strukturi muslimana, 
dok su se muslimanske manjine koncentrirale na očuvanje islamskog iden- 
titeta nasuprot nastupajućem sekularizmu i asimilaciji. 

Većina istraživača islamske obnove bavi se većinskim muslimanskim 
zemljama. Cak i sami elementi definicije ovog termina izvedeni su iz tog 
iskustva. 128 Sto se tiče muslimanskih manjina, postoji nekoliko studija, ali 
bez nastojanja da se identificiraju distinktivne karakteristike islamske ob- 
nove među ovim zajednicama. 

Izučavanje islamske obnove na Balkanu važno je iz nekoliko razloga. 
Ono nam kazuje kako je islam preživio stoljeće dugu vladavinu neprijatelj- 
skih režima i ideologija, šta obnova znači za muslimane koji žive na peri- 
feriji muslimanskog svijeta, te kako nemuslimani razumijevaju taj proces i 
reaguju na njega. U ovom radu istraživanje će se koncentrirati na tri velike 
muslimanske grupe u regionu - u bivšoj Jugoslaviji, Albaniji i Bugarskoj - 
između 1970. i 1992. godine. 

128 Ali E. Hillal Dessouki (ed.), Islamic Resurgence in the Arab World, NewYork: Preager, 1982., 
str. 10-13. 

HlSTORIJSKA PODLOGA 

Muslimanske zajednice u Evropi pripadaju dvjema velikim grupama: 

a) muslimanske zajednice u jugoistočnom dijelu kontinenta, većinom 
na Balkanu, koje vuku svoje porijeklo, u najmanju ruku neprekidno, iz 
osmanlijskog vremena, i 

b) muslimanske zajednice u drugim dijelovima Evrope koje se veći- 
nom sastoje od muslimanskih useljenika u potrazi za boljim ekonomskim 
uslovima života iz 50-ih i 60-ih i političkih imigranata skorijeg doba. 129 

Ove dvije grupe značajno se razlikuju u pogledu njihove strukture, 
historije, političkog i pravnog statusa. Muslimani Balkana predstavljaju 
skup različitih etničkih grupa, uključujući Albance ilirskog porijekla, sla- 
venske Bošnjake i Pomake, potomke turskih naseljenika iz Anadolije, Kav- 
kaza, Tatare, itd. Svi oni pripadaju sunnijskim muslimanima (osim bekta- 
šija u Albaniji) i slijede hanefijsku školu u fikhu. 130 

Historijski dodiri između muslimana Balkana i evropskih kršćanskih 
naroda i država-nacija bili su različiti od dodira muslimanskih zajednica u 
zapadnoj Evropi. Za muslimanske useljenike ili političke izbjeglice, zapad- 
na Evropa predstavljala je svijet boljih mogućnosti i utočište od pritisaka u 
njihovim vlastitim domovinama. Na drugoj strani, muslimani Balkana učili 
su o Evropi kroz djela nedovoljno “evropeiziranih država”, kakve su Grč- 
ka, Srbija, Crna Gora, Bugarska i Rumunija. Ove nacionalne države gledale 
su na muslimane ili kao na ranije okupatore (Turke) ili kao “otpadnike” 
(lokalno islamizirano stanovništvo), a islam su smatrali stranom religijom i 
preprekom nacionalnom jedinstvu. Na toj osnovi muslimani su masakrirani 
tokom rusko-osmanlijskog rata 1877-1878., balkanskih ratova 1912-1913., 
Prvog svjetskog rata 1914-1918. i Drugog svjetskog rata 1941-1945. U stva- 
ri, tokom svih sukoba u modernoj historiji Balkana muslimani su bili žrtve, 
ubijani, protjerivani iz svojih domova, ili prisiljeni da se iseljavaju u Tursku 

129 Gerholm Tomas (ed.), The New Islamic Presence in Western Europe, London: Mansell, 
1988., str. 1. 

130 Najsistematimiji prikaz ovih muslimanskih grupa vidi Alexandre Popović u L’Islam Bal- 
kanique: Les musulmans du Sud-Est European dans la periode Post -Ottomane, Berlin: Os- 
teuropa Institut an der Frein Universitat Berlin, 1986. Vidi prikaz ovog rada od strane M. 
Ali Kettani, “Islam in Post-Otoman Balkans: A Review Essay”, Journal Institute of Muslim 
Minority Affairs (JIMMA), vol. 9, no. 2, 1988., str. 381- 403. 

ili druge zemlje. 131 Dok je zapadna Evropa otvorila svoja vrata za musliman- 
ske useljenike iz Azije i Afrike, neke balkanske države nastavile su svoju poli- 
tiku protjerivanja lokalnih muslimana pod parolom “idite u Aziju”. 

Tragični aspekti historijskog iskustva muslimana Balkana jesu u tome 
što su se oni od druge polovine XIX vijeka morali suočiti sa krajnje nacio- 
nalističkim, isključivim i antiislamskim pravoslavnokršćanskim režimima. 
Uz to, nakon Drugog svjetskog rata, u većini ovih zemalja uspostavljeni 
su komunistički režimi, smjenjujući na taj način jednu diktaturu drugom. 
Pod komunističkom vlašću muslimani su bili potiskivani po dva osnova: 
kao vjernici (svi religiozni ljudi bili su progonjeni) i kao muslimani (pri- 
padnici “strane religije”). Cak ni pokreti za demokratiju u ranijim komu- 
nističkim zemljama nisu donijeli mir i slobodu za muslimane. Više od 
300.000 Turaka iz Bugarske bilo je nasilno protjerano iz njihovih domova 
u ljeto 1989. 132 Bošnjaci, koji su, u poređenju sa ostalim balkanskim mu- 
slimanima uživali relativno veću vjersku slobodu, bili su podvrgnuti svim 
vrstama genocida u vremenu 1992-1995. Albanci na Kosovu nastavili su 
živjeti pod srbijanskim policijskim režimom nakon 1981. 133 Postkomuni- 
stička historija Balkana poprskana je muslimanskom krvlju i patnjma. 

Politički i pravni status muslimanskih grupa na Balkanu tokom peri- 
oda 1970-1992. bio je različit. Muslimani su činili apsolutnu većinu u Al- 
baniji, brojnu manjinu u tadašnjoj jugoslavenskoj federaciji i u Bugarskoj, 
i značajnu manjinu u Grčkoj i Rumuniji. 

Tok postosmanlijske historije, različit pravni i politički status musli- 
mana pod komunističkom vlašću u svakoj od tri balkanske države koje su 
predmet ovoga istraživanja, te različita sudbina u postkomunističkoj eri 
uticali su na dinamiku i manifestaciju procesa islamske obnove. 

131 Postoji dovoljno dokumenata i literature o ovim tužnim događajima. Na engleskom jeziku 
slijedeći radovi se mogu konsultirati: Alp Пкег, Bulgarian Atrocities: Documents and Photo- 
graphs, Nicosia: K. Rustem and Brother, 1988; George Kennan, The Other Balkan Wars: A 
1913 Carnegie Endowment Inquery in Retrospect with a new Introduction and Reflections 
on the Present Conflict, Washington D.C. : Carnegie, 1993; Mustafa Imamović, “A Survey of 
the History of Genocide Against the Muslims in the Yugoslav Lands”, Glasnik, Sarajevo, no. 
б, 1991., pp. 637-698; Roy Gutman, A Witness to Genocide: the First Inside Account of the 
Horrors of Ethnic Cleansing in Bosnia, Shaftesbury: Element, 1993. 

132 Thomas Е Michel, “The Turkish Minority in Bulgaria”, Islam and Christian-Muslim Rela- 
donship, vol. 1, no. 2, 1990., str. 269-279. 

133 Branka Magas, The Destruction of Yugoslavia: Tracking the Break-up, 1980-92, London: 
Verso, 1993., str. 179-217; 291-296. 

Dinamika islamske obnove 

Islamska obnova u različitim dijelovima ovoga regiona nije počela isto- 
vremeno. Među komunističkim zemljama Balkana, Jugoslavija je imala 
najliberalniju političku atmosferu, naročito nakon pada potpredsjednika 
države i šefa Uprave državne bezbjednosti (UDBA) Aleksandra Rankovića, 
jula 1966. godine. Nakon tog vremena sve vjerske zajednice u Jugoslaviji 
zabilježile su neku vrstu obnove, koja se u zvaničnom diskursu eufemistič- 
ki označavala kao “normalizacija odnosa države i crkve”. 111 

Juna 1966., Beograd i Vatikan potpisali su protokol nakon kojega je 
uslijedila pojava većeg broja katoličkih vjerskih publikacija. Godine 1967. 
pravoslavni Makedonci bili su u stanju dobiti autokefalnu crkvu. Položaj 
muslimana bio je kompleksan. Bez sumnje, oni su imali koristi od decen- 
tralizacije političkog i administrativnog sistema koja se okončala usvaja- 
njem konfederalnog ustava 1974. Bošnjaci su priznati kao zasebna etnička 
grupa (nacija) pod imenom Muslimani, korak koji je pozitivno uticao na 
njihovu dalju afirmaciju, ali koji je, istovremeno, otvorio prostor za nove 
kontroverze. Albancima je dat status etničke manjine (nacionalnost) sa ši- 
rokom listom kulturnih prava i političkom autonomijom na Kosovu. 

Ovaj proces “političke afirmacije” Bošnjaka i Albanaca nužno je otvo- 
rio pitanje mjesta islama u njihovom kulturnom identitetu. U oba slučaja, 
marksisti su nastojali usmjeravati i kontrolirati proces afirmacije. U Bosni se 
to izrazilo u obliku nastojanja da se kreira muslimanska nacija bez islama. 
U tom smislu bilo je moguće za protagoniste ove orijentacije da konstruišu 
izraze kao što su “muslimanski ateisti”, tj. članovi etničke grupe Muslimani, 
ali ateisti po uvjerenju. Osim toga, marksisđčki sponzoriran projekt “nacio- 
nalne afirmacije” Bošnjaka odvijao se pod vladavinom krajnje dogmatskog 
režima u Bosni tokom 70-ih i 80-ih. Zbog toga, Bošnjaci su bili djelomično 
oslobođeni pritiska iz Beograda ali ne i od svojih vlastitih marksista. 

Slično, među Albancima na Kosovu i u zapadnoj Makedoniji sekularistička 
inteligencija postala je najuticajnija. U njihovom slučaju situacija je bila još gora 
s obzirom da se albanska inteligencija formirala pod jakim uticajem dogmatskog 
marksizma iz Albanije. Zbog toga, kada je 1970. počelo obnavljanje interesa za 

134 Sabrina Petra Remet, Balkan Babel: Politics, Culture and Religion in Yugoslavia, Boulder-San 
Francisko-Oxford: Westview Press, 1992., str. 133., 157., 170. 

islam među Bošnjacima, a nešto kasnije i među Albancima, muslimanski aktivisti 
suočili su se sa dvije vrste prepreka: predrasudama i neprijateljstvom nemusliman- 
skih krugova i opozicijom muslimanske sekularizirane (zvanično marksističke) 
elite. Nemuslimanski politički elementi (vladajućapolitička elita), otjelotvorena u 
Savezu komunista Jugoslavije (SKJ), bili su uznemireni procesom rastuće politič- 
ke samosvjesti Bošnjaka i Albanaca. Na drugoj strani, muslimanski marksisti su 
radi potrebe da zaštite vlastiti projekt “nacionalne afirmacije” vrlo često napadali 
islamske krugove. Cineći to, oni su nastojali eliminirati konkurentski ideološki 
trend unutar muslimanskog korpusa i dokazati svoju lojalnost SKJ. 135 

Pored liberalizacije političkoga režima i političke emancipacije Bošnjaka i 
Albanaca, nekoliko faktora pridonijelo je islamskoj obnovi u bivšoj Jugoslaviji. 
Među njima treba spomenuti povećanu ekonomsku moć svih jugoslavenskih 
građana, uključujući i muslimane, koja je bila posljedica međunarodnih kredita 
i doznaka radnika zaposlenih u zapadnoj Evropi. Ovaj činilac, više nego strana 
pomoć, doveo je do masovne (re)konstrukcije džamija širom Jugoslavije. Osim 
toga, u 70-im godinama pojavila se nova generacija mlade muslimanske inteli- 
gencije, koji su došli ne samo sa bliskoistočnih univerziteta, nego i sa državnih 
univerziteta Jugoslavije, uključujući - paradoksalno - marksistički kontrolirani 
Fakultet političkih nauka u Sarajevu. U isto vrijeme, prvi magistri i doktori 
islamskih nauka vratili su se u Bosnu sa kairskoga Al-Azhara, te univerziteta u 
Bagdadu, Kuvajtu i ostalih muslimanskih visokoškolskih institucija u inostran- 
stvu. Ova nova generacija donijela je nove impulse u okamenjenu strukturu 
Islamske vjerske zajednice (IVZ), zvaničnu administraciju islamskih poslova u 
Jugoslaviji formalno odvojenu od države, ali nikada ispuštenu izvan kontrole. 

Na kraju, globalni trendovi u muslimanskom svijetu i novi talas vjer- 
ske svijesti koji je započeo početkom XV stoljeća nakon Hidžre, novembra 
1979., doprinijeli su novoj samopercepciji muslimana u Jugoslaviji. Cud- 
no je možda to da su oni saznavali o islamskoj obnovi, novom razvoju u 
muslimanskom svijetu više putem svjetovnih liberalnih medija iz Beograda 
i Zagreba negoli kroz publikacije IVZ, koje su još bile pod brižljivom pa- 
skom državnih tužilaštava i unutrašnje samocenzure. 

135 Najilustrativniji primjeri su: politički napad na islamske novine Preporod poslije objavljivanja 
proarapskog članka u vezi sa ratom oktobra 1973., žestoki napad na iste novine od strane Ham- 
dije Pozderca, člana CK SKJ, i Fuada Muhića, ideologa SKJ u Bosni, kasnih 1979-ih za navodni 
“panislamizam”. (S. P. Ramet, “Primordial Ethnicity or Modern Nationalism: The Case of Yu- 
goslav’s Muslims Reconsidered”, The South Slav Journal, vol. 13, no. 1-2, 1990, str. 12-13.) 

Islamska obnova u ostale dvije muslimanske zajednice na Balkanu - u 
Bugarskoj i Albaniji - počela je sa slabljenjem komunističke diktature u 
jesen 1989., odnosno u zimu 1991. U obaslučaja, islamska obnova izrazila 
se u obliku oživljavanja osnovnih funkcija vjerskih zajednica. 

U Bugarskoj, zajednička izjava Državnog savjeta i Savjeta ministara 
od 29. decembra 1989. označila je kraj nekoliko decenija duge politike 
ograničavanja vjerskih, građanskih, političkih i kulturnih prava muslimana 
od strane komunističkog režima. 136 Ta politika, koja je bila nastavak rani- 
jih bugarskih nacionalističkih stavova prema muslimanima još od 1958., 
uključivala je stalne ideološke napade na islam kao stranu religiju, zabra- 
nu muslimanske nošnje, zabranu sunećenja, kurbana, zabranu poštovanja 
ostalih islamskih obreda i zabranu upotrebe turskog jezika. Radikalizacija 
te politike nakon 1971. izrazila se u vladinom pritisku na muslimane da 
muslimanska imena zamijene slavenskim (pravoslavnokršćanskim) imeni- 
ma. Na muslimanski otpor ovom ugrožavanju osnovnih ljudskih prava i 
sloboda vlada je odgovorila smrtnim kaznama, dugotrajnim zatvorima i 
deportacijama. Najzloglasnija epizoda bugarske antimuslimanske politike 
bilo je deportovanje i iseljavanje preko 300.000 muslimana u Tursku ljeta 
1989. 137 

Promjena bugarskog vodstva u jesen 1989. i perspektiva dalje demo- 
kratizacije zemlje omogućili su preostalim muslimanima da ostanu u svo- 
joj domovini bez straha od gubljenja identiteta. Osnovne funkcije islamske 
vjerske administracije su oživljene, a traumatsko iskustvo dugotrajnih pro- 
gona dovelo je do formiranja muslimanskog “Pokreta za prava i slobode”. 

Nenasilna muslimanska borba za jednaka prava je daleko od toga da 
bude završena u zemlji u kojoj je simbioza pravoslavne crkve i države usta- 
novljena tradicija. Treba imati na umu da je u isto vrijeme kada je antimu- 
slimanska politika započeta u Bugarskoj, 1953. godine obnovljena Bugar- 
ska Patrijaršija, a da čak i demokratski ustav Bugarske priznaje specijalnu 
ulogu Bugarske pravoslavne crkve. 138 


136 Thomas F. Michel, op.cit., str. 277. 

137 Op.cit. 

138 Petya Nitzova, “Islam in Bulgaria: A Historical Reappraisal”, Religion, State and Society, vol. 
22, no. 1, 1994., str. 100. 

Islamska obnova u Albaniji simbolično je počela novembra 1990., na- 
rodnim zahtjevom da se javno obavi namaz u glavnoj džamiji u Tirani 
- Xhamia e Plumbit. 139 Ovom događaju slijedilo je zvanično otvaranje pre- 
ostalih džamija u glavnim albanskim gradovima. Oživljavanje narodnog 
interesa za islam bilo je dio masovnog pokreta protiv jednog od najnasil- 
nijih komunističkih režima i njegovog negiranja osnovnih prava i sloboda. 
Taj pokret, vođen od strane svjetovnih intelektualaca i aktivista, zahtijevao 
je demokratiju i u okviru toga priznanje vjerskih sloboda kao sastavni dio 
emancipacije Albanaca. Prirodno, Albanci različite vjerske pripadnosti po- 
čeli su pokazivati povećan interes za korijene svoga kulturnog identiteta. 
Zbog toga, islamska obnova u Albaniji, gdje je pad komunističke diktatu- 
re zabilježio blizu 75% muslimanskog stanovništva, nije imala određenu 
ideološku orijentaciju. Prije, obnova je bila rezultat šireg prodemokratskog 
pokreta. 

Izazovi sa kojima su se susreli albanski muslimani bili su značajni. 
Živeći u “prvoj ateističkoj zemlji u svijetu”, kao što je to proklamovano u 
albanskom ustavu iz 1967., muslimani su se 1991. faktički našli bez ikakve 
religijske strukture. Oni su samo imali mali broj džamija koje su preživjele 
agresivnu sekularizaciju, oko šezdeset preživjelih članova posljednje gene- 
racije studenata iz medrese (Medreseja e Pergjithshme) u Tirani, oduzetu 
vakufsku imovinu i sekularizirane poslijeratne generacije. 

U toku prve dvije godine postkomunističke ere, albanski muslimani 
koncentrirali su se na udaranje temelja religijskih institucija. Islamska za- 
jednica Albanije bila je obnovljena 14. februara 1991., džamije u većim 
gradovima izgrađene su ili obnovljene; oko deset islamskih škola otvoreno, 
islamske novine počele da se publikuju, a mladi Albanci poslati na različite 
muslimanske univerzitete da nastave dalje studije. 

To je bio samo početak revitalizacije Islamske zajednice koja je imala 
za cilj da osigura osnovne religijske aktivnosti za muslimane u atmosferu 
žestoke konkurencije sa ostalim ideologijama i intenzivnog kršćanskog mi- 
sionarskog djelovanja. 


139 Gyorgy Lederer, “Islam in Albania”, Central Asian Survey, vol. 13, no. 3, 1994., str. 346. 

Manifestacije islamske obnove 

Obnovljeni interes muslimana Balkana za vlastitu religiju bio je izražen, sa 
različitim stepenima intenziteta, u nekoj od slijedećih oblasti: 

a) rekonstrukcija i gradnja džamija; 

b) obrazovanje; 

c) izdavačka djelatnost; 

d) upotreba islamskih društvenih simbola; 

e) politička kultura i organizacije; 

f) pojava muslimanskih ustanova solidarnosti. 

Na temelju raspoloživih podataka, pokušat ćemo istražiti sve ove ma- 
nifestacije islamske obnove. 

Rekonstrukcija i gradnja džamija 

Tokom 70-ih i 80-ih godina u Jugoslaviji je zabilježena relativno inten- 
zivna izgradnja džamija. Ukupno 2060 džamija (mesdžida sa minaretom, 
gdje se obavlja džuma-namaz) bilo je zabilježeno u 1991. Uz to, bilo je 740 
mesdžida (manjih mjesta za obavljanje ibadeta, prema lokalnoj terminolo- 
giji), 1210 mekteba (objekata za vjerske instrukcije) i 44 tekije (mjesta za 
sufijski zikr). 140 Aprila 1992. godine u Bosni i Hercegovini, centru islama u 
bivšoj Jugoslaviji, bile su 1144 džamije, 557 mesdžida, 954 mekteba, i 15 
tekija. 141 Od ukupnog broja džamija u Bosni i Hercegovini, oko 400 njih 
je bilo izgrađeno tokom perioda 1945-1985., a oko 380 bilo je renovirano. 
Kada tumačimo ove činjenice, treba imati na umu da je veliki broj džamija 
bio uništen tokom Drugoga svjetskog rata, posebno od strane jedinica Ju- 
goslavenske kraljevske vojske (četnici). Prema tome, renoviranje se odnosi 
na džamije koje su bile uništene tokom Drugoga svjetskog rata, ili one koje 
su ruinirane protekom vremena. 

Novoizgrađene džamije bile su uglavnom rezultat rastuće ekonomske 
moći muslimana i poboljšanja standarda života u selima. U toku posljednjih 
nekoliko decenija, stotine sela u Bosni i Hercegovini i u drugim dijelovima 

140 Fikret Karčić, “Beginning and Formation of the Contemporary Muslim Religious Adminis- 
tradon in Yugoslav Lands”, Glasnik, no. 4, 1991., str. 384. 

141 Information on Activities of the Islamic Community of the Republic of Bosnia and Herce- 
govina, Sarajevo: The Office of the Supreme Islamic Authority, 1995., str. 4. 

Jugoslavije dobili su osnovne škole, puteve, ambulante, poštanske urede i, 
prirodno, u slučaju muslimana, i džamije. Nije potrebno naglašavati da su 
džamije građene donacijama lokalnih muslimana. Pomoć dobijena od stra- 
nih muslimanskih organizacija bila je simbolična i odnosila se uglavnom 
na velike projekte kao što su zagrebački Islamski centar i rekonstrukcija 
Gazi Husrev-begove džamije u Sarajevu. 

U Albaniji, 1945. bilo je 1.127 džamija i one su bile ili zatvorene ili 
uništene 1967. zajedno sa ostalim mjestima za obavljanje vjerskih obreda. 
U julu 1993., 25 džamija bilo je u velikim gradovima koje su služile svojoj 
svrsi i 23 koje su bile u fazi opravljanja i rekonstrukcije. 142 Tako, u slučaju 
ove zemlje muslimanima će biti potrebno nekoliko decenija da dostignu 
broj džamija neophodnih za vjerski život njihovog stanovništva. 

U Bugarskoj, sve džamije (podaci nisu dostupni), izuzev onih sačuva- 
nih za ciljeve propagande, bile su postepeno zatvorene poslije 1946. go- 
dine. Takva politika drastično je promijenila izgled tradicionalnih musli- 
manskih regiona u ovoj zemlji. 143 Uslijed toga, rekonstrukcija određenih 
džamija poslije 1991. bila je pokušaj da se osigura neophodno mjesto za 
obrede i centralna tačka aktivnosti muslimanske zajednice. 

Islamsko obrazovcmje 

U slučaju Jugoslavije bile su dvije vrste islamskog obrazovanja: 

a) institucionalno obrazovanje osigurano putem islamskih srednjih 
škola (medresa) i Fakulteta islamskih nauka u Sarajevu, koji ima za cilj da 
priprema vjerske službenike, i 

b) vjerske instrukcije za obične vjernike koje su se pružale u obliku 
nastave tokom vikenda na posebno određenim mjestima (mektebi). 

Od stotinu medresa koje su postojale u Jugoslaviji, nakon 1945. osta- 
le su samo dvije: Gazi Husrev-begova u Sarajevu (ustanovljena 1537.) i 
Alauddin medresa u Prištini (Kosovo). Godine 1984. Isa-begova medresa 
je otvorena u Skoplju. Uz to, godine 1977. u Sarajevu je otvoren Islam- 
ski teološki fakultet, koji se može smatrati produžetkom Više Islamske 

142 Gyorgy Lederer, op.cit., str. 351. 

143 Ali Eminov, “There are no Turks in Bulgaria: Rewriting history by Administrative Fate” in The 
Turks of Bulgaria: the History, Culture and Political Fate of Minority, Istanbul: The Isis Press, 
1990., str. 219. 

šeriatsko-teološke škole koja je zatvorena od strane komunista 1946. 
Iste godine kada je otvoren fakultet otvoreno je i žensko odjeljenje Gazi 
Husrev-begove medrese u Sarajevu, opet nastavljajući tradiciju Zenske me- 
drese koja je bila zatvorena nakon Drugoga svjetskog rata. U svim ovim 
školama ukupno 820 đaka i studenata primalo je formalno islamsko obra- 
zovanje tokom 1991. godine 144 Preciznih podataka o neformalnom islam- 
skom obrazovanju koje se pružalo u mektebima nema, ali se broj ove djece 
u godini 1980. procijenio na 120.000. 145 

U Albaniji, 1945. je bilo 17 medresa. Medresa u Tirani zatvorena je 
1965. Godine 1993. bilo je već deset medresa sa 1058 đaka. Neke od ovih 
škola su bez odgovarajuće opreme. Albanija je i dalje bez ijedne visoke 
ustanove za islamsko obrazovanje. 146 

U Bugarskoj, islamski predmeti bili su uldjučeni u program “manjin- 
skih škola” turske zajednice. Komunistički režim, nastavljajući praksu 
svojih fašističkih prethodnika, prvo je nacionalizirao “manjinske škole” 
septembra 1946., da bi juna 1969. ukinuo odvojene obrazovne instituci- 
je. 147 Medrese-i Nuvvab u Sumenu, škola za pripremanje muftija otvorena 
1923., prvo je stavljena pod uticaj modernista i transformirana u “Tursku 
gimnaziju Nazim Hikmet” (1947.), da bi nakon kratkog vremena bila za- 
tvorena. 148 

Muslimani Bugarske nisu samo ostali bez odgovarajućih islamskih 
obrazovnih institucija nego je i sam njihov opstanak doveden u pitanje. 
Promjene u političkoj atmosferi 1989. dovele su do otvaranja Islamskog 
instituta u Sofiji i oživljavanje elementarnog islamskog obrazovanja. 

Izdavačka djelatnost 

Nakon 1970. islamska izdavačka djelatnost u Jugoslaviji ubrzano se razvi- 
jala. Centar ove aktivnosti bio je u Sarajevu. Pored objavljivanja prevoda 
Kur’ana, Sahih el-Buhari i znatnog broja knjiga iz pera klasičnih i savremenih 


144 Fikret Karčić, op. cit., str. 385. 

145 Ahmed Smajlović, “Muslims in Yugoslavia”, JIMMA, vol. 1, no. 2., 1979., str. 136. 

146 Gyorgy Lederer, op. cit., str. 351. 

147 Bilal N. Šimšir, The Turks of Bulgaria (1878-1985), London: K. Rustem and Brother, 1988., 
str. 198.-206. 

148 Ibid., str. 45. 

muslimanskih autora, pojavile su se i brojne periodične publikacije. Glasnik 
Vrhovnog islamskog starješinstva / Rijaseta bio je zvanično glasilo IVZ pu- 
blikovano dvomjesečno još od 1933. Zemzem, list Udruženja učenika Gazi 
Husrev-begove medrese, izlazio je od 1968. Najvažniji promotor islamske 
obnove postao je petnaestodnevnik Preporod, čiji se prvi broj pojavio u Sa- 
rajevu 15. septembra 1970. Septembra 1995. ove novine proslavile su dva- 
deset pet godina svoga postojanja, bilježeći da je tokom ovogvremena 2.100 
saradnika objavljivalo u ovom glasilu. 149 

Tokom iste decenije u Sarajevu je počeo izlaziti mjesečni magazin 
Islamska misao. U isto vrijeme, Udruženje Ilmije u Sarajevu redovno je 
izdavalo godišnji kalendarTakvim, čiji je tiraž dostigao 50.000 primjeraka. 
Tokom 1980. pojavili su se Educata Islame na albanskom u Prištini, Elif, 
štampan na bosanskom u Titogradu (Podgorica) i El-Hilal izdavan na ma- 
kedonskom, turskom i albanskom jeziku u Skoplju. 

U Albaniji, Drita Islame (Svjetlo islama), glasilo Islamske zajednice, 
počelo je kao mjesečnik izlaziti od 1991. godine Osim toga, postoji i Sh- 
kelqimi Islam (Sjaj islama), novine Islamskog omladinskog saveza Albani- 
je, koje izlaze od kraja 1990. godine. 150 

U Bugarskoj, muslimanske publikacije su imale dugu historiju još od 
osmanlijskih vremena. Najplodonosnije bilo je doba monarhije (1909- 
1914), kada je 67 turskih novina i 13 magazina izlazilo. 151 Pod komu- 
nističkom vlašću ovaj broj je prvo bio radikalno smanjen (samo pet novina 
i jedan magazin), a sve publikacije bile su stavljene pod čvrstu ideološku 
kontrolu. Konačno, čak i izdanje Centralnog komiteta Komunističke par- 
tije na turskom jeziku (Yeni Isik - Novo svjetlo) bilo je obustavljeno janu- 
ara 1985. godine. Zbog toga, muslimanske publikacije koje su se pojavile 
nakon 1990. bile su skroman napor da se zadovolje potrebe muslimanske 
zajednice u Bugarskoj. 


149 Preporod. Islamske informativne novine. Sarajevo, vol. 26, no. 9, 1995, str. 4. 

150 Gyorgy Lederer, op. cit., str. 348. 

151 Bilal N. Simšir, The Turkish Minority Press in Bulgaria: Its History andTragedy 1865-1985, 
Ankara, 1986., str. 6. 

Upotreba islamskib društvenil) simbola 

Period islamske obnove, što je predmet ovoga istraživanja, zabilježio je i 
ponovo pojavljivanje islamskih društvenih simbola u javnom životu. Ri- 
ječ je o nošnji (mahrame i duge haljine za djevojke i žene), izgledu (npr. 
brada za muškarce) i karakterističnoj islamskoj društvenoj etiketi. Ovi 
simboli izražavaju rastuću svijest muslimana u pogledu njihovog identi- 
teta, uz naglašavanje karakteristika koje ih razlikuju od ostalih. U sve tri 
balkanske zemlje koje ovdje analiziramo - Jugoslavija, Albanija i Bugarska 
- ovi simboli bili su zabranjeni od strane komunističkog režima i praktično 
su bili nestali iz muslimanskih običaja. U tom smislu, njihovo ponovno 
pojavljivanje nije bilo samo pokazatelj širenja horizonata slobode nego i 
način nove muslimanske svijesti, kao i uvjerenja da vjera zahtijeva određe- 
no društveno ponašanje, te spremnost pojedinaca da javno pokažu svoje 
distinktivne osobine. 

U Jugoslaviji, tradicionalna islamska nošnja za muslimanke (zar i fe- 
redža) bili su zabranjeni zakonom koje je donijela Narodna skupština Re- 
publike Bosne i Hercegovine 27. septembra 1950. 152 Narednih decenija 
muslimanske žene i djevojke u gradskim područjima usvojile su evropsku 
nošnju i modu. U seoskim područjima Bosne, Sandžaka, Kosova i zapadne 
Makedonije, kao i u pobožnim muslimanskim porodicama u gradovima, 
tradicionalna nošnja bila je očuvana. Međutim, opći trend sve do 70-ih 
godina bio je usmjeren prema evropeizaciji. 

Tokom 80-ih godina pojedini posmatrači uočili su male grupe obrazo- 
vanih mladića i djevojaka u bosanskim gradskim centrima, posebno u Sa- 
rajevu, koji su kroz svoj izgled iskazivali pripadanje islamu. Nakon kolapsa 
komunističke vlasti ove grupe su se proširile i postale uočljivije. 153 

Ponovno pojavljivanje islamske nošnje u javnom životu od strane ubi- 
jeđenih mladih, gradslđh, obrazovanih muslimanki bilo je potpuno druk- 
čije od očuvanja tradicionalne muslimanske ženske nošnje u seosldm po- 
dručjima Bosne ili među albanskim muslimanima na Kosovu ili u zapadnoj 

152 Fikret Karčić, Društveno-pravni aspekt islamskog reformizma, Sarajevo: Islamski teološki 
fakultet, 1990., str. 240. 

153 Cornelija Sorabji, “Mixed Motives: Islam, Nationalism and Mevluds in an Unstable Yugo- 
slavia”, in Muslim Women’s Choices. Religious Belief and Social Reality, ed. Camilla Fawzi 
El-Solh and Judi Malro, Providence-Oxford: Berg, 1994., str. 110-111. 

Makedoniji. Zbog te razlike ovaj fenomen privukao je pažnju posmatrača u 
drugim krajevima Jugoslavije i u inostranstvu. 154 

U Albaniji, tokom komunističke kampanje za stvaranje “novog alban- 
skog čovjeka”, naročito nakon 1967., svi islamski društveni simboli bili 
su osuđeni kao “reakcionarni”. Tradicionalna muslimanska nošnja bila je 
očuvana samo u seoskim područjima kao dio nacionalnoga folklora. Mla- 
dim ženama i djevojkama bilo je zabranjeno da nose mahrame. Tek nakon 
zime 1990/1991. u velikim gradovima kao što je Tirana, Skadar i Berat, 
neke muslimanke su počele nositi hidžab. Ova praksa bila je ograničena na 
pojedince, većinom iz pobožnih muslimanskih familija, muslimanke uda- 
te za Arape, Albance sa Kosova, ili svršenike islamskih univerziteta. Ovaj 
trend je u porastu i mjesno stanovništvo respektuje one koje se opredjele 
za islamsku nošnju. 155 

Slično, u Bugarskoj je komunistički režim zabranio pojavljivanje u 
muslimanskim tradicionalnim nošnjama na javnim mjestima, kancelari- 
jama i školama kao dio asimilatorske politike vođene idejom “homogene 
bugarske nacije”. Muslimanska nošnja smatrana je manifestacijom “opće 
zaostalosti turskog stanovništva”. 156 Liberalizacija bugarske politike prema 
muslimanima ohrabrila je neke muslimanske žene i djevojke da se vrate 
tradicionalnoj nošnji. 

Politička kulturn i organizacije 

Jedna od glavnih karakteristika islamske obnove jest povećana upotreba 
islamskog rječnika u političkom životu i pojava političkih organizacija in- 
spiriranih islamom. Od tri balkanske zemlje koje se analiziraju, musliman- 
ski bazirane političke organizacije pojavile su se u Jugoslaviji i Bugarskoj. 

U Albaniji, političku promjenu donijele su prozapadne političke snage 
a ne islamisti. Najuticajnija novoformirana stranka u Albaniji, Demokratska 
Partija (DPA), vođena Salihom Berišom i Gramozom Pashkom, proglasila 


154 Antropološku analizu ovih promjena u seoskom okruženju kasnih osamdesetih vidi: Tone 
Bringa, Being Muslim: the Bosnian Way. Identity and Community in a Central Bosnian 
Village, Princeton: Princeton University Press, 1995., str. 197-231. 

155 Informacije date autoru od strane albanskih studenata sa Međunarodnog islamskog univer- 
ziteta u Maleziji, augusta 1996. 

156 Ali Eminov, op. cit., str. 207. 

je Helsinški završni akt kao osnovu za gradnju novog albanskog društva. 157 
Termin obnova (rilindja) bio je često upotrebljavan u albanskom političkom 
životu ali sa prefiksom “demokratska” radije negoli “islamska”. 

U Jugoslaviji, Stranka demokratske akcije (SDA), pod vodstvom Alije 
Izetbegovića, formirana je u maju 1990. Ova stranka definirala se kao “po- 
litička zajednica građana Jugoslavije koji pripadaju muslimanskom kultur- 
nom i historijskom krugu”. 158 SDA je privukla većinu Bošnjaka u Bosni, 
Sandžaku, Hrvatskoj i Makedoniji i nastojala izraziti njihove specifične 
političke interese. Stranka je upotrebljavala određene muslimanske sim- 
bole kao što su zelena zastava sa polumjesecom i uvela u javnu upotrebu 
gotovo zaboravljene muslimanske pozdrave. U stranačkoj upotrebi, islam 
se tretira kao element bošnjačkog identiteta, a vjerske slobode kao dio op- 
ćih prava i sloboda. Nije bilo zahtjeva za uspostavljanje države na temelju 
islamske ideologije, niti poziva za primjenu šeriata. Najbolja ilustracija sta- 
va SDA je izjava njenog predsjednika Alije Izetbegovića: “Da bude jasno, 
ja ne želim islamsku republiku nego želim da se islam očuva u ovom dijelu 
svijeta, sviđalo se to kome ili ne”. 159 

Pojava SDA bila je u osnovi rezultat uvođenja političkog pluralizma u 
Jugoslaviji, s jedne strane, i povećane političke samosvjesti Bošnjaka, s dru- 
ge strane. Islamska obnova nesumnjivo je uticala na ovaj proces i usmjerila 
ga prema pozitivnom priznanju uloge islama u formiranju zasebnoga boš- 
njačkog identiteta. 

U Bugarskoj, političko organiziranje muslimana, većinom turskog et- 
ničkog porijekla, počelo je kroz Pokret za prava i slobode, koji je vodio ra- 
niji politički zatvorenik Ahmet Dogan. To je bio masovni pokret za zaštitu 
ljudskih prava muslimana. Samo ime pokreta pokazuje dugotrajnu potre- 
bu muslimana Balkana da štite svoja prava. Slična organizacija je postojala 
među Turcima i Albancima u Jugoslaviji nakon 1918. pod imenom Orga- 
nizacija za zaštitu prava muslimana u Jugoslaviji (Yugoslavya’da Islam Mu- 
hafazayi Hukuk Cemiyyeti). Pokret u Bugarskoj postao je politička stranka 
1990. i osvojio 7,5% glasova ukupnog biračkog tijela na prvim slobodnim 

157 Miranda Vickers, The Albanians: A Modern History, London-New York: I. B. Tauris, 1995-, 
str. 214. 

158 Program Deklaracije Stranke demokratske akcije, Sarajevo (SDA), 1990., član I. 

159 Alija Izetbegović, Odabrani govori, pisma, izjave, intervjui, Zagreb: Prvo muslimansko di- 
oničko društvo Zagreb, 1995., str. 57. 



ISLAMSKA OBNOVA NA BaLKANU I97O-I992. 

119 

izborima i dvadeset mjesta u Nacionalnoj skupštini. I pored toga što je bio 
treća po veličini stranka u parlamentu, Pokret je spriječen da sudjeluje u 
vladi jedino zbog svoje muslimanske osnove. Politički posmatrači su sagla- 
sni da Pokret ima predominantno sekularnu ideologiju i apeluje na turska 
nacionalna osjećanja. 160 I pored toga, većina pravoslavnih Bugara gleda na 
Pokret kao na nepoželjan element. 

Pojava institucija muslimanske solidamosti 

Jedna od distinktivnih karakteristika islamske obnove tokom 70-ih godina 
bilo je naglašavanje muslimanske solidarnosti i razvoj islamskih međuna- 
rodnih organizacija i institucija. 161 Osnivanje Organizacije islamske konfe- 
rencije septembra 1969. bila je važna manifestacija toga trenda. 

Prvi pokušaj institucionaliziranja veza među muslimanima Balkana, od- 
nosno istočne Evrope, učinjen je 1989. godine. Taj pokušaj imao je za cilj da 
prevlada izolaciju pojedinačnih islamskih zajednica regiona, gdje muslimani 
nisu imali jedinstvene ustanove kakva je univerzalna konfesionalna organi- 
ziranost, crkva, kod njihovih katoličkih sugrađana, niti, pak, zvanične veze 
kakve su postojale među pravoslavnim nacionalnim crkvama. 

Kolaps komunizma otvorio je mogućnost za institucionalizaciju mu- 
slimanske solidarnosti u jugoistočnoj Evropi. Naime, vjerske institucije 
muslimana Balkana nakon prestanka osmanlijske vlasti bile su izgrađene u 
okvirima nacionalnih država. Prije Drugoga svjetskog rata, većina balkan- 
skih država prihvatila je pravnu obavezu da dopusti muslimanima pod svo- 
jom nadležnošću da imaju veze sa kancelarijom šejhul-islama u Istanbulu. 
Međutim, međusobni odnosi među muslimanima Balkana nisu bili razvi- 
jeni, niti su zadobili bilo kakav institucionalni oblik. Nedostatak osjećanja 
pripadnosti regionalnoj zajednici muslimana i strategija balkanskih nacio- 
nalnih država da zasebno tretiraju svaku muslimansku grupu bili su glavni 
uzroci ove situacije. Sve do kolapsa komunizma, muslimani Balkana su bili 
povezani samo vjerskim osjećanjima. 

Između 1989. i 1991. javili su se neki ohrabrujući znaci o trendu pre- 
ma institucionaliziranju veza između muslimana Balkana. To je postalo 


160 Central Asia Brief, no. 2, 1992., str. 8. 

161 Ali E. Hillal Dessouki, op. cit., str. 25-28. 

očigledno u vrijeme kada se odvijalo protjerivanje Turaka iz Bugarske. 
Predstavnici nekih istočnoevropskih muslimanskih zajednica (Rumunija, 
Mađarska, Poljska, Cehoslovačka i Grčka) i međunarodnih islamskih or- 
ganizacija sreli su se u Islamskom centru u Beču između 30. juna i 4. jula 
1989. da raspravljaju, između ostaloga, o mogućnosti uspostavljanja jedne 
sveobuhvatne organizacije za muslimane ovoga regiona. 162 Jedan poseban 
odbor dobio je zadatak da pripremi statut organizacije. 

Drugi sastanak ovih prestavnika održan je sredinom marta 1990. gdje se 
raspravljalo o nacrtu statuta organizacije. Nažalost, predstavnici tri najveće 
muslimanske zajednice (iz Albanije, Jugoslavije i Bugarske) nisu bili prisut- 
ni na ovom sastanku. Konačno, augusta 1991. treći sastanak je održan uz 
puno učešće svih muslimanskih zajednica Jugoistočne Evrope: muslimana iz 
Jugoslavije (23 delegata), muslimana iz Bugarske (26 delegata), muslimana 
iz Rumunije (9 delegata), muslimana iz Grčke (3 delegata), muslimana iz 
Albanije (15 delegata), muslimana iz Poljske (8 delegata), muslimana iz Ma- 
đarske (23 delegata) i muslimana iz Cehoslovačke (5 delegata). Delegati su 
usvojili Statut buduće institucionalne veze muslimana regiona - Islamskog 
savjeta Istočne Evrope - (el-Madžlis el-Islami li Sark Urubba). 

Ciljevi Savjeta nabrojani su u članu tri Statuta, a bili su, između osta- 
log: da se bavi jačanjem vjere među muslimanima regiona; unapređenje 
islamskog rada (Da’va); unapređenje distribucije islamskih knjiga; osi- 
guranje stipendija za muslimanske studente; podsticanje mladih da uče 
napamet Kur’an; osiguranjem odvojenib grobalja za muslimane gdje ta- 
kva groblja ne postoje i podsticanje muslimana da razviju jake kulturne 
i društvene veze sa sredinama u kojima žive. Osim toga, Savjet je trebao 
da radi na odgovarajućem prezentiranju islama muslimanima, razvijanju 
međusobne administrativne saradnje među muslimanskim zajednicama, 
pomaganju razvoja islamskih obrazovnih institucija u regionu i praćenju 
problema s kojim se susreću muslimani ovog regiona uključujući njihovo 
prezentiranje pred muslimanskim međunarodnim ustanovama i odgovara- 
jućim tijelima međunarodne zajednice. 

Ovi ciljevi, ustvari, pokazuju prirodu islamske obnove na Balkanu. 
Očigledno, muslimani Balkana željeli su da razviju jednu vrstu saradnje u 


162 Kratka historija ovih događaja je data na bazi 10 stranica dokumenata pisanih na arapskom 
pod naslovom Al-Majlis al-Islami li Shark Urubba, koje posjeduje autor. 

stvarima koje spadaju u kategoriju univerzalno priznatih vjerskih sloboda. 
Sredstva za realizaciju ovih ciljeva bila su generalno opisana kao “sva sred- 
stva dozvoljena od strane pravnih sistema gdje odgovarajuće manjine žive” 
(član 4, Statuta). 

Organizaciona struktura Islamskog savjeta za Istočnu Evropu uključi- 
vala je Upravni odbor koji se sastojao od predstavnika zvaničnih islamskih 
organizacija iz Istočne Evrope, predstavnika islamskih organizacija i insti- 
tucija iz islamskog svijeta, direktora Islamskog centra u Beču i predsjed- 
nike pojedinih odbora koje preporuči Upravni odbor. Bilo je predviđeno 
da se Upravni odbor treba sastati jednom godišnje i da treba sazvati hitan 
sastanak kad god je to neophodno. Osim Upravnog odbora, među organi- 
ma Savjeta bili su Generalni sekretar, Izvršni odbor i Blagajna. 

Sjedište Savjeta trebalo je biti u gradu u kojem živi izabrani predsjed- 
nik Savjeta. Pošto je prvi predsjednik Savjeta izabran 11. augusta 1991. bio 
Hadži Jakub Selimoski, tadašnji reis-ul-ulema Islamske zajednice Jugosla- 
vije, sjedište Savjeta de jure bilo je u Sarajevu. 

U isto vrijeme kada je osnovan Islamski savjet za Istočnu Evropu, rat 
je počeo u Hrvatskoj a nekoliko mjeseci kasnije i u Bosni. U toku svih 
ovih događaja, najtragičnijib u modernoj historiji muslimana na Balkanu, 
nikakav glas nije se čuo od Islamskog savjeta za Istočnu Evropu. Cak ni 
hitan sastanak Upravnog odbora, predviđen članom 5 Statuta nije sazvan. 

Reis ul-ulema Islamske zajednice u Jugoslaviji bio je pomjeren sa te 
funkcije aprila 1995. nakon strukturalnih promjena u zajednici. Raspad 
jugoslavenske federacije doveo je do raspada Islamske zajednice u Jugo- 
slaviji, koja je slijedila državni federalni model. Muslimansko vodstvo 
koncentrisalo je svoju pažnju na konsolidaciju islamskih ustanova unutar 
granica novih nezavisnih država (Bosna i Hercegovina, Hrvatska, Makedo- 
nija). Islamski savjet Istočne Evrope prestao je da funkcionira. 

Bilo bi neophodno izvršiti dalja istraživanja u namjeri da se osvijetle 
razlozi neuspjeha ove institucije muslimanske solidarnosti. U svjetlu raspo- 
loživib informacija, izgleda da je nedovoljno vrijeme potrebno za konsoli- 
daciju nove ustanove bitno doprinijelo njenom brzom kraju. 

Priroda islamske obnove 

Manifestacija islamske obnove na Balkanu 1970-1992. pokazuje da se ovaj 
proces uglavnom odnosio na religijsku i kulturnu sferu, da je bio dio šire 
društvene promjene u ranijim komunističkim zemljama i da je bio rezultat 
unutrašnjeg razvoja u okviru pojedinih muslimanskih zajednica. 

Glavni razlog za vjerski i kulturni karakter islamske obnove na Balka- 
nu je apolitična priroda islama u ovom regionu u postosmanlijskom perio- 
du. Muslimani Balkana, uprkos činjenici da su bili izloženi neprijateljskoj 
politici njihovih pravoslavnokršćanskih susjeda, propustili su da se orga- 
nizuju kao muslimani sve dok nisu bili iskorijenjeni u većem dijelu ovog 
regiona. 163 Osim toga, većina muslimana Balkana rođena nakon 1945. 
godine bila je lišena islamskog obrazovanja i mogućnosti da živi u skladu 
sa islamskom tradicijom, tako da u praktičnom smislu nisu bili više nego 
“nominalni muslimani”. Pad komunizma dao im je šansu da ispolje interes 
za svoju kulturu i vjerske korijene. Taj proces postao je suština islamske 
obnove. Najviši zahtjev ovih muslimana bio je da slobodno ispovijedaju i 
praktikuju islam kao što su to činili muslimani u Zapadnoj Evropi. 

Religij ski i kulturni karakter islamske obnove na Balkanu uočili su 
određeni evropski naučnici koji su pratili cijeli proces u svojim istraživa- 
njima. Cornelia Sorabji (Velika Britanija), u svom istraživanju o islamskoj 
obnovi i brakovima u Bosni prije 1988., zaključila je da islamska obnova 
u ovoj zemlji nije politički pokret. Nije bilo zahtjeva za ponovnim uvođe- 
njem šerijata nego prije povratak određenim šerijatskim propisima, kao 
što je pokrivanje žena. 164 Slično, Georgy Lederer (Mađarska), istraživajući 
islam u postkomunističkoj Albaniji, zaključio je: “Za sada (1994.) islam 
u Albaniji je onakav kakav bi Zapad želio da bude; nepolitički, umjeren, 
lojalan vlastima i potpuno poštujući pravila evropske demokratije.” 165 

Na drugoj strani, neki autori, zbog svojih etničkih ili ideoloških veza, 
slikali su islamsku obnovu posebno u nekim balkanskim zemljama kao 

163 Kemal Karpat, “The Hijra from Russia and the Balkans: the Process of Self-Definition in the 
Late Ottoman State”, in Muslim Travellers: Pilgrimage, Migration and Religious Imagina- 
tion, eds., Dale F. Eickelman and James Piscatori, London:Routledge, 1990, str. 136. 

164 Cornelia Sorabji, “Islamic Revival and Marriage in Bosnia”, JIMMA, vol. 9. No. 2, 1988., str. 
331. 

165 Gyorgy Lederer, op. cit., str. 332. 

radikalni ili ratoborni pokret koji se širi sa Srednjeg Istoka prema Evro- 
pi. Darko Tanasković (Srbija) u analizi obnove islama na Balkanu nakon 
pada komunizma, izrazio je sumnju u mogućnost postojanja “umjerenog 
islama” prihvatljivog za Evropu. Početak saradnje među balkanskim mu- 
slimanskim zajednicama (kao što je to bio slučaj sa Islamskim savjetom 
za Istočnu Evropu), on je kvalifikovao kao dio šireg strateškog plana za 
ponovo osvajanje ovog regiona. 166 Slično, ocjena Zachary T. Irwina je vrlo 
negativna. On kaže: “Ciljevi bosanskih Muslimana su slični ciljevima mi- 
litantnog islama u drugim krajevima.” 167 

Ovi neskladni tonovi u analiziranju islamske obnove na Balkanu na- 
vode na zaldjučak da je jedan broj analitičara i eksperata od samog početka 
bio zainteresiran ne samo da objasni ovaj fenomen nego i da utiče na nje- 
gov smjer. 

Islamska obnova na Balkanu bila je ustvari dio šire društvene promje- 
ne koja se desila u bivšim komunističkim zemljama nakon 1989/ 90. U 
svim ovim zemljama marksistički model modernizacije nije uspio. Krah 
marksističke ideologije i agresivnog sekularizma bio je sastavni dio pro- 
mjene koja je donijela obnovu religije. 168 U slučaju muslimana Jugoslavije 
i Bugarske to je bio i neuspjeh koncepta “vladajuće nacije” (Srba odnosno 
Bugara), koji je nužno uključivao jedan stepen marginalizacije muslimana. 
U tim slučajevima, obnova islamskog kulturnog identiteta bila je musli- 
manska reakcija na prijetnju njihovim vitalnim pravima i interesima. 

Komunističko nastojanje da u Bosni kreira muslimansku naciju bez 
islama i bugarsko nastojanje da Pomake vrate u religiju “predaka” i bugar- 
sku pravoslavnu naciju nije uspjelo. I Bošnjaci i Pomaci na kraju su shvatili 
da bez islama ne mogu očuvati svoj identitet niti postojati kao nacija. 

Glavni nosioci islamske obnove na Balkanu bili su lokalni muslimani 
obrazovani većinom na balkansldm fakultetima ili na Srednjem Istoku. Ovi 
muslimanski intelektualci nisu neophodno bili dio zvanične islamske ad- 
ministracije niti su uvijek pripadali krugovima uleme. Osim toga, vanjski 

166 Darko Tanasković, U dijalogu sa Islamom, Gornji Milanovac: Dečje novine, 1992., str. 155- 
160. 

167 Zachary T. Irwin, “The Islamic Revival and the Muslims of Bosnia-Hercegovina”, East Euro- 
pean Quaterly, vol. 17, no. 4. 1984., str. 453. 

168 Vidi izdanje 1990-1996. od Religion State and Society, specijalni magazin o religijama u 
bivšim komunističkim zemljama. 

muslimanski faktori su igrali određenu ulogu u obnovi. Njihova uloga se 
nekada preuveličava. Mi smo našli da su muslimani iz inostranstva na dva 
načina uticali na islamsku obnovu na Balkanu: kroz prisustvo muslimanskih 
studenata i kroz djelovanje humanitarnih organizacija. 

Strani muslimanski studenti donijeli su vjesti o novim trendovima u 
muslimanskom svijetu i služili su kao veza islamskih centralnih zemalja i 
periferije. Uticaj ovih studenata izražavao se kroz brakove sa lokalnim dje- 
vojkama ili putem uskih krugova njihovih lokalnih prijatelja. 169 Taj uticaj 
bio je ograničen iz dva razloga: prvo, oni nisu dobro poznavali lokalne mu- 
slimanske tradicije i običaje i drugo, zvanični lokalni islamski predstavnici 
su generalno izbjegavali da kontaktiraju strance i na taj način provociraju 
državu. Kako je poznato, komunisti su bili opsjednuti tezom o vanjskoj 
opasnosti i uticaju inostranih centara. 

Muslimanske humanitarne organizacije pojavile su se na balkanskom 
tlu istovremeno sa brojnim zapadnim organizacijama iste vrste nakon hu- 
manitarne krize u Albaniji 1990., izazvane izolacionističkom politikom 
ove zemlje, i u Jugoslaviji 1992. godine, kada je došlo do namjernog uni- 
štavanja ekonomske osnove muslimana. 

Godine 1993. u Albaniji je djelovalo četrnaest muslimanskih humani- 
tarnih organizacija. 170 Ove organizacije podržavale su izdavačku djelatnost 
i islamsko obrazovanje i na taj način utjecale pozitivno na islamsku obno- 
vu. U Jugoslaviji ove organizacije pojavile su se nakon raspada federacije 
i utjecale jedino na skorašnji razvoj koji je izvan okvira ovog istraživanja. 


Zaključak 

Muslimani Balkana borili su se da se očuvaju kao posebni religijsko-kulturni 
entitet u svojoj domovini sve od kraja osmanlijske vlasti u ovom regionu. 
Kontinuirano neprijateljstvo režima koji su se smjenjivali na ovom prostoru 
nije dozvolilo muslimanima Balkana da se konsoliduju i razviju svoje teorij- 
ske i institucionalne odgovore na izazove života na evropskom jugoistoku. 

169 O ovom uticaju u slučaju Albanije vidi, Gyorgy Lederer, op. cit., 448; u slučaju Jugoslavije 
vidi: Munir Gavrankapetanovič, Mladi če mjesec opet blistati, Sarajevo: Ljiljan, 1996. 

170 Gyorgy Lederer, op. cit., str. 350. 

Tokom perioda 1970-1992. muslimani u tadašnjoj Jugoslaviji, Alba- 
niji i Bugarskoj doživjeli su određenu obnovu. Obnova je prvo počela u 
Jugoslaviji, tadašnjoj najliberalnijoj komunističkoj državi regiona, a zatim 
se proširila i u druge dvije balkanske zemlje nakon pada komunizma. Ovaj 
proces bio je pod uticajem različitog društveno političkog statusa musli- 
mana, jačanje islamskih institucija i intelektualnih potencijala odgovaraju- 
ćih muslimanskih zajednica. 

Islamska obnova manifestirala se u pojačanoj ličnoj religioznosti, (re) 
konstrukciji džamija, razvoju islamskog obrazovanja i izdavaštva, pojača- 
noj upotrebi islamskih društvenih simbola i naporima za izgradnju regi- 
onalnih ustanova muslimanske solidarnosti. Islamski uticaj na političku 
kulturu i organizacije nije bio suštinski. Muslimanske partije u regionu u 
svojim programima tretiraju islam kao element nacionalnog identiteta a 
njegovo iskazivanje kao dio općih vjerskih sloboda. 

Raspad jugoslavenske federacije 1992. i genocid nad bosanskim mu- 
slimanima, Bošnjacima, koji je uslijedio, označili su kraj jednog perioda 
islamske obnove na Balkanu. Ponavljanje stoljeće dugog obrasca rješava- 
nja “Istočnog pitanja” na Balkanu, unijelo je nove impulse i orijentacije u 
samorazumijevanje muslimana Balkana i njihove stavove prema drugima. 
Naredne godine pokazat će stvarne posljedice te promjene. 


Autor: Fikret Karčić, profesor islamskih studija 
na Međunarodnom islamskom univerzitetu u Maleziji. 

Naslov originala: “Islamic revival in the Balkans 1970-1992. “. 

Izvor: Islamic Studies: Special Issue. Islam in the Balkans, Islamabad (Pakistan): Islamic Research 
Insdtute, 36: 2,3, (1997), pp. 565-581. 

VJERA, HISTORIJAIGENOCID 
U BOSNII HERCEGOVINI 171 


Micbael SELLS 

“To je tragično, to je grozno,” tužno je rekao predsjednik Bill Clinton u in- 
tervjuu sa Larry Kingom juna 1995. “Ali njihove mržnje sežu unazad pet- 
sto godina, neki kažu i skoro hiljadu godina” (Larry King Uživo, 5. juni, 
1995.). Mjesec dana nakon što su te riječi izgovorene, vlada SAD-a, zajed- 
no sa ostalim vladama Savjeta Sigurnosti Ujedinjenih nacija i NATO-om, 
odbili su da reaguju kada je Srpska vojska zauzela Srebrenicu, proglaše- 
nu od strane Ujedinjenih nacija za “zaštićenu zonu”. Slijedeće sedmice, 
na sastanku u Londonu, ista grupa lidera proglasila je da druga “zaštićena 
zona” Zepa, neće biti dalje štićena. Sest do sedam hiljada od ukupno pede- 
set hiljada stanovnika Srebrenice i Zepe su nestali. Amnesty International i 
Međunarodni Crveni Krst procjenjuju da su na hiljade ljudi pobijeni. Iako 
su lideri NATO zemalja izrazili iznenađenje povodom nedjela, ovi događaji 

171 1. Septembra 1995. bosanska armija je oslobodila grad Ključ u sjevernozapadnoj Bosni. Veći- 
na stanovnika ovog ranije 90% muslimanskog grada bila je pobijena ili protjerana od strane 
srpskih vojnih snaga. Nekolicina je uspjela da preživi zahvaljujući hrabrosti srpskih civila kao 
što su Burka Baković i Neđo Cvaka, koji su im osigurali sklonište i hranu (Hedges 1995: 
A12). Kada je hrvatska HVO milicija “očistila” Stolac od njegovih muslimanskih stanovnika 
i dinamitom razorila gradske džamije, hrabri hrvatski civili štitili su svoje sugrađane od HVO 
nedjela. Ovaj tekst je posvećen Burki Baković, Neđi Cvaka i hiljadama ostalih bosanskih 
Muslimana, Srba, Hrvata, Jevreja, Cigana i ostalih koji su riskirali svoje živote da spase živote 
svojih susjeda. Raniji napis ovog autora o umiješanosti značajnih elemenata Srpske crkve u 
srvaranje klime genocida izazvao je kritike da takvo pisanje može doprinijeti demonizaciji 
Srba (cf. Sells 1994). Ja sam, međutim, sugerirao da je odbijanje da se zločini dovedu u vezu 
sa određenim pojedincima i organizacijama ono što dovodi do skupnog optuživanja Srba. 
Sto se god određenije i pažljivije odredi odgovornost, više će Srba neumiješanih u te zločine, 
učinjene u njihovo ime, biti oslobođeno od skupne osude i više Srba koji su se borili protiv 
etničko-vjerske mržnje i podjele biti poštovano. 

nisu začudili nikoga ko je blizak sa dokazanim ponašanjem Srpske vojske i 
Srpskih ilegalnih formacija u Bosni. 172 

Postoji kritički odnos izmedu činjenica u Bosni (genocid zvani “etnič- 
ko čišćenje”) i izjava zapadnih lidera kao što je ona predsjednika Billa Clin- 
tona o “dugotrajnom antagonizmu”, “starim mržnjama” i “Balkanskim du- 
hovima”. Takve fraze su upotrebljavane da prikažu narod Bosne kao stran, 
i historijski ili čak genetički, određen da ubija jedan drugog. “Dugotrajni 
antagonizam”, refren koji je bio upotrebljavan od strane Ujedinjenih naci- 
ja i NATO činovnika, služio je kao glavno opravdanje za četverogodišnju 
politiku koja je bila na vrhuncu u slučaju Srebrenice. 

U Beogradu, cijela ideja o “dugotrajnom antagonizmu” je operirala na 
mnogo jednostavniji način. Srpski nacionalisti su upotrebljavali mučeniš- 
tvo Kneza Lazara u boju na Kosovu 1389. godine kao glavni sastavni dio 
ideologije “etničkog čišćenja”. U komemorativnim predstavama kojima je 
obilježavan boj na Kosovu 1389., Lazar je prikazivan kao Isus sa učenicima 
(ponekad izrazito dvanaest), od kojih je jedan izdajica. Turci su ubice Isusa, 
i ličnost Jude, Vuk Branković, postaje pradjedovski naslijeđeno prokletstvo 
svih slavenskih muslimana. Načini na koji su moć Kosovskog mita i ritual 
upotrebljeni da podupru genocid su djelomično sakriveni unutar simbo- 
ličnih kodova ali je često ideologija izražena u potpuno očitim terminima. 
Ovako Norris citira beogradskog akademika Miroljuba Jevtića: 

“Zbog ovoga (boj na Kosovu i prelazak Bosanaca na islam), ruke 
današnjih muslimana obojene su i uprljane krvlju njihovih 
predaka - stanovnika tadašnje Bosne koji nisu prešli na islam” 

(Norris 1993: 297-98). 

172 Napuštanje Srebrenice i Zepe bilo je oglašeno od strane UN autoriteta kao što je Yasushi 
Akashi, koji je uporno isticao da UN nisu spremne da upotrijebe silu da provedu rezoluciju 
Savjeta bezjednosti o sigurnosnim zonama. Ovaj autor je predvidio da “ako se rat nastavi i, 
enklave, (tj, geta) Srabrenica, Zepa, Bihać i Goražde padnu, događaji iz 1992. ostavljaju malo 
sumnje o tome šta bi bila sudbina njihovih stanovnika. To bi se desilo, kao što je bilo u slučaju 
Zvornika i Foče, bez prisustva medija i Tv-kamera” (Turkish Times, 3/1/95:1 1). 

Vidi Williams (1995:16) o protestnoj ostavci UN specijalnog izvjestioca za ljudska prava u bivšoj 
Jugoslaviji Tadeusza Mazowieckog. Nakon toga, otkriveno je da je jedan holandski koman- 
dir namjerno uništio fotografske dokaze o tome kako holandski vojnici posmatraju dok se 
nenaoružani dječaci i muškarci odvode na strijeljanje. Holandski komandir na terenu je ta- 
kođe potpisao dokumenat pripremljen od strane srpskih oficira kojim potvrđuje da su dječaci 
i muškarci odvedeni prema odgovarajućoj proceduri. 



VjERA, HISTORIJA I GENOCID U BOSNI I HERCEGOVINI 
129 

Ova studija će pokazati svaki korak u zahvatanju i radikalizaciji Ko- 
sovskog mita da bi se stvorila ideologija genocida. Treba istaći na samom 
početku da takva analiza nije namijenjena optuživanju uloge Kosova u srp- 
skoj kulturi. U stvari, oni koji su upotrijebili Kosovo da opravdaju zločine 
mogu da se smatraju od strane Srba kao izdajnici vrijednosti Kosova i oni 
koji su pokopali najnjegovanije teme srpske kulture pod međunarodno 
priznate zločine protiv čovječnosti. Ako je to slučaj, i ako srpska tradicija 
treba biti oživljena, onda teška teološka i kulturna pitanja Kosovskog mita 
trebaju da budu ozbiljno adresirana. Ista tradicija može da ponudi materi- 
jale za takvo oživljavanje; kada je Kosovska legenda bila preuzeta od strane 
etnonacionalnih militanata, dublji, ljudski aspekti Kosovske tradicije su 
zanemareni, naime oni radovi koji su kroz kosovsku temu pokazali žalost i 
gubitak opisanib ličnosti ne kao svojinu srpske ratobornosti već kao srbi- 
janski značajan doprinos zajedničkom ljudskom razumijevanju. 173 

Šta je “etničko čišćenje" 

Da bi razumjeli prirodu i ciljeve “etničkog čišćenja”, pomaže da počnemo 
sa paljenjem Nacionalne biblioteke, zbirkom od 1.2 miliona knjiga, i sara- 
jevskim najboljim primjerom austrijske neomaurske arhitekture, i događa- 
jima koji su predhodili tome. Armija generala Mladića je sistematski ciljala 
važnije biblioteke, kolekcije rukopisa, muzeje i druge kulturne institucije 
u Sarajevu, Mostaru i drugim opkoljenim gradovima. Istočni Mostar, sa 
svojim neprocijenjivim nasljedstvom stare bosanske kulture, je porušen 
srpskom artiljerijom. Ono što je srpska artiljerija promašila to je pogodio 
HVO. HVO je granatirao kulturne institucije u Mostaru i drugim grado- 
vima koji su bili pod njihovom opsadom. 

173 Na polju vizuelne umjetnosti, na primjer, vidi reljef Petra Pavlićinija “ Majka Jugovića” i 
rad Ljubinke Jovanović pod istim nazivom (Vucinich 1991: 300-301, Figs.34 i 35). Konač- 
no, treba istaći da se ova studija koncentriše isključivo na odnose između religije, srpskog 
nacionalizma i genocida u Bosni. To nema za cilj da opravda zločine ili agresivne akte bilo 
koje druge grupe. Ponašanje hrvatskih milicija, posebno 1993., i hrvatske regularne vojske 
1995-, pokazuje obrasce teških povreda ljudskih prava. U mnogim slučajevima, šire ogorčenje 
izazvali bi akti hrvatske vojske da nije bilo mnogo brutalnijeg i sistematičnijeg ponašanja 
srpskih oružanih snaga. Tako, dok je svijet još preživljavao strahotu masakra oko šest hiljada 
bosanskih Muslimana u Srebrenici, Hrvatska vojska je zauzela region Krajine izgoneći hiljade 
srpskih civila. U vrijeme pisanja ovog teksta postoje dokazi o ubistvu više od stotinu civila od 
strane hrvatskih vojnika i milicija. 

Sedamnaestog maja 1992., general Mladić je gađao Orijentalni Insti- 
tut u Sarajevu, najveću kolekciju islamskih i jevrejskih rukopisa u Jugo- 
istočnoj Evropi. Preko pet hiljada neprocijenjivih rukopisa na južnosla- 
venskom alhamijado, hebrejskom, perzijskom, arapskom i turskom jeziku 
izgorjelo je u plamenu. Mladićeve snage su onda na meti za rušenje imale 
Nacionalni Muzej. On je izgorio u augustu te godine. 174 

Iza srpskih i HVO linija, uništenje je bilo sistematično. HVO snage su 
protjerale Srbe i Muslimane, i digle u zrak pravoslavne crkve i muslimanske 
džamije u cijelom regionu, uključujući vjekovne stare džamije u Stocu i Po- 
čitelju, dva stara i divna grada u Hercegovini. Većina katoličkih crkava i sve 
džamije (preko 600) su uništene od strane srpskih formacija, uključujući re- 
mek djelo južnoslavenskih kultura kao što su 16-ovjekovna Ferhadija džami- 
ja u Banjoj Luci i “Sarena džamija” u Foči sagrađena 1551. godine. Groblja, 
matični zapisi, rodni zapisi i svaki drugi trag “očišćenog” naroda su uništeni. 
(cf.Riedlmayer 1994a, 1994b; Detling 1993; Bollage, 1995). 

Ono šta su general Mladić i njegovi hrvatski ekstremni imitatori uništili 
jeste grafički i jasan dokaz 500 godišnjeg međuvjerskog zajedničkog života u 
Bosni. Uprkos sukobima u prošlosti, ovo sistematično uništavanje je novo. 
Umjetnost, rukopisi i umjetnički spomenici koji su spaljeni i uništeni, po- 
stojali su vjekovima u gradovima kao što su Mostar i Sarajevo, vjerski spome- 
nici su pravljeni jedni do drugih. Nakon što su sve džamije sistematski uni- 
štene u bivšem većinskom muslimanskom gradu Zvorniku, vrhovni vojni 
zapovjednik Branko Grujić je izjavio “Nikada nije bilo džamija u Zvorniku”. 
Nakon ovakvog uništavanja banalnost o “dugotrajnom antagonizmu” po- 
staje nepobitna. Historija je nanovo stvorena prema zamisli uništivača. Ono 
što je uništeno bilo je dokaz ne samo petstogodišnje bosanskomuslimanske 
civilizacije Zvornika, nego i petstogodišnjeg zajedničkog života dvije velike 
grupe, Muslimana i Srba. Termini upotrebljavani za takva djela su mogli biti 
i jesu manipulirani i zloupotrebljavani. U stvari, premisa ovog istraživanja je 

174 Sarajevsku Hagadu, rad iz 13-14. vijeka, koji su jevrejske izbjeglice iz Spanije donijeli u Bosnu 
u 15-om vijeku, spasio je tokom Drugog svjetskog rata Musliman koji ju je sakrio od nacis- 
tičkog oficira koji je zahtijevao da mu se knjiga preda. Godine 1992. ovu knjigu je tokom 
bombardovanja Narodnog muzeja opet spasila mješovita vjerska grupa muzejskih radnika u 
kojoj su bili jedan Musliman, Srbin i Hrvat. Hagada je simbol kulturnog otpora „etničkom 
čiščenju”. Na Pesah 1995. ona je bila ceremonijalno otvorena po treći put u Sarajevu tokom 
službe koju je obavio jevrejski vjerski vođa i kojoj su prisustvovali različiti članovi bosanske 
vlade (Musliman, Jevrej, Srbin i Hrvat) 

da je originalna manipulacija takvih termina u deceniji 1980. dovela do ide- 
ologije koja je hrabrila i podupirala nasilje izvršeno od strane ekstremnih srp- 
skih nacionalista u Bosni 1992. godine. Kako možemo da nazovemo razne 
komponente strategije “etničkog čišćenja” srpskih regularnih i neregularnih 
formacija u proljeće i ljeto 1992.? Kako možemo da tačno nazovemo ono 
što je nazvano “etničko čišćenje” uprkos činjenici da je “etničnost” zasnovana 
samo i jedino na nečijoj vjerskoj identifikaciji? Ovo zadnje pitanje se može 
tačno odgovoriti samo kada pojedinačne komponente programa “etničkog 
čišćenja” budu precizno objašnjene. 175 

U svakoj zoni okupiranoj od strane srpske vojske, centri i kampovi 
za ubijanje su uspostavljeni, a pojedinačni masakri su se dešavali. U takve 
centre spadaju most na rijeci Drini u Višegradu, most na rijeci Drini u 
Foči, stadion u Bratuncu, škole, džamije, stadioni i ceste u okupiranoj 
Bosni i Fiercegovini. U takvim mjestima ubijanja su trajala sedmicama. 
Tako je poznati Višegradski most na Drini, sagrađen od strane Osmanlija 
u šestnaestom vijeku, bio upotrebljavan za noćni krvavi “sportski festival” 
od strane srpskih vojnika koji su mučili njihove žrtve, bacali ih sa mosta i 
pokušavali da ih ubiju dok oni padaju u Drinu. 

Nakon što je srpska vojska učvrstila kontrolu nad 70% bosanske teri- 
torije, ubijanje je prebačeno na kontrolirano zastrašivanje, sa lokalnim ubi- 
stvima i silovanjima u gradovima kao što su Banja Luka i Bijeljina, gdje je 
ostao značajan broj nesrpskog stanovništva. Razni logori, izvan dometa svih 
inspekcija Međunarodnog Crvenog Krsta, nastavili su da rade do vremena 
pisanja ovog rada. Naročito zloglasan je bio logor Lopare blizu Brčkog. 

Međunarodni Crveni Krst je apelovao na NATO-zemlje da zaustave “et- 
ničko čišćenje” u Banjoj Luci i Bijeljini. Ovaj apel je ignoriran. Prve žrtve su 
bili intelektualni i kulturni lideri: učitelji, pravnici, doktori, poslovni ljudi, 

175 Ova slika je bazirana na izvještajima Helsinki Watch (1986-1995), Amnesty International, 
UNHCR, Ljekari bez granica, Osmi izvještaj State Departmenta US podnijet Komisiji UN za 
ratne zločine, optužnicama Suda UN za ratne zločine i detaljnih članaka o ratnim zločinima 
u listu Vreme, pisanih od strane srpskih aktivista za ljudska prava. Moji lični intervjui sa bro- 
jnim bosanskim izbjeglicama su pokazali da su gornji izvještaji, pažljivo prikupljeni od strane 
boraca za ljudska prava nepovezanih sa bilo kojom vladom, velikom večinom pouzdani. Ta- 
kođe treba istaći da srpske vlasti negiraju takve izvještaje ali isto tako ne dopuštaju nikakav 
pristup međunarodnim aktivistima za ljudska prava i istražiteljima ratnih zločina. Nasuprot 
vladama Hrvatske i Bosne i Hercegovine, srpska vlada takođe odbija i svaku saradnju sa Su- 
dom UN za ratne zločine. 

vjerski lideri, umjetnici, pjesnici i muzičari. Cilj takvog ubijanja elite je da 
se uništi kulturna memorija. Postepeno, ubijanje je postalo nešto svakidašnje 
pošto su brutalnosti i masakri dobili unutrašnji poticaj i svoju vlastitu logiku. 

Oni koji su preživjeli ubistva bili su izloženi posljednjem ritualu: gu- 
bitku cjelokupne imovine. Autobusi izbjeglica su neprestalno zaustavljani 
od strane milicija i vojnih jedinica. Sve od bilo kakve vrijednosti je odu- 
zeto: ne samo novčanice, nego čak i cipele i nakit male vrijednosti. Kra- 
đa prstenova (sa prijetnjom da odrežu prst onome čiji se prsten ne može 
da skine lahko) je bio specijalni dio rituala. Izopačena narav ovog rituala 
može se ovako interpretirati. Ukradeni vjenčani prsteni - od beznačajne 
vrijednosti u poređenju sa ogromnim plijenom koji je uzela Srpska vojska 
i milicija - predstavljaju zadnji simbol identiteta kulturne grupe, kao i sim- 
bol buduće kreativne mogućnosti. Cudna upornost sa kojim su pripadnici 
jedinica krali vjenčano prstenje i obično ga poklanjali svojim djevojkama, 
može se samo objasniti tako dubokim simbolizmom. 

Termin “genocid” je skovao Rafael Lemkin kao dio pokušaja da se uči 
iz iskustva Holokausta i da se razvije međunarodna pravna saglasnost o 
određenim vrstama sistematskih nedjela. Konvencija o sprečavanju i ka- 
žnjavanju zločina genocida, prihvaćena Rezolucijom 260 (III) A Gene- 
ralne skupštine Ujedinjenih nacija 9. decembra 1948., donosi slijedeće 
glavne odredbe: 

Clan I: Ugovorne strane potvrđuju da je genocid, bez obzira počinjen 
u vrijeme mira ili u vrijeme rata, zločin po međunarodnom pravu za koji 
se oni obavezuju da ga spriječe i kazne. 

Član II: U ovoj Konvenciji, genocid znači bilo koje od slijedećih djela 
počinjenih sa ciljem da unište, u cjelini ili djelomično, nacionalnu, etnič- 
ku, rasnu ili vjersku grupu, uključujući: (a) ubijanje pripadnika te grupe; 
(b) zadavanje ozbiljne tjelesne ili mentalne štete; (c) namjerno nametanje 
jednoj grupi takvih uslova za život usmjerenih da dovedu do njenog pot- 
punog ili djelomičnog uništenja ; (d) nametanje mjera koje bi sprečavale 
rođenja u grupi; (e) nasilno premještanje djece iz jedne grupe u drugu. 

Postoji vrlo malo sumnje da “etničko čišćenje” praktikovano od stra- 
ne regularnih i neregularnih srpskih formacija u Bosni i Hercegovini od 
1992 do 1995 predstavlja genocid. Ova praksa je bila sistematski pokušaj 
uništenja bosanske multivjerske kulture, bosanskomuslimanske kulture i 
uništenja bosanskog i bosanskomuslimanskog naroda kao naroda. 176 


Kristoslavizam: 

SLAVENSKI MUSLIMANI KAO UBICE KRISTA 


Antagonizam između srpskih nacionalista i bosanskih Muslimana je, kako 
kažu, “star”. Ali on je istovremeno i sadašnji. Dok historičari raspravljaju 
o značaju bitke na Kosovu 1389., u kojoj su i srpski knez Lazar i osman- 
lijski sultan Murat poginuli, u srpskoj mitologiji bitka uldjučuje gubitak 
srpske nezavisnosti, gubitak koji je predstavljen u kosmičkim terminima. 
Uprkos klišeu o “stoljetnom antagonizmu”, pretvaranje srpske legende u 
nepremostiv jaz između slavenskih Muslimana i Srba je postignut tek u 
nacionalističkoj literaturi 19-og vijeka. U literaturi 19-og vijeka Lazarov 
kristoliki karakter zadobiva izrazitu formu. Lazar preuzima ličnost Krista 
sa vitezovima-učenicima, on je ubijen i sa njim umire srpska nacija, da bi 
ponovo bila oživljena sa oživljavanjem Lazara.(cf. Emmert 1990; Vucinich 
1991) Turci su tako izjednačeni sa ubicama Krista a Vuk Branković, “unu- 
trašnji Turčin”, postaje simbol i pradjedovsko prokletstvo svih slavenskih 
Muslimana. 177 

Klasična ilustracija ovoga je Gorski vijenac čiji je autor knez-biskup 
Petar II (poznat pod pseudonimom Njegoš), koji prikazuje crnogorsko 
istrebljenje Muslimana, Istragu Poturnica u 18-om vijeku. Drama počinje 
sa biskupom Danilom, koji igra glavnu ulogu u drami, kako lamentira 


176 Vidi Tribunal Watch 1995. i US Congress 1995. Za genocid u BiH su optuženi predsjednik 
Republika Srpska Radovan Karadžić; general Srpske vojske Ratko Mladić; Dušan Sikirica, 
komandant logora za ubijanje Keraterm u blizini Prijedora; Goran Jelisić, komandant logora 
za ubijanje Brčko-Luka; Zeljko Meakić, komandant logora za ubijanje Omarska u blizini 
Prijedora; i Dragan Nikolić, komandant logora za ubijanje u blizini Vlasenice. 

177 Sa ovog stanovišta, religijski element u srpskom nacinalizmu 19-og vijeka je mnogo važniji 
nego što nam ukazauju radovi kao što je Imagined Communities Benedicta Andersona. Mada 
je lingvističko očišćenje bilo važno za konstrukciju srpske nacije u 19. vijeku, religijski ele- 
mant je takođe bio bitan.Greenwalt (1994) je posebno koristan u ovom pogledu. 

o zlu islama, tragediji Kosova i izdaji Vuka Brankovića. Danilovi ratnici 
predlažu slavljenje svetog dana (Pentecosta) čišćenjem zemlje od ne-kršća- 
na. Hor pjeva: “Visoke planine čuju se smradom ne-kršćana”. Jedan od 
Danilovih ratnika proglašava da se borba neće završiti “dok mi ili Turci 
ne budemo istrebljeni.” Nazivanje slavenskih Muslimana “Turcima” kri- 
stalizuje stanovište da su Muslimani prelaženjem na islam promijenili svoj 
rasni identitet i da su postali Turci koji su ubili kršćanskog kneza Lazara. 

Sukob je izrazito stavljen van kategorije krvne osvete, koja je uobičajena 
na Balkanu. U plemenskoj Crnoj Gori i Srbiji, krvna osveta, koliko nemi- 
losrdna i fatalna, može biti pomirena; to nije beskonačno. (Boehm 1984.) 
Kumska ceremonija je način da se klanovi koji su pali u krvne osvete pomire. 
U Gorskom Vijencu, kada Muslimani predlažu kumsko pomirenje, Dani- 
lovi ljudi prigovaraju da kumska ceremonija zahtijeva krštenje. Muslimani 
nude ekumensku sličnost, navodeći da je muslimanska ceremonija šišanja 
paralelna njibovoj tradiciji krštenja. Danilovi ljudi odgovaraju bujicom uvre- 
da protiv islama, Poslanika i muslimana. Sa svakim talasom vrijeđanja, hor je 
uzvikivao “Tako, već nikako” da pokaže “djelo” koje mora biti urađeno. Dra- 
ma se završava pobjedničkim istrebljenjem slavenskih Muslimana na Badnje 
Veče kao formalnim iniciranjem srpske nacionalnosti. 

Prelaskom sukoba iz područja krvne osvete u kosmički duel dobra i 
zla, Njegoš je stavio slavenske Muslimane u trajno stanje različitosti onib 
drugib. Simpatični kvaliteti Muslimana su zadnje iskušenje Danila. Ma 
koliko osobno simpatični, Muslimani su ubice Krista, “klevetnici”, “plju- 
vači krsta”. Poslije klanja Muslimana - ljudi, žena, djece - srpski ratnici 
uzimaju pričešće bez ispovijesti što je bilo obavezno nakon krvne osvete. 178 

Izrazitost kristološkog primjera Njegoševog prikazivanja Kosovskog 
mita našlo je odjeka u umjetnosti i literaturi nastaloj ili sakupljenoj za vri- 
jeme romantizma, posebno u dijelu poezije poznatom kao “Posljednja ve- 
čera”, koji prikazuje Lazarovu gozbu uoči bitke na Kosovu. Lazar zna da 
će biti izdat, i sumnja u Miloša, najpouzdanijeg viteza koji je i ranije bio 
klevetan. Knez nazdravlja Milošu i u zdravici ga optužuje. Jako uvrijeđen, 

178 Milovan Đilas, jedan od oduševljenika Gorskim vijencom, smatra da je historijsko istrebljenje 
crnogorskih Muslimana bilo “proces” prije nego pojedinačan “događaj”, te da ga je vladika 
Petar uobličio u jedinstven čin zbog književnih i ideoloških razloga (Đilas 1966: хх). Dok 
postoji sumnja o tome da li je istraga poturica, “istrebljenje slavenskih Muslimana” bila poje- 
dinačan događaj krajem 18-og vijeka, nema sumnje o tome šta se desilo 1992. 

Miloš obećava da će da dokaže svoju lojalnost ubijanjem sultana prije bitke. 
On tada pokaže prstom na pravog izdajnika, Vuka Brankovića. (Vucinich 
1991: 113) Lazarova posljednja večera je predstavljena u litografiji Adama 
Stefanovića “Kneževa večera” sa Lazarom u centru gozbnog stola, okruženog 
vitezovima u pozama hiljada slika Kristovih učenika, sa svjetlošću koja oba- 
sjava kneza i izdajnika Vuka tiho u pozadini (Vucinich 1991: 287, Fig. 21). 

Kao dio priprema za proslavom 600 godišnjice Kosova, oživljen je in- 
teres za Njegoša. Važnost Njegoša, činjenica da su njegovi stihovi memo- 
rirani od strane velikog broja Srba, i ideja da je Njegoš, pjesnik srpskog 
raspeća i budućeg oživljenja, bio oživljen, su sve bili elementi Kosovskog 
memorijala 1989. “Kroz cijelu Srbiju, Vojvodinu i Crnu Goru, ljudi na 
skupovima su nosili slike Njegoša i postere sa njegovim stihovima” napisao 
je Pavle Zorić, nastavljajući naglašavati: “Ovo je bio nezaboravan prizor. 
Postoji li išta ljepše, iskrenije i bogatije ... Njegoš je oživljen u sjećanju 
ljudi” (Vukadinović, 1989: 79). 

“Izdaja rase” je glavna tema Gorskog vijenca i vrste srpske literature 
koja ga predstavlja. Prelaženjem na islam, Njegoš insistira da su slavenski 
Muslimani postali “Turci”. Ivo Andrić, jugoslavenski Nobelov laureat za 
književnost, piše da: 

Njegoš, koji se smatra da istinito izražava način mišljenja i razumijeva- 
nja naroda, prikazuje na sebi svojstven i plastičan način proces prelaženja 
na islam ovako: “ Lavovi (oni koji su ostali kršćani) promijeniše se u orače 
zemlje / kukavice i škrti pretvoriše se u Turke.” (Andrić 1990: 20) 

Ako je ovo poruka “naroda”, bosanski Muslimani po definiciji nisu dio 
naroda, iako su smatrani potomcima zajedničkih predaka Srba i Hrvata. 
Za Andrića, stara Bosanska crkva, proganjana kao krivovjerna od strane 
katoličkih i pravoslavnih snaga bila je znak “mlade Slavenske rase” rascije- 
pana izmedu “neznabožačkih poimanja sa dualističkom bojom i nejasnih 
kršćanskih dogmi”. Većina Bosanaca vjeruju da su pripadnici Bosanske 
Crkve, zvani Bogumili ili Patareni, bili preci bosanskih Muslimana. Andrić 
prikazuje bosanske Muslimane ne samo kao kukavice i škrtice te “nezna- 
božački element mlade rase”, nego konačno kao pokvareni “Orijent” koji 



Michael SELLS 
136 


je otcijepio slavensku rasu od “civilizacijskih tokova” Zapada (1990:16ff). 

Andrićev najpoznatiji roman koncentriše se na most na rijeci Drini ko- 
jeg je sagradio Mehmed-paša Sokolović, Srbin koji je odveden u Istanbul i 
koji je postao paša. Da udovolje vilama koje su čuvale konstrukciju mosta, 
građevinari su morali da uzidaju dva kršćanska dječaka. Dvije rupe na mostu 
su interpretirane kao mjesto gdje majke dječaka dođu da doje svoje bebe. 

Priča kristalizira stanovište da je suštinski kršćanska rasa Slavena uzi- 
dana u konstrukciju jedne strane religije. Ona isto predstavlja opsesiju 
osmanlijskom praksom biranja srpskih dječaka koji su slati u Istanbul i 
odgajani kao muslimani; takvi ljudi, ma koliko uspješni, ostaju vječni pro- 
gnanici unutar sebe, odsječeni od kršćanskog, suštine njihovih slavenskih 
duša. Glavni događaj u romanu Na Drini ćuprija je nabijanje na kolac srp- 
skog pobunjenika od straneTuraka i njihovih pomagača, bosanskih Musli- 
mana i Cigana. Scena sadrži dug, anatomski detaljno prikazan opis smrti 
srpskog heroja, sa moćnim dozivanjem raspeća. 

Andrić je heroj srpskih i hrvatskih nacionalista koji su “čistili” Musli- 
mane iz Bosne. 179 Dvadeset osmog juna 1989., oko milion hodočasnika 
nahrupilo je na Kosovo na komemoraciju 600 godišnjice bitke. (Malcolm 
1994: 213ff) Tom prilikom, srbijanski predsjednik Slobodan Milošević kon- 
solidirao je tri godine napora u poticanju i prisvajanju radikalnog nacional- 
nog osjećanja. Za tri godine, oni koji su režirali komemoraciju, učestvovali u 
njoj i sjedili u prvim redovima 1989., bili su među organizatorima i izvršite- 
ljima neopisivih zlodjela nad bosanskim civilima (Glenny 1993: 39). 

Kosovski "genocid" 

“Yi zataškavate broj zlodjela po glavi na Kosovu koji je besprimjeran u 
dvadesetom vijeku. To je zauvijek zabilježeno, ali ne samo na papiru. Sud- 
stvo je posrnulo pod težinom neriješenih sporova. A svaki spor je drama. 
Srpske kuće, gluhe i prazne, tonu zajedno sa grobovima, tako da će i kuće 
i grobovi ubrzo nestati” (Vukadinović 1989: 69). 

179 Za oživljavanje i nacionalističko politiziranje radova Andrića i Njegoša, vidi Ramet (1992: 
28-29) i Glenny (1993: 22). Ovo sažeto čitanje Njegoša i Andrića nije pravedno prema 
obimu njihovog rada, niti ima za cilj da objasni genocid u Bosni. Ono ima za cilj da ilustruje 
da religija, uprkos čestom negiranju, jeste stvarno moćan i uticajan element u ovoj tragediji i 
da identifikuje religijske ideologije koje su tu umiješane. 

Gornja globalna denuncijacija Albanaca je iz govora koji je održao Mi- 
lan Komnenić na sastanku “Srbi i Albanci u Jugoslaviji danas” 26. aprila 
1988. Govor je zatim uključen u jednu od memorijalnih knjiga o 600 godiš- 
njici bitke na Kosovu, kakav je specijalni broj Srpskog književnog glasnika. 

Neki nazivaju Kosovo “Srpski Jerusalim”. Ne samo da je Kosovo mje- 
sto arhetipskog događaja u srpskoj romantičnoj mitologiji već je i centar 
mnogih srpskih remek-djela vjerske arhitekture i staro sjedište Srpske pra- 
voslavne patrijaršije. Srpska Patrijaršija je uspostavljena u Peći na Kosovu 
1346. godine. Patrijaršija je obnovljena 1557. godine od strane Mehmed- 
paše Sokolovića, za vrijeme vladavine Sulejmana Veličanstvenog i vjeruje se 
da je prvi Srbin koji je zauzeo patrijarhsku stolicu bio Mehmed-pašin brat. 
Patrijaršija je trajala do 1765. kada je, za vrijeme povećanog srpskog otpora 
osmanlijskoj vladavini, ukinuta. 

Ideja čišćenja većinskog albanskog stanovništva sa Kosova javljala se u 
periodima kriza u modernoj srpskoj historiji. U periodu između dva svjetska 
rata, Albanci na Kosovu su potiskivani i srpska kolonizacija je ohrabrivana. 
Tito je 1966. djelomično pristao na zahtjeve Albanaca za više autonomije. 
Kosovu je 1974. dat specijalni status autonomne pokrajine, unutar Repu- 
blike Srbije ali sa svojim vlastitim glasom u jugoslavenskom Predsjedništvu. 

Radikalni nacionalisti, srpski sveštenici i ogranak jugoslavenske komu- 
nističke partije (SKJ) počeli su 1986. veliku kampanju dramatično optužu- 
jući Albance da su umiješani u “genocid” protiv Srba. Optužba za genocid je 
sastavljena sa jezivim pričama o silovanjima, premlaćivanju časnih sestara i 
drugim zlodjelima. Povećani albanski natalitet, navedeno je, dio je ovog ge- 
nocida. U januaru je 200 beogradskih intelektualaca potpisalo peticiju jugo- 
slavenskoj i srpskoj nacionalnoj skupštini nazvanu “Memorandum”. Memo- 
randum je zahtijevao rekonstruiranje odnosa autonomne pokrajine Kosova 
sa Srbijom. On je okarakterisao autonomnu i većinsku upravu na Kosovu, 
zasnovanu na jugoslavenskoj ustavnoj reformi 1974., kao “nacionalnu izda- 
ju” i dio antisrpske zavjere. On je takođe govorio o “genocidu” na Kosovu. 

Sta je bilo istina od ovih teških optužbi, čije ponavljanje je pomoglo 
oživljenju radikalnog srpskog nacionalizma unutar Jugoslavije? Prema po- 
licijskim podacima broj silovanja u Albaniji je bio manji od onog u Srbiji. 
Prema istim podacima, postojao je tačno jedan dokumentovan primjer 
silovanja Srpkinje od strane Albanca. Kada su Mihajlo Marković i druga 

dvojica proponenata optužbe za Kosovski genocid bili suočeni sa ovim 
činjenicama, oni nisu imali odgovora. U stvari, oni su nastavili da pred- 
stavljaju neosnovane optužbe kao činjenice, pozivajući se na aspiracije al- 
banskog rukovodstva za “etnički čisto” Kosovo (Magaš 1993: 57-58). 

Uprkos navodima srpskih nacionalista da je Albancima dat specijalni 
blagi tretman, istina je bila suprotno. Amnesty International izvjestila je da 
Albanci, koji sačinjavaju 8% stanovništva Jugoslavije, predstavljaju 75% za- 
tvorenika savjesti. (Helsinlđ Watch 1986, 1989, 1990) Navodi o genocidu, 
rasprostranjenom etničld-izazvanom silovanju i sistematskom uništavanju 
kulturnog nasljedstva ne samo da nisu bili tačni i puni unutrašnjih kontradik- 
cija, već i krajnje lažni. Kako su zvaničnici Visokog komesarijata za izbjeglice 
Ujedinjenih nacija (UNHCR) u Istočnoj Bosni izvjestili, tvrdnje srpskih na- 
cionalista o “genocidu”, etničkom čišćenju”, “masovnim silovanjima” i “kul- 
turnom uništavanju” protiv Srba u određenom regionu je bila šifra za srpske 
milicije iz Bosne i Srbije da počnu “etničko čišćenje” regiona, praktikujući u 
stvari sva zlodjela za koja su oni netačno navodili da su rađena protiv Srba. 

Jasan primjer eskalacije retorike i optužbi za genocid može se naći u na- 
činu izražavanja srpskih pravoslavnih vođa. Sveti arhijerejski sabor je 1969. 
pisao jugoslavenskom predsjedniku Titu izražavajući zabrinutost za uništava- 
nje srpske imovine i zastrašivanje Srba na Kosovu. Jezik pisma je konkretan a 
zabrinutost je bila zasnovana na istinitim incidentima koji su objašnjeni bez 
etničkog ili vjerskog vrijeđanja ili skupne osude svih Albanaca. (G. Filipović 
1989: 354-55) U Apelu srpskih sveštenika i monaha 1982. na Veliki Petak, je- 
zik se već promijenio. Sa konstantnim aluzijama na teme raspeća srpske nacije, 
boj iz 1389., vjekovni plan Albanaca da unište srpsku kulturu, pokvarenost 
Osmanlijskih Turaka, apel je vezao svu ovu historiju za optužbu za genocid: 

“Nije pretjerano reći da je planirani GENOCID (naglašavanje u origi- 
nalu) počinjen protiv srpskog naroda na Kosovu! Sta bi drugo bilo znače- 
nje “etnički čistog Kosova” koji je nemilosrdno stavljen u praksu kroz ne- 
prestanu i beskonačnu migraciju?” (G. Filipović 1989: 355-60). U 1987. 
godini, 60.000 Srba je potpisalo peticiju protestujući protiv “fašističkog 
genocida” na Kosovu. (G. Filipović 1989: 360-63) Ni u jednom od ovih 
članaka, peticija i apela ne postoji dokaz o albanskom programu da stvori 
“etnički čistu” državu na Kosovu, niti je tvrdnja da je preko 250.000 Alba- 
naca iz Albanije uselilo na Kosovo ikada argumentirana. 

Jezik “genocida”, koji je uveden kao prikladno sredstvo za ujedinjenje 
srpskih nacionalista pretvoren 1992. godine u šifru za genocid od stra- 
ne srpskih nacionalista. Sifra je očevidna u antialbanskoj literaturi tog 
perioda. Tako, Milan Komnenić ističe srpsku nacionalističku tvrdnju da 
su 300.000 kosovskih Albanaca izbjeglice iz Albanije i da ih treba vratiti 
tamo. Komnenić dalje citira Njegoša: 

“Mi ne tražimo milost od vas, nemojte ni vi od nas. Nikada nam je 
niste dali, i mi je više nemamo pravo ni vama dati. Da, mi smo, prema 
riječima Dostojevskog, jevanđeljski narod, ali mi smo vjerni gorskom Je- 
vanđelju Njegoša. Nemojte se pretvarati da nas volite, jer mi vas ne volimo. 
Mi smo davno pojeli dotrajali kolač internacionalizma koji nas je lažno 
sjedinjavao u bratstvu i jedinstvu” (Vukadinović 1989: 70). 

Ovakvo otvoreno neuvažavanje ideje “bratstva i jedinstva” koja je bila 
široko pribvaćena kao uslov bez koga se ne može za držanje na okupu osjet- 
ljivog etno-vjerskog tkiva Jugoslavije, objavljeno u prestižnom srpskom knji- 
ževnom časopisu, bilo je ništa manje nego otvoreno proglašenje rata. 

Takav je bio kontekst 600 godišnjice bitke na Kosovu. Iako je mržnja 
bila uperena protiv Albanaca na Kosovu, literatura i arhetipi su učinili 
slavenske Muslimane posebno ranjivim. Od godišnjice bitke na Kosovu, 
kontrukcija jezika o “genocidu” protiv Srba na Kosovu je bila spojena sa 
orginalnim mučeništvom Kneza Lazara. U takvoj perspektivi nije bilo 
sigurnosti. Cak i miroljubivi osmijeh mogao je postati osmijeh izdajice, 
Vuka Brankovića, Srpskog Jude. 


POVRATAK USTAŠA 

Paralelno konstrukciji navodnog genocida na Kosovu, srpski nacionalisti 
su otpočeli tvrdnje o povratku ustaštva. Kao što su Kosovski Albanci, kao 
grupa držani odgovornim za saradnju sa Nijemcima u Drugom svjetskom 
ratu, svi Hrvati su došli pod sumnju za ustašku aktivnost. Bosanski Mu- 
slimani su također postali predmet skupne krivice. Za vrijeme Drugog 
svjetskog rata, Muslimani Bosne su se našli na svim stranama; neki su se 
borili zajedno sa ustašama, veliki broj sa partizanima i mnogi drugi su ma- 
sakrirani od strane ustaških i četničkih grupa. 

Како je polarizacija rasla, srpsko sveštenstvo i srpski nacionalisti su 
počeli program iskopavanja kosti srpskih žrtava ustaštva u Drugom svjet- 
skom ratu. Ekshumacija žrtava ustaškog genocida se događala uporedno 
sa procesijom izlaganja kosti Kneza Lazara. Na ovaj način bol i bijes živog 
sjećanja (mnogi Srbi su izgubili porodice u Drugom svjetskom ratu) bio je 
pomiješan sa bolom i bijesom mitskog vremena - moćna veza koja povezu- 
je Drugi svjetski rat i 1389. godinu. 

600 godišnjica: izdata tradicija 

Sa 28. junom 1989., Kosovski mit i historija su kompletno bili naciona- 
lizirani i usvojeni. U ovom epohalnom momentu srpske historije, Slobodan 
Milošević je stajao na podiumu ogromne pozorišne scene. Direktno iza Mi- 
loševića je bila velika slika božura intenzivno predstavljanih kao simbol krvi 
mučenika ubijenib na Kosovu. Iznad njib je bio masivni srpski nacionalistič- 
ki znak: pravoslavni krst okružen sa četiri ćirilička s, što znači „Samo sloga 
Srbina spašava”. Puna simbolična moć kosovske teme, bjes i strah proizveden 
optuživanjem kosovskih Albanaca za genocid i oživljavanjem ustaških zlodje- 
la, te fundamentalna ikonografija Kosova bili su vješto spojeni sa poznatim 
kultom ličnosti iz Titove ere. Slike Kneza Lazara i slike Slobodana Miloševića 
su viđene jedne uz druge u srpskim kućama i na proslavi na Kosovu. 

Ono što se desilo u Jugoslaviji nije rezultat nekog jedinstvenog balkan- 
skog antagonizma; takvi antagonizmi postoje u svakom društvu. Medijska 
kampanja je stalnim ponavljanjem dovela optužbe protiv Albanaca na Koso- 
vu, navodnu ustašku prirodu svih Hrvata i navodnu izdaju slavenskih Musli- 
mana, do samog vrhunca (Gagnon 1995: 191-92). Jedan pokazatelj srpskih 
nacionalističkib medija je djelo crtača karikatura Milenka Mihajlovića. U 
maju 1989., na vrhuncu kosovskog spora i srpskog bijesa povodom alban- 
skog nataliteta, Mihajlović je objavio crtež prikazujući borde albanskih beba, 
sa ludačkim grimasama na licima, kako izlaze iz figure Maršala Tita predstav- 
ljene kao pčela matica. Septembra 1989., on je nacrtao ustaše kako pecaju 
srpske bebe bodljikavom udicom. Kako su srpski mediji povećavali pritisak 
optužbama da su svi Hrvati suštinski genocidni, Mihajlović je objavio crtež u 
januaru 1990. prikazivajući rimokatoličkog prelata sa brojanicom napravlje- 
nom od očnih jabučica srpske djece i srpskom djecom praznih očnih duplja 

oko njega. Mihajlovićev crtež iz septembra 1990. prikazuje rimokatoličkog 
prelata sa muslimanskim liderom u fesu kako raspravljaju o srpskom djetetu. 
Prelat traži pokrštenje dok musliman traži sunećenje. Drugi rad prikazuje 
prelata kako vadi djetetu oči, dok mu musliman, ludački se cereći, guli kožu 
sa čela velikim nožem. Mihajlovićevi crteži nisu bili objavljeni u nepoznatim 
časopisima, već u beogradskim Književnim novinama, službenom organu 
Udruženja srpskih pisaca (Banac 1994: 36-43). 

U isto vrijeme, Jugoslavenska narodna armija, zadnja snaga federalne 
kohezije poslije raspada jugoslavenske komunističke partije i federalne vla- 
de, transformirana je u srpskonacionalističko oruđe borbe za Veliku Srbiju. 
(Gagnon 1995:195-96) Velike čistke ne-Srba i Srba koji nisu bili dovoljno 
nacionalistički opredijeljeni su počele ranih 1990-ih i nastavile su se sve do 
vremena pisanja ovoga teksta. Sa 1992. godinom, Jugoslavenska armija je 
bila transformirana u instrument srpskog nacionalizma i otvrdnuta kroz 
krvoprolića srpsko-hrvatskog rata i uništenje Vukovara. 

Konačno, ekstremnoj margini srpske politike, predstavljenoj etnofaši- 
stičkim liderom Vojislavom Sešeljom i vođama milicija kao što su Arkan, 
Mirko Jović i Dragoslav Bokan, Milošević je dao pristup medijima, poli- 
tičku podršku, vojnu i bezbjednosnu zaštitu i pokroviteljstvo. Ove grupe 
su bile te - njih preko četrdeset, kako ib je pobrojao srpski demokrat- 
sko-opozicioni časopis Vreme - koje su brižljivo sarađivale sa regularnim 
srpskim snagama u ranoj 1992. da prošire teror kroz Istočnu i Sjevernu 
Bosnu. 180 Milicije Vojislava Sešelja su počinile najodvratnija zlodjela(Wo- 
odward 1995a: 356). Kada se Sešelj usprotivio Miloševiću, Milošević je 
pružio zaštitu drugom lideru, Arkanu. 

180 Ove grupe su spomenute od strane Glennyja (1993), ali da bi se shvatila njihova saradnja sa Jugo- 
slavenskom armijom i snagama bezbjednosti, treba konsultirati Vreme. Posebno upečatljiv primjer 
saradnje regularne Armije i neregularnih odreda za genocid desio se nakon što je Jugoslavens- 
ka armija zauzeia grad Vukovar 1991. Videotraka je zabilježila oficire Jugoslavenske Armije ukl- 
jučujući ključnu ličnost pukovnika Veselina Sljivančanina kako odbijaju pristup Međunardonom 
Crvenom Krstu do preko dvije stotine zarobljenika koji su izvedeni iz bolnice u Vukovaru. Ovi 
zarobljenici uključivali su ranjene hrvatske vojnike, medicinske sestre i ostalo bolničko osoblje. Na 
traci su takođe grupe četničkih neregularnih trupa sa bradama, rancima i puškama. Prema izjavi 
jednog od nekoliko preživjelih, zarobljenici su bili predati neregularnim grupama od strane Jugo- 
slavenske armije. Neregularne grupe su ih surovo tukle ubijajući neke na licu mjesta. Preživjeli su 
prebačeni na svinjsku farmu Ovčara, gdje su udarani u zglobove palicama i kundacima pušaka. 
Ekshumacione ekipe organizacija za ljudska prava su otkrile masovnu grobnicu sa stotinama žrtava 
koje su bile ubijene sa malokalibarskim mecima ispaljenim u glavu. Istraživanje ratnih zločina na 
Ovčari bilo je usporeno miješanjem lokalnih srpskih civilnih i vojnih vlasti. 

Sa takvom strategijom, Kosovski mit je bio spreman za upotrebu. Isto 
kao što su sjećanja Kristove muke na Veliki Petak bila upotrebljena od stra- 
ne antisemita da izazovu napade na Jevreje, tako je Kosovski pomen postao 
prilika za proganjanje. Kada je međunarodna “kontakt grupa” predložila 
mirovni plan koji bi dao Srbima, kojih je 32% u Bosni, 49% teritorije, 
uključujući mjesta gdje su oni proveli najsistematičnije etničko čišćenje”, 
Srpska Crkva žestoko se usprotivila mirovnom planu i napala srbijansku 
vladu Slobodana Miloševića koja je podržala taj plan. (cf. Cigar 1995.) 

Već 1989. Kosovski mit je postao kompleks simbola, sastavljen od 
teme Kristovog ubice, straha od izdajice, Kosovskog “genocida” i oživljenja 
ustaštva. Kroz stalno ponavljanje, navodi su zadobili vlastito postojanje. 
Zatim su se prenijeli u svijet strahota. Reporteri i zvaničnici UN-a koji su 
lično svjedočili zlodjela Srpskih snaga 1992. u Bosni počeli su da uočava- 
ju obrasce. Masakr bi se obično desio u nekom selu odmah nakon što bi 
lokalne vijesti počele objavljivati da hrvatsko i muslimansko stanovništvo 
planira da istrijebi Srbe. U stvari, prateći ovaj obrazac neki reporteri su bili 
u mogućnosti da slijede lance masakra i centara za ubijanje. (cf. Gutman 
1993.) Jasan primjer ovog procesa na djelu je ponuđen od strane UNH- 
CR-ovog službenika Jose Maria Mendiluce: 

“Ja sam znao kako sistem etničkog čišćenja funkcionira i u Zvorniku 
sam imao priliku da tome budem očevidac. Danima, beogradski medi- 
ji su pisali kako postoji namjera da se pobiju Srbi u Zvorniku. Vlasti u 
Zvorniku su shvatile da je u pitanju tipični manevar Sešeljovih radikalnih 
dobrovoljaca. Ovaj manever je stalno prethodio ubijanju Muslimana, kao 
što se desilo u Bijeljini i mnogim drugim mjestima uzduž lijeve obale rijeke 
Drine. Bilo je mnogo vojnika, tenkova i pucnjave u gradu. Vjerujem da 
su bili preokupirani pucnjavom i ubijanjem da me nisu primijetili. Bilo 
je mnogo leševa razbacanih oko mene i primijetio sam kako ubijaju stare 
ljude koji nisu mogli da pobjegnu” (Vreme, 12/26/94). 

Cak ni iskazi očevidaca nisu uzdrmali ideološku strukturu etničkog 
čišćenja. U pravdanju zlodjela u Bosni, srpsld nacionalisti bi pokazali 
na zlodjela počinjena od strane Hrvata. Kada je isticano da muslimansko 
stanovništvo nema veze sa Hrvatskom vojskom i da su u stvari Muslima- 
ni bili napadnuti 1993. od strane Hrvatske vojske, srpski nacionalisti su 
onda okrivljavali sve Muslimane za djela onih koji su se borili u ustaškim 

redovima. Kada je isticano da su se mnoge nastradale porodice borile pro- 
tiv ustaša, srpski nacionalisti su onda prelazili na optužbe protiv Osman- 
lijske pokvarenosti i tretirali muslimane kao Turke. Kada je isticano da su 
slavenski Muslimani domaće stanovništvo u tom regionu kao i pravoslav- 
ni kršćani ili katolici, onda bi se čule tvrdnje da su bosanski Muslimani 
fundamentalisti i da Srbija brani Zapad od fundamentalističke opasnosti 
radikalnog islama. Kada je isticano da su, u stvari, bosanski Muslimani 
antifundamentalistički po tradiciji i karakteru, srpski nacionalisti bi insi- 
stirali da je ovo građanski rat, u kojem su sve strane krive, u kome nema 
anđela i da bi svijet trebao da dopusti narodima umiješanim u sukob da 
riješe svoje probleme. Ove zadnje dvije pozicije, iako su dio unutrašnjeg 
srpskog nacionalnog kompleksa simbola, su isto upletene u međunarodnu 
raspravu o Balkanizmu i Orijentalizmu. Da bi ih istražili, moramo se od- 
maći od Kosovskog polja ka širem okviru reference. 

IZMEDU ORIJENTALIZMA I BALKANIZMA 

Godine 1983. Alija Izetbegović je bio osuđen i zatvoren zbog pisanja 
Islamske deklaracije. Nekoliko godina poslije, on je napisao mnogo širi 
rad, Islam između istoka i zapada, koji predlaže dva modela - islam i evrop- 
sku liberalnu demokratiju - kao rješenje za probleme koji su mučili Evropu 
u to vrijeme. Kada je Izetbegović postao predsjednik Bosne 1989., veliki 
broj Bosanaca nije bio pročitao Islamsku deklaraciju. 

Srpski ultranacionalisti ne samo da su je pročitali, već su je pono- 
vo i štampali, i koristili kao glavni element u njihovom navodu da brane 
Zapadni svijet od radikalnih islamskih fundamentalista u Bosni. Iako je 
Izetbegović molio Evropu da ne prizna Hrvatsku dok se ne riješi pitanje 
srpskih manjina u Hrvatskoj i Bosni, srpski nacionalisti su ga optužili za 
napuštanje Jugoslavije sa ciljem da osnuje islamsku državu. (Woodward 
1995: 226) Drugi pokazatelj ovog navodnog militantnog islamskog plana 
da uspostavi fundamentalističku državu u Bosni bila je činjenica da je Ha- 
ris Silajdžić (sada premijer Bosne) bio u Libiji, i činjenica da su neki bosan- 
ski Muslimani imali specijalne odnose sa Libijom u vrijeme kada su Libija 
i Jugoslavija sebe smatrale saveznicima u pokretu nesvrstanih zemalja. Iro- 
nično, vlada Libije je bila jedna od Miloševićevih najlojalnijih pomagača. 

Optužbe za fundamentalizam su stavljene - bez ikakvog jasnog razu- 
mijevanja kontradikcije - zajedno sa optužbom da su bosanski Muslimani 
planirali da ponovo uspostave Osmanlijsku vladavinu nad Bosnom. Nije 
teško u ovom jeziku vidjeti tragove “orijentalizma”, shvatanja po kojem 
“Orijentalci” - što bez sumnje znači Muslimani, bilo kojeg geografskog 
porijelda - su prirodno senzualisti, ekstravaganti, autoritarni i, na kraju, 
perverzni (cf. Said 1976). Bilo je potrebno ubiti Muslimane jer bosan- 
ski Muslimani žele da “ukradu srpske žene za svoje hareme”. Prodiranje 
u “harem” je uobičajena karakteristika orijentalističkog diskursa. Odraža- 
vajući evropski rasizam 19-og vijeka, orijentalizam je služio kao pogodno 
opravdanje za odbijanje namjere ne-Evropljana da legitimišu svoj moralni 
i politički autoritet. 

Termin “harem” je islamski termin za nešto sveto, i odnosi se posebno 
na vremena, mjesta i objekte kojima je pristup ritualno kontroliran. Kaba 
u Melcki je glavni islamski harem. Mihrab, udubljenje za molitvu u svakoj 
džamiji koje usmjerava vjernike prema Melcki, je znak sakralnosti. Obe- 
ščašćenje muslimanskih žena je prema tome jednako obaščašćenju ostalih 
“harema”. Uprkos činjenici da su srpski vojnici dobro znali da bosanski 
Muslimani ne praktikuju poligamiju, tvrdnja da Bosanci žele da “ukradu 
srpske žene za svoje hareme” je upotrebljavana od strane vojske kao sred- 
stvo indoktrinacije. 

Tendencija upotrebljavanja “Muslimana” u “orijentalističkom” smislu 
je omogućila prenijeti, ako ne opasnost, onda makar razlog za sumnjanje u 
integritet zajednice. Posebno razdražujuće za mnoge Bosance je bila kon- 
stantna referenca diplomata NATO-zemalja i novinara na “Muslimansko 
- dominirajuću vladu Bosne i Hercegovine “. Bosanci pitaju zašto nema 
isto tako reference na Protestantsko - dominirajuću vladu Amerike ili An- 
glikanski - dominirajuću vladu Britanije. 

Iza orijentalističke propagande stajali su srpski nacionalistički aka- 
demici. Miroljub Jevtić, profesor političkih nauka na beogradskom Uni- 
verzitetu, objašnjava neizbježnu opasnost Evropi od strane Muslimana, 
činjenicom da bosanski Muslimani imaju “krv” Kosovskih mučenika na 
rukama. Aleksandar Popović, srpski akademik koji je postao nacionalista, 
piše o islamu kao fundamentalno “totalitarnoj” vjeri pošto on obuhvaća 
sve aspekte života (Popović 1990: 1-10). Upotreba termina “totalitarizam” 

izjednačava islam sa staljinističkim i nacističkim režimima, čije su rane još 
svježe u bivšoj Jugoslaviji, i prenosi bol tih rana na generički način na cijeli 
narod, identificiran kao Muslimani. Diplomate NATO zemalja su bili do- 
voljno pažljivi da javno ne objave antiislamska mišljenja, ali njihovo odbi- 
janje da dozvole oružje Bosancima čim bi se branili, opravdano navodom 
da bi takvo oružje samo dodalo “ulje” na vatru ili stvorilo “jednaka polja 
smrti”, bazirano je čvrsto na strahu od islama (Malcolm 1994:1; O’Ballan- 
ce 1995: 249). Međutim, neprestalnim podsticanjem na etničku podje- 
lu, oni su doprinijeli mogućnosti da bi ostatak Bosne mogao da postane 
islamska država. 181 Ironično, dok su bosanski Muslimani bili sprečavani 
od strane evropskih sila da dobiju oružje za odbranu, iz straha od njiho- 
vog mogućeg fundamentalizma, pomoć iz islamskog svijeta je bila spora, 
djelomično i zbog toga što su neki muslimanski lideri vidjeli Bosance kao 
manje ustrajne u praktikovanju islama. 

Bosanski Muslimani su viktimizirani i na drugi način. Oni ne samo da 
su bili žrtve dehumanizirajuće orijentalističke rasprave o muslimanima, već 
su isto tako bili predmet jednako dehumanizirajuće rasprave o balkanskim 
narodima u globalu. Beogradski i Paljanski režimi, podržani neprestano gla- 
sovima NATO sila, su našli za korisno da dehumanizuju sve strane u bal- 
kanskoj tragediji. Ovo je “građanski rat”, oni kažu, i ovo je način na koji se 
narodi na Balkanu ponašaju. Dehumanizacija Bosanaca kao “balkanskih” 
plemenskih neprijatelja, izvan vladavine uma i civilizacije, promovirana je 
od strane različitih Zapadnih diplomata kao glavni razlog za odbijanje da se 
zaustavi genocid kada je postao poznat u ranom ljetu 1992. 

Tvrdnja da je Balkan posebno neprikladan za civilizaciju ide nazad do 
Toynbee-ja. Balkan je previše blizak, historijski i geografski, Orijentu (čitaj 
islamu) da bi istinski bio dio Evrope, pretpostavka glasi. Ova konstrukcija 
balkanskih naroda i kultura kao nepristupačnih civilizacijskim standar- 
dima ponašanja i zatvorenih u nepromjenjive, vječne plemenske mržnje, 
je ponovo popularizirana u Balkanskim duhovima Roberta Kaplana, koji 
obitavaju na balkanskoj granici saTurskom, kao evropskim “stražnjim vra- 
tima” (Kaplan, 1992: 283). 

181 Diskusione grupe na internetu pokazuju mnogo više otvorenosti (kao soc.culture.bosna-her- 
zegvna, alt.current-events.bosnia, soc.culture.yugoslavia) ljutito pitajući zašto kršćani treba da 
pomažu muslimane, koji, u stvari, dobijaju ono što zaslužuju. 

Glavni aspekt balkanskog stereotipa je mitska historija nadljudskog 
srpskog ratnika. Srbi, navodi se, vezivali su za sebe mnoge nacističke di- 
vizije. Nikakav trud nije uložen da se ustanovi razlika izmedu partizana u 
Drugom svjetskom ratu, koji su bili multietničkog sastava i čiji su mnogi 
potomci nastradali u srpskom genocidu 1992. od strane etnonacionalistič- 
kih milicija pedeset godina kasnije. Paradigma o srpskoj nepobjedivosti 
služila je kao “zeleno svjetlo” za osvajanje i etničko čišćenje od strane srpske 
vojske Ratka Mladića. Kada je Hrvatska vojska vidjela da NATO sile ne 
samo da ne intervenišu da zaustave “etničko čišćenje” nego da su spremne 
da prepuste “očišćene” teritorije čistačima, ona je započela vlastitu kam- 
panju “etničkog čišćenja” protiv bosanskih Muslimana u zimu 1992. Za 
preko tri godine, NATO savez, najveći vojni savez u historiji čovječanstva, 
tvrdio je da bi vraćanje “očišćenih” područja od Srba zahtijevalo na stotine 
hiljada NATO kopnenih trupa i masovne gubitke. 

Politika sprečavanja širenja konflikta je bila politika Bushove, Mitte- 
randove i Majorove administracije, i ona je prepustila Bosance, dio po dio, 
etnonacionalističkom osvajanju. Clintonova pozicija, koja je identificirala 
ono što se desilo kao genocid, počela je da se mijenja kada je predsjednik 
Clinton stupio na dužnost, i kako se ona mijenjala, balkanistički jezik je 
polahko prodirao. Dana 10. februara 1993., Clinton je još priznavao ma- 
sovno kršenje ljudskih prava, ali sada već govoreći o sprečavanju širenja 
te prakse. Sa 26. martom 1993., Clinton je već govorio o “elegantnom 
pritisku” da bi osigurao “sporazum sa Srbima”; 25. aprila iste godine, on 
je napomenuo da je “Hitler poslao desetine hiljada vojnika u tu regiju ali 
nikada nije uspio da je potčini.” Balkanizam je odmah kombiniran sa tvrd- 
njama, iznijetim od strane srbijanskog predsjednika Slobodana Miloševića, 
predsjednika bosanskih Srba Radovana Karadžića, i Britanske vlade da to 
što se dešavalo jeste “građanski rat”. Sa 10. februarom 1994., dehumani- 
zacija Bosanaca je rezultirala Clintonovim okrivljavanjem žrtava: “Sve dok 
se ovi narodi ne umore da ubijaju jedni druge ... loše stvari će se nastaviti 
dešavati.” (Sullivan 1995: 14) 

Tvrdnja da su narodi Balkana nekako genetički ili historijski određeni 
da ubijaju jedni druge je bila glavno opravdanje za odbijanje Ujedinjenih 
nacija i NATO pakta da spase Bosance od genocida. “Dugotrajni antago- 
nizmi”, “stare plemenske mržnje”, “osvete” - su riječi koje se rijetko odnose 

na bilo kakvo ozbiljno razmatranje historije tog regiona. Isto kao što je 
genocid protiv Srba na Kosovu zadobio svoju sopstvenu “realnost” kroz 
manipulaciju neprestalnim ponavljanjem, tako je i konstrukcija o starim 
balkanskim plemenskim mržnjama - nepodložna pokušajima civilizirano- 
vih nacija da je promijene, zadobila svoju realnost. Za hiljade bosanskih 
Muslimana, Srba, Hrvata, Cigana, Jevreja i drugih, koji su umirali po- 
kušavajući da sačuvaju svoje nasljedstvo, biblioteke i spomenike, kao do- 
kaz petstogodišnje zajedničke baštine i civilizacije, ove ponavljane izjave 
o starom, nepromijenjivom balkanskom plemenskom mentalitetu etničke 
mržnje i masovnih ubistava, bile su posebno ironične. 182 

U suštini, strategija balkanizma je moralno izjednačavanje. “Nema an- 
đela u ovom sukobu” ponavlja se, kao da bi genocid trebao da bude samo 
stvar interesa ako su žrtve anđeli, a ne ljudska bića. Pošto ni jedna strana 
u bilo kojem ratu nije nikada bila lišena ukora, izjednačiti takve različite 
programe znači angažirati se u fundamentalnom činu neistine. 

Moralno izjednačavanje bilo je praćeno političkim izjednačavanjem. 
Dok su svečano objavljivale na Londonskoj konferenciji 1992. da će te- 
ritorijalni integritet Bosne biti štićen i da se vojna osvajanja neće priznati 
kao osnova mirovnog sporazuma, NATO sile su odmah proizvele paralelni 
jezik u kojem je bosanska vlada postala jedna od tri “zaraćene strane”. Poli- 
tičko izjednačavanje je dozvolilo napuštanje priznanja suverenosti Bosne i 
bilo na vrhuncu u Stoltenberg-Ovenovom planu juna 1993., gdje bi Bosna 
bila podijeljena po tajnom dogovoru izmedu srbijanskog predsjednika Slo- 
bodana Miloševića i hrvatskog predsjednika Franje Tuđmana (Woodward 
1995: 216). Načelo ovog plana, prema Lord Owenovom izrazu, bilo je 
“stvarnost na terenu”. Rezultat je bio mirovni plan koji je ponudio ono 
što je Londonska konferencija, koja je postavila Owena i Stoltenberga za 
mirovne posrednike, obećala da nikada neće biti urađeno. Teritorijalna 
osvajanja bi bila priznata. Srpski nacionalisti bi dobili većinu Bosne i Her- 
cegovine, hrvatski nacionalisti većinu preostalog, a Muslimani i drugi koji 
bi željeli da ostanu u Bosni bi bili prognani u nevezane enklave ili geta, sa 
malo vojne, ekonomske ili političke šanse da prežive. 

182 Za snažnu suprotnost takvim stereotipima vidi Mušanović (1992.), koji je predstavio sedamn- 
aest radova međunarodno poznatih sarajevskih umjetnika različitog religijskog porijekla, koji 
su nastali u Sarajevu u vrijeme opsade i bombardovanja. 

Možda najbolji primjer moralnog i političkog izjednačavanja vidi se u 
djelu Susan Woodward, istraživača na programu studija vanjske politike na 
Brookings Institutu. Po njenom mišljenju, problemi u Bosni nisu rezultat 
vjekovne plemenske mržnje, nego posljedice organizacijskog raspada na- 
kon Hladnog rata. U takvom pristupu, čini se da nema stvarnog zločina i 
nikoga odgovornog za zločin. Tako su “metodi preseljavanja stanovništva 
bili različiti”, “Muslimanska elita bila ubijena ili surovo protjerana” a “lo- 
kalna suparništva ohrabrivana da se iskazuju” (Woodward 1995a: ). 

Primijetite kako neprestalno korištenje pasivnih i neprelaznih glagola 
sistematično uldanja vršioca radnje. Nema imenovane strane koja vrši ove 
aktivnosti. One se samo dešavaju na određen način. Voodward dalje na- 
stavlja tvrditi da je “stradanje Muslimana kroz etničko čišćenje također bio 
rezultat političkog natjecanja prije rata, a ne etničke ili vjerske mržnje.” U 
svemu tome, centri za ubijanja i kampovi za silovanja, sistematska i ustraj- 
na praksa masakriranja, sistematično uništavanja svakog traga napadnutog 
naroda nisu spomenuti. Samo je upotreba opsadnog ratovanja (bombardo- 
vanja, prisilno izgladnjivanje i bolesti) spomenuta specihčno, sa navodom 
da je cilj takvog ratovanja bio da “ubijedi civile različitih etniciteta da na- 
puste gradove bez otpora” (1995a: 244). Ono što takav jezik krije je real- 
nost da su ljudi koji su već bili odustali od borbe, i koji bi rado napustili 
sve samo da spase goli život, bili poubijani u velikim brojevima. Očišćeni 
jezik procedure i organizacije ne dopušta čitaocu realna shvatanja ni veliči- 
ne ljudske patnje niti brojnost zločina koji su počinjeni. Nije iznenađujuće 
to što Woodward vidi malo moralnog ili političkog razlikovanja izmedu 
strana u bosanskom sukobu i tretira sa neskrivenim prezirom napore da se 
uspostavi Tribunal za ratne zločine i da se ahrmišu ženevski principi koji 
zabranjuju genocid (1995a: 323). 


ZaKLJUČCI I PITANJA 

Zločini protiv Bosanaca, i posebno protiv bosanskih Muslimana, imaju 
izrazitivjerski element. Vjerski simboli, rituali i institucije su upotrebljava- 
ni od strane Srpske crkve, kao i od strane sekularnih nacionalista, na način 
koji podupire ideologiju genocida. Najpokosniji oblik mržnje, kosmički 

dualizam izmedu slavenskih muslimana i slavenskih kršćana, konstruiran 
je od strane romantičarskih nacionalista u 19-om vijeku i oživljen (ili kao 
što srpski nacionalisti kažu, vaskrsnuo) na kraju Hladnog rata. Ova ideo- 
logija je sama po sebi veoma moćna. Ona je bila osnažena kombinacijom 
sa ritualima: ritualizovanim optužbama za genocid protiv Srba na Kosovu; 
izlaganjem Lazarevih kostiju; iskopavanjem srpskih žrtava Drugog svjet- 
skog rata; i komemorativnim skupom (Kosovskog boja) 1989. godine. 
Ovaj kompleks simbola, sam po sebi, nije bio sposoban izazvati genocid. 
Bila je potrebna i pripremljena akcija medija, političara, tajne policije, mi- 
licija, i armijskib oficira da se pređe put od simbolične potencije do aktivne 
agresije. Isto tako bio je potreban embargo na oružje za žrtve agresije, i 
politika ukorijenjena u balkanističke i orijentalističke stereotipe. Manipu- 
lacija vjere i historije od strane srpskih nacionalista je u ovom smislu bila 
podržana manipulacijom Balkanske historije od strane Zapadnih lidera. 

Genocid u Bosni postavlja mnogo općih pitanja. Hoće li Evropa moći 
tolerirati rastući ne-kršćanski kulturni entitet? Ako neće, zar se mi ne kre- 
ćemo prema novom i mnogo opasnijem hladnom ratu, okrećući pravoslav- 
ne Slavene, sada potpaljene ruskim nacionalistima, protiv NATO saveza, 
sa islamskim svijetom i dalje u šoku i nevjerici zbog onog šta se desilo 
Bosancima? Posljedica takvog sukoba teško se može predvidjeti, a to nije 
osnova za optimizam. 


Autor: Michael Sells, profesor uporednih religija na Haverford College (USA), pisac djela Mystical 

MAKEDONIJA, 1912. 


CARNEGIE REPORT: STRADANJA MAKEDONSKIH 
MUSLIMANA TOKOM PRVOG (BALKANSKOG) RATA 


Bilješka prircđivača 

The Carnegie Endowment, fondacija osnovana 1910. u Americi s ci- 
ljem da podstiče na mir i razumijevanje među ljudima, poslala je 1913. 
godine istražnu komisiju na Balkan u namjeri da istraži uzroke i način 
vođenja balkanskih ratova. Istražnu komisiju sačinjavali su: dr. Samuel 
T. Dutton, profesor na Teacher’s College, Columbia University; francu- 
ski pravnik i član parlamenta M. Justin Godart i Baron d’Estournelles de 
Constant, senator; ruski profesor, historičar, pisac i političar Paul Milyn- 
kov; britanski novinar dr. Henri N. Brailsford i Francis W. Hrist, urednik 
The Economista; dr. Josef Redlich, austrijski profesor javnog prava Uni- 
verziteta u Beču, te dr. Walther Schucking, profesor prava Univerziteta u 
Marburgu, Njemačka. Nakon osam sedmica boravka na Balkanu, komisija 
je sačinila izvještaj koji je objavljen u izdanju Carnegie Endowment u Was- 
hingtonu DC 1914. godine. Izvještaj uključuje uvod i šest poglavlja, nai- 
me: izvori balkanskih ratova, rat i neborbeno stanovništvo, Bugari, Turci 
i Srbi, rat i nacionalnosti, rat i međunarodno pravo, ekonomski rezultati 
ratova, moralne i društvene posljedice ratova i pogled na budućnost Make- 
donije. U opsežnim dodacima komisija je publikovala brojne dokumente i 
svjedočanstva o uzrocima i načinu vođenja prvog i drugog balkanskog rata. 

Jedan dio tih dokumenata koji se odnose na stradanja makedonskih mu- 
slimana tokom prvog balkanskog rata (str. 277-284), objavljujemo ovdje. 

Carnegie izvještaj je po drugi put publikovan 1993. godine nakon 
izvještaja objavljenib u američkoj štampi o strahotama srpskog “etničkog 
čišćenja” u Bosni i Hercegovini. Fascinantne sličnosti između događaja 
1912-1913. i 1992-1993. na istom prostoru otkrivaju njihovu unutrašnju 
dimenziju i stavljaju ih u odgovarajuću historijsku perspektivu. 

DODATAK: 183 

DOKUMENTI KOJI SE ODNOSE NA POGLAVLJE DVA 


Stradanja makedonskih muslimana tokom 
Prvog balkansog rata 


No.l. 

SVJEDOČENJE RAHNI-EFFENDI, iz Strumnitse (Strumice) 

Bugarska vojska došla je u ponedjeljak 4. novembra 1912. Zajedno sa 
dva episkopa i dva uglednika, otišao sam komadantu da ugovaram predaju 
našeg grada. Ušavši u grad, Bugari su razoružali muslimansko stanovniš- 
tvo, ali su se ponašali dobro i nisu pljačkali. Slijedeći dan, bugarska civilna 
vlast bila je ustanovljna, ali su Srbijanci preuzeli vojnu kontrolu. Bugarska 
vojska otišla je prema Doiranu, s njenim odlaskom pljačkanje i pokolj je 
počeo. Ja sam vidio starca od 80 godina kako leži na ulici razbijene lobanje, 
i mrtvo tijelo dječaka od 13 godina. Oko 30 muslimana bilo je ubijeno tog 
dana na ulicama, vjerujem od strane bugarskih bandi. U srijedu naveče, 
izdato je naređenje da ni jedan musliman ne smije napustiti svoju kuću 
danju ili noću do dalje naredbe. Jedna komisija formirana je od strane 
bugarskih uglednika u gradu; srpski vojni komadant bio je predsjednik, 
a bugarski civilni guverner bio je takođe njen član. Lokalna žandarmerija 
bila je osnovana i po jedan džandar i vojnik bili su poslati da idu od kuće 
do kuće privodeći muslimane jednog po jednog pred komisiju. Ja sam 
takođe bio priveden zajedno sa ostalima. 


183 Citalac će uočiti ovdje ondje u dodacima pogrešnu frazeologiju koja nije dobro prevedena 
na engleski. Ovi dokumenti reprodukuju svjedočenje dato od strane vojnika, seljaka i neo- 
brazovanog naroda, a komisija je nastojala da sačuva izvornu terminologiju u svim takvim 
slučajevima. 

Postupak je bio slijedeći: Srpski komadant bi pitao: “Kakav je ovaj 
čovjek?” Odgovor je bio jednostavno “dobar” ili “loš”. Nikakvo istraživanje 
našeg karaktera nije 

vršeno; nije bilo ni odbrane ni diskusije; ako bi jedan član komisije 
rekao “loš”, to je bilo dovoljno da se osudi zatvorenik. Svaki član komisije 
imao je svoje vlastite neprijatelje koje je želio da uništi i zbog toga se nije 
protivio željama ostalih članova. Kada bi presuda bila donijeta, zatvoreni- 
ku bi bila skidana vanjska odjeća i vezan je, njegov novac uzimao je srpski 
komadant. Ja sam bio proglašen kao “dobar” zajedno sa jednom desetinom 
zatvorenika. Oni koji su bili osuđeni bili su vezani zajedno po trojica i 
odvedeni u klaonicu; njihove uši i nosevi bili su vrlo često odsječeni prije 
nego što su ubijeni. Ovaj pokolj trajao je oko mjesec dana; vjerujem da je 
između tri i četiri hiljade muslimana ubijeno u gradu i okolnim selima. 

Primjedba: 

U ovom momentu konverzacija je postala generalna, a četiri uglednika 
iz Strumnitse ispričali su kako je svaki od njih izgubio sina, unuka ili brata 
u ovome masakru. 

N 0 . 2. 

ABDUL KERIM-AGA, iz Strumnitse (Strumice), potvrdio je izjave 
ranijeg svjedoka. Njegov vlastiti sin je izveden zavezan na vrata vlastite 
kuće; on je otišao Tomi, šefu bugarske bande, i pokušao da se pogodi s 
njim za sinov život. Toma je zahtijevao 100 funti; on mu je prethodno 
platio 50 odnosno 70 funti da spasi istog sina. Rekao jeTomi da nema go- 
tovog novca, ali će nastojati da proda dućan ako Bugari sačekaju do večeri. 
Toma je odbio čekati i njegov sin je bio ubijen. 

N 0 . 3. 

HADJI SULEIMAN-EFFENDI, iz Strumnitse (Strumice), složio se 
sa izjavom koju je dao Rahni efendi u pogledu rada komisije. Srpske trupe 
napustile su grad, bivši zamijenjene Bugarima koji su ostali tu sve do po- 
četka drugog rata. U cjelini, ponašali su se prilično dobro. Bilo je, među- 
tim, nekih pljački kada su napuštali grad nakon poraza u drugom ratu; oko 
30 osoba bilo je tada ubijeno, uključujući grčkog svećenika. Grčka vojska 

nakon toga je okupirala grad. Oni su izdali naredbu da muslimani moraju 
napustiri grad, dodavši da će oni, Grci, paliti kuće ako to muslimani ne 
učine. Ja sam lično ponudio 3 funte grčkoj patroli koja je došla da zapali 
moju kuću. Njihov narednik je odbio da primi rekavši da ako on ne spali 
kuću doći će druge patrole da to učine. Sve građevine su bile sistematski 
spaljene, a ista stvar se desila u oko 32 susjedna sela. “Mi (pokazujući na 
ostale koji su bili prisutni) bili smo veliki zemljoposjednici, upošljavajući 
svaki od nas blizu 300 radnika ili zakupaca, sada nemamo ništa” (vidi ta- 
kođer No.65). 

N 0 . 4. 

Carnegie komisija posjetila je logor muslimanskih izbjeglica izvan Sa- 
lonice i razgovarala sa dvije grupe koje su došle iz sela blizu Strumnitse 
(Strumice). Grci su im rekli da će ih Bugari zasigurno masakrirati ako osta- 
nu u gradu; urgirali su, vršili pritisak i ubjeđivali (da napuste grad). Mnogi 
su napustili pod pritiskom. Nekolicina je ostala, ali su i oni bili prisiljeni 
da odu. Culi su da su i ostala sela bila spaljena nakon što su otišli. Neki su 
vidjeli svoja sela u plamenu. Nisu primili sljedovanje od Grka već 4 dana; 
oni nemaju planova za budućnost, ne žele da idu u Aziju, niti da se nasele 
na grčkoj teritoriji. Oni kažu: “Nema nikako dobra za nas u budućnosti”. 

Jedna grupa ovih izbjeglica iz sela Yedna-Kuk, blizu Strumnitse, dala 
je iskaz o svome iskustvu tokom prvog rata. Bugarske bande stigle su prije 
regularne vojske i naredile cjelokupnom muškom stanovništvu da se skupe 
u džamiji. Oni su bili postrijeljani, a oko 300 funti je bilo opljačkano. 
Osamnaest bogatijih seljana bilo je povezano i odvedeno u Bossilovo, gdje 
su ubijeni i zakopani. Seljani su bili u stanju da se prisjete imena njih de- 
vetorice. 

N 0 . 5 . 

Službenici Islamskog komiteta (Comite Islamique) iz Salonice (Solun) 
obavijestili su nas prvog septembra da ima 135.000 muslimanskih izbjegli- 
ca u i oko grada, većina od njih je pristigla nakon drugog rata. Od ovih 6 
ili 8 hiljada već je otišlo u Malu Aziju posebno u Mersinu, Adaliju i Sken- 
deroun. Grčka vlada je obećala da osigura pet parobroda i u posljednjih 
nekoliko dana 3.000 izbjeglica je dobilo karte. Komitet je podsjetio grčku 

vladu da je ona odgovorna za izbjeglice koje se nalaze u Salonici, pošto ih je 
ona prisilila da napuste svoje domove. Komitet je zatražio od vlade da po- 
šalje hljeb ovim izbjeglicama. Komitet je u to doba trošio 50 funti dnevno 
za hljeb. Odgovarajući na naša pitanja, komitet je izjavio da ne vjeruje da 
će bilo koji značajan broj muslimanskih izbjeglica dobiti zemlju u Grčkoj 
Makedoniji. Nekima će možda zemlja biti data u Kukushu, ali ne više nego 
1.000 ili 2.000 ljudi mogu biti prihvaćeni kao radnici na imanjima. 

N 0 . 6. 

RANIJI DOGAĐAJI U KUKESHU, jesen 1912. 

Katolički svećenik Gustave Michel, starješina misije u Kukeshu, dao 
je slijedeću informaciju dopisniku LeTemps (10. juli). On može svjedočiti 
o određenim masakrima izvršenim od strane bugarskih bandi u Kurkutu. 
Bugarska banda pod vodstvom Doncheva zatvorila je sve muškarce toga 
mjesta u džamiju, sakupila žene oko džamije sa ciljem da ih prisili da gle- 
daju događaje. Comitadjis (odmetnici) zatim su bacili tri bombe u džamiju 
koje nisu eksplodirale; zatim su podmetnuli vatru i svi koji su bili zatvoreni 
u džamiju, oko 700 muškaraca, bili su živi spaljeni. Oni koji su pokušali 
pobjeći bili su ubijeni od strane comitadjis postavljenih okolo džamije, 
otac Michel je pronašao poluspaljene ljudske glave, ruke i noge razbacane 
po ulicama. U Planitsi, Doncheva banda počinila je još gora zlodjela. Prvo 
su doveli sve muškarce u džamiju, a zatim ih zapalili; zatim su sakupili 
žene i zapalili ih na javnom trgu. U Rayonovu, jedan broj muškaraca i 
žena bio je masakriran. Bugari su popunili jedan izvor njihovim tijelima. 
U Kukushu, lokalno bugarsko stanovništvo masakriralo je muslimane i 
uništilo džamiju. Svi turski vojnici koji su bježali nenaoružani i pristizali u 
grupama iz Salonice bili su masakrirani. 

Primjedba: 

Komisija nije uspjela da sretne oca Michela te ostavlja dopisnika Le 
Temps odgovornim za njegovu izjavu. 

N 0 . 7. 

ALI RIZA-EFFENDI, iz Kukusha, navodi da su bugarske bande ušle 
u Kukesh 30. oktobra, nakon što su Turci napustili mjesto. Toma iz Istipa, 

njihov vođa, proglasio se guvernerom, rekao je narodu da se ne boji. I srpski 
i bugarski odredi prošli su kroz grad, ali je samo nekoliko vojnika ostalo tu, 
dok je glavnina vojske otišla u Salonicu. Poslije okupacije Salonice, razoruža- 
ni turski vojnici u grupama od dvije do tri stotine prolazili su kroz Kukush 
vraćajući se svojim kućama. Oni su bili uhvaćeni od strane bugarskih bandi 
i poklani, najvjerovatnije njih oko 2.000. Komisija od 30-40 kršćana bila je 
ustanovljena koja je načinila spiskove svih muslimanskih stanovnika okruga. 
Svaki stanovnik bio je pozvan u džamiju, gdje je upoznat da treba platiti 
određenu sumu novca. Sela su bila odgovorna za cjelokupan iznos; najveći 
broj muškaraca bio je zatvoren i prinuđen da proda sve što su posjedovali, 
uključujući ukrase svojih žena, u cilju da plate otkup. Oni su često bili ubi- 
jeni uprkos tome što su platili iznos u cijelosti; on sam vidio je kako je jedan 
bugarski comitadji odsjekao dva prsta ruke jednog čovjeka i prisilio ga da 
pije sopstvenu krv pomiješanu sa rakijom. Od cijelog sreza (kaza) Kukush 
1.500 turskib funti bilo je uzeto. Sa dolaskom šefa bandi, Doncheva, situaci- 
ja se još više pogoršala. On je spalio tri turska sela u jednom danu, Raianovo, 
Planitsa i Kukurtovo - ukupno 345 kuća. Zatvorio je muškarce u džamiju i 
žive ih zapalio; žene je zatvorio u školu i zloupotrebljavao ih; djecu je bacao o 
zid i ubijao. To ovaj svjedok nije vidio, ali je čuo od svojib kršćanskih komši- 
ja. Samo 22 muslimanske porodice, od njib 300, ostalo je u Kukushu; ostali 
su pobjegli u Salonicu. Dvanaest malih muslimanskih sela je pometeno u 
prvom ratu, muškarci ubijeni, a žene odvedene. On je bio u Kukushu kad 
su Grci ušli. Prilikom napuštanja grada, Bugari su zapalili samo pekare. Grci 
su sistematski i namjerno pljačkali i zapalili grad. Vjeruje da su mnogi stariji 
bugarski stanovnici grada živi spaljeni u svojim kućama. On sam našao je 
utočište u katoličkom sirotištu. 

N 0 . 8. 

IZVJEŠTAJ POTPISAN OD STRANE YOUSSOUF-EFFENDI, 
predsjednika muslimanske zajednice iz Serresa, i ovjeren njegovim peča- 
tom. 

Sestog novembra 1912., stanovništvo Serresa je poslalo delegaciju da 
dočeka bugarsku vojsku i preda grad. Sljedeći dan, Zancov, bugarski šef 
bandi pojavio se sa 16 ljudi, i počeo da razoružava stanovništvo. Dan ka- 
snije bugarska vojska ušla je u Serres gdje je toplo dočekana. Te večeri 

bugarski vojnici, pod izgovorom da se oružje još uvijek skriva u musliman- 
skim kućama, počeli su da pretražuju kuće oduzimajući pare i ostale vrijed- 
nosti. Naredni dan muslimanske izbjeglice iz okruga sjeverno od Serresa 
bili su pozvani da se pojave u policijskoj upravi. Oni su se odazvali pozivu, 
ali po njihovom dolasku truba se oglasila, a bugarski vojnici su se prihvatili 
oružja i počeli masakrirati ove bespomoćne ljude; masakr je trajao tri sata 
i rezultat je bio 600 mrtvih muslimana. Broj žrtava bio bi mnogo veći da 
nije bilo energične intervencije grčkog vladike i direktora Orijent-banke. 

Gradske muslimane počeli su nakon toga hapsiti u kafanama, kućama 
i na ulicama, i zatvarati neke u policijsku upravu, a neke u džamije; mnogi 
od ovih prvih bili su poklani bajonetama. Bugarski vojnici su u međuvre- 
menu ulazili u turske kuće, napadali žene i djevojke i krali sve do čega su 
došli. Muslimani, zatvoreni u prenatrpane džamije, bili su ostavljeni bez 
hrane dva dana noći, a nakon toga pušteni. Sest dana čuli su se puščani pu- 
cnjevi na sve strane; muslimani nisu smjeli napustiti svoje kuće, dok su u 
međuvremenu bugarski vojnici pljačkali njihove dućane. Muslimanska ti- 
jela ležala su na ulicama da bi bila ukopana tek kada su se počela raspadati. 
Za nekoliko dana bugarski vojnici su uništavali kuće i džamije da bi došli 
do drva za loženje. Zito i domaće životinje oduzimale su bugarske vlasti 
od muslimana bez ikakve potvrde ili dokumenta o rekviziciji. Zalbe musli- 
mana povodom ovakvog postupanja bile su ignorirane. Namještaj i starine 
koje su pripadale školama, džamijama i bolnicama bile su oduzete i poslate 
u Sofiju. Bugari su podvrgli nekoliko muslimanskih uglednika svim vrsta- 
ma ponižavanja; oni su bili odvedeni da čiste ulice i škole; a muslimani koji 
su se osudili da nose fes bili su batinjani. Jednom riječju, tokom bugarske 
okupacije muslimani su bili pljačkani i maltretirani kako na ulicama tako 
i u policijskoj upravi izuzev onih koji su primili na stan nekog bugarskog 
oficira. Bugarski oficiri i džandari prije nego što su napustili Serres poku- 
pili su sve što je ostalo u muslimanskim, jevrejskim i grčkim dućanima i 
nemilosrdno su zapalili veliki broj kuća, radnji, kafana i mlinova. 

(5. septembar 1913) 

N0. 9 . 

PORUČNIK R. WADHAM FISHER (engleski dobrovoljac u Petom 
bataljonu Makedonske legije) 

Poručnik Fisher objasnio je okolnosti masakra koji se desio u De- 
de-Agatchu. “Zestoka borba odigrala se izvan grada između legije i armije 
Javer Pache; gdje god su turska sela pokazala bijelu zastavu našim trupa- 
ma bilo je zabranjeno da marširaju kroz njih. Naši ljudi bili su posebno 
razjareni izvještajima o nedjelima koje su Turci počinili Bugarima blizu 
Gumurjina. U Dede-Agatch smo ušli pod vatrom oko 9 sati naveče nakon 
cjelodnevnog marširanja i borbe. Džaver-paša je insistirao na povlačenju 
u grad pa smo morali da ga slijedimo. Meci su još uvijek zviždali ulicama 
kada su lokalni Grci došli da nam pokažu gdje se nalaze turski vojnici. Grci 
su se bojali masakra i smatrali su naš dolazak kao spasenje. Vidio sam dio 
traganja za oružjem; niko nije bio povrijeđen. Oko 11 sati naveče dobili 
smo naređenje da se povučemo iz grada i da marširamo u jedno selo 25 
kilometara daleko. Oko 150 ljudi je ostalo u gradu, bilo zbog toga što nisu 
čuli za naređenje ili što su bili suviše umorni da mu se pokore. Ni jedan 
oficir nije bio među njima, oni su bili organizirani od strane privatnog voj- 
nika Stefana Boicheva, preduzimača iz Widina. Grčki vladika nakon toga 
je tvrdio da je Stefan Boichev doprinio uspostavljanju reda. Devetnaestog 
novembra siromašni Grci i vojnici počeli su zajedno da pljačkaju grad. 
Jedan broj lokalnih Turaka bio je bez sumnje ubijen. Ova prekoračenja 
moraju se objasniti odsustvom bilo kakvih oficira. 

N0. 10 . 

BORIS MONCHEV, bugarski gradonačelnik Dede-Agatcha 

Ovaj svjedok potvrdio je izjavu poručnika Fichera, vjerujući da je 
ne više nego 20 Turaka ubijeno u ovom masakru i insistirajući da su 
lokalni ermenski nosači (hamali) imali glavnu ulogu u nemirima. U 
gradu je bilo oko 8.000 turskih izbjeglica, među kojima su svi muš- 
karci bili naoružani i učestvovali u borbama izvan grada od 7 do 9 sati 
naveče. Nakon prve strašne noći, sve je učinjeno da se očuva red putem 
komisije koja je uključivala grčkog vladiku i njega samoga. 142 make- 
donska dobrovoljca su se pokoravala njibovim naredbama. Bugarska 
vojska vratila se u grad šest dana kasnije, 25. novembra, i red je bio u 
potpunosti uspostavljen. 

Zloglasno ubistvo Riza-beya, carskog turskog komesara željeznice, tre- 
ba objasniti činjenicom da, nakon što je on bio uhapšen i odveden u školu, 

pokušao je da otme pušku od jednog makedonskog dobrovoljca te je bio 
ubijen na licu mjesta od strane ovih dobrovoljaca. 

Tokom pretresa u gradu uoči drugog rata 27 pušaka sredstava za signa- 
lizaciju nađeno je u grčkim kućama; takođe i skladište pušaka u episkop- 
skom dvoru. Zbog toga, 50 vodećih Grka bilo je uhapšeno i, kao zalog za 
dobro ponašanje grada, poslato u Bugarsku. Vjerovatno je da su neki od 
ovih bili oslobođeni nakon što su dali mito. Grad je bio bez redovne vlasti 
od 22. jula nakon čega se desio veliki broj pljački; ali on je prethodno pre- 
uzeo prevenrivne mjere šaljući ermenske hamale, koji su uvijek problema- 
tičan elemenat, izvan grada. 



Jedan od konvoja Turaka koji pokušavaju pobjeći od bugarske tiranije kako bi spasili djecu, živote i 
čast. (L illustration, No. 3637, November 1912.) 


No. 11. 

VASIL SMILEV, bugarski učitelj u Uskubu (Skoplju). 

On je izjavio da su nakon ulaska srpske vojske u Uskub, srpske vlasti 
nastojale da ubijede sve bugarske učitelje da se pridruže bandama koje su 
formirali u namjeri da nastave potjeru za turskim grupama. On je služio 
20 ili 30 dana, ali je napustio bandu pošto je ona bila stalno angažovana u 
paljevinama, zlostavljanjima i ubijanjima. On lično je očevidac pokolja 18 
Turaka koji su bili skupljeni u bugarskoj školi na Tchairu (Cairu). Oni su 
bili ubijeni na otvorenom prostoru, a njihova tijela bačena u bunar blizu 
ciglane. To se desilo oko 9 sati naveče, četiri dana nakon praznika Svete 
Paraskeve. Naveo je ime četverice od njih. Kasnije je vidio kako srpski šef 
policije, Lazar Иус, koji je bio odgovoran za ovaj masakr, nadzire pljačku 

sela Butel. Blizu ovog sela susreo je jedan broj albanskih seljaka koji su 
bježali. Jedan srpski major skinuo je veo sa jedne mlade djevojke među 
njima i poljubio je. Njen otac ubio ga je na mjestu. Nakon toga, srpska 
banda masakrirala je cijelu grupu izbjeglica, muškarce i žene, njih oko 60. 
On je ovo vidio lično i o tome obavijestio pravovremeno ruski konzulat. 
Nakon toga odbio je da ima bilo šta sa srpskim bandama. Poslije toga bio 
je protjeran iz Uskuba zajedno sa ostalim bugarskim učiteljima. 

No. 12. 

MUSLIMANSKI UGLEDNIK IZ YAILADJIKA (ime poznato ko- 
misiji), iz sela udaljenog sat i po od Salonice (Soluna), navodi - dana 7. 
novembra 1912., većina nas pobjegla je u Salonicu ostavljajući oko 25 
muškaraca u selu. Osmog novembra bugarski vojnici su došli, nisu učinili 
nikakvu štetu osim što su uzeli hranu i opskrbu koju su zahtijevali. Oni 
su produžili dalje nakon što su proveli dan i noć u selu, a dva dana kasnije 
došli su grčki vojnici, zajedno sa narodom iz susjednih grčkih sela. Oni su 
ubili 15 muslimana, uzeli sav namještaj, 9.500 ovaca i koza, 1.500 grla sto- 
ke i svo žito koje su mogli da nađu, nakon toga zapalili su 250 kuća u selu. 

No. 13. 

BUGARSKI vojni sud 

Desetog januara 1913. štab bugarske vojske izdao je slijedeću telegraf- 
sku naredbu (No. 2360) komandantima i vojnim guvernerima Thracije 
(Trakije) i Macedonije: 

Slijedeći tajnu naredbu od 13. decembra, naređujem vam i smatram 
vas lično odgovornim za izvršenje moje naredbe koja traži provođenje 
istrage za sva prekoračenja, pljačke i zloupotrebe, koje su mogle biti uči- 
njene protiv stanovništva neprijateljske države okupirane od strane jedini- 
ca pod vašom komandom. Mi dolazimo da oslobodimo ove zemlje u ime 
slobode i reda i vrhovni komandant ne može ostati indiferentan prema 
kriminalnim aktima pojedinaca, pošto bi u suprotnom slučaju svijet mo- 
gao da misli kako naša civilizacija nije ni u kojemu pogledu superiornija 
od civilizacije naših protivnika, a čast bugarske vojske na taj način bila bi 
kompromitirana. Ovo bi moglo dovesti do nepredvidivih teškoća za našu 
zemlju. Bugarska vojska mora dokazati pred očima cijelog svijeta da sada 

kao i uvijek, pravda i zakonitost su na najvišem mjestu u njenim redovima 
i da kriminalci ne mogu proći nekažnjeni. Izvijestite odmah o pitanjima 
zločina za koje ste saznali da su se desili i o mjerama koje ste preduzeli. 

Petnaestog februara 1913. vrhovni vojni sud odaslao je predsjedniku 
vojnih sudova slijedeću naredbu: 

(N 0 . 989). Izvijestite odmah o broju lica koja su osuđena do ovog mo- 
menta za različite zločine, a posebno ubistva, zlostavljanje i pljačku počinje- 
nu protiv lokalnog stanovništva bilo koje nacionalnosti, a posebno turskog 
stanovništva. 184 Suštinsld interes ove države zahtijeva da slučajevi ove vrste 
moraju biti razriješeni urgentno i da im se mora dati prednost nad svim osta- 
lim stvarima. Vojni sudovi moraju omogućiti vladi da pokažu civiliziranom 
svijetu da zločini počinjeni u toku rata za oslobođenje nisu prošli nekažnjeni. 

N 0 .13a. 

Izvještaj muslimanske zajednice iz Pravishta, o zločinima počinjenim 
u tom gradu i susjednim selima nakon povlačenja turskih vlasti 24. okto- 
bra 1913. godine. 

Primjedba: 

Imena svih ubijenih osoba (195 ukupno) i nekib koji su opljačkani, 
kao i napadača, u cijelosti su data u originalnom turskom dokumentu, ali 
su izostavljena u narednom rezimiranom prijevodu. 

Selo Giran - Dvadeset i jedan musliman ubijen od strane Grka iz sela 
Nikchan, a iznos od oko 3.000 turskih funti ukradeno, 600 koza takođe 
ukradeno u korist grčke crkve u Nikchanu a 2.400 koza uzeto od strane 
Grka iz Djerbelana. 

Selo Palihor - Sest muslimana ubijeno od strane bande pod koman- 
dom Demosthenesa, upravnika grčke škole u Paliboru, opljačkan iznos od 
oko 3.000 turskib funti. Jedna žena (imenovana) zlostavljana od strane 
Demosthenesa i ostalih. 

Selo Micheli - Demosthenes i ostali Grci opljačkali su selo, odveli brojne 
volove i mnogo žita i ukrali kreditne obveznice u iznosu od 3.000 turskih bmti. 


184 Lična imena imena mjesta su zadržana u obliku u kojemu se pojavljuju u originalu (op. prev.) 

Selo Drama - Dva muslimana ubijena od strane Grka iz Pravishta. 

Selo Osmanli- Sest muslimana ubijeno od strane Grka iz Holoa; oko 
1.000 turskih funti ukradeno. 

Selo Samalcol - Dvadeset i jedan musliman iz ovog sela odveden od 
strane Miltiadesa Machopoulosa iz bande Myriacosa Mihaila do provalije 
Casroub, gdje ih je masakrirao grčki bandit Leonidas i ostali. Preko 1.500 
turskih funti bilo je ukradeno od muslimana; opljačkana roba iz jednog 
dućana 1.500 turskih funti i oko 7.000 funti ukradeno iz sela u cjelini. 

Selo Tchanahli - Dva muslimana ubijena od strane Grka iz Holo; 200 
ovaca i mula ukradeno. 

Selo Mouchtion - Dvadeset pet muslimana ubijeno od strane Miha- 
ila Myriacosa, njegove bande i nekih lokalnih Grka u provaliji Casroub. 
“U dvadesetom stoljeću progresa, kosturi koji se još mogu vidjeti u ovoj 
provaliji, prezentuju očima PRAVDE spomenikkoji je može prosvijetliti u 
pogledu Helenske civilizacije”. Oko 3.000 turskih funti je ukradeno. 

Selo Dranich - 2.000 turskih funti u novcu, sedam koza i 1.000 ovaca 
ukradeno od strane Grka iz Palihora i Nikchana. 

Selo Ahadler - Devet muslimana ubijeno od strane Grka iz Casrouba, 
a iznos od oko 258 turskih funti ukraden. 

Selo Tchifik - Deset muslimana ubijeno od strane Grka iz Casrouba, 
oko 1.000 turskih funti ukradeno. 

Selo Pethor - Cetrnaest muslimana ubijeno od strane trgovca Myria- 
cosa Mihaila, člana vladičinog savjeta, Panahija, svećenika iz Boblana, i 
Miltiadesa Machpoulosa. (Banda predvođena ovom trojicom često se spo- 
minje.) Lokalni Grci su ukrali oko 1.500 turskih funti. 

Selo Rehemli - Tri muslimana ubijena od strane Grka iz Holoa. 

Selo Sarili - Pet muslimana ubijeno od strane Grka iz Pethora, oko 
1.000 ovaca i koza ukradeno. 

Selo Dedebal - Osam muslimana ubijeno od strane Myriacosa Miha- 
ila i njegove bande; oko 1.000 turskih funti ukradeno. 

Selo Deranli - Tri muslimana ubijena od strane Myriacosa Mihaila i 
njegove bande; oko 3.000 turskih funti ukradeno. 

Selo Orfano - Tri muslimana ubijena od strane Grka. Jedan od ovih 
bio je uhapšen od strane svećenika Panahia na osnovu telefonskog naređe- 
nja grčkog vladike iz Pravishta i ubijen u Essirli. Vladika je imao telefon 

koji je prenio iz kancelarije turskog guvernera u svoju vlastitu kuću i ovim 
putem izdavao naređenja cijelom okrugu. 

Selo Bablan - Osam muslimana ubijeno od strane Myriacosa Mihaila 
i njegove bande, posebno poslate od strane vladike; oko 800 turskih funti 
je ukradeno. 

Selo Carpan - Cetiri muslimana ubijena od strane Myriacosa Mihaila, 
kojega je poslao vladika, Grci iz Carpana pokrali su sve stvari i žito lokal- 
nih muslimana, ne ostavljajući im čak ni brašno koje su imali u kućnim 
ostavama. Grčki banditi brutalno su pljačkali minđuše od žena, kasnije su 
se grčki vojnici pridružili seljanima i počeli da zlostavljaju mlade žene sve 
dok one nisu bile primorane da nađu utočište u gradovima i selima koje 
su držale bugarske trupe. Oko 500 turskih funti bilo je pokradeno u ovom 
selu. 

Selo Leftera - Četiri muslimana ubijena od strane Grka. Zena Ar- 
nauta Agouchaghe, koja je dobrovoljno primila islam 50 godina ranije, 
odvedena je u Pravishta da bi se ponovo vratila u kršćanstvo. Ona je rekla 
bugarskom vođi, Baptchevu, da nije dobrovoljno pristala na ovu konver- 
ziju. Baptchev ju je pustio, ali je ona prilikom povratka u selo “odvratno 
linčevana od strane grčkih divljaka”. Baptchev je uzeo 500 turskih funti od 
jednog Turčina po nagovoru grčkih svećenika iz manastira Nozle, koji su 
takođe opljačkali seljake za oko 2.000 ovaca. 

Selo Kochkar - Dva muslimana ubijena od strane Grka iz Drazeni i 
oko 1.000 turskih funti ukradeno. 

Selo Kale Tchiflik - Pet muslimana ubijeno i sva stoka oduzeta od 
strane svećenika iz Nozle. 

Selo Devekeran - Četiri muslimana ubijena od strane Grka iz Pravi- 
šta; oko turskih funti 500 ukradeno. 

Selo Essirli - Devetnaest muslimana ubijeno u provaliji Casroub od 
strane Grka iz tog sela; oko 1.500 turskih funti ukradeno. 

Selo Kotchan - Jedan musliman ubijen da zadovolji osvetu vladike i 
svećenika Nicholas. “Treba spomenuti da su mnogi imami na spisku žrta- 
va u okrugu Pravishta*** dalje da su žrtve gotovo uvijek ljudi poznati po 
svojoj prosvijećenosti*** Razlog zašto su ubice izabrale imame i najprosvje- 
ćenije uglednike je očigledan kada se ima na umu da od ukupno 20.000 
stanovnika u ovom okrugu ima 13.000 muslimana. 

Grad Pravishta - Deset muslimana je bilo ubijeno, uključujući jednu 
ženu za vrijeme dok je grad bio u rukama bugarskih bandi pod komandom 
vođe po imenu Baptchev, koji je ušao u palaču guvernera i ponašao se kao gu- 
verner i komadant. Oni su bili ubijeni od strane trojice Grka (imena su data) 
i Bugara. Te večeri, kada je pogubljenje izvršeno, đaci grčke škole sakupili su 
se u dvorištu guvernerove rezidencije i pjevali grčku nacionalnu himnu. 

Grčki vladika formirao je općinski savjet koji su sačinjavali: svećenik 
Nicholas, trgovac Myriacos Mihail, i ostali (imenovani). Ovaj savjet je izri- 
cao smrtne kazne koje je potvrđivao arhiepiskop i proslijeđivao Baptchevu 
na izvršenje. Slični savjeti formirani su u selima i dobivali su naređenja 
od savjeta iz Pravishta. Bugarski vođa Baptchev služio je kao sredstvo grč- 
kog vladike i uglednika. U ovom gradu muslimansko stanovništvo bilo je 
opljačkano za oko 3.000 turskih funti, koje su oduzele bugarske bande 
navođene od strane Grka. 

Kćerka komadanta žandarmerije Suleimana Effendija, koji je sada u 
Istanbulu, privedena je jedne noći u vladičin dvor da je se prevede u kr- 
šćanstvo. Vladika joj je prijetio, s ciljem da je prevede u kršćanstvo, ali 
kada je bugarski vođa Baptchev čuo za ovo, otišao je u vladičin dvor, spasio 
djevojku, vratio je porodici i tako spriječio njeno prevjeravanje. Nekoliko 
dana kasnije dao joj je pasoš da ide u Istanbul. 

Zahvaljujući naređenjima koje je izdao Baptchev, džamije u gradu i 
selima su očuvane i niko nije zlostavljan zbog svoje vjere. 

Ni bugarski ohciri ni njihovi vojnici pa čak ni članovi bandi nisu po- 
činili nikakvo nasilje protiv žena, ali je Baptchev uzeo novac u vrijednosti 
oko 6.000 turskih funti. 

Svećenik Panhi iz sela Nikchan i starogrčki namjesnik u selu Palihor, 
koji nisu podržali vladičino ponašanje, bili su ubijeni na osnovu njegovog 
naređenja. Bugarske vlasti nakon pažljive istrage su uvjerene u vladičinu 
krivicu. Tijela žrtava iz grada Pravishta se još uvijek nalaze u provaliji Cai- 
nardja, na mjestu koje se zove Kavala Bachi. 

Potvrđujemo je da je ovaj izvještaj u potpunoj saglasnosti sa registrima 
muslimanske zajednice u Pravishtima i tačan u svim svojim detaljima. 

(Pečat) 

Muslimanska zajednica kaze iz Pravishta, 1331. 


Izvor: The Other Balkan Wars: A 1913 Carnegie Endowment Inquiry in Retrospect with a New 
Introduction and Reflection on the Present Conflict by George F. Kennan (Washington DC: 
Carnegie Endowment for International Peace, 1993), str.419. 

RATNIIZVJEŠTAJI LAVA TROCKOG 


BALKANSKI RATOVI 1912-1913. 

Bilješka prircđivača 

U jesen 1912. LavTrocki (1879-1940), ruski marksistički teoretičar i re- 
volucionar, poslat je na Balkan da izvještava za najpopularniji ljevičarski 
list u južnoj Rusiji Kievskaya Mysl. Njegovi izvještaji sa balkanskih bojišta 
objavljeni su kasnije u svesku VI nedovršenih Sabranih djela (Sochinenia) 
štampanim na ruskom jeziku između 1923. i 1927. Izvještaji o Balkanu i 
balkanskim ratovima prevedeni su na engleski 1980. i doživjeli nekoliko 
izdanja posebno između 1991. i 1993. tokom obnovljenih balkanskih ra- 
tova. 

Za ovu zbirku izabrali smo nekoliko izvještaja koje govore o postupa- 
nju balkanskih država prema muslimanskom stanovništvu tokom 1912- 
1913. i o zavjeri šutnje ruske štampe o zločinima koje su počinili slavenski 
saveznici na Balkanu. 

Izvor: The War Correspondence of Leon Trotsky: Balkan Wars 1912-1913, tr. Ву Brian Pearce; 
ed. by George Weissman and Dunean William, New York: Pathfinder, 1993., pp. 267-272; 
275-277; 285-287. 

ZlOČINI ŠOVINIZMA I DEMOKRATIJE 
IZA ZAVJESE 

Ovo je gotovo doslovno (pisao sam dok mi je diktirano) kazivanje jednog 
moga srpskog prijatelja. “Imao sam priliku - srećom ili nesrećom, teško 
je reći - dok je rat još trajao, da posjetim Skoplje (Uskup), nekoliko dana 
nakon bitke kod Kumanova. Već početkom, od iritirajuće nelagode s ko- 
jom je moja molba za dozvolu kretanja primljena u Beogradu i vještačkih 
prepreka koje mi je postavljalo Ministarstvo rata, počeo sam sumnjati da 
ljudi koji upravljaju tokom rata nemaju posebno čistu savjest, i da, tamo 
dolje, čine se stvari koje se vrlo malo slažu sa zvaničnom istinom vladinih 
saopćenja za štampu. Ovaj utisak, ili radije predosjećaj, dalje je ojačao kada 
sam u Nišu slučajno sreo jednog oficira koji je bio u Skoplju po nalogu 
Generalštaba. Ovaj oficir bio je dobar, pošten čovjek, poznavao sam ga 
dugo vremena. Međutim, vrlo brzo nakon što je saznao da idem u Skoplje 
i da sam, ustvari, dobio dozvolu da idem tamo, on reče sa neskrivenim 
neprijateljstvom da nema nikakvog razloga ići u Skoplje ako se nema posla 
tamo, da vlasti u Beogradu ne znaju šta čine kada dopuštaju ‘strancima’ 
da idu u Skoplje, itd. U Vranju, na staroj srbijanskoj granici nakon što je 
shvatio da ne želim da mijenjam svoju namjeru, oficir je promijenio svoj 
ton i počeo, na zaobilazan način, da me priprema za slike koje ću vidjeti 
kada dođem u Skoplje. “Ovo su sve veoma neprijatne stvari ali, nažalost, 
one su neizbježne”. Primjedbe mog prijatelja uključivale su, naravno, spo- 
minjanje državnih potreba. Sve ovo, moram priznati, učinilo me je još više 
sumnjičavim. To znači, razmišljao sam, da zlodjela o kojima je glas već 
došao do Beograda, nisu bili slučajna, pojedinačni i izdvojeni događaji, 
pošto ih je jedan ugledni oficir objašnjavao kao rezultat “potreba države”. 
Neko bi morao imati podatke o njima. Ko? Vojne vlasti? Ili vlada takođe? 
Odgovor na ovo pitanje dobio sam vrlo brzo, nakon dolaska u Skoplje... 

Strahote su počele odmah nakon što smo prošli staru granicu. U pet sati 
poslije podne približili smo se Kumanovu. Sunce je zašlo i počeo je da pada 
mrak. Sto je nebo postajalo tamnije to su svjetliji postajali strašni bljeskovi 
vatre koja se penjala uvis. Gorjelo je sve oko nas. Cijela albanska sela pre- 
tvorena su u vatrene stupove - daleke i bliske sve do željezničke pruge. Ovo 

je bio prvi stvarni istinski primjer nemilosrdnog međusobnog uništavanja 
među ljudima, koji sam vidio u ratnoj zoni. Nastambe, imovina sticana od 
strane očeva, djedova i pradjedova nestala je u plamenu. U svojoj punoj pla- 
menoj monotoniji ova slika nas je pratila cijelim putem do Skoplja. Tamo 
smo doputovali u deset sati naveče. Sišao sam iz marvenog vagona u kome 
sam putovao. Cijeli grad je bio tih - na ulicama nigdje žive duše. Jedino tu 
ispred željezničke stanice bila je grupa vojnika iz koje je dopirao pijani glas. 
Svako ko je doputovao vozom otišao je svojim putem, ostavljajući me samog 
na stanici. Otišao sam do grupe vojnika. Cetiri vojnika držali su bajonete na 
gotovs, a u sredini grupe stajala su dva vrlo mlada Albanca u bijelim kapica- 
ma. Jedan pijani neuredni vojnik - komitadži (četnik) - držao je u jednoj ruci 
kamu (makedonski bodež), a u drugoj flašu rakije. Komitadžija je izdavao 
naređenja. “Dolje!” Albanci, polumrtvi od straha, pali su na koljena. “Gore!” 
Ustali su. To se ponovilo nekoliko puta. Zatim je komitadžija, prijeteći i psu- 
jući, uperio vrh svoga bodeža u grla i grudi svojih žrtava; onda ih prisilio da 
piju rakiju, a zatim... ih poljubio. Opijen moći, rakijom i krvlju, zabavljao 
se, igrajući se sa njima kao što se divlja zla mačka igra sa miševima. Isti tri- 
kovi, ista psihologija. Ostala tri vojnika, koja nisu bili pijani, stajali su mirno 
i pazili da Albanci ne bi pobjegli ili pokušali da se opiru, tako da komitadži 
može potpuno da uživa u svojoj zabavi. “Oni su Arnauti”, jedan vojnik mi 
reče u povjerljivom tonu. “Sad će ih isjeći”. 

U strahu se brzo udaljih od ove grupe. Nije bilo smisla pokušati zaštiti 
Albance. Oni su mogli biti spašeni od ovih vojnika i komitadžije samo oruža- 
nom silom... Sve ovo se događalo na željezničkoj stanici gdje je voz tek došao. 
Pobjegao sam, pretpostavljam da ne čujem bolne jauke i molbe za pomoć... 

U gradu, ili preciznije na ulicama bilo je tako tiho kao da je mjesto na- 
pušteno. Sva vrata i kapije bili su zatvoreni već od šest sati poslije podne. Sa 
dolaskom noći komitadžije su počinjale svoj posao. Provaljivali su u turske 
i albanske kuće i obavljali u svakom slučaju isti zadatak: pljačku i ubijanje. 
Skoplje je imalo 60 hiljada stanovnika od kojih su polovinu činili Albanci 
i Turci. Neki od njih su sigurno bili izbjegli, ali je pretežna većina ostala. I 
sada, noću, protiv njih je vršena odmazda. 

Dva dana prije mog dolaska u Skoplje, prva stvar koju su stanovnici 
izjutra vidjeli kada su se probudili, bila je gomila albanskih leševa sa odru- 
bljenim glavama ispod glavnog mosta na Vardaru, u samom centru grada. 

Neki kažu da su to bili mjesni Albanci koje su ubile komitadžije, drugi da 
su to leševi koje je Vardar donio do mosta. U svakom slučaju, bilo je jasno 
da ti ljudi odrubljenih glava nisu bili ubijeni u borbi... 

Skoplje je postalo jedan obični vojni logor. Stanovništvo, posebno mu- 
slimani, krili su se i na ulicama se jedino mogu vidjeti vojnici. Među masom 
vojnika vide se srpski seljaci koji su došli iz svih dijelova Srbije. Navodeći da 
su došli da traže svoje sinove i braću oni prelaze Kosovo polje i počnu pljač- 
kari. Razgovarao sam sa trojicom ovih torbara. Oni su došli iz Sumadije, cen- 
tra Srbije, pješice preko Kosova polja. Najmlađi među njima, nizak čovjek, 
“neustrašive” vrste, hvalio se da je u polju ubio dva Arnauta svojom brzomet- 
nom puškom. “Bila su četvorica ali su dvojica uspjela da pobjegnu“. Njegovi 
saputnici, stariji seljaci, potvrdiše priču. “Jedna stvar nije dobra“, žale se. 
“Nemamo dovoljno novca uza se. Ovdje se može uzeti dosta volova i konja. 
Vojnička plata je dva dinara (75 kopejki). Vojnik ode u prvo albansko selo na 
koje naiđe i dovede ti dobrog konja. Preko vojnika možeš dobiti par volova, 
dobrih volova, za dvadeset dinara.“ Iz područja oko Vranja stanovništvo je 
masovno krenulo prema albanskim selima, da uzima što god nađe. Seoske 
žene su nosile na svojim leđima čak i vrata i prozore sa albanskih kuća. 

“Dva vojnika dođoše do mene. Oni su u četi koja razoružava Albance 
po selima. Jedan vojnik upita gdje može da promijeni zlatnu liru. Upitah 
ga da mi je pokaže, pošto nikad nisam vidio taj turski novac. Vojnik pogle- 
da oprezno okolo, zatim izvadi liru iz novčanika, prateći to znakom da ima 
još toga u novčaniku, jedino ne želi da se to zna. A jedna turska lira je, kao 
što znate vrijedna 23 franka. 

Tri vojnika prođoše kraj mene. Slušao sam njihov razgovor. “Ubio sam 
ne znam koliko Albanaca“, jedan reče, “ali ni na jednom od njih nisam na- 
šao što bi bilo vrijedno uzeti. A onda kada sam posjekao jednu bulu (mlada 
turska žena) našao sam na njoj deset zlatnih lira“. 

Oni o ovim stvarima ovdje razgovaraju prilično otvoreno, mirno, ne- 
zainteresirano. To je nešto uobičajeno. Ljudi ne shvataju kakvu im je veliku 
unutrašnju promjenu donijelo nekoliko dana rata. Može se vidjeti u kom 
obimu čovjek zavisi od okolnosti. U uslovima organizirane brutalnosti 
rata, ljudi brzo postaju brutalni a da to i ne shvate. 

Jedan vod vojnika marširao je glavnom ulicom Skoplja. Jedan pijan 
i po svim znakovima poluludi Turčin, dobacio im je kletve. Vojnici su se 

zaustavili, postavili Turčina ispred najbliže kuće i strijeljali ga na mjestu. 
Vod je produžio dalje kao i masa na ulici. Stvar je gotova. 

Te večeri, u jednoj krčrni sreo sam jednog narednika koga sam pozna- 
vao. Njegova jedinica bila je stacionirana u Ferizoviću (Ferizaj), centru Alba- 
naca u Staroj Srbiji. Sa svojim ljudima, narednik je provukao veliki opsadni 
top tokom defilea iz Kočana do Skoplja, odalde će biti poslat vojsci koja 
opsjeda Edirne. 

“I šta sada radiš u Ferizoviću, među Albancima?“ - upitao sam. 

“Pečemo piliće i ubijamo Arnaute. Ali umorili smo se od toga“, dodade 
zijevajući, prateći svoje riječi znakom dosade i zamora. “Ima veoma bogatih 
ljudi među njima. Blizu Ferizovića ušli smo u jedno bogato selo sa kućama 
kao tvrđavama. Ušli smo u jednu kuću. Vlasnik je bio bogat stariji čovjek 
koji je imao tri sina, znači bila su njih četvorica i mnoštvo žena. Sve smo ih 
izveli iz kuće, poredali žene i isjekli muškarce pred njihovom očima. Zene 
nisu naricale; kao da za to ništa nisu marile. Samo su nas zamolile da im 
dozvolimo da odu u kuće i da pokupe svoje ženske stvari. Dozvolili smo im. 
Svakom od nas dali su lijepe poklone. A zatim smo zapalili cijelo mjesto“. 

“Ali, kako se možete tako brutalno ponašati“ - upitao sam, šokiran 
njegovom pričom. 

“Ne znam ni sam - na to se navikneš. Neko drugo vrijeme, istina, ne bi 
bio u stanju, na primjer, da ubijem starog čovjeka ili nevino dijete. U ratno 
doba, kao što znate, komandir vam daje naređenja i vi morate da ih izvršava- 
te. Mnogo stvari kao što je ova desilo se nedavno. Dok smo teglili taj top u 
Skoplje, naišli smo na putu na pokrivena kola u kojima su ležala četiri čovje- 
ka pokrivena do pasa. Odmah sam osjetio miris joda. Nešto je bilo sumljivo 
tu, mislio sam. Zaustavio sam kola, upitao ih ko su i kuda idu. Sutjeli su, 
praveći se da ne razumiju srpski. Sa njima je bio samo kočijaš, Ciganin, i on 
objasni da su sve četvorica Albanci koji su učestvovali u borbama kod Mrda- 
re; da su ranjeni u noge i da su sada na putu kućama. Znači, sve je bilo jasno. 

‘Silazite’, rekao sam. Razumjeli su šta to znači, ali su se opirali, nisu željeli 
da siđu sa kola. Sta da se čini? Stavio sam bajonet na pušku i završio sa sve če- 
tvoricom u kolima... A ja sam poznavao ovog čovjeka. Bio je konobar u Kra- 
gujevcu. Momak bez nekakvih posebnih kvaliteta. Neratoboran po prirodi. 
Konobar kao i mnogi konobari u drugim mjestima. Jedno vrijeme pripadao 
je čak sindikatu konobara. Bio je i sekretar za jedno kraće vrijeme a zatim je to 
napustio... A sadapogledajte u šta su ga pretvorile dvije ili tri sedmice rata.“ 

“Zašto se ponašate kao banditi! Ubijate i pljačkate bez ikakve razlike!“ 
- uzviknuo sam ustuknuvši sa krajnjom fizičkom odvratnošću od čovjeka 
sa kojim sam govorio. 

Narednik se neugodno osjećao. Nešto mu je očigledno palo na pamet, 
razmišljao je i upoređivao. A zatim, da sebe opravda, izgovorio je, uvjeren i 
ozbiljan, frazu koja je bacila još mračnije svjetlo na sve što sam vidio i čuo: 
“Ne, nije to tako. Mi, redovna vojska, striktno poštujemo određene granice 
i nikada ne ubijamo lica ispod 12 godina. O komitadžijama ne mogu ništa 
reći zasigurno. Oni su posebno pitanje. Ali, mogu da jamčim za vojsku.“ 

Narednik nije želio da jamči za komitadžije. I stvarno, oni nisu prizna- 
vali nikakve granice. Regrutovani većinom od besposlenjaka, nesposobnja- 
kovića, zlih beskorisnih elemenata - uglavnom sa društvenog dna - oni su 
od ubijanja, pljačke i nasilja načinili divlju zabavu. Njihova djela govorila 
su suviše glasno protiv njih - čak su i vojne vlasti osjećale se neprijatno 
zbog krvavih bahanalija kojim se ustanička borba degenerisala, te su pre- 
duzeli odlučne mjere: ne čekajući da se rat završi razoružali su komitadžije 
i poslali ih kućama. 

Nisam bio više u stanju izdržati ovu atmosferu, nisam imao stomak za 
to. Politički interes i strašna moralna znatiželja - da vidim vlastitim očima 
kako se te stvari čine - potpuno su nestali. Sve što je ostalo bila je samo 
jedna želja, da odem odatle što je moguće prije. Ponovo sam se našao u 
marvenom vagonu. Gledao sam široke ravnice oko Skoplja: kakva ljepota, 
kakva širina, ljudi bi mogli živjeti lijepo ovdje, ali i pored toga... dobro, 
kakva korist govoriti, vi sami znate ove ideje; jedino su one na tom mje- 
stu nadolazile mi deserotrostruko jače. Petnaest minuta nakon što je voz 
napustio stanicu, pogledao sam vani i ugledao oko dvije stotine jardi od 
željezničke pruge ležao je leš sa fesom na glavi, licem okrenutim zemlji, i 
raširenim rukama. Oko pedeset jardi prema željezničkoj pruzi stajala su 
dva srpska stražara, dio snaga koje su čuvale prugu; oni su pričali, smijali 
se, jedan je pokazivao leš. Očigledno, bilo je to njihovo djelo. Dalje, dalje, 
samo da idem dalje od ovog mjesta! 

Nedaleko od Kumanova, na livadi blizu željezničke pruge, vojnici su 
kopali veliku jamu. Upitao sam čemu to. Rekli su mi da se jama sprema 
za neko pokvareno meso koje se nalazilo u petnaest ili dvadeset kamiona 
koji su stajali po strani. Vojnici, kako se ispostavilo, nisu željeli da uzmu 

svoja sljedovanja mesa. Sve što su trebali, čak i više uzimali su direktno iz 
albanskih kuća: mlijeko, sir, med. “U to vrijeme pojeo sam više meda na 
račun Albanaca nego ikada u svom životu ranije“, rekao mi je jedan vojnik 
kojega sam poznavao. Svaki dan vojnici su klali volove, ovce, svinje, kokoši 
i jeli ih, bacajući ostatke u stranu. “Nama ne treba meso,“ jedan inten- 
dantski oficir mi je rekao. “Nama nedostaje hljeba. Pisali smo stotinu puta 
u Beograd da nam ne šalju meso, ali oni to nastavljaju da čine u sldadu sa 
nekim rutinskim postupkom.“ 

Ovako stvari stoje kada ih posmatrate izbliza. Meso truhne, ljudsko 
meso, kao i goveđe, sela su postala stupovi plamena; ljudi iskorjenjuju “lica 
iznad 12 godina“; svako je postao brutalan, gubeći svoj ljudski izgled. Rat 
se otkriva kao, prvo i najvažnije, jedno zlo, samo ukoliko podignete jedan 
kraj zavjese koja visi ispred dijela vojničke hrabrosti... 

Kievskaya Mysl N 0 . 355 
23. decembar, 1912. 


U NOVIM POKRAJINAMA 

Loše vijesti dolaze iz osvojenih pokrajina. Prvo su nam govorili samo 
o poldicima oduševljenja oslobođenog stanovništva, patriotskim govori- 
ma, novoimenovanim administratorima. Ali, poklici i patriotski govori 
su zamrli, a haos i pometnja su ostali. Već i prije rata u Makedoniji je 
bilo elemenata dovoljnih za društvenu dezintegraciju i političku anarhiju. 
Ustanička borba i dinamitaški napadi dali su vojnički oreol ovim elemen- 
tima i izgradili im uvjerenje da im je sve dozvoljeno. Privremeno, rat ih 
je opio. Sada su, međutim, ponovo izašli na površinu, temeljito iskvareni 
iskustvom rata. 

Došla mi je do ruku kopija pisma koje je napisao jedan činovnik po- 
slat u Stip da organizuje filijalu nacionalne banke. Pismo je tako rječito da 
ga ovdje navodim u cjelini: 

Doputovao sam prije četiri dana i većsam zažalio sto sam uopće došao. Ov- 
dje sam našao užasne stvari. Nisam ni sanjao da su takve stvari moguće. U šest 

sati navečer cijeli gradje mrtav. Turske ijevrejske kuče, koje ovdje činepolovinu 
grada, potpuno su prazne. Svi dučani i kuče u tom dijehi grada su opljačkani 
ili uništeni. Pljačke i ubistva stalno se dešavaju. Na moje oči, drugog novembra 
u podne, oko 20 ili 25 četnika i skitnica napali su jednog Jevreja, starog oko 60 
ili 70 godina i razmrskali mu glavu. Ja sam se umiješao i počeo zvati policijri. 
“Zgrabite ga i on je takođe Jevrej!“ - povikali su. Počeli su me proganjati, pa 
sam morao da bježim. Zakljričao sam se u svoju sobu na prvom spratu, izvukao 
revolver, što je učinio i vlasnik stana gdje sam stanovao. Razbojnici su počeli 
navaljivati na kapiju, ali je kapija bila dosta čvrsta. Moja žena, koja je ostala 
vani, pokušalaje da se sakrije u podrum. Kada su moji progonitelji shvatili da 
ja nisam tamo prestali su da me traže. Nakon kratke opsade, razbojnici su se 
povukli. Poslao sam po gradonačelnika, načelnika okmžne uprave, šefa policije 
i komandira ustanika. U roku od sat vremena, između dvanaest i petnaest čla- 
nova “vodstva “ okupilo se u mojoj sobi. Bez teškoća je ustanovljeno ko je ubio 
starog čovjeka: neki poznati ustanici, zajedno sa nekoliko razbojnika u ruhu 
novoprimljenih članova ustaničke jedinice. Niko od njih, međutim, nije bio ka- 
žnjen. Ovdje nema vojske, a ovi ,,ustanici“su potpunigospodari situacije. Neke 
ustaničke vođe tokom ovogperioda prigrabile su imovine i novca do vrijednosti 
tri ili četiri hiljade lira (jedna liraje vrijedna 23 franka). URadovištu se srimlja 
da lokalni šefpolicije tajno sarađuje sa ovim bandama. 

To je strašna situacija! Nekada, kad vidite kako su miroljubivi turski 
seljaci poklani bez ikakvog razloga, njihova imanja oduzeta a njihove žene i 
djeca ostavljeni da umiru odgladi, srce vam se kida od žalosti. Između Rado- 
višta i Stipa blizu 2.000 trmkih izbjeglica, većinom žena i djece, umrlo je od 
gladi - doslovno od gladi... 

Sedamdesetogodišnji starac sa razmrskanom glavom, hiljade žena i 
djece umrle od gladi, revolucionarni ustanici degenerisani u banditske sku- 
pine, sreski šef policije kao zaštitnik pljačkaša - ovo je slika života u jednoj 
oslobođenoj pokrajini. Kada se nađu u ovakvoj atmosferi, novi administra- 
tori na svaki način uvijek iskazuju Katov heroizam. Ograničenja samovolje 
su loše definirana, a mogućnosti brzog bogaćenja su suviše izazovni. 

Reci N. N.: Jedan činovnik piše drugom da se zemlja može jeftino ku- 
piti ovdje, posebno u Ovče polju.” Turci su izbjegli, napustili svoje posjede 

i grabljenje turske zemlje je sada u punom jeku. Dalekovidi ljudi već su 
našli svoj put u nove pokrajine, razgledaju okolo i njuše nove mogućnosti. 
Mnogi bugarski vojnici su zamišljali, ne bez ohrabrenja odozgo, da će na- 
puštene zemlje biti njima date. 

Kada su imali slobodan dan, zagledali bi zgodno zemljište i postavljali 
svoje međaše... Ovi momci su griješili. Oni će donijeti kućama sa vojnog 
pohoda par turskih tričarija, ranjenu ruku, okrutni reumatizam da ih pra- 
ti do kraja života. Zemlja će otići čorbadžijama, bogatim i dalekovidim 
politikantima. Danas, nova vlasnička prava su ustanovljena i nepovredive 
“granice“ vlasništva uspostavljene. 

Za kratko vrijeme, međutim, žestoki građanski rat će započeti, gra- 
đanski rat u kome će ustanici trebati da kažu svoju zadnju riječ. Ali iznad 
svega, uspostavljanje poretka u “osvojenim pokrajinama“ donijeće novi te- 
ret radnom stanovništvu Bugarske. 

Jedno VANPARLAMENTARNO PITANJE 
GOSPODINII N. MlLJlIKOVU 185 * 

Gospodine poslaniče! 

Yi ste jedan od inicijatora i inspiratora onoga što je poznato kao “neo- 
slavenski pokret“, koji nastupa u ime ništa manje nego najuvaženijih općih 
principa civilizacije, humanizma, i nacionalne slobode. 

Vi ste često, kako na stupcima štampe tako i za govornicom Dume, 
uvjeravali balkanske saveznike - tj. dinastije i dinastijske klike koje vladaju 
Balkanom - o nepromijenjenim simpatijama takozvanog ruskog društva za 
njihovu kampanju “oslobođenja”. 

Nedavno, tokom prekida vatre, vi ste imali političko putovanje na 

Balkan; posjetili ste nekoliko centara i, što je posebno važno, otišli ste u 

pokrajine nedavno osvojene od strane saveznika. 

Niste li čuli tokom vaših putovanja - moramo pretpostaviti da bi to bilo 

za vas interesantno - o monstruoznim aktima brutalnosti koje su počinili 

pobjedonosni vojnici saveznika uzduž svoga bojnog puta, ne samo protiv 

185 Pavel Nikolaevič Miljukov (1859-1943), ruski historičar i političar; osnivač i vođa glavne 
ruske liberalne stranke - Ustavne demokratske partije (Kadeti). Bio je urednik partijskog nez- 
vaničnog glasila Reč i vođa delegacije Kadeta u Cetvrtoj Dumi (od 1912) kada mu je Trocki 
napisao ovo pismo. Poznat je po svojoj slavenofilskoj orijentaciji. (Prim. prev.) 

nenaoružanih turskih vojnika, ranjenika ili zarobljenika, nego i protiv mi- 
roljubivih muslimanskih stanovnika, staraca i starica, i bespomoćne djece? 

Ako ste čuli - a niste mogli da ne čujete! - onda zašto šutite? 

Zašto šuti vaša rječita Riječ? 

Nisu li vas činjenice, neosporne i neporecive, prisilile da zaključite da 
su Bugari u Makedoniji i Srbi u Staroj Srbiji, u svom nacionalnom žaru 
da isprave podatke u etnografskim statistikama koji nisu za njih povoljni, 
jednostavno se angažovali u sistematskom uništavanju muslimanskog sta- 
novništva u selima, gradovima i srezovima? 

Sta imate da kažete u pogledu ovih metoda za osiguranje pobjede sla- 
venskog elementa? Nećete li se složiti da je zavjera šutnje od strane svih 
naših “vodećih“ novina - vladine Rossiya, zmijskog patriotskog Novoye 
Vremya, umjerenog prednjačkog Russkaya Molva, tamburaškog Russkoye 
slovo i Reč, koja uvijek nastoji da izgleda uzvišeno - da ovaj međusobni 
dogovor o šutnji čini sve vas saputnicima i moralnim učesnicima u bestija- 
lijama koja će ostaviti mrlju bešćašća na našoj cijeloj epohi? 

Nisu li u ovim okolnostima, vaši protesti protov turskih zlodjela - koje 
ja ne nastojim uopće negirati - slični odvratnom ponašanju farisija: proisti- 
čući, mora se pretpostaviti ne iz općih principa kulture i humanosti nego 
iz golih kalkulacija imperijalističke nezajažljivosti? Zar vam nije jasno da 
šutljiva popustljivost “vodećih ruskih partija“ prema bugarskim i srpskim 
zločinima, sada - kada su balkanski saveznici obnovili vojne operacije - 
olakšava ovim posljednjima da se angažuju u njihovom kainovskom djelu 
daljih masakara naroda Polumjeseca u interesu “kulture“ Krsta? Možete li 
odgovoriti na ova jednostavna i jasna pitanja, gospodine poslaniče? 

Ili ste vi konačno naučili da saberete dva plus dva, i nađete dovoljno 
odlučnosti da zaključite da je vođa “odgovorne“ opozicije, budući da je 
pristao da djeluje kao posrednik između petrogradske diplomatije i bal- 
kanskih dinastija, na taj način prihvatio svoj dio odgovornosti pred javnim 
mnjenjem svoje vlastite zemlje, za rasporene stomake turske djece i pokla- 
ne vratove starih muslimana. 

Ako je to tako, vama drugo ništa ne preostaje nego da šutite. Ali u tom 
slučaju vaša šutnja imaće snagu osude koju vaši govori nikada nisu posjedovali! 


Luč N 0 . 34 (110) 
30. januar, 1913. 



177 


BOSNAI HERCEGOVINA, 1943. 


Akcija protiv muslimana u Pljevaljskom, Čajničkom I 
Fočanskom srezu: izvještaj 


Komanda Limsko-sandžačkih četničkih odreda 

DrAŽI MlHAILOVlČU, 13. FEBRUARA 1943. 


Štab 

Limsko-Sandžačkih četn. Odreda 
Str. Pov. Broj 

13. februara 1943. godine 
Položaj. 

Načelniku štaba vrbovnc komande 

Akcija u Pljevljanskom, Cajničkom i Fočanskom srezu protivu muslimana 
izvršena je. 

Operacije su izvršene tačno po naređenju i izdatoj zapovijesti. Napad 
je počeo u određeno vrijeme. Svi komadanri i jedinice izvršile su dobivene 
zadatke na opće zadovoljstvo. 

Otpor neprijatelja bio je od početka do kraja slab. Jedini veći otpor bio 
je na Trebeškom brdu, koji je trajao 4 časa, ali i on je brzo savladan. 

Naši odredi 7. ovog meseca u toku noći, već su izbili na r. Drinu, te su 
borbe zaključno sa tim danom bile uglavnom završene, a zatim je nastav- 
ljeno čišćenje oslobođene teritorije. Sva muslimanska sela u tri pomenuta 
sreza su potpuno spaljena, tako da ni jedan njihov dom nije ostao čitav. 

Sva imovina je uništena sem stoke, žita i sena. Naređeno je i predviđe- 
no prikupljanje ljudske i stočne hrane u određenim mjestima, za stvaranje 
magacina rezervne hrane i ishranu jedinica, koje su ostale na terenu radi 
čišćenja i pretresanja terena i šumovitih predela, kao i radi sprovođenja i 
učvršćavanja organizacije na oslobođenoj teritoriji. 

Za vreme operacija se pristupilo potpunom uništavanju musliman- 
skog življa bez obzira na pol i godine starosti. 

Zrtve.- Naše ukupne žrtve su bile 22 mrtva od kojih 2 nesretnim slu- 
čajem i 32 ranjena. 

Kod muslimana oko 1.200 boraca i do 8.000 ostalih žrtava; žena, sta- 
raca i djece. 

Za vreme početnih operacija, muslimani su se dali u begstvo ka Me- 
taljci, Cajniču i r. Drini. Na Metaljci je našao sklonište mali deo stanovniš- 
tva. U Cajniču se računa da ima do 2.000 izbeglica, a jedan deo je uspeo da 
umakne preko Drine pre nego što su određene jedinice izvršile presecanje 
mogućih odstupnih pravaca na tom sektoru. Sve ostalo stanovništvo je 
uništeno. 

Obezbeđenje i zaštita prelaza preko Drine i Lima. - Da bi se sprečio 
svaki povraćaj muslimana sa leve na desnu obalu r. Drine i sa desne na levu 
obalu Lima, naredio sam ovako posedanje obale: 

od s. Dorića do ušća Lima u Drinu jedna četa Višegradske brigade; 
prelaz kod Međeđe: Zaborački bataljon; 
prelaz kod Ustiprače: Prenćanski bataljon; 

prelaz kod Ustiprače do zapadne ivice s. Kopači, jedan bataljon 
Cajničke brigade; i 

prelaz kod Goražda bataljon Fočanske brigade. 

U selu Dubac postavljen je jedan bataljon Mileševske brigade, a u selu 
Bečje jedan bataljon Cajničke brigade sa zadatkom da kao rezerve priteku 
u pomoć u pravcu gdje bi muslimani eventualno pokušali prelaz. 

Posedanje oslobođene teritorije.- Za komadanta zone i svih jedinica 
na istoj do izvršenja organizacije odredio sam kapetana I klase Lukačevića 
Vojina. 

U selu Poblaće na reonu od sela Ponikve smešten je jedan bataljon 
Pribojske brigade, do selaTrpinje (3) tri bataljona Pljevaljske brigade; i 

- Na reonu od sela Ponikve do sela Trpinje postavljen je jedan bataljon 
II Durmitorske brigade. 

Zadatak ovih jedinica je da svojim prisustvom vrše pritisak na Cajniče 
i ne dozvole izlazak muslimana iz njega i terorisanje našeg življa. 

Moral: kod naših jedinica je u svakom pogledu izvrstan i na veoma 
visokom stupnju. Herojski poduhvati svakog pojedinca i čitavih jedinica sa 
svojim starešinama su u svakoj situaciji dokazali vidnog izražaja i zaslužuju 
svaku pohvalu. 

Moral kod muslimana bio je takoreći strašan. Zavladala je epidemija 
straha od naših četnika tako, da su bili prosto izgubljeni. 

Intervencija okupatora iz Pljevalja i Cajniča sastojala se samo u tome 
zaštita i obezbjeđenje njihovih garnizona od opasnosti usleđenja našega 
napada. 

Detaljan izveštaj podneću naknadno u realizaciji sa svim prilozima i 
skicama. 


Komandant, major 
Pav. I. Đurišić 


(AOS, a. NDH, k.132, reg.br. 25/3) 

Izvor: Genocid nad muslimanima, 1941-1945: Zbornik dokumenata i svjedočenja 
Autori: Vladimir Dedijer i Antun Miletić (Sarajevo: Svjetlost, 1990), str. 329-333. 

Uništavanje etničkog identiteta bugarskih Turaka 

Helsinki Watch Report 
Septembar 1987. 

HlSTORIJA I INTERVJUI SA ETNICKIM TuRCIMA 

Početkom 1985., zapadna štampa javila je o kampanji koju je provodila 
bugarska vlada sa ciljem da asimilira etničke Turke koji su živjeli u Bugar- 
skoj. Turska manjina u Bugarskoj je velika: pouzdane procjene govore o 
900.000 186 od ukupno 9 miliona stanovništva Bugarske. 

Raspoloživi dokazi govore da su krajern 1984. i početkom 1985., bugar- 
ske vlasti započele sistematsko nastojanje da prisile etničke Turke da promi- 
jene svoja turska, islamska imena u bugarska i kršćanska. Izvještaji su tako- 
đe govorili da su vlasti nastojale prisiliti etničke Turke da napuste islamsku 
praksu i turski jezik i da su obeshrabrivali praktikovanje turskih običaja i 
tradicija. Novine i radio programi na turskom jeziku su obustavljeni. 

Gradovi i sela gdje su etnički Turci živjeli bili su, prema ovim izvješta- 
jima, opkoljeni od strane vojske, a Turci bili prisiljeni prihvatiti nove lič- 
ne karte sa bugarskim imenima. Postoje izvještaji o nasilju primijenjenom 
protiv onih koji su se oduprijeli promjeni imena. Procjene o broju etničkih 


186 Posljednji zvanični broj objavljen od strane bugarskih vlasti je baziran na popisu stanovništva 
od 1965. koji bilježi 746 755 etničkih Turaka. 

Turaka ubijenih pod ovim okolnostima kreću se od 300 do 1.500. 187 Tako- 
đe se navodi da je nekoliko hiljada ranjeno ili uhapšeno. 

Sa stanovišta ljudskih prava, problem Turaka u Bugarskoj bio je po- 
sebna kategorija kršenja ljudskih prava koja se izvodi iz sistematske politike 
prigušivanja prava jedne etničke zajednice. To podsjeća na sličnu politiku 
primjenjivanu od strane drugih država protiv ustanovljenih etničkih grupa 
unutar njihovih granica. 

Takva politika je posebno odvratna pošto ona jednim potezom krši 
veći broj osnovnih prava, uključujući slobodu izražavanja, religije, kreta- 
nja, okupljanja i udruživanja. Za članove ciljane grupe nema zaštite protiv 
samovoljnog hapšenja i neljudskog postupanja. U slučaju etničkih Turaka 
u Bugarskoj, režim je otišao toliko daleko da je nasrnuo i na najosnovnije 
ljudsko pravo, pravo na život. Ustvari, događaji u Bugarskoj mogu se bolje 
opisati kao “zlodjela” nego kao kršenje ljudskih prava. 

Aprila 1986., zapadna štampa je javila da bugarske vlasti nemaju na- 
mjeru priznati da etnički Turci postoje u Bugarskoj, niti da su ikada posto- 
jali. 188 Moguća su dva tumačenja ovoga stava: prvo, da etnički Turci više ne 
postoje kao takvi jer je asimilaciona kampanja bila uspješna ili, drugo, da 
i pored toga što oni nastavljaju da se pridržavaju svojih običaja i tradicija, 
bugarska vlada ih namjerno ne priznaje, iako je to protivno bugarskom 
ustavu i bugarskim međunarodnim obavezama. 

Nedovoljnost i fragmentarnost dokaza o zlodjelima u Bugarskoj može 
samo po sebi biti dokaz o učinjenim nasiljima. U većini, stranim diplo- 
matama, novinarima i ostalim nije bilo dozvoljeno da posjete područja 
nastanjenom turskom manjinom. Na osnovu izvještaja, pošta poslata od 
strane bugarskih državljana turskog porijekla ili njima namijenjena bila je 
sistematski zadržavana. I pored toga, postoji dovoljno dokaza da potvrde 
glavne optužbe protiv bugarskog režima i da sugerira da bi slobodna i ne- 
ometana istraga otkrila mnogo šire i optužujuće dokaze. 

Oktobra 1985., posjetio sam bugarski glavni grad Sofiju u namjeri 
da iz prve ruke ispitam situaciju etničkih Turaka. Nisam otišao daleko. 

187 Amnesty International je dobila imena više od 100 etničkih Turaka navodno ubijenih od 
strane bugarske tajne policije. Vidi Bulgaria: Imprisonment of Ethnic Turks, Amnesty Inter- 
national, London, april 1986., p.13. 

188 “Bugarski Turci govore o teroru i sili provedenoj za asimilaciju,” The Washington Post, april 8., 
1986.; “Novi pravac u Bugarskoj: Turci? KojiTurci?” - The New York Times, april 20., 1986. 



BuGARSKA, 1985. 
I8 3 


Putovanja u pogođena područja bila su zabranjena tako da nisam mogao 
uspostaviti nikakav direktni kontakt sa etničkimTurcima. U samoj Sofiji 
vidio sam zgradu Turske ambasade čuvanu od strane crvenih bereta sa puš- 
kama na gotovs. Straže su navodno bile postavljene radi zaštite ambasade, 
ali njihova stvarna funkcije bila je očigledno da drži podalje ljude turskog 
porijekla. Kretanje turskih diplomata u Sofiji bilo je ograničeno na 40 
kilometara oko grada. 

Ipak, uspio sam prikupiti neke direktne dokaze o situaciji u Bugarskoj 
tokom moje posjete Istanbulu, decembra 1985. Tamo sam sreo grupu od 
oko 20 turskih izbjeglica iz Bugarske. Intervjuirao sam ih odvojeno uz 
pomoć prevodioca. Njihova lična svjedočenja potvrdila su većinu izvještaja 
objavljenih u inostranstvu. 

U isto vrijeme, Amnesty International takođe je preduzela temeljitu 
istragu koja je rezultirala izvještajem pod naslovom. “Zatvaranje etničkih 
Turaka u Bugarskoj”, štampanog u Londonu aprila 1986. Ovaj izvještaj je 
veoma pouzdan i autoritativan nalaz o položaju Turaka u Bugarskoj. Kon- 
centrišući se na pitanje etničkih Turaka koji su zatvoreni izvještaj Amnesty 
Internationala je takođe pružio dokaze o ostalim kršenjima ljudskih prava. 
Materijali u izvještaju Amnesty Internationala potvrđuju dokaze prikuplje- 
ne nezavisno od strane Helsinki Watch. 

Osim toga, oktobra 1986. norveški Helskinki odbor objavio je izvje- 
štaj “Progoni tursko-islamske manjine u Bugarskoj.” Rezultati i zaključci 
ovog izvještaja u saglasnosti su sa nalazima Amnesty Internationala i Hel- 
sinki Watch. 

Konačno, tokom posjete Turskoj 1987., obavio sam dalje intervjue sa 
turskim izbjeglicama iz Bugarske koji su potvrdili i dopunili ranije priku- 
pljene informacije. 

Tokom ovoga perioda, Bugari su nastavili da odbacuju ove i slične 
izvještaje navodeći daTurska želi da u međunarodnoj javnosti ukalja ugled 
Bugarske. Oni su osim toga tvrdili da Turska nastoji skrenuti pažnju jav- 
nosti sa svojih kršenja ljudskih prava, uključujući pravo manjina kao što 
su Kurdi. U međuvremenu, Bugarska je odbila dozvoliti stranim posma- 
tračima, uključujući novinare i organizacije ljudskih prava, slobodan i 
neometan pristup na područja gdje su se zloupotrebe navodno desile ili 
nastavljaju da se dešavaju. Nekolicina posjetilaca kojima je bio dozvoljen 

pristup bili su u pratnji bugarskih predstavnika ili pod njihovom paskom 
i redovno su izvještavali da su se etnički Turci bojali da govore slobodno sa 
strancima. 


Intervjui 

Bugarski Turci koje sam intervjuirao u Istanbulu dali su mi detaljne izjave. 
Njihovi navodi, od kojih su neki sažeti u ovom poglavlju u saglasnosti su sa 
izvještajima koji se pojavljuju u zapadnoj štampi i pokazuju da su bugarske 
vlasti provodile dobro planiranu i organiziranu kampanju. 

Jedna žena, koja je tražila da joj ne otkrivam pravo ime, navela je da 
je emigrirala iz Bugarske u Tursku u kasnim 70-tim. Njeni roditelji, braća, 
sestre, još uvijek žive u Bugarskoj blizu Varne. Ona se sjeća: 

Otišla sam u Bugarsku 25. decembra 1984. da posjetim rodbinu i 
ostala mjesec dana. Svako je bio preplašen promjenom imena. Dana 18. 
januara 1985., došle su crvene beretke, govoreći bugarski. Ostali su dva 
dana. Osamnaestog i devetnaestog januara mijenjali su imena Ciganima. 
Održan je jedan javni skup. Turcima su rekli da se ne boje, jer se njiho- 
va imena neće mijenjati. Ali, 22. januara došli su ponovo, sada sa psima. 
Počeli su operacije tokom noći, negdje oko 3 sata. Blokirali su cijelo selo. 
Prvo su odveli članove Komunističke partije. Kada su se ljudi pripremali 
izjutra da idu na posao, oduzeli su im lične karte i rekli da idu u općinu. 
Otišli su u kuće onih koji se nisu javili i odveli ih. Moga brata su pretukli 
pred njegovom djecom. Dana 22. januara, mobilisali su Turke koji su imali 
običaj da idu u Tursku. Cula sam da su ih poslali u vojne logore. Svo lovač- 
ko oružje oduzeto je od Turaka. Kada sam napuštala Bugarsku, pretresli su 
me na željezničkoj stanici. Tražili su filmove i kasete. Upozorili su me da 
ništa ne govorim ili će moja rodbina biti u opasnosti. 189 

Dva mlada hrvača, koji su bili članovi bugarskog nacionalnog tima, 
opisali su svoje iskustvo. Yuksel Hasanov Mustafov, stanovnik Kurdzhali, 
čije ime je promijenjeno u Yulian Asenov Milev, izjavio je : 

Trebalo je da prođete kroz tri kontrolne tačke da bi došli u Kurdzhali i 
svaki put su tražili da pokažete pasoš. Prvih dana januara 1985., fabrike su 


189 Razgovor sa Jeri Laber, Istanbul, decembar 7., 1985. 

bile blokirane nakon što bi radni dan započeo, a radnici su bili prinuđeni 
da promijene imena. Moj brat nije išao na posao i izgubio je platu. Moja 
svastika radi u Momčilgradu, dvije kontrolne tačke dalje od Kurdzhale. 
U Momčilgradu, Turci su organizirali protestne demonstracije. Policija je 
načinila snimke demonstranata i upotrebljavala konje protiv njih. Nakon 
toga je uslijedila intervencija vojske. Moja svastika je čula pucnjeve cijeli 
dan. Rekla je da su mnogi ljudi poslati na ostrvo Belene, ostrvo - zatvor 
pun Turaka, blata i komaraca. 190 

Drugi hrvač bio je Mehmet Mustafov Mehmedov, čije je ime u Bugar- 
skoj bilo promijenjeno u Milen Marinov Mihailov. Svoju porodicu ostavio 
je u Haskovu oko 50 milja od Turske granice. Ispričao mi je: 

Cijelo Haskovo bilo je opkoljeno policijom. Išli su gradom dio po dio, 
tvornicu po tvornicu. Neka sela su bila blokirana. Ja sam krio majku i oca, 
ali su ih našli, odveli u policijsku stanicu radi promjene imena. Sva turska 
imena u Bugarskoj su sada promijenjena. Moga amidžu su pretukli, odveli 
ga u policijsku stanicu i prijetili mu. Amidžino ime, Ramadan Mehmetov 
Mehmetov, promijenjeno je u Radon Mihailov Mihailov. Tukli su ga dva 
puta. Jednom zbog toga što je govorio turski. Izgubio je svijest i bio nepo- 
kretan sedmicu dana. Bolnice nisu primale Turke. Sunećenje je sada zabra- 
njeno u Bugarskoj. Pregledaju malu djecu, idu od kuće do kuće. Očevi koji 
su dali da im se sinovi osunete mogu biti osuđeni na sedam godina zatvora. 
U Haskovu, čovjek koji je obavljao sunećenje, poslat je direktno u zatvor. 191 

Zena Hilmije Mutlu, vozača kamiona, izjavila mi je da joj je muž 
nestao u Bugarskoj prije četiri mjeseca. On je izvršio utovar u Dimitrov- 
gradu, zatim je vozio prema Svilengradu gdje ga je, zajedno sa dva prijatelja 
zaustavila policija. Prijatelji su se kasnije vratili uTursku i rekli šta se desilo. 
Bugarski policajci koji su ih zaustavili ponižavali su ih kao Turke. Kada je 
njen muž protestvovao odveli su ga. Bugarski konzulat nije odgovorio na 
njenu molbu da joj se pruži informacija, a ona se boji da ide u Bugarsku 
da ne bi bila zadržana tamo. 

Dva čovjeka iz sela Tetova, koji su došli u Tursku novembra 1985., 
tražili su da ne otkrijem njihova stvarna imena pošto u Bugarskoj imaju 
rodbinu. Jedan od njih se sjeća: 


190 Isto. 

191 Isto. 

Dana 21. januara 1985., mobilisan sam i odveden u Slivnicu, kon- 
centracioni logor oko 15 milja daleko od Sofije. Dvadeset osmog januara 
bili smo prisiljeni promijeniti naša imena. Nakon 28 dana, mnogi su bili 
pušteni, ali su mene sa grupom od oko 100 ljudi pustili tek 15. aprila. 
Vratili su me u selo gdje sam morao da se javljam u policijsku stanicu dva 
puta dnevno. Tokom večeri zadržali su me u policijskoj stanici i prisiljavali 
da čistim klozete. To je trajalo 4 mjeseca. Drugog septembra pozvan sam 
ponovo u policijsku stanicu. Obavijestili su me da su mi sudili u odsustvu i 
osudili na pet godina zatvora na ostrvu Belene. Pobjegao sam 5. septembra. 
Trebalo mi je Mjesec i po dana da dođem do Turske. Sada u mome selu 
ima 40 policajaca, prije toga je bio samo jedan. Osunećenu djecu ubijaju. 
Džamije su zatvorili. Ne možemo više govoriti turski u našim kućama. 192 

Drugi čovjek, iz rejona Razgrat, izjavio je da je operacija u njegovom 
selu trajala tri dana, od 28. do 30. januara 1985. Selo su blokirali noću i 
prekinuli struju i vodu. Pokazao mi je svoju novu ličnu kartu, na kojoj piše 
njegovo bugarsko ime. Zatim mi je opisao jedan incident kada je njegova 
majka, koja ne zna ni riječi bugarskoga, otišla da kupi hljeb da bi joj pekar 
odgovorio: “Moraš pitati na bugarskom.” Izjavio mi je da imaju kazne za 
govor na turskom i dao mi je nekoliko pisama adresiranih na turska imena 
koja su vraćena pošiljaocu. Rekao mi je da se brojna pisma šalju preko So- 
vjetskog saveza ili Cehoslovačke preko putnika. Kako kaže ovaj čovjek, “sa 
ostrva Belene nema povratka - tijela se vade iz Dunava.” Takođe spominje 
dva čovjeka iz Yasenovetsa, sela u provinciji Razgrat, koji su bili poslati u 
Belene. To su Mehmet Rafiev i Remzi Mehmedov. “Slobodno možete spo- 
menuti ova imena,” rekao mi je. “Oni su vjerovatno mrtvi.” 

Godine 1987. u Istanbulu sam intervjuirao ženu 193 koja je napustila 
Bugarsku 1984. i koja ne želi da se njeno ime obznani. Ona je radila u 
kozmetičkom salonu u Kurdhzali i bila je otpuštena zato što je govorila 
turski sa turskim klijentima. Ponovo je uposlena nakon što je obećala da 
više neće govoriti turski. Kada je išla u školu imala je jednom sedmično 
časove turskog, ali njen sin nema nikako nastave na turskom. Emigrirala je 
iz Bugarske na mjesec dana prije nego što je intenzivna kampanja počela, 
ostavivši muža i sina. Nema nikakve mogućnosti da ih kontaktira. Kada 


192 Isto. 

193 Isto. 

pokuša da telefonira poziv se prekida. Na pisma nema odgovora. Ime nje- 
nog sina bilo je na listi od oko 120 djece za koje su bugarske vlasti obećale 
da će poslati u Tursku 1986-1987. Međutim, njen sin nije bio među oko 
dvadesetero djece stvarno poslatih u junu 1987. Zena je rastrzana između 
želje da publikuje svoj slučaj i straha da publicitet može naškoditi i njenom 
mužu i sinu. 

(...) 

Izvor: Destroying Ethnic identity: The Turks of Bulgaria; An Update; Septembar 1987., A Helsinki 
Watch Report; (Washington D.C.:US Helsinki Watch Committee, 1987) str. 3-11. 

Uništavanje etničkog identiteta: 

PROTJERIVANJE BUGARSKIH TURAKA 

Helsinki Watcb Report, oktobav, 1989. 

Više od 300.000 bugarskih etničkih Turaka bilo je prisiljeno ili ohrabreno 
da napusti svoja pradjedovska ognjišta u periodu od pet mjeseci, stvarajući 
jednu od najvećih poplava izbjeglica u Evropi nakon Drugoga svjetskog 
rata. Još od 1984. oni su bili podloženi žestokoj kampanji asimilacije koju 
je provodila vlada s namjerom da izbriše njihov kulturni i vjerski identitet. 

Maja 1989., bugarska vlada silom je ugušila mirne demonstracije etnič- 
kih Turaka. Jedan broj demonstranata bio je ubijen, a hiljade su bile protje- 
rane iz zemlje. Helsinki Watch intervjuirao je izbjeglice u Parizu i Istanbulu 
nakon ovih događaja u cilju prikupljanja informacija za ovaj izvještaj. 


HlSTORIJA: AsiMILACIONA KAMPANJA 1984-1985. 


Gotovo svaki izbjeglica koji je intervjuiran naveo je da su demonstracije 
maja mjeseca održane u znak protesta protiv vladine asimilacione kam- 
panje protiv etničkih Turaka. 194 Mada je kampanja poprimila ozbiljne di- 
menzije 1984., Bugarska je imala dugoročno ustanovljenu politiku nasto- 
janja da uništi identitet svojih Turaka. Ranih 70-ih, naprimjer, poučavanje 
turskog jezika u bugarskim školama bilo je zabranjeno, a 1974. Odsjek za 

194 (Prilikom editovanja ovog teksta upotrijebili smo podnožne napomene označene arapskim bro- 
jevima umjesto zvjezdica koje se pojavljuju u originalnom tekstu) Za kompletni izvještaj o asim- 
ilađonoj kampanji vidi Helsinki Watch, Destroying Ethnic Identity: The Turks of Bulgaria, jun 
1986., i Destroying Ethnic Identity: The Turks of Bulgaria - An Update, septembar 1987. 

turski jezik na Univerzitetu u Sofiji bio je zatvoren i zamijenjen sa Odsje- 
kom za arapske studije. 195 Zvanična bugarska pozicija bila je da su Turci 
ustvari Bugari čiji su preci bili prisilno prevedeni u islam tokom osmanlij- 
ske vladavine. 

Krajem 1984. i početkom 1985., bugarske vlasti sistematski su na- 
stojale prisiliti etničke Turke da promijene svoja turska imena i prihvate 
slavenska, da odbace turski jezik i islamsku praksu i da napuste turske 
običaje i tradicije. Novine i radioprogram na turskom jeziku bili su obu- 
stavljeni. Prema pouzdanim izvještajima, sela sa pretežno turskim stanov- 
ništvom bila su opkoljena od strane policije i vojske, vrlo često u ranim 
jutarnjim satima. Sela su bila blokirana, a etnički Turci bili prinuđeni, u 
nekim slučajevima oružjem, da prihvate lične karte sa njihovom novim 
slavenskim imenima. Od svakog Turčina je bilo zahtijevano da promijeni 
svoje ime, čak naprimjer i olimpijski atletičari čija su turska imena već bila 
ušla u sportsku historiju. 196 Postoje izvještaji o nasilju protiv onih koji su 
pružili otpor promjeni imena. Procjene o broju ubijenih etničkih Turaka 
kreću se od 300 do 1.500. Amnesty International primila je listu od preko 
100 imena etničkih Turaka navodno ubijenih od strane bugarskih snaga 
sigurnosti. 197 Navodi se da je nekoliko hiljada ranjeno ili uhapšeno. 

U svome izvještaju o asimilacijskoj kampanji septembra 1987., Hel- 
sinki Watch je došao do slijedećih zaključaka koji su valjani i danas: 

Sa stanovišta ljudskih prava, problem Turaka u Bugarskoj bio je po- 
sebna kategorija kršenja ljudskih prava koja se izvodi iz sistematske politike 
prigušivanja prava jedne etničke zajednice. To podsjeća na sličnu politiku 
primjenjivanu od strane drugih država protiv ustanovljenih etničkih grupa 
unutar njihovih granica. 

Takva politika je posebno odvratna pošto ona jednim potezom krši 
veći broj osnovnih prava, uključujući slobodu izražavanja, religije, kreta- 
nja, okupljanja i udruživanja. Za članove ciljane grupe nema zaštite protiv 
samovoljnog hapšenja i neljudskog postupanja. U slučaju etničkih Turaka 
u Bugarskoj, režim je otišao toliko daleko da je nasrnuo i na najosnovnije 


195 Amnesty International, Bulgaria: Imprisonment of Ethnic Turks, april 1986., p.4. 

196 Intervju sa Naimom Suleymanogluom (olimpijska zlatna medalja za dizanje tegova), New 
York, decembar 12, 1988. 

197 Amnesty International, Bulgaria: Imprisonment of Ethnic Turks, p. 13. 

ljudsko pravo, pravo na život. Ustvari, događaji u Bugarskoj mogu se bolje 
opisati kao “zlodjela” nego kao kršenje ljudskih prava. 198 


DEMONSTRACIJE MAJA 1989. 

Majske demonstracije bile su organizirane od strane etničkih Turaka kao 
protest protiv asimilacione kampanje, kao izraz borbe za turska prava. One 
su trajale nekoliko dana krajem maja u sjeveroistočnoj i jugoistočnoj Bu- 
garskoj. 199 Prema izjavama nekoliko vođa, demonstracije su bile planira- 
ne da se održe u isto vrijeme kada i Pariški sastanak OSCE-a o ljudskim 
pravima, i na taj način privuku svjetsku pažnju na stradanja turske ma- 
njine. 200 Iako je nezadovoljstvo vladinom politikom bilo duboko ukorije- 
njeno, demonstracije su očigledno dobile mnogo više podrške nego što su 
organizatori izvorno očekivali. U svakom slučaju između nekoliko stotina 
i desetina hiljada etničkih Turaka učestvovalo je u svakoj demonstraciji. Na 
osnovu izjava svjedoka, demonstracije bi započele u jednom selu a zatim 
bi demonstranti marširali u susjedna sela, gdje bi im se još više etničkih 
Turaka pridružilo. Cijela sela su učestvovala. Podrška je često bila sponta- 
na. U nekim slučajevima velike demonstracije su bile planirane za jedno 
centralno mjesto ili grad. 

Turci su nosili transparente na demonstracijama iskazujući svoje za- 
htjeve. Na transparentima je pisalo: “Hoćemo naša prava imena”; “Ho- 
ćemo da govorimo našim jezikom”; “Hoćemo da praktikujemo našu vjeru 
slobodno”. Demonstracije su općenito bile mirne, a sila je korištena jedino 
u samoodbrani. Nasuprot, vlasti su često upotrebljavale silu protivTuraka u 
mjeri koja je daleko iznad onoga što je bilo neophodno za održavanje javnog 
reda. Izbjeglice su izjavile da su bile opkoljivane vojnicima i policajcima koji 

198 Helsinki Watch, Destroying Ethnic Identity: The Turks of Bulgaria - An Update, p.4. 

199 Ovo su regioni u kojima živi većina etničkih Turaka. 

200 Uz organiziranje protesta jedan broj turskih aktivista počeo je štrajk glađu. Prvi štrajk glađu 
započeo je б. maja kada su četvorica etničkih Turaka iz regiona Razgrada u sjeveroistočnoj 
Bugarskoj izjavili da će gladovati sve do otvaranja Pariškog sastanka OSCE 30. maja. Tokom 
nekoliko dana stotine Turaka pridružilo se ovom protestu neki gladujući neprekidno a neki po 
nekoliko dana. Intervju sa Zakir Ismail Mustafom, Istanbul, 6. juna 1989.; Stephen Ashley, 
“Protest by Ethnic Turks Escalate,” Bulgarian Situation Report, Radio Free Europe, Munich, 
July 3,1989. 

su koristili pse, batine, dimne bombe, tenkove, helikoptere i puške u na- 
mjeri da ih zaplaše. Jedan broj smrtnih slučajeva bio je prijavljen zajedno 
sa stotinama povreda i hapšenja. 201 

Vlasti su ograničile slobodu kretanja etničkih Turaka u toku a i nakon 
demonstracija. Policija i vojska postavila je barikade izvan sela gdje su Tur- 
ci demonstrirali. Turcima je bio zabranjen ulaz u ta sela. Vlasti su takođe 
ograničile slobodu kretanja nakon demonstracija, nekada pod uslovima 
koji su veoma slični opsadnom stanju. Izvještaji navode da su policijski 
sati u vremenu od jedan do četiri dana bili proglašeni u nekoliko turskih 
sela dok su vojnici naoružani puškama patrolirali ulicama. U mnogim se- 
lima etnički Turci nisu mogli ući u bolnice da posjete članove porodice 
ili prijatelje koji su bili ranjeni u demonstracijama. Nekoliko dana nakon 
protesta, policija i vojnici redom su tukli Turke. Telefonske linije u nekim 
turskim područjima bile su prekinute da bi spriječile Turke od organizira- 
nja dodatnih protesta. 

Izbjeglice iz nekih područja izjavile su da oni nisu učestvovali u de- 
monstracijama zbog toga što je tursko stanovništvo u njihovom regionu 
bilo malobrojno. Naprimjer: jedan izbjeglica iz regiona Russe izjavio je da 
u njihovom kraju nije bilo demonstracija pošto tu živi malo Turaka, a oni 
koji žive boje se angažovati u aktivnostima za odbranu svojih prava i nisu 
dobro organizirani. 202 


Kaolinovo, sjevernoistočna Bugarska 

Naredne izjave opisuju demonstracije koje su se desile u selu Kaolinovo 20. 
maja. Najmanje 15.000 etničkih Turaka učestvovalo je, mada su neki Turci, 
koji su namjeravali da se pridruže demonstracijama bili vraćeni od strane 
vlasti na prilazima selu. Jedan demonstrant je umro od posljedica sile upotre- 
bljene od strane vlasti. Turaka je bilo pretučeno od strane vojnika i policajaca 
a oko 30 je bilo uhapšeno i zakratko pritvoreno. Danima nakon protesta 
vlasti su nastavile da maltretiraju i tuku Turke koji su učestvovali. 


201 Mnogi Turci koji su bili uhapšeni, pušteni su očigledno nakon dva dana, premda su mnogi od 
tih bili nakon toga protjerani iz zemlje. 

202 Intervju sa Ertanom Sakiroglu, Istanbul, 6. juni, 1989. 

SvjEDOČENJE VAHIDE AlI AdEM 20310 

Vahide Ali Adem, 35, putovala je oko 30 kilometara iz svog sela Cukur- 
коу do Kaolinova ujutro 20. maja. 204 Ona kaže da se oko 15.000 etničkih 
Turaka skupilo u Kaolinovu da protestuje. Mnogi su došli iz obližnjih sela 
koja su imala veliki broj etničkog turskog stanovništva. Ljudi, žene i djeca 
pridružili su se protestu. Oni su formirali liniju dugu oko tri kilometra i 
nekoliko osoba široku uz duž glavne ulice koja prolazi kroz Kaolinovo. Na 
čelu povorke bila su djeca, iza njib žene pa onda muškarci. Dok su demon- 
stranti pristizali u Kaolinovo, međusobno su diskutovali šta da zahtijevaju. 
Zahtijevali su da im se dozvole da govore turski, da koriste svoja turska 
imena i da praktikuju islam. Dok su diskutovali, policajci i vojnici su pri- 
stigli i krenuli prema demonstrantima sa oba kraja ulice. Kada su vidjeli 
policiju i vojsku, Turci su krenuli prema zelenom polju uz put. 

Oko 300 vojnika krenulo je na demonstrante i počelo da ih tuče. Tukli 
su svakoga, ne samo muškarce. Zene su plakale i molile vojnike da pre- 
stanu. Dok je gospodja Adem plakala, jedan vojnik ju je udario palicom 
u rame. Vojnici su imali puške i počeli pucati u masu. Oni nisu nišanili 
direktno u narod, ali i pored toga neki Turci su ubijeni. 205 Vojnici su tukli 
demonstrante četiri ili pet sati. Gospođa Adem vidjela je mnoge povrede, 
uključujući povrijeđena lica i slomljene ruke. Neki muškarci počeli su da 
se opiru i oteli su puške od vojnika. Kada se ovo desilo, vojnici su počeli da 
upotrebljavaju još veću silu protiv Turaka. 

U jednom momentu, u kasno poslijepodane, vojno pojačanje je stiglo 
iz grada Varne i borba je prestala. Muškarci demonstranti bojali su se da 
će biti ubijeni ili zatvoreni ako nastave da se odupiru. Vojnici su naredili 
muškarcima da odu u jedan ugao polja a ženama i djeci u drugi, nakon 
toga uhapsili su muškarce. 


203 Imena korištena u ovom izvještaju su originalna imena etničkih Turaka a ne slavenska imena 
koja im je nametnula država. 

204 Neki Turci zovu sela turskim imenima, npr. Сикигкоу, a ne njihovim bugarskim imenima. 

205 Na osnovu svjedočenja ostalih učesnika u demonstracijama jedan Turčin je bio ubijen. Vidi 
svjedočenje Alattina Sadika Mehmetoglua, infra. Zvanična bugarska novinska agencija BTA, 
priznala je da je jedan Turčin umro u demonstracijama u Kaolinovu, ali je pripisala smrt 
“srčanom udaru”. Sofia BTA na engleskom, 23. maj 1989., ponovo štampano u FBIS (For- 
eign Broadcast Information Service) 24. maja 1989. godine. 

Gospođa Adem opisala je kako je, dok su se vojnici pripremali odvesti 
muškarce, djevojka od 16. ili 17 godina istrčala i počela vikati: “Hoću da 
vidim oca. Ne tiče me se ako me i ubijete.” Njen otac je izašao iz grupe. 
Krv mu je curila iz tijela. Košulja mu je bila natopljena krvlju jer je bio 
tučen tokom demonstracije. Međutim, prije nego što su se on i njegova 
kćerka mogli zagrliti, vojnik je uperio pušku u mladu djevojku i natjerao 
je da odstupi. Vlasti su zatim uhapsile oca i ostale muškarce i zadržali ih. 206 

Nakon 20. maja napetost je bila velika u pokrajini. Gospođa Adem je 
objasnila da je dva dana kasnije - u ponedjeljak 22. maja - bila zaustavljena 
i pretraživana od strane policije dok je išla na posao. Ona je građevinski 
radnik i putovala je u Sumen (40 km daleko) sa ostalim radnicima na ka- 
mionu. Nakon što su prešli oko pet kilometara, policija je skrenula kamion 
na ivicu puta i zahtijevala da svi izađu vani. Policija ih je pretraživala. Gos- 
pođa Adem je bila pretraživana “svuda po tijelu”. Policajac je vikao na nju. 
“Ti si kučka. Ti si prostitutka. Ti nisi nikakava gospođa. Izgledaš kao Ci- 
ganka.” Nakon toga policajci su tukli nekoliko putnika. Naredili su im da 
rašire noge i ruke, a zatim ih udarali. Vozač kamiona, koji je imao kasetu 
sa turskom muzikom bio je pretučen i pitan: “Zašto slušaš ovu muziku?” 
(Intervju u Istanbulu, 6. juna 1989). 


SVJEDOČENJE ALATTINA SADIK MEHMETOGLU 

Alattin Sadik Mehmetoglu, 31, iz Klimenta, Varna. Dvadesetog maja pri- 
ključio se grupi od 8.000 demonstranata u Klimentu koji su došli iz Pre- 
stoe i kretali se prema Kaolinovu. Prije nego što je grupa napustila Kliment 
organizovali su kratki protest. Policajci su im prišli a šef policije im je rekao 
da “će im njihova prava biti data u srijedu (25. maja).” 207 Turci su tražili 
dozvolu od policije da krenu prema Kaolinovu, i dozvola im je data. 

Dok su Turci nastavili kretanje prema Kaolinovu, presrela ih je vojska 
koja je počela da ih tuče. U tom momentu gospodin Mehmetoglu napustio 


206 Gospođa Adem ne zna koliko je Turaka uhapšeno ni kada su oni bili pušteni. 

207 Prema izjavamaTuraka koji su došli iz istog regiona oni nisu “dobili svoja prava” 25. maja niti 
bilo kojeg dana kasnije. Međutim, izjava šefa policije sugeriše da se neki lokalni službenici 
nisu možda slagali sa vladinom politikom prema Turcima. 

je grupu u namjeri da obavijesti lokalne novine o batinjanju. Grupi se pri- 
družio kasnije u Kaolinovu. 208 

Oko dva sata poslije podne, vojnici u Kaolinovu počeli su biti demon- 
strante koji su se okupili. Prema Mehmetoglu, vojska je dovezla tenkove. 
Imali su takođe pse i puške. Tukli su ljude kundacima pušaka, ne štedeći ni 
djecu ni stare žene. Trojica Mehmetogluovih prijatelja su bila povrijeđena: 
Omer Suleymanov, 40, iz Izgreva; Omer Veyselov, oko 45, iz Klimenta; 
Mehmet Ismail, oko 45, iz Klimenta. Oko 35 ljudi je bilo uhapšeno. Pu- 
šteni su istog dana nakon što im je policija zabilježila imena. Jedna osoba 
je umrla: Necip Osmanov Necipov, četrdesetpetogodišnji vozač autobusa 
iz Kusa 209 (Intervju u Istanbulu, 7. juna 1989). 


SVJEDOČENJE IBRAHIMA FlCICIOGLUA 


Ibrahim Ficicioglu, 27, iz Todor Ikonomova, sela blizu Kaolinova. Došao 
je u Kaolinovo u osam ili devet sati ujutro 20. maja. U to doba selo je bilo 
mirno pošto policija i vojska još nisu bili stigli. Vojnici (oko 150 njih) i 
policija došli su poslijepodne. Dovezli su tri ili četiri tenka i pse. Predstav- 
nici vlasti bili su postavljeni na prilazima u selo i sprečavali etničke Turke 
da uđu u Kaolinovo. 

Gospodin Ficicioglu je načinio skicu područja gdje su etnički Turci 
demonstrirali. Nacrtao je dugi krivudavi put okružen poljem na obje stra- 
ne. On navodi da je bilo 15.000 demonstranata. Procjenjuje da je kolona 
demonstranata bila duga pet kilometara. Vojska se približila etničkim Tur- 
cima s jednog kraja puta i počela da ih tuče. Demonstranti su nakon toga 
pobjegli u polje. Tenkovi su već bili postavljeni u poljima i krenuli su na 
demonstrante. Tenkovi su se približili Turcima na pet metara. Vojnici su 
upotrijebili silu protiv Turaka u polju i jedan Turčin je umro. 210 

208 Mehmetoglu navodi da je bilo 25.000 demonstranata u Kaolinovu. Ovaj broj izgleda veliki; 
ostali učesnici govore o 15.000. Vidi npr. Svjedočenje Vahide Ali Adem, supra. 

209 Prema istraživačkom izvještaju radija “Slobodna Evropa”, vojnici su pretukli na smrt Necipa 
Osmanova Necipova na putu koji je vodio u Kaolinovo. “Slobodna Evropa” je javila da je 
gospodin Necipov bio 47 godina star. Vidi Stephen Ashley, “Protest by Ethnic Turks Escalate 
in Bulgaria,” Bulgarian Situation Report, Radio Free Europe, 24. maj 1989. 

210 Ficicioglu ne kaže kako je ovaj Turčin umro niti daje njegovo ime. Vjerovatno se radi o Necip 
Osmanov Necipov. Vidi svjedočenje Alttina Sadika Mehmetoglua, supra. 

Dvadeset prvog maja, gospodin Ficicioglu i ostali etnički Turci otišli 
su u Todor Ikonomovo da prisustvuju dženazi čovjeka koji je ubijen dan 
ranije u Kaolinovu. Dok su hodali ulicama Todor Ikonomova, policija je 
počela da tuče one koje su zabilj ežili na videokasetama dan ranije na de- 
monstracijama. Jedan Turčin, imenom Tahir Aliev, udaren je policom u 
glavu i ramena, a zatim uhapšen od strane policije. 211 Kao rezultat hapšenja 
gospodina Alieva, Turci su demonstrirali istog dana u Todor Ikonomovu 212 
(Intervju u Istanbulu, 7. juna 1989). 

(...) 


Protjerivanje 

Nekoliko hiljada etničkih Turaka bilo je protjerano iz Bugarske tokom maja 
i juna 1989. Vlada, očigledno uznemirena rastućim pokretom za ljudska 
prava i masovnim majskim demonstracijama, protjerala je mnoge učesni- 
ke u demonstracijama. Vlada je takođe protjerala članove nezavisnih grupa 
za ljudska prava Turaka koji su se protivili asimilacionoj kampanji 1984. i 
druge aktiviste. Turci sa višim obrazovanjem bili su posebna meta: nastav- 
nici, ljekari, ekonomisti i inžinjeri. Jedan obrazovaniji izbjeglica je objasnio: 
“Bugarska vlada nije željela da mi vodimo naš narod, zato nas je protjerala.” 

Protjerivanja su bila u određenom smislu završna faza asimilacione 
kampanje započete 1984. Iako podaci zvaničnog popisa stanovništva za 
Bugarsku nisu dostupni još od 1965., neki posmatrači vjeruju da je nata- 
litet etničkih Turaka bio tri puta veći od nataliteta etničkih Bugara, što je 
izazvalo zabrinutost vlade, naročito što bugarske vlasti nisu bile u stanju da 
asimiliraju Turke.Nekoliko izbjeglica izjavilo je da su im vlasti kazale da ih 
protjeruju zato što su “drugačiji” ili zato što su uvijek željeli da idu u Tur- 
sku. Jednom izbjeglici, koji je učestvovao u demonstracijama u Tobihinu 
25. maja i koji se suprostavljao asimilacionoj kampanji 1984., policija je 
rekla: “Vaš jezik je drugačiji. Vaša religija je drugačija. Uvijek ste željeli da 
idete u Tursku. Sada ćete ići. 213 

211 Kako se navodi Aliev je pomogao organiziranju demonstracija u Kaolinovu i član je nezavis- 
nog Društva za zaštitu ljudskih prava. 

212 Vidi opis demonstracija u Todor Ikonomovu, infra. 

213 Intervju sa izbjeglicom koji je zahtijevao anonimnost, Istanbul, 7. juna 1989. 

EtničkiTurci su brzo protjerani. U većini slučajeva policija je išla njihovim 
kućama ili na radno mjesto, obavještavala ih da imaju nekoliko sati, ili u najbo- 
ljem slučaju nekoliko dana da napuste zemlju, i zahtijevala da se prijave u po- 
licijske stanice da preuzmu svoje pasoše. One koji su se opirali bili su prisilno 
sprovedeni iz zemlje. Neki čak nisu imali vremena da vide ni suprugu ni djecu. 

Turcima je bilo dozvoljeno da ponesu sa sobom samo nešto ličnih 
stvari - obično par kesa - i malo novca. Oni nisu primili kompenzacije 
za kuće, kola ili zemljište koje su ostavili. Jedna sredovječna udovica koju 
je Helsinki Watch intervjuirao neposredno nakon što je stigla u Tursku, 
stiskala je u rukama samo novčanik i neku kesu. Ona je bila odvojena od 
porodice i nije imala rodbine uTurskoj. Njene priča nije neuobičajena: oni 
koji su protjerani bili su često odvojeni od ostalih članova porodice. 

Mada su neki etnički Turci izjavili da su željeli napustiti Bugarsku i da 
su u prošlosti tražili vize za Tursku, svi su naglašavali da su željeli da odu 
slobodno po svojoj volji, a nikako u ovakvim nehumanim uvjetima. 

Odlazak Turaka odigrao se u dvije faze. Nakon protjerivanja hiljade 
turskih aktivista i vođa zajednice, vlada je ohrabrila stotine hiljada ostalih 
Turaka da napuste zemlju pod nešto manjim pritiskom. Nova politika bila 
je proglašena 29. maja, kada je bugarski vođa, Todor Zivkov, održao govor 
prenošen preko radija i televizije. U svome govoru gospodin Zivkov izjavio 
je da svi etnički Turci koji žele da idu u Tursku mogu to slobodno učiniti. 
On je pozvao Tursku vladu da “otvori granice za sve bugarske muslimane 
koji žele da idu u Tursku bilo privremeno bilo za stalno!” 214 Slijedećega 
dana Turski predsjednik vlade Turgut Ozal izjavio je da su turske granice 
otvorene za sve etničke Turke koji žele da se usele. 

Između sredine juna i kraja augusta, broj Turaka koji su napustili Bugar- 
sku dramatično se povećao, dostižući cifru od 2.000 do 4.000 dnevno. Me- 
đutim, i ovi odlasci su se dešavali sa ograničenjem. Turcima je davano malo 
vremena za napuštanje zemlje, mogli su sa sobom ponijeti samo nešto ličnih 
stvari i često su bili odvojeni od ostalih članova porodice. 215 Nekim Turcima 

214 Program Radio-Sofije praćen od strane radija “Slobodna Evropa” u Munchenu 29. maja 1989. 
Zivkov govor predstavljao je promjenu u politici. Između 1985. i maja 1989, bugarske granice bile 
su zatvorene za etničke Turke koji su željeli da se isele i samo malom broju članova podijeljenih 
porodica bilo je periodično dozvoljeno da napuste zemlju kao odgovor na pritiske stranih vlada. 

215 Vidi, npr., Edward Mcfadden, “A Nameless Death at Edirne, Тигкеу,” The Wall Street Jour- 
nal, 4. august, 1989. 

je bilo potpuno zabranjeno da napuste zemlju. Naprimjer, muškarcima koji 
su u dobi za vojnu službu (oni rođeni između 1969. i 1971), bilo je naređeno 
da ostanu u Bugarskoj radi vojne službe. 

Ovaj izvještaj se ne koncentriše na drugu grupu izbjeglica. Međutim, 
Helsinki Watch vjeruje da uslovi pod kojima je od njih traženo da napuste 
Bugarsku - i očigledno još uvijek se traži - otvaraju zabrinutost sa stano- 
višta ljudskih prava. Posebno teško mnogima od ovih izbjeglica padalo je: 

- negirano davanje jednog razumnog roka za napuštanje zemlje; 

- zabranjeno da iznesu razuman iznos ličnog vlasništva iz zemlje; 

- pocijepane porodice 

Osim toga, Helsinki Watch vjeruje da je znatan dio mase od stotine 
hiljada etničkih Turaka koji su napustili Bugarsku pod “Zivkovljevom po- 
litikom” od 29. maja bio u osnovi prisiljen da ode pošto su im negirana 
njihova osnovna ljudska prava. 


SVJEDOČENJE ZAKIRA ISMAIL MuSTAFE 

Zakir Ismail Mustafa, 40 godina star, član nezavisnog Društva za zaštitu 
ljudskih prava (u daljem tekstu “Društvo”), bio je protjeran iz Doglar, Sili- 
stra, 9. maja zbog angažovanja u aktivnostima vezanim za ljudska prava. 216 
Početkom maja, on i ostali članovi Društva organizovali su štrajk glađu 
u Sumenu radi zaštite ljudskih prava. Gospodin Mustafa je planirao da i 
sam započne štrajk glađu. Petog maja, dan prije nego što je započeo štrajk 
glađu, pozvao je nekoliko radio stanica da oglasi štrajk. Sada on vjeruje da 
su njegovi razgovori bili snimani. Iste večeri četiri službenika Državne bez- 
bjednosti (bugarske tajne policije) došli su mu kući i ispitivali ga. Zeljeli su 
znati da li je on regrutovao članove društva. Rekao je da nije, mada je do 
tada primio 30 prijava od novih članova. Službenici Državne bezbjednosti 
rekli su mu da će mu dati pasoš da ide u Tursku ako prekine svoje aktiv- 
nosti u Društvu. Mustafa je odgovorio da ne bi nikada napustio Bugarsku 
prije nego što ostalim Turcima ne budu data njihova prava. Službenici 
Državne bezbjednosti napustili su njegovu kuću oko pola noći. Slijedećeg 
dana, 6. maja, gospodin Musta započeo je štrajk glađu. 


216 Za opis “Društva”, vidi tekst Infra. 

Dana 8. maja dva šefa policije došli su Mustafinoj kući, šef policije iz 
Razgrada (gospodin Minev) i šef policije iz Doglara (gospodin Trandafi- 
lov). Reldi su mu da ga vode u policijsku stanicu gdje treba da objasni svoj 
slučaj. Mustafa je još bio u pidžami pošto je i dalje štrajkovao glađu. Pitao 
je policajce da li imaju ovlaštenje da ga odvedu. Reldi su da imaju. 

Dok se oblačio, žena mu je pitala zašto joj odvode muža. Policajci su joj 
reldi da se spremaju da ga protjeraju u Beč. Gospodin Mustafa je ovo čuo i 
rekao da ne želi da napusti Bugarsku, a ako ga već prisiljavaju da ide on želi 
da ide sa svojom porodicom. Policajci su mu reldi da slijedećeg jutra dođe sa 
ženom, kćerkom i roditeljima u policijsku stanicu da se fotografišu za pasoše. 
Policajci su reldi da će cijela porodica moći da napusti Bugarsku. Ali, kada 
su slijedećeg jutra otišli u policijsku stanicu saznali su da jedino gospodin 
Mustafa i žena mogu ići. Njegovoj kćerci i roditeljima nisu dati pasoši. 

Gospodin Mustafa i njegova žena bili su u prilici da iznesu samo malo 
ličnih stvari iz zemlje. Uz to, pogranična bugarska policija oduzela im je 
ušteđevinu (oko 1.500 leva). Prije nego što su napustili Bugarsku, policij- 
ski službenik, po imenu Rumen Todorov, rekao je gospodinu Mustafi da 
ako u Turskoj kaže bilo šta protiv Bugarske “poslaćemo nekoga da te ubije” 
(Intervju u Istanbulu, 6. juna 1989). 


SVJEDOČENJE FATME SOMERSON 21724 

Fatma Somerson, dvadesetdvogodišnja studentica fizike, bila je protjerana 
5. juna pošto je aktivno učestvovala u demonstracijama 4. maja. Ujutro, 5. 
juna, bila je pozvana u kancelariju načelnika općine gdje joj je rečeno da 
treba da napusti Bugarsku istog dana. Vlasti su joj relde: 

“Idi u Tursku. Pošto si učestvovala u demonstracijama, idi i vidi kakav 
je stvarni život u Turskoj.” Bila je prisiljena da sama napusti zemlju; njen 
24-godišnji brat i roditelji ostali su u Bugarskoj. Gospođica Samerson je 
jedna od 48 Turaka iz Orliaka koji su bili protjerani; ona procjenjuje da je 
njeno selo imalo oko 850 porodica. Svaki Turčin koji je bio protjeran bio je 
iz različite porodice. Bilo im je dozvoljeno da ponesu samo nešto ličnih stva- 
ri. Gospođici Samersom bilo je dozvoljeno da ponese samo jednu torbu. Dat 


217 Fatma Somerson je izmišljeno ime. Intervjuirana osoba zahtijevala je anonimnost. 

joj je jedan sat da se spakuje i oprosti od porodice. Ni ona niti njeni roditelji 
nisu plakali kada su se rastajali pošto im je rekla da će ona u Turskoj nastaviti 
da se bori za prava bugarskih Turaka, i njeni roditelji su bili ponosni na nju. 
(Intervju u Istanbulu 8. juna 1989). 


SVJEDOČENJE TAHSINA YuSUF TaHSINOVA 

Tahsin Yusuf Tahsinov je pedesettrotrogodišnji kardiolog iz Harmanlija, 
Haskovo, koji je dugo vremena zagovarao prava etničkih Turaka. Protjeran 
je 25. maja sa svojom najbližom porodicom. Gospodin Tahsinov bio je 
aktivni član grupe Beč ‘98. Godine 1984. bio je poslat u zatvor Stara Za- 
gora zbog protivljenja asimilacionoj kampanji. Objašnjava da je zatvoren 
zbog govora koji je održao na jednom vjenčanju - 16. decembra 1984. 
zalažući se da se etničkim Turcima daju njihova prava. Kad je gospodin 
Tahsinov držao govor nekoliko članova Komunističke partije bilo je pri- 
sutno. Slijedećeg dana policajac mu je došao u kuću i uhapsio ga. Poslat 
je u zatvor Stara Zagora na 3,5 godine. Dana 20. maja 1989. gospodin 
Tahsinov učestvovao je u demonstracijama u Celebu. On i ostali članovi 
grupe Beč ‘89 planirali su da 31. maja organizuju još jedne demonstracije 
u regionu Haskova. Ali policija je o tome saznala i brzo protjerala organiza- 
tore. Dana 22. maja, gospodin Tahsinov je pozvan u policijsku stanicu gdje 
mu je rečeno da je otpušten s posla. Ujutro 25. maja, pozvan je ponovo u 
policijsku stanicu gdje mu je rečeno da će biti protjeran. On nikada nije 
tražio da emigrira. Policija mu je rekla da pripremi fotografije za pasoš i da 
dođe poslijepodne. Kada se vratio reldi su mu da mora da napusti selo u tri 
sata ujutro sa ostalim etničkim Turcima koji su protjerani. Ismet Ismailof, 
Ali Aliev, Burhan Necipov, i Orhan Necipov - svi članovi grupe Beč ‘89 iz 
Haskova - bili su takođe protjerani. Najuža porodica gospodina Tahsinova 
otputovala je s njim. Bilo im je dopušteno da ponesu nešto malo novca i 
ličnih stvari. Nisu primili nikakvu odštetu za kuću koju su ostavili. (Inter- 
vju u Istanbulu, 9. juna 1989.) 

(...) 

Izvor: Destroymg Ethnic Identity. The Expulsion of the Bulgarian Turks. 

A Helsinki Watch Report October 1989. (Washington DC: US Helsinki Watch Committee, 
1989.). str.5-13; 27-32. 

BOSNAI HERCEGOVINA, 1992. 

"Rijeka ga je uzela" 

Rov GUTMAN 


Miratovac, Jugoslavija, 3. juli 1992. 

Hasnija Pjevo gledala je pogubljenje svoga muža Nenada sa terase svo- 
je kuće izvan Višegrada. 

Bilo je to u 3.30 ujutro, 24. juna. Nenad se vraćao iz noćne smjene 
kada su ga naoružani ljudi u srpskim paravojnim uniformama primijetili. 
Nenad je počeo trčati prema obližnjoj rijeci, ali su ga paravojnici ubili na 
mjestu. Odvuldi su mu tijelo do mosta a zatim ga bacili u zelene dubine 
Drine. 

“Nisam ga zakopala”, Hasnija je govorila o svom mužu dva dana ka- 
snije sa suzama u očima, “Rijeka ga je uzela”. 

Abdulah Osmanagić bio je zatvorenik u svojoj kući u Višegradu sve 
od kada su srpske snage zauzele ovaj pretežno muslimanski grad prije tri 
mjeseca. Zapalili su dvije stare džamije a zatim lutali ulicama pucajući 
danju i noću. Početkom ove sedmice trojica njegovih komšija su ubijena u 
njihovim kućama. 

“Tijela su jednostavno ostala da leže u dvorištu.” Osmanagić kaže, 
znao je da je došlo vrijeme da napusti svoju kuću. 

Muž Emine Hodžić bio je odveden jednog podneva, njen sin iste ve- 
čeri. Supruga Medihe Tiro, odveli su ljudi sa zacrnjenim licima. Sva ova 
ubistva desila su se u bosanskom gradiću čija je “ćuprija na Drini” iz tur- 
skih vremena ovjekovječena od strane jugoslavenskog noveliste Ive Andri- 
ća. Ovdje danas imaju dva mosta, i nakon prošlonedeljnih događaja oba će 
naći svoje mjesto u književnosti o ratnim zločinima. 

Sve sposobne muškarce i mladiće iz Višegrada koji nisu izbjegli, a ta- 
kvih je nepoznat i očigledno mali broj, okupatori su ubili, kako to svjedoče 
desetine preživjelih. 

“Većina pogubljenja izvršeno je na ćupriji, tijela su bacana u rijeku”, 
kaže Osmanagić, 73, nezvanični vođa preživjelih. Izgleda da su desetine 
ubijene, možda stotine. Niko tačno ne zna. 

“Kada bi Drina samo mogla govoriti, rekla bi koliko je mrtvih odnije- 
la”, kaže Pjevo Hasnija. 

Višegrad sa oko 30.000 stanovnika, jedan je od gradova gdje su srpske 
snage provodile “etničko čišćenje” muslimana tokom dvije protekle sedmi- 
ce, kako to tvrdi bosanska vlada. 

“U Višegradu je bio haos. Sve je spaljeno, opljačkano i uništeno”, kaže 
prognanik iz Višegrada, 40-ih koji govori o strašnim događajima uz kafu u 
Miratovcima, ali ne želi da otkrije ni svoje ime niti zanimanje. On je uspio 
da se spasi samo zato što je bio invalid, s nogom koju je zahvatila gangrena. 
Masakar su preživjeli stari, nemoćni, žene i djeca. Oni su traumatizirani 
onim što su preživjeli, teško mogu da govore ili da kontrolišu svoje emoci- 
je. Dvije žene bile su silovane“, kaže Osmanagić. Međutim, očajanje je bilo 
dopunjeno sa poniženjem koje su doživjeli od strane lokalnog Crvenog 
krsta. 

Protivno njihovim željama, 280 ljudi bilo je poslato u konvoju od pet 
autobusa kroz Srbiju, glavnu državu u novoj Jugoslaviji, za Makedoniju, 
otcijepljenu državu, na put od oko 275 milja. Srpski Crveni krst dao im je 
hranu i odjeću, ali je insistirao da potpišu dokument u kome će navesti da 
su bili dobro tretirani i da žele da idu u Makedoniju. 

“Mi smo svi željeli da idemo za Kosovo ili Sandžak,” dva pretežno mu- 
slimanska područja južne Srbije, kaže Osmanagić, “ali su nas oni isldjučivo 
uputili za Makedoniju. Nije bilo drugog izbora.” 

On je nosio dokumenat u kome se mole makedonske pogranične vla- 
sti da osiguraju pasoše i prihvate cijelu grupu. Ali, Makedonija, koja ima 
više od 30.000 bosanskih izbjeglica i još uvijek nije priznata od strane 
zapadnih zemalja niti počela primati bilo kakvu stvarnu pomoć, prestala 
je primati nove izbjeglice, posebno muslimane, zbog suštinskih problema 
koje ima sa vlastitom muslimanskom manjinom, navodi Mira Jankovska, 
vladin predstavnik u Skoplju. 

Tako su Makedonci odbili da dozvole preživjelim u višegradskom ma- 
sakru da pređu makedonsku granicu. Bilo je to u 4 sata ujutro. 

Osmanagić se dogovarao sa vozačima autobusa, i oni su se dogovorili 
da svi treba da se iskrcaju i pokušaju da uđu u Makedoniju pješice. Među- 
tim, makedonska policija ih je vratila. “Ja sam potrčao nazad prema auto- 
busima a ostali za mnom, ali kad su nas vozači vidjeli, okrenuli su autobuse 
i otišli,” kaže Osmanagić. 

Tokom 16 sati, 25. juna, preživjeli su se našli uhvaćeni na ničijoj ze- 
mlji na međunarodnom auto-putu bez hrane, vode, skloništa ili pomoći, 
napušteni od Crvenog krsta a neprihvaćeni ni od koga. Petnaestoro među 
njima bilo je preko 80 godina starosti, a isto toliko bilo je djece ispod 
dvije godine. Sjedili su i stajali od 4 sata ujutru do 8 sati naveče na vrelom 
podnevnom suncu i žestokom ljetnjem pljusku. Albanski muslimani iz 
jednog siromašnog sela u južnom dijelu Srbije, oko 20 minuta vožnje od 
graničnog prelaza, donijeli su hljeb, vodu i paradajz. Zatim su navečer 
došli sa traktorima i taksijima i odvezli ih u malu seosku džamiju. Na savjet 
lokalnog ljekara, koji se bojao širenja bolesti, dva dana kasnije preživjeli su 
premješteni u privatne kuće. 

“Da nas ljudi iz ovog sela nisu pomogli pola bi nas umrlo od gladi 
ili bolesti”, kaže Osmanagić. Jedna žena, 92, umrla je nakon ovih pat- 
nji. Zakopana je u nedjelju. Sada se preživjeli iz Višegrada nalaze u ovom 
selu na kraju izlokvanog prljavog puta, spavajući na podovima i sećijama 
jednostavnih kuća, uhvaćenih između neprijateljstva Srbije i Makedoni- 
je, neprihvaćeni od bilo kakve izbjegličke organizacije, bez mogućnosti da 
kontaktiraju bilo koga vani, jer jednostavno ovdje nema telefona. 

“U nas ima izreka”, kaže Osmanagić rezimirajući njihovo stradanje: 
“Nebo visoko, a zemlja tvrda.” 

Autor: Roy Gutman, američki novinar i publicista, dopisnik News Day. 

Izvor: A Witness to genocide. The 1993 pulitzer Prize-Winning Dispatches on the “Ethnic Clean- 

sig” of Bosnia. Mcmillan Publishing Сотрапу 1993. str.24-27. 




BOSNAI HERCEGOVINA 1992-1995. 

Na Drini ćuprija 

DOPUNA 

Chris HEDGES 

Višegrad, Bosna i Hercegovina 

Za hiljade muslimana koji su izbjegli iz ovog grada u istočnoj Bosni, 
kao i za Srbe koji su ostali, rat je vezao ovu kao i narednu generaciju za 
vođu srpske milicije imenom Milan Lukić. 

Svjedoci i preživjeli kažu da je Lukić (29) ubio masu muslimana u 
ovom regionu u vrijeme između 1992 i 1995. On nije osumnjičen od stra- 
ne Suda Ujedinjenih nacija za ratne zločine u Haagu, a Srbi u Višegradu 
kažu da ne znaju gdje se nalazi.Izvan Višegrada, njegovo ime i priče o 
njemu su uglavnom nepoznati. Ali detaljne izjave prikupljene tokom po- 
sljednje dvije sedmice od svjedoka, od kojib su mnogi sada razbacani po 
cijeloj Bosni, pružaju sliku pokolja, pljačke i zlostavljanja koje su odobrile 
lokalne vlasti i srpski komadanti iz Beograda. 

Lukić je simbol desetina vođa srpskih milicija koji su postali poznati 
tokom rata u Bosni. Ovi ljudi koristili su poziv za stvaranje etnički čiste 
srpske države da bi izgnali desetine hiljada muslimanskih porodica iz nji- 
hovib domova i ubili hiljade drugih. Nasljedstvo koje su on i ostali ostavili 
iza sebe - mržnja, gubitak i bol - jest nešto što ni jedan ugovor o miru neće 
izbrisati. To nasljedstvo pomaže da se objasni zašto Muslimani, Hrvati i 
Srbi odbijaju da se vrate kućama koje su pod kontrolom ostalih etničkih 
grupa kao što je to predviđeno po ugovoru o miru postignutom prošle 
godine u Daytonu, Ohio. Ono podgrijava žudnju za osvetom koja vreme- 
nom može prouzrokovati jedan novi sukob. 

“Svako dijete iz Višegrada, čak i oni koji su suviše mali da to zapamte, 
zna ime Milana Lukića”, kaže Mehmet Tvrtković, vođa raseljenih musli- 
mana iz Višegrada, koji sada živi u izolovanoj muslimanskoj enklavi Go- 
ražde. “Naš narod neće nikad zaboraviti. Nećemo nikada dozvoliti našoj 
djeci da zaborave.” 

U Višegradu ima dražestan 400-godišnji most isklesan od velikih bije- 
lih kamenih blokova, koji premošćuje smaragdno zelene vode rijeke Drine. 
Dobitnik Nobelove nagrade, Ivo Andrić, koncentrirao je svoj roman Na 
Drini ćuprija oko ovoga kamenog zdanja, koje je on kao dječak mogao 
vidjeti sa svog prozora. 

Taj roman bilježi tokom 350 godina promjenjivu i vrlo često nasilnu 
historiju Višegrada i Bosne. I, kao što se navodi u romanu, ćuprija je slu- 
žila kao neka vrsta javnog teatra u vremenima ratova i nemira. Odmetnici 
i kriminalci su bili nekada nabijani na kolac i pogubljivani na kamenim 
stranama ćuprije. 

Andrić je napisao u knjizi: “U svim pričama o ličnim, porodičnim ili 
javnim događajima, riječi ‘na ćupriji’ mogle su se uvijek čuti.” 

Strma šumovita brda koja se spuštaju do rijeke vjekovima su njedrila 
ubice zaprepašćujuće veličine. Lukić, zajedno sa svojom grupom od nekib 
petnaestak dobro naoružanib drugova, bio je zadnji u tom nizu ubica, pre- 
ma izjavama više od dvije desetine preživjelib i svjedoka. Prema njihovim 
izjavama, on je takođe upotrebljavao ćupriju kao potporu da uništi musli- 
mansku zajednicu koja je ovdje živjela vijekovima. 

Od 14.500 muslimana koji su živjeli u Višegradu prije rata, oko 3.000 
je mrtvo ili nestalo. Ostali su razbacani po cijeloj Bosni, mnogi živeći u 
siromaštvu u prenaseljenim sobama. Većinu prožima jeza kada govore o 
ćupriji. Cak i Srbi u gradu govore o onome što se desilo u zataškavajućim 
i zagonetnim rečenicama. 

“Citao sam ponovo Andrićev roman tokom rata”, kaže Boško Polić, 
68, penzionisani direktor gimnazije “Ivo Andrić”, u čiju su se zgradu sada 
uselile srpske porodice koje su napustile Sarajevo. “Dizao bib pogled sa 
stranica i gledao oko sebe ono što je on opisivao.” 

Aprila 1992., kada je sukob između bosanskih Srba i Muslimana po- 
čeo, Lukić se vratio iz Srbije u svoj rodni kraj. Okupio je oko sebe jednu 
grupu, u kojoj je bio njegov brat Miloš, rođak Sredoje i konobar Mitar 

Vasiljević. Lukić, koji je često hodao bos, nazvao je grupu Vukovi. On je 
počeo paliti i pljačkati muslimanske kuće, kažu svjedoci. 

Užički korpus, jedinica Jugoslavenske vojske koja je ušla u Višegrad 
i na kraju dala svoje oružje bosanskim Srbima, nije ništa preduzeo, kažu 
preživjeli. Pljačka se ubrzo pretvorila u ubijanje. Osamnaestog maja, Lukić 
je provalio u kuću Džeme Zukića i ustrijelio njegovu ženu Behku u leđa, 
navode komšije koji su vidjeli pucanje. Zatim je odvezao prestravljenog 
muža u porodičnim kolima, crvenim Volkswagenom-Passat. Džemo Zukić 
nije više viđen. Ali su kola postala vjesnik smrri. 

“Crveni passat unosio je strah u naša srca”, kaže Hajra Karahodžić, 
koja sada živi u Goraždu, a čijeg muža je Lukić odveo. “Mi smo se svi mo- 
lili da se passat ne zaustavi ispred naših kuća.” 

Preživjeli kažu da su ubijanja uskoro postala divljačka i uobičajena. 
Jedne prilike, kažu svjedoci, Lukić je zavezao jednog čovjeka konopcem za 
kola i vukao ga ulicama dok nije umro. Oni kažu da je u najmanje dvije 
prilike Lukić utjerao veće grupe muslimana u kuće, koje je zatim zapalio. 
ZehraTurjačanin, sprženog lica i ruku, uspjela je pobjeći iz jedne zapaljene 
kuće 27. juna. Trčala je vrišteći ulicama. Ljudi kažu da je ona jedina preži- 
vjela, od njib 71. Danas živi u Francuskoj. 

“Gledali smo sve ove stvari” kaže Fadila Mujakić, 46, koja sada živi u 
Goraždu. “Ali kada smo vidjeli jadnu Zehru, vrišteći u strahu i bolu, znali 
smo da se Višegrad srozao u neku vrstu pakla. Skupila sam svoju porodicu i 
izvukli se iste noći.” Dana 5. augusta 1994., policajac UN-a, narednikT. Ca- 
meron saslušao je zarobljenog srpskog vojnika iz Višegrada i prikupio jedino 
poznato srpsko svjedočenje o Lukićevim djelima. Vojnik Milomir Obradović 
je ispričao kako su muslimani koji su bježali bili skidani sa autobusa, redani 
i strijeljani od strane Lukića i njegovih drugova. On je identibkovao lokacije 
dvije masovne grobnice, ali ni jedna još nije istražena. Rekao je da su Lukić i 
njegovi sljedbenici silovali mlade djevojke koje su držali u zatočeništvu u banji 
Vilina Vlas izvan Višegrada. On je rekao da je Jasna Ahmetspahić, mlada žena, 
skočila u smrt sa prozora banje nakon što je bila silovana tokom 4 dana. 

Ali Obradović je uskoro oslobođen tokom razmjene zarobljenika. To 
mu je vjerovatno donijelo smrt pošto je nakon toga nestao. 

Muslimani Višegrada očajno su željeli da napuste grad. Međutim, grad- 
ski službenici odbili su da im daju papire sve dok ih nisu lišili vlasništva i 

imanja. Dana 7. juna 1992., Hasana Ajanovića i pet drugova pokupili su 
Lukić i druga dvojica među kojima je bio Vasiljević, raniji konobar. Jedan 
od žrtava, Meho Djafić, radio je 20 godina u restoranu “Panos” zajedno sa 
Vasiljevićem. 

“Lukić nam je rekao da zagazimo u vodu”, kaže Hasan, intervjuiran 
putem telefona u jednoj zapadnoevropskoj zemlji za koju je tražio da ne 
bude idenrifikovana. “Nisam čuo prvi pucanj, možda zato što je Lukićeva 
puška imala prigušivač. Ali sam čuo jauke, a zatim i druge pucnje. Mehino 
tijelo palo je po meni. Lažao sam licem u pjesku do noći. Nakon toga pre- 
plivao sam rijeku i pobjegao. Voda je zaudarala na smrt.” 

Ubijanja su se događala svaki dan. Poslijepodne, 19. jula 1992., Milan 
Lukić zalupao je na vrata kuće gdje je Hasena Muharemović živjela sa se- 
strom, majkom, ocem invalidom i dvije male kćerke, kaže gospođa Muhare- 
mović. Njen muž je bio otet i nestao je dvije sedmice ranije. Ona je pokupila 
Nerminu, 6, stariju kćerku i sakrila se. Ali, njenu majku Ramizu i sestru, 
odveli su na centar ćuprije. Gospođa Muharemović je ispuzala iz mjesta gdje 
se krila i vidjela majku i sestru posađene na ogradu mosta. “Lukić, Milan i 
njegov brat pogodili su ih u stomak,” kaže. “Kada su pale u vodu, Lukići 
su se nageli preko ograde i smijali.” Te noći, sa svojim kćerkama krila se u 
jednoj napuštenoj kući. U zoru otišla je da vidi oca. “Otac mi je rekao da 
uzmem djevojčice i bježim, jer ako ostanemo bićemo svi pobijeni”, kaže. “Ja 
ne mogu ići, ostaću ovdje dok oni ne dođu po mene. Nermina, otac je rekao 
mojoj kćeri, ‘Dođi i poljubi djeda posljednji put.’ Nakon toga smo pobjegli.” 

Majku i dvije kćeri uhvatili su Srbi i držali dva mjeseca sa šest ostalih 
žena, kaže gospođa Muharemović. Ali, ona ne želi da govori o tom isku- 
stvu. U septembru majka i njene kćeri bile su poslate da rade na jedno 
imanje sa desetinama ostalih zarobljenika. “Lukić bi dolazio i gurao koma- 
de svinjetine u naša usta”, kaže (svinjetina je zabranjena prema islamskim 
propisima ishrane). “Udarao je narod metalnim šipkama i mnoge odveo...” 
Oktobra 1995. gospođa Muharemović i njene kćerke oslobođene su u raz- 
mjeni zarobljenika. 

Ubijanja su, kažu svjedoci, ispunila talase rijeke nadutim i izmrcvare- 
nim tijelima. 

Mesud Cocalić živio je 12 milja nizvodno od Višegrada u selu Slap 
koje je palo u srpske ruke tek prošlog ljeta. On kaže da je sam sa grupom 

komšija ukopao 180 tijela koja su izvadili iz vode. Identifikovali su 82 tije- 
la i ispisali detaljne opise ostalih. 

“Tijela su bila često izbodena nožem, crna i modra,” kaže. “Mlade žene 
su bile uvezane u deke čiji su krajevi bili zavezani. Ova ženska tijela bila su 
uvijek gola. Mi smo ukopali nekoliko djece, uključujući dva dječaka od 18 
mjeseci. Našli smo jednog čovjeka razapetog na krilima vrata. Jednom smo 
izvadili vreću za smeće u kojoj je bilo 12 ljudskih glava.“ 

U jesen, kada je Višegrad gotovo ispražnjen od Muslimana, ubijanja 
su se smanjila, ali nisu prestala. Oni koji su preživjeli srpsko osvajanje UN 
“zaštićenih zona” Srebrenice i Zepe, kažu da su vidjeli Lukića sa jedinicama 
bosanskih Srba. Lukić je, kažu, odveo 65 Višegrađana koji su bili pobjegli 
u enklavu “pod zaštitom Ujedinjenih nacija.” 

Jasmin Kulovac, mladi muslimanski borac iz Zepe, koji sada živi u 
Sarajevu, pokušao je da se izvuče iz enklave kroz šume prema Crnoj Gori, 
nakon što je Zepa zauzeta u julu. Međutim, njega i osam drugova, 4. au- 
gusta uhapsila je srbijanska policija uz granicu u blizini Zemlice. Srbi su 
ih odvezli u Višegrad i predali Lukiću. Kulovac kaže da je vidio jednog od 
svojih drugova streljanog na obali Drine i čuo hice za koje pretpostavlja da 
su značili ubijanje ostalih. 

“Lukić me odveo u centar Višegrada da nakon svega popije koka-ko- 
lu”, kaže. Dok smo sjedili u kafani, ostali Srbi su me pljuvali. On se kretao 
gradom kao neko božanstvo.” 

Gospođa Muharemović, koja živi u Sarajevu u malom stanu sa svojim 
kćerkama, mršava je i nervozna. “Ne spavam mnogo”, kaže “progoni me 
isti san: soba mi je puna vode. Borim se da isplivam na površinu. Vidim 
tijela moje majke i sestre kako se vrte u kovitlacu. Jurim prema površini.” 
Glas joj postaje tih i promukao. 

“Uvijek ću je vidjeti iznad sebe”, kaže. 

Cuprija, ćuprija, ćuprija... 


Autor: Chris Hedges, dopisnik New York Times iz Bosne i Hercegovine tokom rata. 
Izvor: New York Times, 15. mart 1996. 




21 1 


KOSOVO, 1999. 

KOSOVSKA KRIZA: STRASNA ISTINA / RATNI ZLOČINI 


Johanna MCGEARY 

Užas ostaje zatvoren u glavi Gentiane Gaši. Njene oči su upale, zacrvenjele 
u potamnjenom iznurenom licu. Ona se bezbjedno vratila u kući u Cusku 
prošle sedmice, ali je još progone neizreciva sjećanja na 14. maj, dan kada 
je otišla. Tog dana stajala je uz uplakanu majku, toliko prestrašena da nije 
mogla plakati, dok je gledala kako Srbi odvode njenog oca zajedno sa osta- 
lim muškarcima ruku podignutih na zatiljak. Otac se jednom okrenuo, 
sa suzama koje su telde niz njegovo lice. Gentianina majka je takođe tiho 
plakala gledajući kako figura njenog muža nestaje dok su Srbi, smijući se 
istjerivali žene iz sela, popraćajući to podrugljivim primjedbama i pjevaju- 
ći bestidne pjesme. Te noći kada su se žene neprimjetno vratile u Cusku, 
Gentiana je među ugljenisanim komadima tijela unutar tri kućna zgarišta 
pronašla ostatke svoga oca. Ona je imala običaj da masira oca, relda je. 
Deset ljudi je ubijeno u toj kući, ali kada su joj prsti dotaldi poznati torzo, 
“poznala sam njegova leđa, to je bio moj otac”. 

Da poštedi majku užasne scene, Gentiana je pomogla trima ženama da 
prikupe ljudske ostatke njenog oca i 34 rođaka i komšije u male kese. Na 
svaku kesu su napisali ime i zatim ih zakopali u zajedničke grobnice. Zatim 
su svi ovi koji su preživjeli pobjegli, neki u brda izvan grada Peći, neki u 
Albaniju, bilo kuda što dalje od srpske brutalnosti. 

Gentiana Gaši ima 11 godina. 

Pod vrelim suncem isprekidanim žestokim ljetnim pljuskovima, Ko- 
sovo se budi iz noćne more s početkom ljeta. Odvratni slatkasti zadah 

raspadajućeg mesa kreće se u nevidljivim oblacima širom pokrajine, a ze- 
mlja krije dijelove tijela. Dijelovi ugljenisane kosti - bedro, grudni koš - i 
komadi spečenog mesa leže razbacani na podovima spaljenih kuća. Leševi 
ostavljeni tamo gdje su pali raspadaju se u poljima i seoskim dvorištima 
usred zujanja muha i zavijanja pasa lutalica. Prve albanske izbjeglice koje se 
slivaju preko granice ili silaze iz svojih skloništa u brdima, otkrivaju kako 
su srpske snage Kosovo pretvorili u jednu nemilosrdnu mrtvačnicu. 

Ali novi život se rađa. Dok mirovne snage KFOR-a polahko ali si- 
gurno prodiru u pokrajinu svojim teškim tenkovima i oklopnim vozilima 
prošle sedmice, izbjeglice iz Albanije i Makedonije odmah su ih slijedile, 
vraćajući se kućama iz izbjegličkih logora koji se polahko prazne u koli- 
ma punim rodbine, traktorskim prikolicama koje se povijaju pod teretom, 
pješice gurajući ručna kolica natrpana posteljinom i bebama. Prognani Ko- 
sovari koji su preživjeli u šumama vraćaju se u svoja sela kroz polja crvenog 
maka. Vojnici Kosovske oslobodilačke armije (KLA), naoružanim puška- 
ma i u maskirnim uniformama s ponosom su ušli u gradove i sela, postav- 
ljajući straže duž puteva i osiguravajući sela, kuću po kuću. Ispred njih, duž 
puteva prema sjeveru odlaze raštrkani konvoji preplašenih kosovskih Srba. 
Oni idu u gorko neobećano izgnanstvo, zajedno sa poraženim jugoslaven- 
skim trupama u zelenim, plavim ili crnim uniformama koji su bili podvrgli 
Kosovo svome divljaštvu. Uprkos obećanju NATO-a o sigurnosti za sve, 
samo nekolicina Srba želi provjeriti zaštitu KFORA od odmazde koju oni 
očekuju od osvetničkih Albanaca. 

Ono što je danas važno na Kosovu da se kaže što se desilo tokom 
78 dana kada su Srbi bjesnili kroz pokrajinu dok su NATO-ove bombe 
padale. Svako ima užasnu priču da ispriča. Priče se umrtvljuju njihovom 
užasnom sličnošću. I dok se pojedinačne priče umnožavaju one formiraju 
sramotni mozaik sezone pokolja koja se širila kroz cijelo Kosovo. Dokazi 
pred našim očima su osuđujući. Suviše mnogo Albanaca izgubilo je mu- 
ževe, braću, žene ili djecu. Gotovo svako je izgubio kuću i većinu onog 
što je posjedovao. Mjera terora koja izranja - vjerovatno 10.000 ubijenih 
i oko 100 masovnih grobnica prema posljednjem izvještaju NATO-a - ne 
ostavlja mjesto ni za kakve emocije osim za užas. 

Napadna sličnost izvještaja potvrđuje njihovu vjerodostojnost i plansku 
prirodu zločina. Prošle sedmice, dok je grupaTimovih reportera provela dan 

u i oko Peći (prethodno stanovništvo 100.000), postalo je moguće da se 
ustanovi metod u srpskom ružnom ludilu. Kosovo, kako dokazi sugerišu, 
bilo je rezano mašinom za ubijanje po naredbama koje se protežu direktno 
od jugoslavenskog vrhovnog komadanta Slobodana Miloševića do naoru- 
žanih lopuža na ulicama. Priče o Peći otkrivaju u minijaturi kako je cijeli 
plan funkcionirao. 

Neko bi mogao da opiše Kosovo kao još jedno balkansko krvoproliće, 
ali ako se načelo humanitarne intervencije uzme ozbiljno, političari i jav- 
nost treba da razumije kako i zašto ljudi u navodno civiliziranom svijetu 
padaju kao žrtve životinjskog nasilja. Kosovo posjeduje najsvježije mržnje 
koje će stajati nerješene uprkos svakoj političkoj i društvenoj promjeni 
koju Zapad nastoji da unese u ovaj ugao Evrope. А svijet je još jednom u 
ovom stoljeću suočen sa zadatkom da ustanovi individualnu odgovornost 
za užase koji su počinjeni u ime nacionalne politike i utvrde najbolji put 
da se krivci privedu pravdi. 


Mašina ZA UBIJANJE NA DJELU 

Lovci na ljude napuštali su Kosovo u isto vrijeme dok su se ljudi koje su 
oni nekada lovili vraćali. Zaglavljen u 20 kilometara dugom konvoju, 
Marinko je sjedio na vrhu tenka posmatrajući ovaj egzodus hladnim, 
mrklim očima četverogodišnjeg veterana Jugoslavenske vojske. Marinko 
je Srbin sa Kosova i on ne priznaje poraz. “Odvešću roditelje u Beograd, 
osloboditi se vojne dužnosti i vratiti se kući u Peć”, kaže. “Ovo je sve 
što imam. Ако Albanci žele da dođu i to mi uzmu, onda ćemo vidjeti. 
Poubijaću ih. To će biti gerilski rat.” On je obcir u MUP-u - srpskoj 
specijalnoj policiji - i izgleda gotovo ponosan dok gleda svoje ljude dok 
se pripremaju na neslavno povlačenje. “Sarađivali smo usko ovdje u mar- 
tu da počistimo teroriste” (KLA), hvališe se. Zatim objašnjava odvratnu 
taktiku uništavanja. “Paramilitarne grupe bi nastupale prve, MUP bi či- 
stio a VJ (Jugoslavenska vojska) bi služila kao osiguranje cijele operacije.” 
Postojale su različite naredbe za sve komandne linije, reče dok je povukao 
gutljaj hladne Pante. “Mi smo svi radili sinhronizirano. Ja sam sam ubio 
500 (navodnih KLA vojnika).” Sto se tiče ubijanja civila, dodao je, “uvi- 

jek ima neposlušnih elemenata u svakoj jedinici i vi jednostavno nemate 
vremena da ih kontrolišete.” 

Peć otkriva njihov “ručni rad”. Izuzev nekoliko zatvorenih stambenih 
blokova i trga oko hotela Metohija, grad leži u šutljivim ruševinama. Nema 
žive duše na ulicama. U Kapasnici, naselju poznatom kao mala Albanija, 
od kuće do kuće niz svaku ulicu i u svakom pravcu samo prazne nastam- 
be, provaljenih zidova pokrivene čađu. Jedini zvuk koji se čuo je kreštanje 
čavki, udaljena jurnjava šugavih pasa i curenje ispucalih vodovodnih cijevi. 

Mršava figura stoji ispred kuće broj 180 zureći u ono što je nekada bio 
dom, jedanaestočlane porodice Hasani. Astrit(21) jedan od pet znanih čla- 
nova koji su preživjeli, tumarao je praznim gradom ne bi li saznao kako je 
porodična kuća uništena. Tragovi paljevine nagrdili su svježe bijele zidove 
obnovljene godinu ranije koji su danas samo za glavu viši od okolnih razva- 
lina. “Katastrofa”, govori, plašeći se da uđe zbog mogućih nagaznih mina. 


Ruševine SA NAGAZNIM MINAMA. 

Ovo je priroda srpske mašine za ubijanje, gdje jedan prolaz nasilnika nije 
bio dovoljan, gdje se mogu naći tijela izrešetana sa 150 metaka. Cišćenje 
bogatih gradskih centara kao što je Peć imalo je za cilj da za stalno liši po- 
krajinu velikog broja Kosovara i uništi albansku intelektualnu i političku 
kulturu. Međutim, Peć je takođe bio predmet posebnog bijesa, koji je išao 
mnogo dalje od brutalnih zahtjeva vojne taktike ili etničkog čišćenja. Srp- 
ske snage prošle su gradom tri puta, iskaljujući mržnju, razarajući i protje- 
rujući Albance, uključujući i krajnji nekorisni grč bijesa dvije nedelje ranije 
koji je uništio većinu grada i okolnih sela u vrijeme kada se Milošević pri- 
premao za predaju. “U Peći,” kaže Astrit Hasani, “odmazda je bila totalna.” 

Dokazi za to su vidljivi na kući broj 19. Kućni namještaj izbačen je 
kroz prednju verandu, kroz prozore, kroz vrt. Razbijeno staklo pomiješano 
sa rendgenskim aparatom, pocijepane zavjese i gomile otpada u predso- 
blju. Preko dugog zida u glavnoj sobi, naškrabana slova, 30 centimetara vi- 
soka, u onome što izgleda da je krv: NATO I UBICE SRPSKE KRVIIVI 
UBIJATE SRPSKU DECU. Zid nasuprot je uprskan krvlju, a patos ispod 
osušenim prljavim mrljama. Do same poruke nalaze se krvavi otisci ruku. 

Srbi su uzeli okolinu Kapasnice za bazu Jugoslavenske vojske i zlogla- 
sne paramilitarne jedinice poznate kao “Frankijevci”, nazvane po njiho- 
vom vođi Franku Sinatoviću. Ova podzemna grupa, kažu brojni izvori, 
operiše pod direktnom kontrolom Beograda, kao jedna vrsta jedinice za 
specijalne operacije kojom upravlja tajna policija. Glasine kažu da je većina 
njenih članova regrutovana iz krugova kriminalaca. Frankijevci vole da se 
oblače u crno bez formalnih oznaka preferirajući kaubojske šešire, kosu 
vezanu u pletenice i namazana lica. U Peći, kao i u ostalim dijelovima Ko- 
sova, paramilitarne jedinice kao što je Frankijeva djelovale su u saglasnosti 
sa vojskom Jugoslavije i jedinicama specijalne policije kao i sa lokalnim 
srpskim civilima koji su se pridružili njihovom divljaštvu. 

Sve linije vode direktno do Beograda, i ovog puta, za razliku od Bosne, 
nema ni najmanje mogućnosti za Miloševića da prebaci odgovornost za 
zločine na “nekontrolirane elemente” i samostalne paramilitarne jedinice. 
Ovo je opis načina kako se radilo prema zapadnim diplomatima i srpskim 
izvorima. Operacija Potkovica bila je vojni plan razrađen i realizovan pod 
nadzorom Beogradskog generalštaba kao kada bi generalštab USA planirao 
i izvršio operaciju čišćenja određene etničke populacije u Teksasu. Posao 
stvarnog zakivanja potkovice dat je specijalnom timu za koordinaciju koji 
je uldjučivao predstavnike specijalne policije MUP-a i srpskih paramilitar- 
nih jedinica. Mnogi od ovih ubica mogli su se vidjeti u dijelovima Kosova 
prošle sedmice - nekada goli do pojasa, obrijanih glava, čineći prijeteće 
gestove prema svakome ko bi im se našao na putu. 

Zadužen za provođenje ovih ideja na Kosovu bio je general Sreten 
Lukić, visoki oficir državne bezbjednosti i lični prijatelj Miloševića. Lukić 
je drsko opisao operaciju Potkovica zapadnim diplomatama prošle godine 
kao masovno kontinuirano čišćenje koje će konačno slomiti KLA. Svojim 
posjetiocima Lukić je rekao da se nada da će završiti misiju do sredine ok- 
tobra. Međutim, plan je propao kada je postalo očigledno da se KLA, koja 
je postala stručna u skrivanju i borbama po kosovskim planinama, neće 
lahko predati. 

Nakon toga, beogradski vojni šefovi sjeli su ponovo za sto za planira- 
nje. Umjesto masovnog “metenja” prema originalnom planu, razvili su zlo- 
činački pokvareniju alternativu: seriju manjih metenja protiv KLA, kom- 
binovanu sa masovnim napadima na civilno stanovništvo. Ovaj dvostruki 

udarac trebalo je da postigne dva cilja: liši KLA podrške na terenu i za 
stalno promijeni demografiju Kosova. Gradovi i naselja bili bi ispražnjeni 
da depopuliraju pokrajinu. Vojska Jugoslavije bi bombardovala sela tako 
da policija i paramilitarne jedinice mogu ući u njih, natjerati stanovništvo 
u bijeg, zapaliti kuće i ubiti svakog stanovnika koji bi odbio da ide. Dok je 
Zapad pokušavao postići diplomatsko rješenje u Rombouilletu, Milošević 
je postavljao svoje snage na položaje. U vrijeme kada je NATO počeo bom- 
bardovanje krajem marta, Vojska Jugoslavije, policija i paramilitarne grupe 
zajednički su djelovali širom Kosova - u Peći, Prištini, Podujevu. Taktika je 
uvijek bila ista, a pokolj civila bio je suštinski udarac pred egzodus. 

I to je funkcioniralo. Nakon prve ofanzive krajem marta, srpske trupe 
su rijetko trebale više od jednog leša ili dva da istjeraju ljude iz njihovih 
kuća. Idriz Xhemojli bio je jedan od seljana iz Ljesane, nekoliko kilometara 
istočno od Peći, koji je pobjegao u brda kada su srpske snage upale i dale 
stanovnicima sat da napuste selo. “Cijelo selo je otišlo”, kaže, nakon toga 
su gledali iz skloništa u šumovitim brdima kako Srbi pale njihove kuće. 
Dva čovjeka koji su odbili da Srbima daju gotovinu bili su ubijeni, druga 
dvojica odvedeni. Ostali, oko 300 muškaraca, žena i djece, lutali su šuma- 
ma dva mjeseca. 

Jedino su Haxhi Kadria (80) i njegova žena Rukije uspjeli da ostanu. 
Oni su preživjeli i drugi napad 27. aprila, kada je svaka albanska kuća bila 
zapaljena. Ali, Srbi su došli treći put, samo prije dvije sedmice usredsređeni 
u svom bijesu da zbrišu Ljesane s lica zemlje. U dvorištu njihove razvaljene 
kuće prošle sedmice nađeno je Rukijino tijelo; njena lobanja bila je razbije- 
na, crvi su izjeli tijelo ostavljajući samo kosti i ostatke odjeće i kose. Braon, 
raspadajuće tijelo Haxhije, leži u blizini u bašći. 

U zaseoku Ruhot, Istref Berisha (43) našao je deset tijela i zakopao ih 
blizu potoka. Žrtve su bile ustrijeljene, izbodene nožem ili spaljene. Na 
obližnjim vratima neko je napisao sprejom na ćirilici BELI ORLOVI, ime 
paramilitarne jedinice povezane sa srpskim ultranacionalistom Vojislavom 
Sešeljem. Tri kilometra dalje, u Staradranu, borci KLA ispituju dugu braz- 
du svježe iskopane zemlje 2,5 metara široku i 20 metara dugu, za koju se 
vjeruje da sadrži oko 100 tijela. Noga obučena u crnu čarapu viri iz jedne 
rupe; čeljusna kost leži u drugoj. 



Kosovo, 1999 . | Kosovska kriza: strašna istina | Ratni zločini 

217 

Priča Gentiane Gashi 

Smrt je došla u Cusku - gradić tri milje istočno od Peći - prilično kasno 
u ovome ratu. Njeni stanovnici bili su posebno miroljubivi, nadajući se 
da se mogu slagati sa dva pretežno srpska zaseoka sa dvije strane. Oni su 
dobrovoljno predali oružje, kažu tokom ranijih dolazaka policije. Ujutro 
14. maja stanovnici išli su svojim uobičajenim poslovima kada se 30 do 
40 maskiranih ljudi pojavilo. Lirie Gashi (28) bila je jedna od žena koje su 
dotjerane u jedno dvorište gdje su policajci i vojnici Vojske Jugoslavije sjeli 
piti rakiju iz malih crnih čaša prije nego što su postrojili žene da im traže 
novac. Jedan vojnik rekao je Lirii da rasplete kosu da provjeri ima li skrive- 
ne gotovine. Dok su naređivali ženama da skinu nakit, povremeno su pu- 
cali po njihovim nogama. Kad su otkrili da je stari i senilni Aimone Gashi, 
bio među ženama, Srbi su mu ispalili rafal u leđa i ubili ga. Slijedećega sata 
pripadnici paravojne grupe sa crvenim mahramama i kaubojskim šeširima 
utjerali su 33 muškarca u tri odvojene kuće. Ahmet Gashi, otac Gentiane, 
bio je među njima. Rexhe Kelmendi (49) bio je takođe. “Bio sam u drugoj 
grupi tamo dolje”, kaže, pokazujući na nisku dvospratnu kuću izgrađenu 
od drveta i ćerpića. “Ja sam bio sa osmericom drugih. Kad smo ušli u hod- 
nik kuće jedan od vojnika Vojske Jugoslavije dao nam je upaljač i rekao da 
zapalimo kuću. Kada sam se sageo da uzmem upaljač, pucanje je počelo. 
Počeo sam puzati ne podižući glavu.” Dočepao se prozora i skočio vani. 

Drugi nisu imali takvu sreću; poredani uza zid u drugim kućama, ubi- 
jeni su od strane dvojice Srba koji su pucali s lijeva na desno, u stilu strije- 
ljanja, a zatim su pucali po drugi put da budu sigurni. Napadači su prisilili 
Syle Gashi (48) - Gashi je velika porodica - da prevede njihove komande 
na albanski obećavajući da će mu poštediti život. Kada je uskočio u traktor 
da ode sa ženama, jedan Srbin zgrabio ga je i živog bacio u kuću u plame- 
nu. Caush Lushi (52) bio je jedan od bogatijih ljudi u Cuskoj. Jedan Srbin 
držeći njegovog sina reče mu da će ga osloboditi ako mu Lushi donese svu 
gotovinu. Kada se vratio sa gotovinom, sin mu je već bio ubijen. Srbin je 
natjerao Lushia da četveronoške otpuže u najbližu pomoćnu zgradu, ugu- 
rao ga unutra i živom urezao mu srpski nacionalni simbol krsta sa žetiri C 
na grudi. Zatim je zalupio vrata i ispalio nekoliko rafala kroz njih. 

“Oni su došli da ubijaju”, kaže Sadir Gashi dok tješi svoju rodicu Gen- 
tijanu i njenu ožalošćenu majku Mexhide. Udovičine oči su crvene od 
plača dok nam pokazuje fotografske ostatke jednog sretnog braka. “Uvijek 
ću biti sretna da nosim ove lijepe slike u mislima,” kaže nježno milujući 
rukom Gentijaninu kosu, “a ne njegovo tijelo u ovakvo strašnom obliku”. 
Stade tren, a zatim se nasmiješi tužno. “Teško uspijevam da spavam, a kada 
uspijem, sanjam ga. Ali ne ovo što se desilo - sanjam lijepe dane koje smo 
proveli zajedno.” 

Ostali Albanci ne mogu izbjeći slike srpske brutalnosti. “Ne mogu 
vam reći kako je to kad vidim oca rasporenog rafalima od glave do nožnih 
prsta”, kaže JusufTafili, koji je vidio tijelo svoga oca 41 sat nakon što je bio 
pogubljen od strane nepoznatih Srba. Među ubicama Jusuf vjeruje bili su 
neki mjesni Srbi. “Nadam se da Srbi koji su ovo učinili neće ostati ovdje”, 
kaže Jusuf, “jer ja znam ko su oni. Ako ih nađem, ubiću ih”. 

Ljudi kao što je Jusuf Tafili plaše Srbe koji su ostali na Kosovu. Dok 
desetine hiljada povrijeđenih Albanaca juri kućama, desetine hiljada očaj- 
nih srpskih civila odlazi. Stojeći u četvrtak ujutro unutar kruga tenkova 
KFOR-a ispred pećkog hotela Metohija, Saša Deletić gledao je u prazne 
ulice i promrmljao: “Ako Albanci budu kontrolirali grad, ja ću otići. Oni 
su životinje”. Najmanje 50.000 Srba sa Kosova pridružilo se konvoju od 
40.000 vojnika na put za sjever, prema Srbiji. Stojanka Marković, trpajući 
svoje cjelokupno pokućstvo u zahrđalog crvenog “jugu”, kaže: “To je to, 
mi smo u panici.” Marković, njen muž i njena sedamdesetogodišnja majka 
bili su posljednji Srbi koji napuštaju Podujevo, grad u sjevernom Kosovu, 
dok su se njihovi raniji albanski susjedi vraćali. “Oni nas gledaju kako od- 
lazimo”, kaže Stojanka, tresući se od straha, “kao što smo i mi njih gledali 
kako odlaze prije nekoliko mjeseci”. 

(...) 


Izvor: Time, The Weekly Newsmagazine 
Vol. 153, N 0 . 25 (juni 28., 1999), str. 34-41. 

ISLAM NA BALKANU: 

SELEKTIVNA BIBLIOGRAFIJA - 1980-1999.. 

Hamida KARČIĆ 


Priroda bibliografije 

Ova bibliografija je selektivna, i u tom smislu ograničena je predmetom 
koji obuhvata, jezikom i vremenom. U pogledu predmeta, ova bibliografi- 
ja obuhvata knjige i članke o islamu na Balkanu objavljene u referentnim 
časopisima. U pogledu jezika, odabrani su članci publikovani na engle- 
skom jeziku. Vremenski, ova bibliografija odnosi se na posljednjih 19 go- 
dina, što je imalo za cilj da obezbijedi najnovije informacije o radovima 
objavljenim na ovu temu. 


IZVORI BIBLIOGRAFIJE 

Bibliografija se zasniva na podacima objavljenim u slijedećim izvorima: 

Index Islamicus Quarterly, sačinjen na Islamskom bibliografskom 
odjeljenju Biblioteke Univerziteta Cambridge (Islamic Bibliography Unit 
Cambridge University Library) od strane G. J. Roper-a i C. H. Bleaney-a. 
Ova publikacija je nastavak Index Islamicus, koji je izlazio u vremenu od 
1906. do 1955. a kompiliran je od strane J. D. Pearson-a iz Biblioteke Sko- 
le za orijentalne i afričke studije Univerziteta u Londonu. (Library of the 
School of the Oriental and African Studies University of London) (Heffer 
Cambridge, l st ed., 1958, reprint 1961.). 

Index Islamicus Quarterly daje podatke o različitim vrstama publi- 
kacija (knjiga i članaka) objavljenih o Islamu i muslimanima u svijetu. 
Sto se tiče Balkana, ovaj Index pruža dobro razrađen i klasifikovan popis 
bibliografskih jedinica slijedeći alfabetski red nezavisnih zemalja regiona. 

Index of Islamic Literature, koji od 1987. objavljuje Muslim World 
Book Review odnosno Islamska fondacija (The Islamic Foundation, Lei- 
cester, UK) i Međunarodni institut za islamsku misao (International Insti- 
tute of Islamic Thought, Herndon, USA). Ova publikacija je važan izvor 
informacija o akademskim radovima na temu Islam i muslimani. Radovi 
o Islamu na Balkanu nalaze se u poglavlju “Savremeni muslimanski svijet: 
Evropa i Amerika” (8. IX). 

Baze podataka (Databases): Global Books in Print, Humanities Index, 
Social Sciences Index, Infotrac. 


Metodologija 

U ovoj bibliografiji klasifikacija slijedi geografski kriterij: prvo su dati ge- 
neralni radovi o Islamu na Balkanu a poslije toga nezavisne balkanske ze- 
mlje prema alfabetskom redu. 

Radovi o Islamu u bivšoj Jugoslaviji do njenog raspada 1991. su dati 
pod “Jugoslavija”, a oni publikovani poslije 1991. su dati pod imenom 
novoformiranih nezavisnih država. Pod člancima su uključeni i dijelovi 
knjiga koji imaju svoj poseban naslov. Svi radovi podijeljeni su u dvije 
vrste: knjige i članci. Bibliografske informacije su date slijedeći Chicago 
Manual of Style (Chicago and London: The University of Chicago Press, 
13 th ed„ 1982.). 

Knjige: (1) ime autora ili suautora, editora ili institucije odgovorne za 
pisanje 

knjige (2), puni naslov knjige, uključujući i podnaslov, ako ima (3), 
naslov serije izdanja, ako ima i svezak (volum) i broj serije (4) broj svezka 
ili ukupni broj svezaka, ako ih rad ima više (5) broj izdanja, ako nije prvo 
(6) mjesto izdanja (7) ime izdavača (8), datum izdanja. 

Članci: (1) ime autora ili suautora (2) naslov članka (3) naslov časopisa (4) 
svezak (volum) i broj (5) datum (6) broj stranica članka. 


Opći RADOVI 


Knjige 


1. ALMOND, M. Europes Backyard War: the War in the Balkans. London: Mandarin, 1994. 

2. KIEL, Machia. Studies on the Ottoman Architecture ofthe Balkan. London: Variourum Reprints, 
1990. 

3. LEAR, E. Edward Lear in the Levant: Travels in Albania, Greece and Тигкеу in Europe 1848-1849. 

Ed. Нутап, S. London: Миггау, 1988. 

4. NORRIS, H.T. Lslam in the Balkans. Religion and Society betiveen Europe and the Arab World. 

London: Hurst & Сотрапу, 1993. 

5. PETKOV, K. Infidels, Turks, and Women: the South Slav in the German Mind, ca.1400-1806. 

Frankfurt a. M.: Lang, 1997. 

6 . POULTON, Hugh. The Balkans: Minorities and States in Conflict. 2nd ed. London: Minority 

Rights Publications 1993. 

7. SKENDI, S. Balkan Cidtural Studies. Boulder: East European Monographs, 1980. (East European 

Monographs 72). 

8 . TUĐMAN, F. Nationalism in Contemporary Europe. Boulder: East European Monographs, New 

York: Columbia University Press, 1981. (Part I:III, The collapse of the Ottoman Empire and 
the establishment of national states in southeastern Europe, 7-11, Part II: XII. The Gree- 
co-Turkish partidon of Cyprus, 91-93). 

9. ZELJAZKOVA, Antonina. The Spread of Lslam in the Western Balkan Lands under Ottoman Rule 

(15th-18th centuries). Sofia: Bulgarian Academy of Sciences, 1990. 

Članci 

10. ADANIR, Fikret. “Tradition and Rural Change in Southeastern Europe during Ottoman rule.” 

In The Origins of Backvuardness in Eastern Europe: Economics and Politics from the Middle Ages 
Until the Early Tuientieth СепШгу. Ed. D. Chrot. Berkley & Los Angeles: University of Cali- 
fornia Press, 1989, 131-176. 

11. ALEKSIĆ-PEJKOVIĆ, L. “Political and Diplomatic Importance of the Balkan Wars.” In East 

Central European Society and the Balkan Wars. B. K. Kiraly & D. Đorđević, eds. Boulder: 
Social Science Monographs: Highland Lakes: Atlantic Research; New York: Columbia Uni- 
versity Press, 1987. (War and Society in East Central Europe 18), 317-176. 

12. ANDREJEVICH, M. “The Sandžak: A Perspective of Serb-Muslim Relations.” Muslim Identity 

and the Balkan State. Ed. H. Poulton & Suha Taji-Farouki. London: Hurst & Сотрапу in 
association with the Islamic Council; New York: New York University Press, 1997, 170-193. 

13. BOROVALI, Ali Fuat. “Post-Modernity Multiculturalism and Ex-Imperial Hinterland: Habs- 

burg and Ottoman Legacies Revisited.” Perceptions 2, 4 (1997-1998): 122-134. 



Hamida KARČIĆ 


222 

14. CLAYER, N. & POPOVIĆ, A. “Muslim Identity in the Balkans in Post-Ottoman Period.” 

Comparative Studies ofSouth Asia, Africa and the Middle East 17, 1 (1997): 17-25. 

15. DE JONG, FREDERICK. “The Muslim Minorities in the Balkans in the Eve of the Collapse 

of Communism.” Islamic Studies 36, 2-3 (1997): 413-427. 

16. DEMETRIADES, V. “Vakifs along with Via Egnatia.” In The Via Egnatia under Ottoman rule 

(1380-1699). Накуоп Days in Crete II: A Symposium held in Rethymnon 9-11 Јапиагу 
1994. Ed. E. Zachariadou. Rethymnon: Crete University Press, 1996, 85-95. 

17. DOUGLAS, R. C. “Peace - But Without Priests and Politicians?” In The Boundaries of God: 

Muslims in the Contact ivith Non-Muslims. Ed. D. Bentley. Pasadena: Zwemer Institute of 
Muslim Studies, 1993, 10-11. 

18. GHAZALI, Muhammad. “Islam Between East and West: The Magnum Opus of Alija Izetbe- 

gović.” Islamic Studies 36, 2-3 (1997): 523-531. 

19. GRAHAM, Теггу. “Islam in the Balkans”(Review Article). Islamica (London) 2, 2 (1995): 48- 

52. 

20. IRWIN, Zachary T. “The Fate of Islam in the Balkans: A Comparison of Four State Policies.” 

In Religion and Nationalism in Soviet and East European Politics. Ed. Pedro Ramet. Durham 
(USA): Duke University Press, 1989, 378-407. 

21. JENKINS, J. H. “Not Without a Trace: Resilience and Remembering among Bosnian Refu- 

gees” (Commentary on “A Family Survives Genocide”). Psychiatry 60, 1 (1997): 40-43. 

22. JOFFE, (E.) G. (H.) “Muslims in the Balkans.” In IJje Changing Shape ofthe Balkans. Ed. F. 

W. Carter & H. T. Norris. London: UCL Press, 1996. (The SOAS/GRC Geopolitics series, 
5), 81-95. 

23. KARPAT, Kemal H.” The Civil Rights of the Muslims of the Balkans .” Asian andAfican Studies 

(Haifa) 27, 1-2 (1993): 25-45. 

24 *** “The Hijra from Russia and the Balkans: The Process of Self-Definition in the Late Ottoman 
State.” In Muslim Travellers: Pilgrimage, Migration and the Religious Imagination. Ed. Dale F. 
Eickelman and James Piscatori. London: Routledge, 1990, 131-152. 

25. *** “The Social and Political Foundations of Nationalism in Southeast Europe After 1878: A 

Reinterpretation.” In Der Berliner Kongress von 1878: die Politik der Gross machte und die Pro- 
bleme der Modernisierung in Sudosteuropa in der ziveiten Halfte des 19. Jahrhunderts. Hrsg. R. 
Melville und H-J. Schroder Wiesbaden: Steiner, 1982. (VerofFentlichungen des Instituts fur 
Europaische Geschichte, Beiheft 7), 385-410. 

26. *** “The Balkan National States and Nationalism: Image and Reality.” Islamic Studies 36, 2-3 

(1997): 329-359. 

27. KETTANI, Ali M. “Islam in Post-Ottoman Balkans.” Journal Institute of Muslim Minority 

Affairs 9, 2 (1988): 381-403. 

28. *** “Post-Ottoman Islamic Educational Institutions in the Balkans.” Islamic Studies 36, 2-3 

(1997): 465-476. 

29. KHAN, Mujeeb R. “The ‘Other’ in the Balkans: Historical Constructions of Serbs and Turks.” 

Journal of Muslim Minority Affairs 16,1 (1996): 49-63. 

30. KNEŽEVIĆ, Anto. “Alija Izetbegović’s Islamic Declaration: Its Substance and Its Western Re- 

ception.” Islamic Studies 36, 2-3 (1997): 483-521. 

31. LANDAU, J. H. “Pan-Islam and Pan-Turksism During the Final Years of the Ottoman Empire: 

Some Considerations.” In Union Euroepeenne des Arabistants et Islamisants, 10 ,h Congress, Edin- 
burgh 1980: Proceedings. Ed. R. Hillenbrand. Edinburgh, 1982, 43-45. 

32. LEDERER, George. “Modern Islam in Eastern Europe.” Journal: Institute ofMuslim Minority 

Affairs 15, 1-2 (1994): 74-83. 

33. McCARTHY, Justin. “The Population of Ottoman Europe Before and After the Fall of the 

Empire.” In III rd Congress on the Social and Economic Historj ofTurkey. Princeton 1983: pro- 
ceedings. Ed. H. W. Lowry & R.S. Hattox. Istanbul: ISIS, 1990. (VariaTurcica, 15), 275-298. 

